
ΝΟΜΟΣ ΥΠ’ ΑΡΙΘ. 4199 

Δημόσιες υπεραστικές οδικές μεταφορές επιβατών - 
Ρυθμιστική Αρχή Επιβατικών Μεταφορών και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΔΗΜΟΣΙΕΣ ΥΠΕΡΑΣΤΙΚΕΣ ΟΔΙΚΕΣ ΜΕΤΑΦΟΡΕΣ 
ΕΠΙΒΑΤΩΝ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Σκοπός - πεδίο εφαρμογής 

1. Σκοπός των διατάξεων που περιλαμβάνονται στο 
πρώτο και δεύτερο μέρος του παρόντος νόμου είναι: 
α) η εξασφάλιση της συνεχούς προσφοράς δημοσίων 
υπεραστικών οδικών μεταφορών επιβατών, β) ο σχεδι- 
ασμός, η οργάνωση και λειτουργία δικτύων δημοσίων 
υπεραστικών οδικών επιβατικών μεταφορών που συν¬ 
δέουν τα αστικά κέντρα μεταξύ τους και εξασφαλίζουν 
την οδική μεταφορά επιβατών από οικισμούς προς τα 
αστικά ή διοικητικά κέντρα ή προς άλλους οικισμούς 
ή προορισμούς με εργασιακό, εκπαιδευτικό, ιστορικό ή 
τουριστικό ενδιαφέρον, γ) η διασφάλιση της παροχής 
υψηλής ποιότητας δημοσίων υπεραστικών οδικών επιβα¬ 
τικών μεταφορών με το χαμηλότερο δυνατό κόστος, δ) 
η ρύθμιση της χορήγησης αποκλειστικών δικαιωμάτων 
εκμετάλλευσης δημοσίων υπεραστικών γραμμών ή δι¬ 
κτύων, καθώς και η ρύθμιση παντός είδους αποζημιώσε¬ 
ων σε αντιστάθμιση για την εκπλήρωση υποχρεώσεων 
παροχής δημοσίων οδικών υπεραστικών επιβατικών 
μεταφορών. 

2. Οι διατάξεις που περιλαμβάνονται στο πρώτο και 
δεύτερο μέρος του παρόντος νόμου δεν έχουν εφαρ¬ 
μογή: α) στις αστικές δημόσιες οδικές μεταφορές επι¬ 
βατών, β) στις μεταφορές επιβατών με τουριστικά ή 
ιδιωτικής χρήσεως λεωφορεία, οι οποίες δεν προσφέ- 
ρονται αδιακρίτως και σε συνεχή βάση στο επιβατικό 
κοινό, γ) στις κατ’ επάγγελμα μεταφορές επιβατών με 
μισθωμένα οχήματα εκτός του δικτύου αστικών ή υπε¬ 
ραστικών γραμμών. 


Αρθρο 2 
Ορισμοί 

Για την εφαρμογή του παρόντος νόμου νοούνται: 

1. «Δημόσιες υπεραστικές οδικές μεταφορές επιβα¬ 
τών»: οι μεταφορές επιβατών που εκτελούνται με κατάλ¬ 
ληλα αυτοκίνητα, λεωφορεία υπεραστικού ή ημιαστικού 
τύπου εκτός των αστικών περιοχών, προσφέρονται αδι¬ 
ακρίτως και σε συνεχή βάση στο επιβατικό κοινό έναντι 
κομίστρου, ακολουθούν προκαθορισμένες διαδρομές 
(υπεραστικές γραμμές) και επιτρέπουν την επιβίβαση 
και αποβίβαση επιβατών σε προκαθορισμένα σημεία 
(στάσεις). 

2. «Δίκτυο δημοσίων υπεραστικών οδικών μεταφορών»: 
το σύνολο των προκαθορισμένων υπεραστικών γραμ¬ 
μών εντός των γεωγραφικών ορίων μιας περιφερειακής 
ενότητας, στο οποίο περιλαμβάνονται και υπεραστικές 
γραμμές που έχουν την αφετηρία ή το τέρμα τους στην 
περιοχή αυτή. 

3. «Δημόσιες αστικές οδικές μεταφορές επιβατών»: οι 
μεταφορές επιβατών που εκτελούνται με κατάλληλα 
λεωφορεία αστικού ή ημιαστικού τύπου, εντός περιοχών 
που έχουν χαρακτηριστεί ως αστικές ή περιλαμβάνουν 
γραμμές που έχουν χαρακτηριστεί ως αστικές, ακόμα 
και αν εκτείνονται πέραν των αστικών περιοχών. 

4. «Ρυθμιστική Αρχή»: η Ρυθμιστική Αρχή Επιβατικών 
Μεταφορών που συνιστάται με τον παρόντα νόμο. 

5. «Περιφέρεια»: το αυτοδιοικούμενο κατά τόπον νο¬ 
μικό πρόσωπο δημοσίου δικαίου που προβλέπεται από 
το άρθρο 3 παρ. 1 του ν. 3852/2010 (Α' 87) και αποτελεί 
το δεύτερο βαθμό τοπικής αυτοδιοίκησης. 

6. «Περιφερειακή ενότητα»: οι περιφερειακές ενότητες 
(νομοί) κάθε Περιφέρειας, όπως ορίζονται στο άρθρο 3 
παρ. 3 του ν. 3852/2010. 

7. «Υπεραστική γραμμή»: η προκαθορισμένη διαδρομή, 
την οποία ακολουθούν τα λεωφορεία που εκτελούν δη¬ 
μόσιες υπεραστικές μεταφορές επιβατών και η οποία 
περιλαμβάνει την αφετηρία, τις ενδιάμεσες στάσεις και 
το τέρμα. 

8. «Υπεραστικές γραμμές ελεύθερης επιλογής»: δρομο¬ 
λόγια πέραν του δικτύου δημοσίων οδικών υπεραστικών 
μεταφορών επιβατών, για τα οποία χορηγείται άδεια 
της Ρυθμιστικής Αρχής και διεξάγονται σε καθεστώς 
ελεύθερου ανταγωνισμού με λεωφορεία υπεραστικού 
τύπου. 






3688 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


9. «Κανονισμός»: ο κανονισμός της ΕΕ1370/2007 (ΕΕΕΚ 
I 315) 

Αρθρο 3 

Δημόσιες υπεραστικές οδικές μεταφορές επιβατών 

1. Οι δημόσιες υπεραστικές οδικές μεταφορές επιβα¬ 
τών προσφέρονται στο κοινό χωρίς διακρίσεις και σε 
συνεχή βάση, αποτελούν Υπηρεσίες Γενικού Οικονομικού 
Συμφέροντος (Υ.Γ.Ο.Σ.) σύμφωνα με το άρθρο 14 της 
Συνθήκης για τη λειτουργία της Ευρωπαϊκής Ένωσης 
και ρυθμίζονται από τις διατάξεις του Κανονισμού, του 
παρόντος νόμου και των κανονιστικών πράξεων που 
εκδίδονται κατ’ εξουσιοδότηση αυτού. 

2. Το εθνικό σύστημα των δημοσίων υπεραστικών 
οδικών μεταφορών επιβατών αποτελείται από το δί¬ 
κτυο των υπεραστικών γραμμών και από τις αναγκαίες 
υποδομές. 

Άρθρο 4 

Δίκτυο υπεραστικών οδικών μεταφορών επιβατών 

1. Το δίκτυο των δημοσίων υπεραστικών οδικών με¬ 
ταφορών επιβατών εξυπηρετεί τις διαρκείς ανάγκες 
μετακινήσεων του επιβατικού κοινού με προγραμματι¬ 
σμένα δρομολόγια, στα οποία καθένας έχει πρόσβαση 
έναντι του καθορισμένου κομίστρου. 

2. Οι υπεραστικές γραμμές δημοσίων οδικών μεταφο¬ 
ρών επιβατών εντός των καθορισμένων γεωγραφικών 
περιοχών, οι ελάχιστες απαιτήσεις μεταφορικού έργου 
και οι ανώτατες τιμές χρέωσης των επιβατών και απο¬ 
σκευών καθορίζονται από την αρμόδια Ρυθμιστική Αρχή, 
σύμφωνα με τους όρους του παρόντος νόμου. 

3. Οι δημόσιες οδικές μεταφορές επιβατών εκτός των 
αστικών περιοχών και των χαρακτηρισμένων αστικών 
γραμμών εντάσσονται στο δίκτυο των δημοσίων υπε¬ 
ραστικών οδικών μεταφορών επιβατών, ακόμα και αν 
αφορούν τοπικές διαδρομές εντός των ορίων δήμου. 

4. Οι υπεραστικές γραμμές οδικών μεταφορών επι¬ 
βατών που υφίστανται πριν από την ισχύ του νόμου 
αυτού, διατηρούν το χαρακτηρισμό τους μέχρις ότου 
καταργηθούν ή τροποποιηθούν σύμφωνα με τις διατά¬ 
ξεις του παρόντος νόμου. 

5. Περιοχές ή γραμμές, οι οποίες κατά την έναρξη 
ισχύος του νόμου αυτού έχουν χαρακτηρισθεί ως αστι¬ 
κές, διατηρούν το χαρακτηρισμό αυτόν. 

Άρθρο 5 
Αρμόδιες αρχές 

1. Η Ρυθμιστική Αρχή Επιβατικών Μεταφορών που συ- 
νιστάται με τον παρόντα νόμο, είναι η αρμόδια αρχή 
σύμφωνα με το άρθρο 2 του Κανονισμού, η οποία έχει 
την αρμοδιότητα να επεμβαίνει στις δημόσιες υπεραστι¬ 
κές οδικές επιβατικές μεταφορές σε όλη την επικράτεια, 
προκειμένου να διασφαλιστεί η προσφορά στο κοινό 
δημοσίων επιβατικών μεταφορών χωρίς διακρίσεις και 
σε συνεχή βάση. 

2. Οι Περιφέρειες είναι οι αρμόδιες τοπικές αρχές σύμ¬ 
φωνα με το άρθρο 2 του Κανονισμού, οι οποίες έχουν 
την αρμοδιότητα εντός των γεωγραφικών τους ορίων: 

α) να εποπτεύουν τους φορείς που παρέχουν δημόσιες 
υπηρεσίες υπεραστικών μεταφορών επιβατών, 

β) να επιβάλουν κυρώσεις στους φορείς που εκτελούν 
δημόσιες υπεραστικές οδικές μεταφορές επιβατών. 

γ) να προτείνουν στη Ρυθμιστική Αρχή σχετικά με: 


αα) τον καθορισμό των υπεραστικών γραμμών λεω¬ 
φορείων, 

ββ) τη χορήγηση αποκλειστικών δικαιωμάτων εκμε¬ 
τάλλευσης δημοσίων επιβατικών μεταφορών στις πε¬ 
ριφερειακές ενότητες, 

γγ) τη χορήγηση αποζημίωσης παντός είδους σε αντι¬ 
στάθμιση για την εκπλήρωση υποχρεώσεων παροχής 
δημοσίων επιβατικών υπηρεσιών, 
δδ) τον καθορισμό ολοκληρωμένων δημοσίων επιβατι¬ 
κών μεταφορών με την έννοια του άρθρου 2 περίπτωση 
ιγ' του Κανονισμού εντός των ορίων τους, 
δ) να προτείνουν στη Ρυθμιστική Αρχή την ανάθεση 
παροχής δημόσιας υπηρεσίας υπεραστικών επιβατικών 
μεταφορών χωρίς διαγωνισμό, όπου αυτό επιτρέπεται 
από τον Κανονισμό και τον παρόντα νόμο, 
ε) να συλλέγουν στοιχεία για τη λειτουργία των υπε¬ 
ραστικών γραμμών, σύμφωνα με την τυποποίηση και την 
συχνότητα που καθορίζεται από τη Ρυθμιστική Αρχή, 
στ) να εισηγούνται στην Ρυθμιστική Αρχή τροποποι¬ 
ήσεις στη λειτουργία του συστήματος υπεραστικών 
οδικών επιβατικών μεταφορών, καθώς και μέτρα για τη 
βελτίωση των παρεχομένων υπηρεσιών. 

Άρθρο 6 

Εκτέλεση δημοσίων υπεραστικών 
επιβατικών μεταφορών 

Η εκτέλεση των δημοσίων υπεραστικών επιβατικών 
μεταφορών γίνεται από πρόσωπα που εκτελούν κατ’ 
επάγγελμα οδικές μεταφορές επιβατών με λεωφορεία 
υπεραστικού ή ημιαστικού τύπου κάθε κατηγορίας, που 
πληρούν τις τεχνικές προδιαγραφές της ισχύουσας νο¬ 
μοθεσίας και έχουν λάβει σχετική έγκριση τύπου λεω¬ 
φορείου από τις αρμόδιες αρχές. 

Άρθρο 7 

Χορήγηση αποκλειστικών δικαιωμάτων 
ή και αποζημίωσης 

1. Με απόφαση της Ρυθμιστικής Αρχής καθορίζονται 
οι λεπτομερείς κανόνες που αφορούν στις ελάχιστες 
απαιτήσεις που πρέπει να πληρούνται κατά την εκτέ¬ 
λεση δημοσίων υπεραστικών μεταφορών επιβατών. Για 
την απόφαση αυτή η Ρυθμιστική Αρχή λαμβάνει υπόψη 
τα γεωγραφικά και πληθυσμιακά δεδομένα, τις ανάγκες 
μετακινήσεων του επιβατικού κοινού σε κάθε περιφερει¬ 
ακή ενότητα, το κόστος των ελάχιστων προσφερομένων 
δημοσίων υπεραστικών μεταφορών επιβατών αλλά και 
την ανάγκη πρόσβασης των επιβατών στο δίκτυο υπε¬ 
ραστικών μεταφορών έναντι ευλόγου κομίστρου. 

2. Η Ρυθμιστική Αρχή μπορεί να αναθέτει τις δημόσιες 
υπεραστικές οδικές μεταφορές επιβατών χορηγώντας 
αποκλειστικό δικαίωμα παροχής των υπηρεσιών αυτών 
ή και αποζημίωση, αν αυτό είναι αναγκαίο για την εξα¬ 
σφάλιση της συνεχούς προσφοράς δημοσίων οδικών 
υπεραστικών μεταφορών επιβατών στο καθοριζόμενο 
επίπεδο ελάχιστων απαιτήσεων. 

3. Η ανάθεση της παροχής δημοσίων υπεραστικών 
μεταφορών επιβατών με χορήγηση αποκλειστικού δι¬ 
καιώματος ή και αποζημίωση γίνεται με τη διενέργεια 
ανοικτού διαγωνισμού ή και κατ’ εξαίρεση δί απευθείας 
ανάθεσης, σύμφωνα με τον Κανονισμό, τον παρόντα 
νόμο, τις κανονιστικές πράξεις που εκδίδονται κατ’ 
εξουσιοδότηση αυτού και τους ειδικότερους κανόνες 

που θέτει η Ρυθμιστική Αρχή, τηρώντας τις αρχές της 
διαφάνειας, της αμεροληψίας και της αναλογικότητας. 

Άρθρο 8 

Διασφάλιση της συνεχούς παροχής 

υπεραστικών μεταφορών επιβατών 

1. Η Ρυθμιστική Αρχή έχει υποχρέωση να διασφαλίζει 
τη συνεχή και ομαλή μεταφορά επιβατών σε όλο το 
δίκτυο των δημοσίων υπεραστικών οδικών μεταφορών 
επιβατών. 

2. Σε περίπτωση διακοπής των υπηρεσιών υπεραστι¬ 
κών οδικών μεταφορών επιβατών ή επικειμένου κινδύ¬ 
νου διακοπής τους, η Ρυθμιστική Αρχή έχει δικαίωμα 
να λαμβάνει έκτακτα μέτρα σύμφωνα με το άρθρο 5 
παράγραφος 5 του Κανονισμού, όπως εξειδικεύεται από 
τις διατάξεις του παρόντος νόμου. 

ΚΕΦΑΛΑΙΟ Β' 

ΣΧΕΔΙΑΣΜΟΣ ΚΑΙ ΚΑΘΟΡΙΣΜΟΣ ΤΟΥ ΔΙΚΤΥΟΥ 

ΥΠΕΡΑΣΤΙΚΩΝ ΟΔΙΚΩΝ ΜΕΤΑΦΟΡΩΝ ΕΠΙΒΑΤΩΝ 

Άρθρο 9 

Σχεδιασμός υπεραστικών γραμμών 

1. Οι Περιφέρειες σχεδιάζουν το δίκτυο υπεραστικών 
επιβατικών μεταφορών κάθε περιφερειακής ενότητας 
εντός των γεωγραφικών ορίων τους και προτείνουν 
στη Ρυθμιστική Αρχή τον καθορισμό των υπεραστικών 
επιβατικών γραμμών. 

2. Οι προτεινόμενες υπεραστικές γραμμές πρέπει να 
καλύπτουν τις βασικές υπεραστικές συνδέσεις, να εξυ¬ 
πηρετούν τις ανάγκες του επιβατικού κοινού και να 
διασφαλίζουν την καλύτερη δυνατή πρόσβαση των 
επιβατών στο δίκτυο δημοσίων οδικών υπεραστικών 
μεταφορών. 

3. Οι Περιφέρειες κατά το σχεδίασμά του δικτύου 
λαμβάνουν υπόψη τα πληθυσμιακά και γεωγραφικά δε¬ 
δομένα, την ανάγκη μετακίνησης επιβατών, ιδίως από 
τις πιο απομακρυσμένες περιοχές, αλλά και τα πλεο¬ 
νεκτήματα και μειονεκτήματα του υφισταμένου δικτύου 
οδικών υπεραστικών μεταφορών. 

Άρθρο 10 

Βασικές κατευθύνσεις σχεδιασμού 

1. Κατά το σχεδίασμά του δικτύου δημοσίων υπεραστι¬ 
κών οδικών μεταφορών επιβατών λαμβάνεται μέριμνα 
ώστε να καλύπτονται οι βασικές οδικές συγκοινωνιακές 
συνδέσεις μεταξύ των τοπικών και δημοτικών ενοτήτων 
με τα διοικητικά κέντρα των δήμων, τα κέντρα των 
δήμων με τα διοικητικά κέντρα των Περιφερειακών Ενο¬ 
τήτων, των Περιφερειακών Ενοτήτων με το διοικητικό 
κέντρο της Περιφέρειας και των διοικητικών κέντρων 
των Περιφερειακών Ενοτήτων και της Περιφέρειας με 
την Αθήνα και τη Θεσσαλονίκη ή τα διοικητικά κέντρα 
άλλων Περιφερειακών Ενοτήτων ή Περιφερειών. 

2. Ο σχεδιασμός του δικτύου πρέπει να λαμβάνει 
υπόψη και τις ανάγκες μετακίνησης του επιβατικού 
κοινού από και προς άλλες πόλεις ή αστικά κέντρα ή 
προορισμούς χειμερινών ή θερινών διακοπών, που δεν 
αποτελούν διοικητικά κέντρα δήμων, Περιφερειακών 
Ενοτήτων ή της Περιφέρειας. 

3. Στο σχεδίασμά του δικτύου δημοσίων οδικών υπε¬ 
ραστικών μεταφορών επιβατών εντάσσονται και γραμ¬ 
μές που συνδέουν τοπικές κοινότητες ή οικισμούς με 
τα κέντρα των Δημοτικών Κοινοτήτων και Δημοτικών 
Ενοτήτων ή και μεταξύ τους. 


4. Ο σχεδιασμός του δικτύου πρέπει να λαμβάνει 
υπόψη τις ειδικές ανάγκες μετακινήσεων μαθητών ή 
εκπαιδευομένων προς τα κέντρα εκπαίδευσης και των 
εργαζομένων προς τους χώρους εργασίας. 

5. Ειδικά όσον αφορά στην Περιφέρεια Αττικής, εξαι- 
ρουμένης της περιφερειακής ενότητας νήσων, και στην 
Περιφερειακή Ενότητα Θεσσαλονίκης, ο σχεδιασμός 
του δικτύου υπεραστικών οδικών επιβατικών μεταφο¬ 
ρών αφορά μόνο τις υπεραστικές γραμμές εντός των 
γεωγραφικών ορίων τους, καθώς και την υπεραστική 
γραμμή Αθήνας - Θεσσαλονίκης. 

6. Με απόφαση της Ρυθμιστικής Αρχής ορίζονται οι 
κανόνες και τα κριτήρια στα οποία πρέπει να ανταπο- 
κρίνεται ο σχεδιασμός του δικτύου οδικών υπεραστικών 
επιβατικών μεταφορών από τις Περιφέρειες. 

Άρθρο 11 

Περιγραφή υπεραστικών γραμμών 

1. Κάθε υπεραστική γραμμή περιλαμβάνει την αφετη¬ 
ρία, τη διαδρομή, τις ενδιάμεσες στάσεις για επιβίβαση 
ή αποβίβαση επιβατών και το τέρμα (τόπο άφιξης). 

2. Όπου είναι δυνατόν, η αφετηρία και το τέρμα κάθε 
δρομολογίου θα γίνεται σε νομίμως λειτουργούντες 
σταθμούς υπεραστικών λεωφορείων. 

3. Τα δρομολόγια των υπεραστικών οδικών μεταφορών 
επιβατών χαρακτηρίζονται ως «κοινά», όταν εκτελούν 
όλες τις ενδιάμεσες στάσεις μιας διαδρομής, «ταχέα» 
όταν εκτελούν ορισμένες στάσεις μιας διαδρομής και 
«υπερταχέα» όταν από την αφετηρία μέχρι το τέρμα 
δεν εκτελούνται ενδιάμεσες στάσεις επιβίβασης και 
αποβίβασης επιβατών. 

Αρθρο 12 

Κίνηση επιβατών - Ελάχιστος αριθμός 
υποχρεωτικών δρομολογίων 

1. Οι Περιφέρειες πρέπει να συνοδεύουν τις προτάσεις 
τους για το δίκτυο των δημοσίων οδικών υπεραστικών 
μεταφορών επιβατών με αναλυτικά στοιχεία για την 
επιβατική κίνηση ανά γραμμή σε ημερήσια, εβδομαδιαία, 
μηνιαία και ετήσια βάση, ώστε να προκύπτει η μέση 
διακύμανση της επιβατικής κίνησης εντός του ημερο¬ 
λογιακού έτους. 

2. Οι υποβαλλόμενες προτάσεις για κάθε γραμμή του 
δικτύου υπεραστικών οδικών μεταφορών επιβατών 
πρέπει να περιλαμβάνουν τον αριθμό των ελάχιστων 
υποχρεωτικών δρομολογίων, την περιοδικότητα αυτών 
και τη χρονική κατανομή των δρομολογίων εντός του 
ημερολογιακού έτους. 

3. Με απόφαση της Ρυθμιστικής Αρχής ορίζονται τα 
κριτήρια που πρέπει να λαμβάνονται υπόψη για τον 
καθορισμό των ελάχιστων υποχρεωτικών δρομολογίων 
σε κάθε γραμμή υπεραστικών επιβατικών μεταφορών, 
καθώς και τα κριτήρια για τον καθορισμό του χρόνου 
εκτελέσεως κάθε δρομολογίου, ώστε να εξυπηρετούνται 
κατά το δυνατόν όλες οι κατηγορίες του επιβατικού 
κοινού. 

Άρθρο 13 

Τεκμηρίωση περιφερειακού σχεδιασμού 
υπεραστικών γραμμών 

1. Οι προτάσεις των Περιφερειών για το δίκτυο δημο¬ 
σίων οδικών υπεραστικών μεταφορών επιβατών εντός 
των γεωγραφικών τους ορίων και τον καθορισμό των 

επιμέρους γραμμών και δρομολογίων πρέπει να τεκ¬ 
μηριώνονται από αναλυτικά στοιχεία της επιβατικής 
κίνησης, καθώς και από εκτιμήσεις για την εξέλιξη των 
αναγκών μετακινήσεων του επιβατικού κοινού. 

2. Με βάση τα ισχύοντα κάθε φορά ανώτατα όρια χρέ- 
ωσης των επιβατών και τα υπάρχοντα στοιχεία για την 
οικονομική βιωσιμότητα των υφισταμένων υπεραστικών 
γραμμών οδικών μεταφορών επιβατών, οι Περιφέρειες 
προτείνουν για κάθε γραμμή υπεραστικών οδικών με¬ 
ταφορών επιβατών τη χορήγηση αποκλειστικού δικαιώ¬ 
ματος εκμετάλλευσης ή και τη χορήγηση αποζημίωσης. 

3. Οι Περιφέρειες δύνανται να ζητούν τα αναγκαία 
στοιχεία για τις υφιστάμενες γραμμές υπεραστικών οδι¬ 
κών μεταφορών επιβατών από τους φορείς στους οποί¬ 
ους έχει ανατεθεί η εκμετάλλευση των υπεραστικών 
επιβατικών μεταφορών και τους οποίους εποπτεύουν. 

Άρθρο 14 

Καθορισμός υπεραστικών γραμμώνωοδικών μετα¬ 
φορών επιβατών 

1. Η Ρυθμιστική Αρχή καθορίζει τις υπεραστικές 
γραμμές δημοσίων οδικών μεταφορών επιβατών. Για 
τις γραμμές αυτές υφίσταται υποχρέωση παροχής δη¬ 
μόσιας υπηρεσίας γενικού οικονομικού συμφέροντος. 

2. Για τον καθορισμό των υπεραστικών γραμμών δημο¬ 
σίων οδικών μεταφορών επιβατών λαμβάνονται υπόψη οι 
προτάσεις των Περιφερειών και όλα τα πληθυσμιακά και 
γεωγραφικά δεδομένα, οι υφιστάμενες οδικές συνδέσεις, 
οι κοινωνικές και επιβατικές ανάγκες, αλλά και η επιβατι¬ 
κή κίνηση, καθώς και τα διαθέσιμα οικονομικά στοιχεία. 

3. Για κάθε υπεραστική γραμμή δημοσίων οδικών 
υπεραστικών μεταφορών επιβατών η Ρυθμιστική Αρχή 
καθορίζει, αν θα ανατεθεί με αποκλειστικό δικαίωμα 
εκμετάλλευσης ή και με αποζημίωση. 

4. Η Ρυθμιστική Αρχή ορίζει τα κριτήρια, τη διαδικασία 
και τις προϋποθέσεις για τον καθορισμό των υπεραστι¬ 
κών γραμμών δημοσίων οδικών μεταφορών επιβατών, 
τις αφετηρίες, τα δρομολόγια, τις ενδιάμεσες στάσεις 
και τα τέρματα. 

ΚΕΦΑΛΑΙΟ Γ 

ΥΠΟΔΟΜΕΣ ΥΠΕΡΑΣΤΙΚΩΝ ΟΔΙΚΩΝ ΜΕΤΑΦΟΡΩΝ 

Άρθρο 15 

Σταθμοί υπεραστικών λεωφορείων 

1. Ως σταθμοί υπεραστικών λεωφορείων νοούνται 
εγκαταστάσεις που είναι κατάλληλες να εξυπηρετούν 
τις ανάγκες οργανωμένης άφιξης και αναχώρησης οχη¬ 
μάτων που εκτελούν δημόσιες υπεραστικές επιβατικές 
μεταφορές, καθώς και την αναμονή, επιβίβαση, μετεπι- 
βίβαση, αποβίβαση και εν γένει εξυπηρέτηση του επι¬ 
βατικού κοινού, όπως επίσης τη φόρτωση, μεταφόρτω- 
ση, εκφόρτωση και φύλαξη αποσκευών και κάθε άλλης 
συναφούς λειτουργίας. 

2. Γ ια την ίδρυση και λειτουργία σταθμών υπεραστι¬ 
κών λεωφορείων απαιτείται άδεια της αρμόδιας αρ¬ 
χής, που χορηγείται σύμφωνα με τις διατάξεις του π.δ. 
79/2004 (Α' 62). 

Άρθρο 16 

Δίκτυο δημοσίων σταθμών υπεραστικών λεωφορείων 

1. Στο δίκτυο των δημοσίων υπεραστικών οδικών με¬ 
ταφορών επιβατών εντάσσονται όλοι οι σταθμοί υπε¬ 
ραστικών λεωφορείων που ανήκουν κατά κυριότητα 


στο Δημόσιο ή άλλους φορείς του δημοσίου τομέα ή 
σε Συμπράξεις Δημοσίου και Ιδιωτικού Τομέα (Σ.Δ.Ι.Τ.). 

2. Οι σταθμοί υπεραστικών λεωφορείων του δημοσίου 
δικτύου έχουν υποχρέωση να εξυπηρετούν κατά προ¬ 
τεραιότητα όλες τις υπεραστικές γραμμές του δικτύου 
δημοσίων οδικών μεταφορών επιβατών. 

3. Με κοινή απόφαση των Υπουργών Οικονομικών και 
Υποδομών, Μεταφορών και Δικτύων δύνανται να καθορί¬ 
ζονται κίνητρα για την κατασκευή, επισκευή, ανακαίνιση 
και εν γένει ανάπτυξη επιβατικών σταθμών υπεραστι¬ 
κών ή και αστικών λεωφορείων που εντάσσονται στο 
δίκτυο των δημοσίων υπεραστικών οδικών μεταφορών 
επιβατών. 

4. Η εκμετάλλευση της λειτουργίας των δημοσίων 
σταθμών υπεραστικών λεωφορείων μπορεί να είναι 
ανεξάρτητη από την κυριότητα επ’ αυτών. 

5. Οι εγκαταστάσεις των σταθμών υπεραστικών λεω¬ 
φορείων του δημοσίου δικτύου δύνανται να διατεθούν 
για την εξυπηρέτηση πάσης φύσεως επιβατικών μετα¬ 
φορών, στο μέτρο που δεν παρεμποδίζεται η λειτουργία 
των δημοσίων υπεραστικών επιβατικών μεταφορών. 

Αρθρο 17 

Υφιστάμενοι σταθμοί υπεραστικών λεωφορείων 

1. Οι υφιστάμενοι σταθμοί υπεραστικών λεωφορείων 
μπορεί, με αίτηση των ιδιοκτητών τους, να ενταχθούν 
στο δίκτυο των δημοσίων υπεραστικών οδικών μεταφο¬ 
ρών επιβατών ως σταθμοί εκκίνησης και άφιξης ή και ως 
ενδιάμεσοι σταθμοί λεωφορείων που εκτελούν πάσης 
φύσεως δρομολόγια υπεραστικών γραμμών. 

2. Η Ρυθμιστική Αρχή καθορίζει τον τρόπο και τους 
όρους ένταξης των υφισταμένων σταθμών υπεραστικών 
λεωφορείων στο σύστημα των δημοσίων υπεραστικών 
μεταφορών επιβατών, καθώς και τη διάρκεια και τους 
λοιπούς όρους των σχετικών συμβάσεων. 

3. Ιδιωτικοί σταθμοί που εντάσσονται στο δημόσιο 
δίκτυο αναλαμβάνουν όλες τις υποχρεώσεις που προ- 
βλέπονται από τις κείμενες διατάξεις. 

4. Ιδιωτικοί σταθμοί υπεραστικών λεωφορείων, που 
δεν θα ενταχθούν στο δίκτυο των δημοσίων υπερα¬ 
στικών οδικών μεταφορών επιβατών, μπορεί να εξυπη¬ 
ρετούν και φορείς δημοσίων υπεραστικών επιβατικών 
μεταφορών. 

Αρθρο 18 

Δικαίωμα πρόσβασης στους σταθμούς 
του δημοσίου δικτύου 

1. Όλα τα οχήματα των φορέων που εκτελούν νομί- 
μως δημόσιες υπεραστικές οδικές μεταφορές επιβα¬ 
τών έχουν δικαίωμα πρόσβασης με ίσους όρους στους 
σταθμούς υπεραστικών λεωφορείων που εντάσσονται 
στο δίκτυο των δημοσίων υπεραστικών οδικών μετα¬ 
φορών επιβατών, έναντι καταβολής ανταλλάγματος για 
τη χρήση των εγκαταστάσεών τους και της εν γένει 
υποδομής τους. 

2. Με απόφαση της Ρυθμιστικής Αρχής θεσπίζονται 
κανόνες σχετικά με το δικαίωμα πρόσβασης και τις 
αντίστοιχες υποχρεώσεις των φορέων εκμετάλλευσης 
των σταθμών υπεραστικών λεωφορείων που εντάσσο¬ 
νται στο δημόσιο δίκτυο. 

3. Οι φορείς εκμετάλλευσης των σταθμών υπεραστι¬ 
κών λεωφορείων που εντάσσονται στο δημόσιο δίκτυο 
συνάπτουν συμβάσεις με τους φορείς που εκτελούν 

δημόσιες υπεραστικές μεταφορές επιβατών, τουλάχι¬ 
στον ίσης διάρκειας με το αναληφθέν μεταφορικό έργο. 

Άρθρο 19 

Κανόνες λειτουργίας υπεραστικών 
σταθμών λεωφορείων 

1. Με απόφαση της Ρυθμιστικής Αρχής καθορίζονται 
οι κανόνες λειτουργίας των σταθμών υπεραστικών λε¬ 
ωφορείων που είναι εντεταγμένοι στο δημόσιο δίκτυο 
υπεραστικών μεταφορών, ώστε να διασφαλίζεται: α) η 
συνεχής και εύρυθμη λειτουργία των εγκαταστάσεων, 
β) η απρόσκοπτη και με ίσους όρους πρόσβαση στις 
εγκαταστάσεις τους όλων των φορέων που εκτελούν 
δημόσιες υπεραστικές μεταφορές επιβατών, γ) η πρό¬ 
σβαση και εξυπηρέτηση των επιβατών. 

2. Οι φορείς που έχουν αναλάβει την εκμετάλλευση 
και λειτουργία σταθμών υπεραστικών λεωφορείων του 
δημοσίου δικτύου έχουν υποχρέωση να τηρούν τους 
κανόνες λειτουργίας που θέτει η Ρυθμιστική Αρχή, να 
διαθέτουν το κατάλληλο προσωπικό και να ανταποκρί- 
νονται στις ελάχιστες απαιτήσεις ως προς τις προσφε- 
ρόμενες υπηρεσίες. 

3. Η Ρυθμιστική Αρχή καθορίζει τους κανόνες λειτουρ¬ 
γίας των ιδιωτικών σταθμών υπεραστικών λεωφορείων, 
ώστε να διασφαλίζεται η εξυπηρέτηση του επιβατικού 
κοινού. 

4. Την εποπτεία των σταθμών υπεραστικών λεωφο¬ 
ρείων έχουν οι αρμόδιες υπηρεσίες των Περιφερειών, 
οι οποίες επιβάλλουν τις προβλεπόμενες κυρώσεις σε 
περίπτωση παράβασης των κειμένων διατάξεων. 

Άρθρο 20 

Κανόνες χρέωσης για τη χρήση των εγκαταστάσεων 
των σταθμών υπεραστικών λεωφορείων 

1. Με απόφαση της Ρυθμιστικής Αρχής καθορίζονται 
κανόνες για τον τρόπο χρέωσης των φορέων που εκτε¬ 
λούν δημόσιες οδικές υπεραστικές μεταφορές επιβατών 
για την πρόσβαση και χρήση των σταθμών υπεραστικών 
λεωφορείων του δημοσίου δικτύου. 

2. Η Ρυθμιστική Αρχή οφείλει να λαμβάνει υπόψη ότι 
οι χρεώσεις των φορέων που εκτελούν δημόσιες οδικές 
υπεραστικές μεταφορές επιβατών για την πρόσβαση 
και χρήση των σταθμών υπεραστικών λεωφορείων του 
δημοσίου δικτύου πρέπει να καλύπτουν το κόστος λει¬ 
τουργίας και συντήρησης των αναγκαίων εγκαταστά¬ 
σεων σύμφωνα με το επιβαλλόμενο ελάχιστο επίπεδο 
των προσφερομένων υπηρεσιών και το εύλογο κέρδος 
του φορέα εκμετάλλευσης. 

3. Η Ρυθμιστική Αρχή καθορίζει τα ανώτατα και κα- 
τώτατα ποσά χρέωσης για τους φορείς των δημοσίων 
υπεραστικών οδικών μεταφορών επιβατών, καθώς και 
τον τρόπο αναπροσαρμογής του εύρους των χρεώσεων. 

4. Όταν οι φορείς που εκμεταλλεύονται σταθμούς 
υπεραστικών λεωφορείων ασκούν και άλλες δραστη¬ 
ριότητες, ιδίως αν εκτελούν επιβατικό μεταφορικό 
έργο, υποχρεούνται να τηρούν χωριστούς λογαρια¬ 
σμούς για τα έσοδα από την εκμετάλλευση των σταθ¬ 
μών υπεραστικών λεωφορείων αλλά και τις δαπάνες 
λειτουργίας αυτών. Με κοινή απόφαση των Υπουργών 
Οικονομικών και Υποδομών, Μεταφορών και Δικτύων 
ρυθμίζονται οι λεπτομέρειες για την εφαρμογή της 
διάταξης αυτής. 


ΚΕΦΑΛΑΙΟ Δ' 

ΠΡΟΚΗΡΥΞΗ ΑΝΟΙΚΤΩΝ ΔΙΑΓΩΝΙΣΜΩΝ 

Αρθρο 21 

Ανάθεση υπεραστικών οδικών μεταφορών 

1. Οι υπεραστικές οδικές μεταφορές επιβατών αποτε¬ 
λούν παροχή δημόσιας υπηρεσίας γενικού οικονομικού 
συμφέροντος, οι οποίες ανατίθενται σε τρίτους μετά 
από δημόσιο ανοικτό διαγωνισμό. 

2. Κατ’ εξαίρεση επιτρέπεται η απευθείας ανάθεση 
δημοσίων υπεραστικών οδικών μεταφορών επιβατών 
στις περιπτώσεις που προβλέπονται από το άρθρο 5 
παράγραφοι 4 και 5 του Κανονισμού και τον παρόντα 
νόμο. 

Άρθρο 22 

Αναθέτουσα και εποπτεύουσα Αρχή 

1. Η Ρυθμιστική Αρχή προκηρύσσει τους ανοικτούς 
διαγωνισμούς που αφορούν στην ανάθεση δημοσίων 
υπεραστικών οδικών μεταφορών επιβατών με την χο¬ 
ρήγηση αποκλειστικού δικαιώματος εκμετάλλευσης ή 
και αποζημίωση και συνάπτει τις συμβάσεις με τους 
Αναδόχους. 

2. Η Ρυθμιστική Αρχή αναθέτει τις συμβάσεις παροχής 
δημόσιων υπεραστικών οδικών μεταφορών επιβατών 
στις περιπτώσεις του άρθρου 5 παράγραφοι 4 και 5 
του Κανονισμού και του παρόντος νόμου. 

3. Οι Περιφέρειες είναι αρμόδιες για την εποπτεία των 
φορέων που εκτελούν δημόσιες υπεραστικές οδικές 
μεταφορές επιβατών, την παρακολούθηση της εκτέ¬ 
λεσης των σχετικών συμβάσεων και την επιβολή των 
προβλεπομένων κυρώσεων. 

Άρθρο 23 

Δημοσίευση πληροφοριών 
για επικείμενους διαγωνισμούς 

1. Η Ρυθμιστική Αρχή υποχρεούται να προβεί στη δη¬ 
μοσίευση των πληροφοριών που ορίζει το άρθρο 7 πα¬ 
ράγραφος 2 του Κανονισμού στην Επίσημη Εφημερίδα 
της Ευρωπαϊκής Ένωσης, τουλάχιστον ένα έτος πριν 
από την προκήρυξη του διαγωνισμού. 

2. Η Ρυθμιστική Αρχή δημοσιοποιεί τις ίδιες πληροφο¬ 
ρίες και με κάθε άλλο πρόσφορο τρόπο, όπως ανάρτηση 
στην ιστοσελίδα της ή δημοσιεύσεις στον τύπο. 

Αρθρο 24 

Προκήρυξη διαγωνισμών 

1. Οι διαγωνισμοί για την ανάθεση δημοσίων υπερα¬ 
στικών οδικών μεταφορών επιβατών προκηρύσσονται 
ανά γεωγραφικές περιοχές, οι οποίες συμπίπτουν με τα 
διοικητικά όρια των Περιφερειακών Ενοτήτων. 

2. Κατόπιν προτάσεως της Περιφέρειας είναι δυνα¬ 
τόν η Ρυθμιστική Αρχή, κατ’ εξαίρεση, να προκηρύσσει 
διαγωνισμούς για γεωγραφικές περιοχές μικρότερες 
από τα όρια μιας Περιφερειακής Ενότητας αλλά όχι 
μεγαλύτερες από τα όρια της περιφέρειας, υπό την 
προϋπόθεση ότι για τη συγκεκριμένη γεωγραφική πε¬ 
ριοχή έχει σχεδιαστεί δίκτυο υπεραστικών γραμμών με 
λειτουργική αυτονομία. 

3. Στην προκήρυξη του διαγωνισμού προσδιορίζονται 
τα όρια της γεωγραφικής περιοχής και όλες οι καθορι¬ 
σμένες υπεραστικές γραμμές που αποτελούν το δίκτυο 

των δημοσίων υπεραστικών γραμμών της συγκεκριμένης 
γεωγραφικής περιοχής. 

4. Στο δίκτυο των υπεραστικών γραμμών της γεωγρα¬ 
φικής περιοχής περιλαμβάνονται και οι καθορισμένες 
υπεραστικές γραμμές που συνδέουν πόλεις ή αστικά 
κέντρα που βρίσκονται εντός των ορίων της γεωγραφι¬ 
κής περιοχής με την Αθήνα ή τη Θεσσαλονίκη ή πόλεις 
σε άλλες περιφέρειες, με την επιφύλαξη του άρθρου 
10 παράγραφος 5 του παρόντος νόμου. 

5. Για τις υπεραστικές γραμμές που έχουν την αφε¬ 
τηρία τους ή το τέρμα τους σε άλλη Περιφερειακή 
Ενότητα, στις προκηρύξεις καθορίζεται το ποσοστό 
συνεκμετάλλευσης με άλλους Ανάδοχους. 

6. Γ ια κάθε γεωγραφική περιοχή ανακηρύσσεται ένας 
Ανάδοχος. 

Άρθρο 25 

Καθορισμός αποκλειστικού δικαιώματος 
εκμετάλλευσης ή και αποζημίωσης 

1. Στην προκήρυξη του διαγωνισμού περιγράφονται 
αναλυτικά οι υπεραστικές γραμμές για τις οποίες χο¬ 
ρηγείται στον Ανάδοχο αποκλειστικό δικαίωμα εκμετάλ¬ 
λευσης και εκείνες για τις οποίες χορηγείται επιπλέον 
και αποζημίωση. 

2. Γ ια κάθε υπεραστική γραμμή καθορίζονται στην 
προκήρυξη και οι ελάχιστες απαιτήσεις που αφορούν: 
α) στον τύπο των οχημάτων, β) στη συχνότητα των 
εκτελουμένων δρομολογίων με χρονική κατανομή ανά 
ημέρα της εβδομάδας, λαμβανομένων υπόψη των αργι¬ 
ών, τοπικών εορτών και συνηθειών αλλά και των εποχών 
του έτους, όπου αυτή η παράμετρος διαφοροποιεί το 
πρόγραμμα των απαιτουμένων ελάχιστων δρομολογίων. 

3. Η προκήρυξη των διαγωνισμών περιλαμβάνει το σύ¬ 
νολο των υπεραστικών γραμμών του δικτύου δημοσίων 
υπεραστικών μεταφορών επιβατών σε μια Περιφερειακή 
ενότητα. 

4. Οι ανοικτοί διαγωνισμοί δεν αφορούν σε μεμονω¬ 
μένες υπεραστικές γραμμές αλλά σε δίκτυα δημοσίων 
οδικών υπεραστικών μεταφορών επιβατών ανά γεω¬ 
γραφική περιοχή. 

Άρθρο 26 

Καθορισμός του ανώτατου ορίου χρέωσης 
των επιβατών και αποσκευών 

1. Η Ρυθμιστική Αρχή καθορίζει με σαφήνεια στις 
προκηρύξεις: α) το ποσό της ανώτατης επιτρεπόμενης 
χρέωσης των επιβατών ανά χιλιόμετρο εκτελούμενου 
δρομολογίου και β) το ανώτατο επιτρεπόμενο βάρος 
αποσκευών επιβατών χωρίς κόμιστρο, το ανώτατο επι¬ 
τρεπόμενο κόμιστρο επιβατών για αποσκευές πέραν του 
μέγιστου επιτρεπόμενου βάρους, ως και του ανώτατου 
επιτρεπόμενου κόμιστρου για ασυνόδευτα δέματα. 

2. Για τον καθορισμό του ανωτάτου ορίου χρέωσης, 
η Ρυθμιστική Αρχή λαμβάνει υπόψη το υπολογιζόμενο 
συνολικό κόστος του φορέα εκτέλεσης της απαιτούμε- 
νης ελάχιστης δημόσιας υπηρεσίας οδικών υπεραστικών 
μεταφορών, το οποίο κατανέμει ανά χιλιόμετρο. 

3. Γ ια τον υπολογισμό του συνολικού κόστους λειτουρ¬ 
γίας του φορέα λαμβάνονται υπόψη ιδίως το κόστος 
κίνησης των αναγκαίων οχημάτων, οι αμοιβές του προ¬ 
σωπικού, οι αμοιβές τρίτων, το κόστος διοίκησης της 
επιχείρησης του Αναδόχου για το συγκεκριμένο έργο, 
οι αποσβέσεις όπως ορίζονται από τις κείμενες λογι¬ 


στικές και φορολογικές διατάξεις, οι γενικές δαπάνες 
εκμετάλλευσης, το κόστος συντήρησης και επισκευών 
και διάφορες δαπάνες που συνδέονται με την εκτέλεση 
του έργου. 

4. Για τον καθορισμό του ανωτάτου ορίου χρέωσης 
πρέπει να λαμβάνεται υπόψη και το εύλογο κέρδος της 
επιχείρησης του φορέα εκτέλεσης των απαιτούμενων 
υπηρεσιών μεταφοράς επιβατών, όπως αυτό προσδι¬ 
ορίζεται στην παράγραφο 6 του Παραρτήματος του 
Κανονισμού 1370/2007. 

Άρθρο 27 

Καθορισμός της χορηγούμενης αποζημίωσης 

1. Όπου προβλέπεται η χορήγηση αποζημίωσης για 
την εκτέλεση υπεραστικών οδικών μεταφορών επιβα¬ 
τών εφαρμόζονται οι κανόνες του άρθρου 6 και του 
Παραρτήματος του Κανονισμού. 

2. Απώλειες εσόδων λόγω εκδόσεως μειωμένων ή δω¬ 
ρεάν εισιτηρίων επιβατών ειδικών κατηγοριών, όπως 
μαθητές, σπουδαστές, φοιτητές, λοιποί μαθητευόμενοι, 
πολύτεκνοι και ΑμεΑ, λαμβάνονται υπόψη για τον καθο¬ 
ρισμό της χορηγούμενης αποζημιώσεως. 

3. Οι προκηρύξεις των διαγωνισμών προβλέπουν τον 
τρόπο και τη διαδικασία υπολογισμού της ετήσιας απο¬ 
ζημίωσης, τον τρόπο που διαπιστώνεται το κατ’ έτος 
οφειλόμενο ποσό αποζημίωσης, ο τρόπος καταβολής 
στον Ανάδοχο, καθώς και ο τρόπος επιστροφής ή συμ¬ 
ψηφισμού τυχόν υπεραντιστάθμισης. 

Άρθρο 28 

Διάρκεια των συμβάσεων ανάθεσης 

1. Οι συμβάσεις για την ανάθεση της εκτέλεσης δημο¬ 
σίων υπεραστικών οδικών μεταφορών επιβατών έχουν 
περιορισμένη χρονική διάρκεια που δεν μπορεί να είναι 
μικρότερη των οκτώ (8) ετών και να υπερβαίνει τα δέκα 
(10) έτη. 

2. Με απόφαση της Ρυθμιστικής Αρχής θεσπίζονται 
κανόνες για τα επιμέρους κριτήρια με βάση τα οποία 
είναι δυνατή η πρόβλεψη για παράταση του συμβατικού 
χρόνου διάρκειας των συμβάσεων με τους Αναδόχους 
μέχρι το 50% του συμβατικώς οριζομένου χρόνου, υπό 
τους όρους και προϋποθέσεις του άρθρου 4 παράγρα¬ 
φος 4 του Κανονισμού. 

3. Στις προκηρύξεις των διαγωνισμών εκτός από τη 
χρονική διάρκεια της συμβάσεως με τον Ανάδοχο πρέ¬ 
πει να καθορίζεται, αν στη συγκεκριμένη περίπτωση 
προβλέπεται δυνατότητα παράτασης του συμβατικού 
χρόνου, η χρονική διάρκεια και οι προϋποθέσεις για την 
παράταση, αλλά και ο τρόπος ασκήσεως του δικαιώ¬ 
ματος παράτασης. 

Άρθρο 29 

Προϋποθέσεις συμμετοχής στο διαγωνισμό 

1. Στις προκηρύξεις των διαγωνισμών πρέπει να ανα- 
φέρονται με σαφήνεια και πληρότητα οι προϋποθέσεις 
για συμμετοχή των ενδιαφερομένων σε κάθε διαγω¬ 
νισμό. 

2. Στους διαγωνισμούς μπορούν να συμμετέχουν επι¬ 
χειρήσεις οποιοσδήποτε νομικής μορφής που εκτελούν 
οδικές μεταφορές επιβατών, σύμφωνα με τον Κανονισμό 
ΕΚ 1071/2009 είτε αυτόνομα είτε σε κοινοπραξίες. 

3. Οι διαγωνιζόμενοι πρέπει να διαθέτουν ή να αποδει- 
κνύουν ότι μπορούν να διαθέτουν κατάλληλη και επαρκή 

στελέχωση και οργάνωση, καθώς και επαρκή αριθμό 
κατάλληλων οχημάτων. 

Άρθρο 30 

Προσφορές των διαγωνιζομένων 

1. Οι διαγωνιζόμενοι υποβάλλουν προσφορά για το 
σύνολο των υπεραστικών γραμμών που εντάσσονται 
στο δίκτυο της γεωγραφικής περιοχής για την οποία 
προκηρύσσεται ο διαγωνισμός. 

2. Οι προσφορές των διαγωνιζομένων περιλαμβάνουν 
το ποσό χρέωσης που προσφέρουν, το οποίο δεν μπο¬ 
ρεί να υπερβαίνει το ανώτατο όριο χρέωσης, καθώς 
επίσης και αναλυτικό πίνακα των προσφερομένων υπη¬ 
ρεσιών πέραν των ελάχιστων απαιτουμένων, όπως ιδίως 
οι συχνότητες δρομολογίων στο υφιστάμενο δίκτυο. 

Άρθρο 31 

Κανόνες αξιολόγησης των προσφορών 
των διαγωνιζομένων 

1. Με απόφαση της Ρυθμιστικής Αρχής θεσπίζονται 
κανόνες για την αξιολόγηση των προσφορών των δια- 
γωνιζομένων, ώστε η ανάδειξη των αναδοχών για την 
ανάθεση των υπεραστικών οδικών μεταφορών επιβατών 
να γίνεται με συγκρίσιμο τρόπο και διαφάνεια. 

2. Βασικό κριτήριο για την αξιολόγηση των προσφο¬ 
ρών είναι η προσφερόμενη έκπτωση επί του ανωτάτου 
ορίου χρέωσης. Λαμβάνονται υπόψη τυχόν περαιτέρω 
προσφερόμενες εκπτώσεις για τους επιβάτες, καθώς 
επίσης και οι προσφερόμενες υπηρεσίες υπεραστικών 
μεταφορών (δρομολόγια) πέραν των ελάχιστων απαι- 
τουμένων. Αξιολογούνται επίσης και ποιοτικά κριτήρια 
όπως ο περιορισμός των μετεπιβιβάσεων και άλλα που 
προβλέπονται από διεθνή πρότυπα ολικής ποιότητας 
μέσων μαζικής μεταφοράς. 

3. Οι προκηρύξεις πρέπει να περιγράφουν με λεπτο¬ 
μέρεια τον τρόπο αξιολόγησης των προσφορών και τη 
βαρύτητα των επιμέρους κριτηρίων αξιολόγησης. 

Άρθρο 32 

Κανόνες για τους διαγωνισμούς 
Πρότυπα τεύχη συμβάσεων 

1. Η Ρυθμιστική Αρχή θεσπίζει κανόνες για τους δια¬ 
γωνισμούς που αφορούν στην ανάθεση δημοσίων υπε¬ 
ραστικών οδικών μεταφορών επιβατών, όπου προβλέ- 
πονται η διαδικασία και τα στάδια των διαγωνισμών, οι 
προϋποθέσεις και τα δικαιολογητικά συμμετοχής των 
ενδιαφερομένων, λόγοι αποκλεισμού διαγωνιζομένων, 
τα κριτήρια αξιολόγησης των προσφορών, ο τρόπος 
ανάδειξης του αναδόχου, η δυνατότητα ενστάσεων των 
διαγωνιζομένων και άλλες λεπτομέρειες. 

2. Οι προκηρύξεις συνοδεύονται από πρότυπα συμ¬ 
βατικά τεύχη, στα οποία περιγράφονται αναλυτικά οι 
βασικές συμβατικές υποχρεώσεις των Αναδοχών. 

Άρθρο 33 

Συμβάσεις με τους Αναδόχους 

1. Η Ρυθμιστική Αρχή συνάπτει συμβάσεις με τους 
Αναδόχους, με βάση τα πρότυπα συμβατικά τεύχη και 
την προσφορά του αναδόχου. 

2. Στις προκηρύξεις περιγράφονται τα δικαιολογητικά 
που πρέπει να προσκομίσει ο ανάδοχος, καθώς και κάθε 
άλλη προϋπόθεση που πρέπει να πληρούται πριν την 
υπογραφή της συμβάσεως με την Αναθέτουσα Αρχή. 


3. Ο Ανάδοχος αναλαμβάνει την εκτέλεση των υπε¬ 
ραστικών οδικών μεταφορών την ημέρα που ορίζεται 
στην σύμβαση. Η ημέρα αυτή θεωρείται ως αφετηρία 
του χρόνου διάρκειας της σύμβασης. 

4. Αν ο Ανάδοχος δεν εκπληρώνει τις απαιτούμενες 
προϋποθέσεις ή αρνείται να προσέλθει για την υπογρα¬ 
φή της σύμβασης εντός του οριζόμενου χρόνου, κηρύσ¬ 
σεται έκπτωτος και καταπίπτει η εγγυητική επιστολή 
συμμετοχής στο διαγωνισμό. 

5. Αν ο Ανάδοχος που αναδείχθηκε από διαγωνιστική 
διαδικασία κηρυχθεί έκπτωτος πριν υπογράφει σύμβαση 
με την Αναθέτουσα Αρχή, αυτή μπορεί είτε να καλέσει 
τον δεύτερο κατά την τελική αξιολόγηση διαγωνιζόμενο 
ή αν αυτός δεν υπάρχει ή η προσφορά του κρίνεται μη 
συμφέρουσα να προκηρύξει εκ νέου το διαγωνισμό και 
να λάβει τα προβλεπόμενα μέτρα για τη διαφύλαξη 
της συνεχούς παροχής δημοσίων υπηρεσιών οδικών 
υπεραστικών μεταφορών επιβατών. 

Άρθρο 34 

Μεταβολή συνθηκών διαρκούσης της συμβάσεως 

1. Αν κατά τη διάρκεια ισχύος των συμβάσεων με τους 
Αναδόχους διαπιστωθεί ότι μετεβλήθησαν οι ανάγκες 
του επιβατικού κοινού, μετά από πρόταση του Αναδόχου 
ή της αρμόδιας Περιφέρειας, η Ρυθμιστική Αρχή δύναται 
να εγκρίνει την κατάργηση υφισταμένων υπεραστικών 
γραμμών ή τη δημιουργία νέων ή άλλες μεταβολές, 
ιδίως ως προς τη συχνότητα ή τη διαδρομή των υφι¬ 
σταμένων δρομολογίων. 

2. Για την έγκριση των προτεινομένων μεταβολών 
η Ρυθμιστική Αρχή λαμβάνει υπόψη τα υφιστάμενα 
αποκλειστικά δικαιώματα του Αναδόχου, καθώς και το 
δικαίωμα αποζημίωσης και προβαίνει στις αναγκαίες 
ρυθμίσεις, συμπεριλαμβανομένων και των οικονομικών 
συνεπειών. 

3. Με βάση τις ρυθμίσεις που εγκρίνει η Ρυθμιστική 
Αρχή υπογράφεται σύμβαση με τον Ανάδοχο, τροπο- 
ποιητική της αρχικής. 

4. Αν η Ρυθμιστική Αρχή διαπιστώσει ανάγκη τροπο¬ 
ποίησης της συμβάσεως λόγω μεταβολής των αναγκών 
του επιβατικού κοινού, δύναται να προτείνει ανάλογη 
τροποποίηση της συμβάσεως. 

Αν ο Ανάδοχος αρνείται την τροποποίηση, η Ρυθμιστι¬ 
κή Αρχή, αφού λάβει υπόψη τις απόψεις και τα εύλογα 
συμφέροντα του Αναδόχου, δύναται με απόφασή της 
να επιβάλει τις κατάλληλες ρυθμίσεις. 

5. Με απόφαση της Ρυθμιστικής Αρχής καθορίζονται 
οι προϋποθέσεις, οι όροι και η διαδικασία τροποποίη¬ 
σης των αρχικών συμβάσεων ή επιβολής ρυθμίσεων με 
αποφάσεις της. 

6. Αν η Ρυθμιστική Αρχή δεν λάβει απόφαση εντός 
τριών (3) μηνών από την υποβολή της πρότασης, θεω¬ 
ρείται ότι η πρόταση απορρίφθηκε. 

Άρθρο 35 

Εποπτεία των Αναδοχών - Εκτέλεση των συμβάσεων 

1. Η εποπτεία των Αναδοχών ασκείται από τις αρμό¬ 
διες υπηρεσίες της κατά τόπον αρμόδιας Περιφέρειας. 

2. Οι αρμόδιες υπηρεσίες της κατά τόπον αρμόδιας 
Περιφέρειας παρακολουθούν και ελέγχουν αν ο Ανά¬ 
δοχος συμμορφώνεται προς τις συμβατικές του υπο¬ 
χρεώσεις και τις διατάξεις της κείμενης νομοθεσίας, 

διαπιστώνουν τυχόν παραβάσεις και επιβάλλουν στους 
Αναδόχους τις κυρώσεις που προβλέπονται. 

3. Με απόφαση της Ρυθμιστικής Αρχής θεσπίζονται κα¬ 
νόνες για την παρακολούθηση του τρόπου εκτελέσεως 
των συμβάσεων από τους Αναδόχους, τη διαπίστωση 
των παραβάσεων και τα επιβαλλόμενα μέτρα άρσεως 
των παραβάσεων, επιβολής κυρώσεων, των αντιρρή¬ 
σεων των ενδιαφερομένων κατά των κυρώσεων που 
επιβλήθηκαν, τα είδη και τον τρόπο εκτέλεσης των 
κυρώσεων, την έρευνα ικανοποίησης των επιβατών, 
καθώς και την έρευνα και διαπίστωση των ποιοτικών 
παραμέτρων του προσφερομένου μεταφορικού έργου. 

4. Τα διοικητικά πρόστιμα που επιβάλλονται κατά των 
Αναδοχών αποτελούν έσοδα της Ρυθμιστικής Αρχής. 

ΚΕΦΑΛΑΙΟ Ε' 

ΑΝΑΘΕΣΗ ΔΗΜΟΣΙΩΝ ΥΠΕΡΑΣΤΙΚΩΝ ΟΔΙΚΩΝ 
ΜΕΤΑΦΟΡΩΝ ΕΠΙΒΑΤΩΝ ΧΩΡΙΣ ΔΙΑΓΩΝΙΣΜΟ 

Αρθρο 36 

Απευθείας ανάθεση ως έκτακτο μέτρο 

1. Σε περίπτωση διακοπής των δημοσίων υπεραστικών 
οδικών μεταφορών επιβατών ή επικείμενου κινδύνου 
διακοπής τους σε μία ή περισσότερες γεωγραφικές 
περιοχές, η Ρυθμιστική Αρχή μπορεί να λάβει έκτακτα 
μέτρα για τη διασφάλιση της συνέχειας των παρεχο- 
μένων υπηρεσιών που συνίστανται είτε στην ανάθεση 
σε τρίτο του έργου των δημοσίων υπεραστικών μετα¬ 
φορών επιβατών χωρίς την προκήρυξη διαγωνισμού 
είτε στην παράταση της διάρκειας της συμβάσεως με 
τον Ανάδοχο πέραν των τυχόν προβλεπομένων ορίων 
χωρίς τη διενέργεια διαγωνισμού. 

2. Η διάρκεια της απευθείας ανάθεσης ή παράτασης 
συμβάσεως πέραν του προβλεπομένου χρόνου δεν μπο¬ 
ρεί να υπερβαίνει τα δύο (2) έτη. 

3. Σε περίπτωση που δεν μπορεί να αντιμετωπισθεί 
η κατάσταση με τα έκτακτα μέτρα των προηγουμέ¬ 
νων παραγράφων, η Ρυθμιστική Αρχή, με απόφασή της 
μπορεί να επιβάλει την παροχή δημοσίων υπεραστικών 
οδικών μεταφορών επιβατών σε φορείς που είναι σε 
θέση να ανταποκριθούν εν όλω ή εν μέρει, με όρους 
ανάλογους αυτών που ισχύουν για Αναδόχους παρομοί¬ 
ων υπηρεσιών, ώστε να διασφαλιστεί κατά το δυνατόν 
η συνεχής εξυπηρέτηση του επιβατικού κοινού. 

Η επιβολή υποχρέωσης δεν μπορεί να υπερβαίνει το 
ένα έτος. 

4. Η Ρυθμιστική Αρχή καθορίζει τους κανόνες για τις 
προϋποθέσεις και τη διαδικασία της απευθείας ανάθε¬ 
σης ή επιβολής υποχρεώσεων ως έκτακτα μέτρα. 

Άρθρο 37 

Περιορισμένο μεταφορικό έργο 

1. Μετά από πρόταση της οικείας Περιφέρειας, η Ρυθ¬ 
μιστική Αρχή δύναται να αναθέτει το έργο των δημοσί¬ 
ων υπεραστικών μεταφορών επιβατών χωρίς διαγωνι¬ 
σμό σε επιχειρήσεις που πληρούν τις προϋποθέσεις του 
άρθρου 29 του παρόντος νόμου, εάν η μέση ετήσια αξία 
των παρεχομένων υπηρεσιών υπολογίζεται σε ποσό 
κάτω του ενός εκατομμυρίου (1.000.000) ευρώ ή αν το 
ετήσιο μεταφορικό έργο είναι μικρότερο από τριακόσιες 
χιλιάδες (300.000) χιλιόμετρα. 

2. Τα όρια της προηγούμενης παραγράφου διπλασιά¬ 
ζονται, αν η απευθείας ανάθεση αφορά σε μικρή ή με¬ 


σαία επιχείρηση, η οποία χρησιμοποιεί όχι περισσότερα 
από είκοσι τρία (23) οχήματα. 

3. Οι ανωτέρω ρυθμίσεις μπορεί να έχουν εφαρμο¬ 
γή ιδίως σε απομακρυσμένες γεωγραφικές περιοχές ή 
νησιά, όπου το αναγκαίο μεταφορικό έργο είναι περι¬ 
ορισμένο. 

4. Η κατάτμηση Περιφερειακών Ενοτήτων σε μικρό¬ 
τερες γεωγραφικές περιοχές, με σκοπό να περιοριστεί 
το αναγκαίο μεταφορικό έργο και να έχει εφαρμογή το 
παρόν άρθρο, δεν επιτρέπεται. 

5. Η Ρυθμιστική Αρχή καθορίζει τους ειδικότερους 
όρους και προϋποθέσεις για τις απευθείας αναθέσεις 
σε τρίτους λόγω περιορισμένου μεταφορικού έργου. 

Άρθρο 38 

Ανάθεση σε δημόσια υπηρεσία 

1. Με αίτηση του ενδιαφερομένου φορέα και πρόταση 
της οικείας Περιφέρειας, η Ρυθμιστική Αρχή δύναται να 
προβαίνει στην ανάθεση της παροχής δημοσίων υπε¬ 
ραστικών οδικών μεταφορών επιβατών χωρίς διαγωνι¬ 
σμό σε εγχώριους φορείς, με την έννοια του άρθρου 2 
περίπτωση ι' του Κανονισμού, που αποτελούν νομικώς 
ανεξάρτητα πρόσωπα, επί των οποίων μία δημόσια αρχή 
ασκεί έλεγχο ανάλογο εκείνου που ασκεί επί των υπη¬ 
ρεσιών της. 

2. Η ανάθεση της προηγούμενης παραγράφου γίνεται 
υπό τις προϋποθέσεις του άρθρου 5 παράγραφος 2 του 
Κανονισμού. 

3. Η απόφαση τοπικής δημόσιας Αρχής, με την έννοια 
του άρθρου 2 περίπτωση γ' του Κανονισμού, για την 
παροχή από την ίδια δημοσίων υπεραστικών οδικών 
μεταφορών επιβατών είναι δυνατή υπό τις προϋποθέ¬ 
σεις του άρθρου 5 παράγραφος 2 του Κανονισμού και 
υπόκειται στην έγκριση της Ρυθμιστικής Αρχής. 

4. Η Ρυθμιστική Αρχή ορίζει τους κανόνες, βάσει των 
οποίων είναι δυνατή η ανάληψη δημοσίων υπεραστικών 
οδικών μεταφορών επιβατών από αρμόδιες τοπικές Αρ¬ 
χές ή η ανάθεση σε εγχώριους φορείς. 

Άρθρο 39 

Δημοσίευση πληροφοριών για απευθείας ανάθεση 

1. Η Ρυθμιστική Αρχή υποχρεούται να δημοσιεύει τις 
πληροφορίες που προβλέπονται στο άρθρο 7 παρά¬ 
γραφος 2 του Κανονισμού ένα (1) έτος πριν από την 
απευθείας ανάθεση δημοσίων υπεραστικών οδικών με¬ 
ταφορών επιβατών. 

2. Η Ρυθμιστική Αρχή υποχρεούται να δημοσιοποιεί τις 
πληροφορίες της προηγουμένης παραγράφου και με 
κάθε άλλο πρόσφορο τρόπο, όπως με ανάρτηση στην 
ιστοσελίδα της ή με δημοσιεύσεις στον τύπο. 

3. Από την υποχρέωση δημοσίευσης πληροφοριών 
εξαιρούνται οι περιπτώσεις του άρθρου 36 του παρό¬ 
ντος νόμου. 

Άρθρο 40 

Πρόσκληση για εκδήλωση ενδιαφέροντος 

1. Στις περιπτώσεις των άρθρων 37 και 38 του πα¬ 
ρόντος νόμου, η Ρυθμιστική Αρχή, εντός τριμήνου από 
τη δημοσίευση των πληροφοριών του προηγουμένου 
άρθρου, υποχρεούται να απευθύνει πρόσκληση για την 
εκδήλωση ενδιαφέροντος για το μεταφορικό έργο υπε¬ 
ραστικών επιβατικών μεταφορών που προτίθεται να 
αναθέσει χωρίς διαγωνισμό. 

2. Οι ενδιαφερόμενοι πρέπει να έχουν στη διάθεσή 
τους τουλάχιστον δύο (2) μήνες από τη δημοσίευση 
της πρόσκλησης για να δηλώσουν εγγράφως το ενδι¬ 
αφέρον τους. 

3. Σε περίπτωση που εκδηλωθεί ενδιαφέρον από 
περισσότερους φορείς, η Ρυθμιστική Αρχή τους καλεί 
να υποβάλουν προσφορές για το συγκεκριμένο έργο 
και μπορεί είτε να προβεί στην απευθείας ανάθεση 
σε όποιον προσέφερε το χαμηλότερο κόμιστρο είτε 
να διενεργήσει διαπραγματεύσεις για την επιλογή του 
Αναδόχου είτε να αναθέσει σε φορέα ελεγχόμενο από 
δημόσια Αρχή. 

4. Η Ρυθμιστική Αρχή θεσπίζει ειδικότερους κανόνες 
για τη διαδικασία εκδήλωσης ενδιαφέροντος, υποβο¬ 
λής προσφορών και αξιολόγησης των ενδιαφερομένων, 
καθώς και για τα κριτήρια ανάθεσης. 

5. Στις ανωτέρω περιπτώσεις απευθείας ανάθεσης 
συνάπτονται συμβάσεις με το φορέα που αναλαμβάνει 
την εκτέλεση του έργου της μεταφοράς επιβατών, η 
διάρκεια των οποίων δεν μπορεί να είναι μικρότερη των 
οκτώ (8) ετών και να υπερβαίνει τα δέκα (10) έτη, με 
δυνατότητα παράτασης έως και 50% του συμβατικώς 
οριζόμενου χρόνου υπό τους όρους και τις προϋποθέ¬ 
σεις της παραγράφου 4 του άρθρου 4 του Κανονισμού. 

6. Η Ρυθμιστική Αρχή δύναται να αναθεωρήσει υφι¬ 
στάμενες απευθείας συμβάσεις ιδίως στις περιπτώσεις 
του άρθρου 5 παράγραφος 7 του Κανονισμού. 

7. Σε κάθε περίπτωση οι αποφάσεις της Ρυθμιστικής 
Αρχής για ανάθεση υπεραστικών οδικών μεταφορών 
επιβατών χωρίς διαγωνισμό προσβάλλονται ενώπιον 
των αρμοδίων δικαστηρίων. 

ΚΕΦΑΛΑΙΟ ΣΤ' 

ΥΠΕΡΑΣΤΙΚΕΣ ΓΡΑΜΜΕΣ ΕΛΕΥΘΕΡΗΣ ΕΠΙΛΟΓΗΣ 
Άρθρο 41 

Υπεραστικές γραμμές ελεύθερης επιλογής 

1. Οι Περιφέρειες αυτεπαγγέλτως ή μετά από πρότα¬ 
ση επιχειρήσεων μεταφοράς επιβατών οποιοσδήποτε 
νομικής μορφής, μπορούν να υποβάλουν στη Ρυθμιστική 
Αρχή φάκελο με τεκμηριωμένη πρόταση για τη δημι¬ 
ουργία νέας γραμμής υπεραστικών οδικών μεταφορών 
επιβατών, για την οποία δεν έχει χορηγηθεί αποκλει¬ 
στικό δικαίωμα ή και δικαίωμα αποζημίωσης ή δεν έχει 
γίνει απευθείας ανάθεση ή δεν παρέχεται από δημόσια 
υπηρεσία. 

2. Οι προτεινόμενες υπεραστικές γραμμές καθορί¬ 
ζονται από τη Ρυθμιστική Αρχή, η οποία αξιολογεί τις 
υποβληθείσες προτάσεις με κριτήριο την εξασφάλιση 
πληρέστερου δικτύου υπεραστικών οδικών μεταφορών 
επιβατών και την καλύτερη εξυπηρέτηση των επιβατών. 

3. Η Ρυθμιστική Αρχή καθορίζει την αφετηρία, τις τυ¬ 
χόν ενδιάμεσες στάσεις και το τέρμα των υπεραστι¬ 
κών γραμμών ελεύθερης επιλογής, τους όρους και τις 
προϋποθέσεις λειτουργίας της, καθώς και τον τρόπο 
διενέργειας δρομολογίων, χωρίς να δεσμεύεται από τις 
υποβληθείσες προτάσεις. 

4. Στις υπεραστικές γραμμές ελεύθερης επιλογής δεν 
παρέχεται αποκλειστικό δικαίωμα εκμετάλλευσης, ούτε 
επιτρέπεται να χορηγείται οποιοσδήποτε μορφής οικο¬ 
νομικό πλεονέκτημα. 

5. Οποιαδήποτε επιχείρηση έχει δικαίωμα να εκτελεί 
υπεραστικές οδικές μεταφορές επιβατών και πληροί τις 
προϋποθέσεις που θέτει η Ρυθμιστική Αρχή, μπορεί να 


ενταχθεί στο πρόγραμμα δρομολογίων των υπεραστι¬ 
κών γραμμών ελεύθερης επιλογής. 

Άρθρο 42 

Διαδικασία καθορισμού υπεραστικής 
γραμμής ελεύθερης επιλογής 

1. Η Ρυθμιστική Αρχή καθορίζει τα στοιχεία και δικαιο- 
λογητικά που πρέπει να περιέχει ο «Φάκελος Πρότασης 
Εκτέλεσης Υπεραστικής Γραμμής χωρίς αποκλειστικό 
δικαίωμα εκμετάλλευσης», ο οποίος υποβάλλεται από 
τις Περιφέρειες. 

2. Η Ρυθμιστική Αρχή υποχρεούται να ολοκληρώσει 
την εξέταση του υποβληθέντος φακέλου εντός έξι (6) 
μηνών, μετά την πάροδο των οποίων εγκρίνει την υπο- 
βληθείσα πρόταση ή την απορρίπτει αιτιολογημένα. 

3. Αν η Ρυθμιστική Αρχή αποφασίσει τη δημιουργία 
νέας υπεραστικής γραμμής ελεύθερης επιλογής, προ¬ 
βαίνει στη δημοσιοποίηση της προτεινόμενης γραμμής 
και στη δημόσια πρόσκληση για εκδήλωση ενδιαφέ¬ 
ροντος. 

Μετά την πάροδο δύο (2) μηνών από τη δημόσια 
πρόσκληση για εκδήλωση ενδιαφέροντος, η Ρυθμιστι¬ 
κή Αρχή, λαμβάνοντας υπόψη και το ενδιαφέρον που 
εκδηλώθηκε, καθορίζει τις επιχειρήσεις που θα παρέ¬ 
χουν στις γραμμές ελεύθερης επιλογής, τις ελάχιστες 
απαιτήσεις και τον τρόπο λειτουργίας της γραμμής 
ελεύθερης επιλογής. 

Η πρόσκληση καθορίζει τα κριτήρια και τη διαδικασία 
επιλογής των υποψηφίων για την υπό εξέταση γραμμή. 

4. Κάθε ενδιαφερόμενος μπορεί να προσβάλει τις 
αποφάσεις της Ρυθμιστικής Αρχής για τον καθορισμό 
υπεραστικών γραμμών ελεύθερης επιλογής στα αρμόδια 
δικαστήρια. 

Άρθρο 43 

Άδεια εκτέλεσης δρομολογίων 
σε γραμμές ελεύθερης επιλογής 

1. Η Ρυθμιστική Αρχή ορίζει τα στοιχεία που οφεί¬ 
λουν να υποβάλλουν σε αυτήν οι φορείς που ζητούν 
να λάβουν άδεια για την εκτέλεση δρομολογίων σε 
υπεραστικές γραμμές ελεύθερης επιλογής. 

2. Οι ενδιαφερόμενοι φορείς λαμβάνουν άδεια διάρ¬ 
κειας μέχρι πέντε (5) ετών, στην οποία καθορίζονται 
οι υποχρεώσεις και τα δικαιώματά τους. Σε κάθε περί¬ 
πτωση η διάρκεια δεν δύναται να υπερβαίνει την ημε¬ 
ρομηνία λήξης του έργου του αναδόχου παροχής των 
υπεραστικών μεταφορών στην οικεία περιοχή. 

3. Η λειτουργία υπεραστικών γραμμών ελεύθερης επι¬ 
λογής δεν επιτρέπεται να ανταγωνίζεται ή να προκα- 
λεί ανταγωνιστικό μειονέκτημα σε άλλες υπεραστικές 
γραμμές οδικών μεταφορών επιβατών, για τις οποίες 
έχει χορηγηθεί αποκλειστικό δικαίωμα εκμετάλλευσης ή 
παρέχεται αντιστάθμισμα ή αποζημίωση πάσης φύσεως 
ή έχει γίνει απευθείας ανάθεση. 

4. Οι διατάξεις του παρόντος νόμου δεν αποκλείουν 
την εφαρμογή των διατάξεων για τον ελεύθερο αντα¬ 
γωνισμό ούτε την άσκηση των δικαιωμάτων των ενδι¬ 
αφερομένων που απορρέουν από αυτές. 

5. Οσοι έχουν αναλάβει την εκτέλεση υπεραστικών 
οδικών μεταφορών επιβατών με αποκλειστικό δικαίωμα 
ή και αποζημίωση μπορεί να εκτελούν και υπεραστικές 
μεταφορές σε γραμμές ελεύθερης επιλογής, υπό τον 

όρο του σαφούς λογιστικού διαχωρισμού της δραστη¬ 
ριότητας αυτής. 

Άρθρο 44 

Κανόνες λειτουργίας των γραμμών 
ελεύθερης επιλογής 

1. Οι υπεραστικές γραμμές ελεύθερης επιλογής συ¬ 
μπληρώνουν τις δημόσιες υπεραστικές οδικές μετα¬ 
φορές επιβατών και υπόκεινται στην εποπτεία και τον 
έλεγχο της Ρυθμιστικής Αρχής, η οποία έχει την απο¬ 
κλειστική αρμοδιότητα επιβολής κυρώσεων. 

2. Η Ρυθμιστική Αρχή εξετάζει οποιεσδήποτε καταγ¬ 
γελίες περιέλθουν σε γνώση της σχετικά με την τήρη¬ 
ση των υποχρεώσεων λειτουργίας των υπεραστικών 
γραμμών ελεύθερης επιλογής και δύναται να επιβάλει 
προσωρινά ρυθμιστικά μέτρα για άρση της παραβίασης. 

3. Με απόφαση της Ρυθμιστικής Αρχής καθορίζονται 
οι προϋποθέσεις, οι διαδικασίες και τα κριτήρια καθο¬ 
ρισμού των υπεραστικών γραμμών ελεύθερης επιλογής, 
καθώς και η οργάνωση και ρύθμιση της λειτουργίας των 
γραμμών, ο τρόπος ένταξης νέων επιχειρήσεων με ίσους 
όρους και κάθε αναγκαία λεπτομέρεια. 

ΚΕΦΑΛΑΙΟ Ζ' 

ΔΙΚΑΙΩΜΑΤΑ ΕΠΙΒΑΤΩΝ 

Άρθρο 45 

Έλεγχος εφαρμογής διατάξεων 
του Κανονισμού 181/2011 

1. Οι Περιφέρειες είναι αρμόδιες για τον έλεγχο εφαρ¬ 
μογής των διατάξεων του Κανονισμού Ε.Ε. 181/2011 για 
τα δικαιώματα των επιβατών υπεραστικών οδικών με¬ 
ταφορών και την επιβολή κυρώσεων. 

2. Η Ρυθμιστική Αρχή εξετάζει τις αντιρρήσεις κατά 
των αποφάσεων επί καταγγελιών για παραβίαση των 
διατάξεων του ως άνω Κανονισμού, καθώς και τις αντιρ¬ 
ρήσεις κατά των αποφάσεων επιβολής κυρώσεων από 
τις αρμόδιες υπηρεσίες των Περιφερειών. 

Άρθρο 46 

Κανόνες για τα δικαιώματα των επιβατών 

1. Με απόφαση της Ρυθμιστικής Αρχής καθορίζονται 
δικαιώματα των επιβατών πέραν του Κανονισμού Ε.Ε. 
181/2011, καθώς και η διαδικασία εξέτασης των καταγ¬ 
γελιών και επιβολής κυρώσεων στους παραβάτες. 

2. Στην απόφαση της Ρυθμιστικής Αρχής της προη- 
γουμένης παραγράφου για τα δικαιώματα των επιβα¬ 
τών μπορεί να προβλέπεται διαδικασία εκούσιας εξω¬ 
δικαστικής επίλυσης διαφορών αποζημίωσης επιβατών, 
σύμφωνα με το άρθρο 7 του Κανονισμού Ε.Ε. 181/2011. 

ΚΕΦΑΛΑΙΟ Η' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 47 

Ισχύς διατάξεων για τις υπεραστικές 
επιβατικές μεταφορές 

Οι διατάξεις που αφορούν στην οργάνωση και λει¬ 
τουργία των δημόσιων υπεραστικών οδικών μεταφορών 
επιβατών εξακολουθούν να ισχύουν μέχρι την ολοκλή¬ 
ρωση των διαδικασιών ανάθεσης του μεταφορικού έρ¬ 
γου, σύμφωνα με τις διατάξεις του Κανονισμού και του 
παρόντος νόμου. 


Αρθρο 48 

Συλλογή στοιχείων και δεδομένων 
για το σχεδίασμά του δικτύου 

1. Με απόφαση του Υπουργού Υποδομών, Μεταφορών 
και Δικτύων καθορίζονται οι λεπτομέρειες και ο τρόπος 
συλλογής στοιχείων και δεδομένων που είναι αναγκαία 
για το σχεδίασμά των υπεραστικών γραμμών σε κάθε 
περιφερειακή ενότητα. 

2. Στην ίδια απόφαση ορίζονται οι φορείς που έχουν 
υποχρέωση να παρέχουν πληροφορίες και στοιχεία για 
τις εκτελούμενες υπεραστικές επιβατικές μεταφορές, 
καθώς και οι κυρώσεις για τη μη συμμόρφωση. 

Αρθρο 49 

Διαδικασίες - χρονοδιάγραμμα εφαρμογής 

1. Η Ρυθμιστική Αρχή Επιβατικών Μεταφορών συγκρο¬ 
τείται και στελεχώνεται μέχρι την 31η Μαρτίου 2014. 

2. Έως και τις 31 Ιουλίου 2014 η Ρ.Α.Ε.Μ. καταρτίζει 
σχέδιο δράσης και χρονοδιάγραμμα εφαρμογής των 
ρυθμίσεων του πρώτου μέρους του παρόντος νόμου, 
στο οποίο συμπεριλαμβάνονται κατ’ ελάχιστον τα εξής: 

α. Οι προθεσμίες εκπόνησης εκ μέρους της Ρ.Α.Ε.Μ. και 
κοινοποίησης στις Περιφέρειες των υπό του παρόντος 
νόμου προβλεπόμενων μελετών και στοιχείων. 

β. Οι προθεσμίες υποβολής από τις Περιφέρειες προς 
τη Ρ.Α.Ε.Μ. των μελετών συγκοινωνιακού σχεδιασμού 
και λοιπών στοιχείων. 

γ. Οι προθεσμίες επεξεργασίας και οριστικοποίησης 
εκ μέρους της Ρ.Α.Ε.Μ. των υποβληθεισών μελετών από 
τις Περιφέρειες, καθώς και των τευχών των διαγωνι- 
στικών διαδικασιών ή των τευχών των απευθείας ανα¬ 
θέσεων. 

δ. Οι προθεσμίες δημοσιότητας των προς ανάθεση 
υπεραστικών οδικών επιβατικών μεταφορών. 

ε. Η εξασφάλιση των πόρων χρηματοδότησης των 
διαγωνιστικών ή άλλων διαδικασιών, ως και των προ¬ 
βλεπόμενων ποσών αποζημιώσεως των Αναδοχών. 

στ. Οι προθεσμίες και οι διαδικασίες διενέργειας των 
διαγωνιστικών διαδικασιών ή των διαδικασιών απευθεί¬ 
ας ανάθεσης σύμφωνα με τον Κανονισμό 1370/2007 και 
τον παρόντα νόμο. 

ζ. Οι προθεσμίες αξιολόγησης των προσφορών, ανά¬ 
δειξης των αναδοχών και υπογραφής των συμβάσεων 
ανάθεσης των παρεχόμενων υπεραστικών οδικών επι¬ 
βατικών μεταφορών. 

Αρθρο 50 

Ρυθμίσεις εργασιακών θεμάτων 

Το στοιχείο αα' της περίπτωσης β' της παραγράφου 2 
του άρθρου 5 του π.δ. 246/2006 (Α' 261) αντικαθίσταται 
ως εξής: 

«αα) Να πληρούν τις προϋποθέσεις υγείας για τη θέση 
που προορίζονται. Η σχετική καταλληλότητα πιστο¬ 
ποιείται από ιατρούς του Ε.Ο.Π.Υ.Υ., σύμφωνα με τα 
ισχύοντα κατά περίπτωση και αποδεικνύεται με την 
προσκόμιση ιατρικού πιστοποιητικού, το οποίο έχει εκ- 
δοθεί κατά το τελευταίο εξάμηνο προ της υποβολής 
του. Το ιατρικό πιστοποιητικό προσκομίζεται κατά την 
πρόσληψη ή και μεταγενέστερα κατά τη διάρκεια της 
εργασιακής σχέσης, το αργότερο πάντως εντός είκοσι 
(20) ημερών από τότε που το ΚΤΕΛ ή ΚΤΕΛ Α.Ε. ή οι 
εταιρείες του άρθρου 29 του ν. 588/1977, εγγράφως και 

με απόδειξη παραλαβής, κάλεσαν τον εργαζόμενο να 
εκπληρώσει τη σχετική υποχρέωση.» 

Αρθρο 51 

Προσωρινή άδεια λειτουργίας υφιστάμενων 
σταθμών υπεραστικών λεωφορείων 

Σε σταθμούς άφιξης και αναχώρησης υπεραστικών 
λεωφορείων ΚΤΕΛ Α.Ε. ή ΚΤΕΛ, που λειτουργούν χωρίς 
άδεια λειτουργίας για οποιονδήποτε λόγο, χορηγείται, 
κατόπιν αιτήσεώς τους, προσωρινή άδεια λειτουργίας 
μέχρι την ανάθεση της εκτέλεσης των υπεραστικών 
οδικών επιβατικών μεταφορών στους Αναδόχους κατ’ 
εφαρμογή των διατάξεων του παρόντος νόμου. 

Προϋπόθεση για τη χορήγηση της ανωτέρω προσω¬ 
ρινής άδειας είναι και η υποβολή πιστοποιητικού πυ¬ 
ρασφάλειας των εγκαταστάσεών τους από την οικεία 
Πυροσβεστική υπηρεσία. 

ΚΕΦΑΛΑΙΟ Θ' 

ΛΟΙΠΑ ΘΕΜΑΤΑ ΥΠΕΡΑΣΤΙΚΩΝ ΟΔΙΚΩΝ ΜΕΤΑΦΟΡΩΝ 
Άρθρο 52 

Τροποποιήσεις διατάξεων του ν. 2963/2001 

1. Στην παρ. 3 του άρθρου 12 του ν. 2963/2001 (Α' 268), 
όπως αυτή τροποποιήθηκε με την παρ. 9 του άρθρου 
119 του ν. 4070/2012 (Α' 82), προστίθεται νέο, όγδοο 
εδάφιο, ως εξής: 

«Αδιάθετο υπόλοιπο πιστώσεων, έως το ύψος του 
ως άνω συμπληρωματικού ποσού, διατίθεται για την 
ικανοποίηση των αιτήσεων, που είχαν εμπροθέσμως 
υποβληθεί (μέχρι τις 31.7.2009), για την ενίσχυση επεν¬ 
δύσεων των εδαφίων α', β' και γ' της παραγράφου 2 
του παρόντος άρθρου εφόσον έχουν τηρηθεί οι όροι, 
προϋποθέσεις και διαδικασία που ορίζεται στην κείμενη 
νομοθεσία.» 

2. Η παρ. 3 του άρθρου 22 του ν. 2963/ 2001 (Α' 268) 
αντικαθίσταται ως εξής: 

«3. Λεωφορεία που τίθενται σε κυκλοφορία κατ’ εφαρ¬ 
μογή των διατάξεων των άρθρων 4, 5 και 6 του π.δ. 967/ 
1979 (Α' 23) πρέπει να είναι ηλικίας μέχρι δεκαπέντε (15) 
ετών, από το έτος κατασκευής του πλαισίου, του έτους 
αυτού μη συμπεριλαμβανομένου.» 

3. Στην παρ. 1 του άρθρου 3 του ν. 3697/2008 (Α'194) 
προστίθεται περίπτωση ιβ' που έχει ως εξής: 

«ιβ. Ο λογαριασμός του ποσοστού 1% της περίπτωσης 
α' της παραγράφου 1 του άρθρου 13 του ν. 2963/2001 από 
τις ετήσιες ακαθάριστες εισπράξεις των αστικών και υπε¬ 
ραστικών ΚΤΕΛ Α.Ε. και ΚΤΕΛ, της ΔΕΑΣ ΚΩ και ΡΟΔΑ. 

Με κοινή απόφαση των Υπουργών Οικονομικών και 
Υποδομών, Μεταφορών και Δικτύων καθορίζονται οι 
διαδικασίες μετάπτωσης του ανωτέρω λογαριασμού 
στο προγενέστερο καθεστώς.» 

4. Στο τέλος της παρ. 1 του άρθρου 13 του ν. 2963/ 2001 
(Α' 269) προστίθεται περίπτωση ε' η οποία έχει ως εξής: 

«ε. Τα ποσά των περιπτώσεων β' και γ' της παραγρά¬ 
φου αυτής δύνανται να χρησιμοποιούνται και για άλλους 
σκοπούς, οι οποίοι ανάγονται στην εύρυθμη λειτουργία 
του ΚΤΕΛ Α.Ε. ή ΚΤΕΛ, λόγω αντιμετώπισης εκτάκτων 
συνθηκών και ταμειακών αναγκών. Η χρήση των ποσών 
αυτών είναι δυνατή εφόσον δεν έχει ληφθεί απόφαση 
που ορίζει η περίπτωση δ' του παρόντος άρθρου.» 

5. Η υποπερίπτωση (ί) της περίπτωσης β' της παρ. 2 
του άρθρου 3 του ν. 2963/2001 (Α' 268) αντικαθίσταται 
ως εξής: 


«β.(ί) Με ανάληψη υποχρέωσης εκτέλεσης μεταφο¬ 
ράς προσώπων, από κοινού, εκ μέρους των φυσικών 
ή νομικών προσώπων που έχουν στην κυριότητα τους 
λεωφορεία που είναι ενταγμένα στα ΚΤΕΛ, καθώς και 
αυτών που θα προέρχονται από αντικατάσταση. Στην 
περίπτωση αυτή το μετοχικό κεφάλαιο της Α.Ε. αποτε- 
λείται από το ενεργητικό του μετατρεπόμενου ΚΤΕΛ, 
αποτιμώμενο, σύμφωνα με τις διατάξεις του άρθρου 
9 του κ.ν. 2190/ 1920, και καταβολή εις χρήμα, που δεν 
μπορεί να είναι μικρότερο από το ελάχιστο προβλεπό- 
μενο για τις ανώνυμες εταιρίες. Μέτοχοι των ανωνύμων 
εταιριών μπορούν να γίνουν όλοι οι μέτοχοι του μετα- 
τραπέντος κατά την παράγραφο 1 ΚΤΕΛ, εφόσον συμ- 
μετάσχουν στην ανάληψη του κεφαλαίου με καταβολή 
εις χρήμα, σύμφωνα και αναλογικά με τη συμμετοχή 
που είχαν στο μετατρεπόμενο ΚΤΕΛ.» 

6. Στο ν. 2963/2001 (Α' 268) προστίθεται άρθρο με τον 
αριθμό 3α, το οποίο έχει ως εξής: 

«Άρθρο 3α 

Όπου στο ν. 2963/2001 (Α' 268) αναφέρεται «σύμβαση 
μίσθωσης ή εκμίσθωσης λεωφορείων» νοείται η ανάλη¬ 
ψη υποχρέωσης εκτέλεσης μεταφοράς προσώπων και 
όπου αναφέρεται «εκμισθωτής» νοείται ο μέτοχος της 
ανωνύμου εταιρίας, αντίστοιχα, κατά τα προβλεπόμενα 
στην υποπερίπτωση (ί) της περίπτωσης β' της παρα¬ 
γράφου 2 του άρθρου 3 του ίδιου νόμου.» 

Αρθρο 53 

Αποστάσεις ίδρυσης σταθμών 
υπεραστικών λεωφορείων 

Η περίπτωση 2.5 της παρ. 2 του άρθρου 2 του π.δ. 
79/2004 (Α' 62) αντικαθίσταται ως εξής: 

«Σε απόσταση μικρότερη των 100 μέτρων από Σχο¬ 
λεία ή Ενοριακούς Ναούς. Η απόσταση αυτή μπορεί να 
μειωθεί μέχρι και τα 50 μέτρα, με σύμφωνη γνώμη του 
οικείου Δημοτικού Συμβουλίου. Η εν λόγω απόσταση 
μετριέται ακτινικά από το περίγραμμα του οικοπέδου 
του σταθμού και του κτιρίου του Ναού ή του Σχολείου.» 

Αρθρο 54 

Υπόχρεοι υποβολής ασφαλιστικής ενημερότητας 
για την έκδοση άδειας ή πράξης αποχαρακτηρισμού 
λεωφορείου Δ.Χ. ιδιοκτησίας ΚΤΕΛ 

Υπόχρεοι υποβολής ασφαλιστικής ενημερότητας, 
σύμφωνα με το άρθρο 13 του π.δ. 258/2005 (Α' 316), σε 
κάθε περίπτωση έκδοσης άδειας κυκλοφορίας ή πράξης 
αποχαρακτηρισμού ή μεταβίβασης λεωφορείου Δημο¬ 
σίας Χρήσεως που ανήκει στην κυριότητα του νομικού 
προσώπου των ΚΤΕΛ, ΚΤΕΛ Α.Ε. και των εταιρειών του 
άρθρου 29 του ν. 588/1977 είναι τα μέλη του Διοικητικού 
Συμβουλίου και οι μέτοχοι των φορέων αυτών. 

ΜΕΡΟΣ ΔΕΥΤΕΡΟ 

ΡΥΘΜΙΣΤΙΚΗ ΑΡΧΗ ΕΠΙΒΑΤΙΚΩΝ ΜΕΤΑΦΟΡΩΝ 

(Ρ.Α.Ε.Μ.) 

ΚΕΦΑΛΑΙΟ Α' 

ΣΥΣΤΑΣΗ - ΣΥΓΚΡΟΤΗΣΗ - ΘΗΤΕΙΑ - ΕΚΠΡΟΣΩΠΗΣΗ 

Άρθρο 55 

Σύσταση 

1. Συνιστάται ανεξάρτητη διοικητική αρχή με την 
επωνυμία «Ρυθμιστική Αρχή Επιβατικών Μεταφορών» 
(Ρ.Α.Ε.Μ.), η οποία έχει έδρα την Αθήνα. 

2. Η Ρ.Α.Ε.Μ. απολαμβάνει διοικητικής και λειτουργικής 
ανεξαρτησίας και οικονομικής αυτοτέλειας. 

3. Η Ρ.Α.Ε.Μ. ενεργεί ανεξάρτητα από τις επιχειρήσεις 
ή τους φορείς ή τις δημόσιες αρχές που εκτελούν ή επο¬ 
πτεύουν δημόσιες υπεραστικές μεταφορές επιβατών. 

4. Κάθε χρόνο η Ρ.Α.Ε.Μ. υποβάλλει στον Πρόεδρο 
της Βουλής και τον Υπουργό Υποδομών, Μεταφορών 
και Δικτύων έκθεση πεπραγμένων. 

Άρθρο 56 

Συγκρότηση της Ρ.Α.Ε.Μ. 

1. Η Ρ.Α.Ε.Μ. αποτελείται από τον Πρόεδρο, τον Αντι¬ 
πρόεδρο και τρία μέλη. 

2. Αν για οποιονδήποτε λόγο κάποια από τα μέλη της 
εκλείψουν ή αποχωρήσουν ή απωλέσουν την ιδιότητα 
του μέλους, η Ρ.Α.Ε.Μ. έχει νόμιμη συγκρότηση, αν τα 
λοιπά μέλη επαρκούν, ώστε να υπάρχει απαρτία κατά 
τις συνεδριάσεις της. 

3. Ο Πρόεδρος, ο Αντιπρόεδρος και τα μέλη της 
Ρ.Α.Ε.Μ. διορίζονται από τον Υπουργό Υποδομών, Με¬ 
ταφορών και Δικτύων ύστερα από γνώμη της Επιτροπής 
Θεσμών και Διαφάνειας της Βουλής, σύμφωνα με τα 
άρθρα 14 περίπτωση η' και το άρθρο 43Α του Κανονι¬ 
σμού της Βουλής. 

4. Ο διορισμός των μελών της Ρ.Α.Ε.Μ. δημοσιεύεται 
στην Εφημερίδα της Κυβερνήσεως και ισχύει από την 
ημερομηνία της δημοσίευσης. 

5. Τα μέλη της Ρ.Α.Ε.Μ. είναι πρόσωπα εγνωσμένου 
κύρους που διακρίνονται για την επιστημονική τους 
κατάρτιση και την επαγγελματική τους ικανότητα ή 
εμπειρία στον τεχνικό, οικονομικό ή νομικό τομέα ή 
στον τομέα των συγκοινωνιών. 

Άρθρο 57 

Ανεξαρτησία των μελών της Ρ.Α.Ε.Μ. - Ασυμβίβαστα 

1. Τα μέλη της Ρ.Α.Ε.Μ. είναι ανώτατοι κρατικοί λει¬ 
τουργοί και απολαύουν λειτουργικής και προσωπικής 
ανεξαρτησίας κατά την άσκηση των καθηκόντων τους. 

2. Τα μέλη της Ρ.Α.Ε.Μ. δεν επιτρέπεται να κατέχουν 
θέση δημοσίου ή μετακλητού υπαλλήλου στο Υπουργείο 
Υποδομών, Μεταφορών και Δικτύων ή να εργάζονται ή 
να κατέχουν διοικητική θέση σε φορείς ή νομικά πρό¬ 
σωπα που εποπτεύονται από αυτό ή να είναι μέλη άλ¬ 
λης ανεξάρτητης αρχής ή αιρετά όργανα ή υπάλληλοι 
Οργανισμού Τοπικής Αυτοδιοίκησης. 

3. Δεν συνιστά ασυμβίβαστο για τα μέλη της Ρ.Α.Ε.Μ. η 
άσκηση διδακτικών καθηκόντων μέλους Δ.Ε.Π. των Α.Ε.Ι. 
με καθεστώς μερικής απασχόλησης, η άσκηση καθη¬ 
κόντων μέλους του Νομικού Συμβουλίου του Κράτους, 
καθώς και η άσκηση του δικηγορικού λειτουργήματος, 
με την επιφύλαξη ότι κατά τη διάρκεια της θητείας τους 
δεν παρέχονται υπηρεσίες σε πρόσωπα που παρέχουν 
υπηρεσίες επιβατικών μεταφορών ή συμμετέχουν σε 
διαγωνισμούς που προκηρύσσει η Ρ.Α.Ε.Μ.. 

4. Τα μέλη της Ρ.Α.Ε.Μ. δεν επιτρέπεται να έχουν επι¬ 
χειρήσεις ή να συμμετέχουν ως εταίροι ή μέτοχοι σε 
επιχειρήσεις που ασχολούνται με τις οδικές μεταφορές 
επιβατών ή σταθμούς υπεραστικών λεωφορείων ή να 
κατέχουν θέσεις στα διοικητικά όργανα ή να συνδέο¬ 
νται με σχέση εξαρτημένης εργασίας ή άλλης φύσεως 
διαρκή επαγγελματική συνεργασία με παρόμοιες επι¬ 
χειρήσεις ή να προσπορίζονται όφελος από υπηρεσίες 
προς επιχειρήσεις μεταφοράς επιβατών για όσο χρόνο 


διαρκεί η θητεία τους και για δύο χρόνια μετά τη λήξη 
της. 

5. Τα ασυμβίβαστα της προηγούμενης παραγράφου 
υφίστανται για τα μέλη της Ρ.Α.Ε.Μ. και όταν αυτά 
συντρέχουν στο πρόσωπο συζύγων και συγγενών εξ 
αίματος ή εξ αγχιστείας μέχρι του δευτέρου βαθμού. 

6. Μέλη της Ρ.Α.Ε.Μ. που εμπίπτουν στα ασυμβίβαστα 
του παρόντος άρθρου εκπίπτουν αυτοδικαίως από τη 
θέση τους. 

Η διαπίστωση της έκπτωσης γίνεται με απόφαση του 
Υπουργού Υποδομών, Μεταφορών και Δικτύων, ο οποίος 
ταυτόχρονα προβαίνει σε αντικατάσταση του εκπεσό- 
ντος μέλους για το υπόλοιπο της θητείας, με τη διαδικα¬ 
σία του άρθρου 57 παράγραφος 3 του παρόντος νόμου. 

Άρθρο 58 

Υποχρεώσεις μελών της Ρ.Α.Ε.Μ. 

1. Τα μέλη της Ρ.Α.Ε.Μ. έχουν υποχρέωση να τηρούν 
αμεροληψία και αντικειμενικότητα κατά την άσκηση 
των καθηκόντων τους. 

2. Κατά τη διάρκεια της θητείας τους, αλλά και τρία 
χρόνια μετά την αποχώρησή τους με οποιονδήποτε τρό¬ 
πο, τα μέλη της Ρ.Α.Ε.Μ. έχουν υποχρέωση εχεμύθειας. 

3. Μέλη της Ρ.Α.Ε.Μ., τα οποία κατά τη διάρκεια της 
θητείας τους απέκτησαν από κληρονομιά εταιρικά με¬ 
ρίδια ή μετοχές σε επιχειρήσεις που ασχολούνται με 
τις οδικές μεταφορές επιβατών, έχουν υποχρέωση να 
απέχουν από την ενάσκηση των δικαιωμάτων συμμετο¬ 
χής και διοίκησης παρόμοιων επιχειρήσεων. 

Στην ίδια υποχρέωση υπάγονται οι σύζυγοι και συγ¬ 
γενείς εξ αίματος ή εξ αγχιστείας μέχρι του δευτέρου 
βαθμού. 

4. Τα μέλη της Ρ.Α.Ε.Μ. υποβάλλουν κατ’ έτος δήλωση 
περιουσιακής κατάστασης, όπως προβλέπεται από το 
ν. 3213/2003 (Α' 309). 

Αρθρο 59 

Θητεία - Υπηρεσιακή κατάσταση των μελών 

1. Η θητεία των μελών της Ρ.Α.Ε.Μ. είναι πενταετής 
και μετά τη λήξη της παρατείνεται αυτοδικαίως μέχρι 
το διορισμό νέων μελών. 

Η θητεία κάθε μέλους μπορεί να ανανεωθεί μία μόνο 
φορά. 

2. Ο Πρόεδρος της Ρ.Α.Ε.Μ. είναι πλήρους και αποκλει¬ 
στικής απασχόλησης. Ο Αντιπρόεδρος είναι πλήρους 
απασχόλησης. 

3. Με κοινή απόφαση των Υπουργών Οικονομικών και 
Υποδομών, Μεταφορών και Δικτύων καθορίζονται οι 
αποδοχές του Προέδρου, του Αντιπροέδρου και των 
μελών της Ρ.Α.Ε.Μ. σύμφωνα με τις κείμενες διατάξεις. 
Η σχετική δαπάνη βαρύνει τον προϋπολογισμό της 
Ρ.Α.Ε.Μ.. 

4. Κατά τη διάρκεια της θητείας του Προέδρου και 
του Αντιπροέδρου της Ρ.Α.Ε.Μ. αναστέλλεται η άσκηση 
οποιουδήποτε δημοσίου λειτουργήματος, καθώς και η 
άσκηση καθηκόντων σε οποιαδήποτε θέση στο Δημό¬ 
σιο, σε Ν.Π.Δ.Δ. και σε νομικά πρόσωπα του ευρύτερου 
δημόσιου τομέα. 

Στα μέλη της Ρ.Α.Ε.Μ. επιτρέπεται η άσκηση καθηκό¬ 
ντων μέλους διδακτικού προσωπικού Α.Ε.Ι. με καθεστώς 
μερικής απασχόλησης. 

5. Ο Πρόεδρος και ο Αντιπρόεδρος της Ρ.Α.Ε.Μ., εάν 
προέρχονται από φορέα του δημοσίου τομέα, όπως 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3699 


αυτός ορίζεται στο άρθρο 1 του ν. 2190/1994, μετά τη 
λήξη της θητείας τους επανέρχονται αυτοδικαίως στη 
θέση που κατείχαν πριν από το διορισμό τους. 

Για τον Πρόεδρο ή τον Αντιπρόεδρο, εφόσον είναι 
μέλη Δ.Ε.Π. ή Ερευνητικού Προσωπικού των Α.Ε.Ι. χορη¬ 
γείται άδεια από τα αρμόδια όργανα του οικείου Α.Ε.Ι.. 

6. Η θητεία του Προέδρου ή του Αντιπροέδρου της 
Ρ.Α.Ε.Μ. λογίζεται ως πραγματική υπηρεσία για όλες τις 
συνέπειες και κατά τη διάρκειά της δεν διακόπτεται η 
βαθμολογική και μισθολογική εξέλιξή τους. Αν η θέση 
που κατείχαν ή στην οποία έχουν εξελιχθεί δεν είναι 
κενή ή έχει καταργηθεί, επανέρχονται σε ομοιόβαθμη 
προσωποπαγή θέση στον ίδιο κλάδο και στον ίδιο βαθ¬ 
μό, με κοινή απόφαση του Υπουργού Υποδομών, Μετα¬ 
φορών και Δικτύων και του κατά περίπτωση αρμόδιου 
Υπουργού. Η προσωποπαγής θέση καταργείται αυτοδι¬ 
καίως με την καθ’ οιονδήποτε τρόπο αποχώρησή τους. 

7. Μέλος της Ρ.Α.Ε.Μ., υπαγόμενο στις διατάξεις του 
Κώδικα Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ., εάν κατά τη διάρκεια της θητείας του 
προαχθεί, ύστερα από αίτησή του προς την υπηρεσία 
από την οποία προέρχεται, στο βαθμό του Διευθυντή ή 
του Γενικού Διευθυντή, επιστρέφει στην υπηρεσία του 
και η θητεία του λήγει αυτοδικαίως. 

Άρθρο 60 

Πειθαρχική ευθύνη των μελών 

Ι.'Ολα τα μέλη της Ρ.Α.Ε.Μ. υπέχουν πειθαρχική ευθύνη 
για παραβάσεις των υποχρεώσεών τους, που απορρέουν 
από τον παρόντα νόμο. 

2. Τα πειθαρχικά παραπτώματα των μελών της Ρ.Α.Ε.Μ. 
παραπέμπονται στο ίδιο πειθαρχικό συμβούλιο, το οποίο 
προβλέπεται από το άρθρο 24 του ν. 3891/2010 για τα 
μέλη της Ρυθμιστικής Αρχής Σιδηροδρόμων (Ρ.Α.Σ.). 
Χρέη γραμματέα εκτελεί υπάλληλος της Ρ.Α.Ε.Μ.. 

3. Την πειθαρχική διαδικασία ενώπιον του πειθαρχικού 
συμβουλίου κινεί ο Υπουργός Υποδομών, Μεταφορών 
και Δικτύων. 

4. Με τον Κανονισμό Εσωτερικής Λειτουργίας και Δια¬ 
χείρισης ρυθμίζονται τα θέματα σχετικά με τις πειθαρ¬ 
χικές ποινές και την πειθαρχική διαδικασία των μελών 
της Ρ.Α.Ε.Μ.. 

Άρθρο 61 

Έκπτωση μελών - Αντικατάσταση 

1. Αν κατά τη διάρκεια της θητείας μέλους της Ρ.Α.Ε.Μ. 
εκδοθεί εις βάρος του τελεσίδικη καταδικαστική από¬ 
φαση για αδίκημα που συνεπάγεται κώλυμα διορισμού 
ή έκπτωση δημοσίου υπαλλήλου σύμφωνα με τις δια¬ 
τάξεις του Υπαλληλικού Κώδικα ή οποιοδήποτε κακούρ¬ 
γημα, επέρχεται αυτοδίκαια έκπτωση από τη θέση του. 

2. Αν μέλος της Ρ.Α.Ε.Μ. παραπεμφθεί για να δικαστεί 
για ποινικό αδίκημα που συνεπάγεται κώλυμα διορισμού 
ή έκπτωση δημοσίου υπαλλήλου ή για οποιοδήποτε 
κακούργημα, επέρχεται αυτοδικαίως αναστολή της θη¬ 
τείας του, μέχρις την έκδοση αμετάκλητης δικαστικής 
απόφασης. 

3. Αν κενωθεί θέση μέλους της Ρ.Α.Ε.Μ. για οποιον- 
δήποτε λόγο, όπως ιδίως λόγω θανάτου, παραίτησης 
ή έκπτωσης, ο Υπουργός Υποδομών, Μεταφορών και 
Δικτύων διορίζει νέο μέλος για το υπόλοιπο της θητείας. 


Το ίδιο ισχύει και για την περίπτωση αναστολής της 
θητείας μέλους της Ρ.Α.Ε.Μ. για όσο χρόνο διαρκεί η 
αναστολή. 

Σε όλες τις ανωτέρω περιπτώσεις για το διορισμό 
νέου μέλους απαιτείται γνώμη της Επιτροπής Θεσμών 
και Διαφάνειας της Βουλής. 

Η σχετική απόφαση του Υπουργού Υποδομών, Μετα¬ 
φορών και Δικτύων ισχύει από τη δημοσίευσή της στην 
Εφημερίδα της Κυβερνήσεως. 

Άρθρο 62 

Εκπροσώπηση της Ρ.Α.Ε.Μ. 

1. Η Ρ.Α.Ε.Μ. έχει ικανότητα δικαίου και παρίσταται 
αυτοτελώς ως διάδικος στα δικαστήρια σε κάθε είδους 
δίκες. 

2. Ο Πρόεδρος, και όταν αυτός κωλύεται ο Αντιπρόε¬ 
δρος, εκπροσωπεί τη Ρ.Α.Ε.Μ. έναντι κάθε άλλης αρχής 
ή έναντι τρίτων, δικαστικώς και εξωδίκως. 

3. Η Ρ.Α.Ε.Μ. μπορεί με απόφασή της να ορίζει και 
άλλο μέλος της ή μη, το οποίο θα την εκπροσωπεί για 
συγκεκριμένη πράξη ή ενέργεια ή κατηγορία πράξεων 
ή ενεργειών. 

ΚΕΦΑΛΑΙΟ Β' 

ΣΥΝΘΕΣΗ - ΛΕΙΤΟΥΡΓΙΑ - ΑΠΟΦΑΣΕΙΣ 
Άρθρο 63 

Συνεδριάσεις - Απαρτία 

1. Η Ρ.Α.Ε.Μ. συνέρχεται στην έδρα της κατόπιν προ- 
σκλήσεως του Προέδρου της τουλάχιστον μία φορά το 
μήνα. Δύναται να συνεδριάζει και εκτός έδρας ή με τη 
χρήση ηλεκτρονικών μέσων (τηλεδιάσκεψη). 

2. Χρέη γραμματέα εκτελεί υπάλληλος της Ρ.Α.Ε.Μ. 
που ορίζεται με απόφαση του Προέδρου. Ο γραμματέας 
παρίσταται κατά τις συνεδριάσεις. 

3. Στις συνεδριάσεις της Ρ.Α.Ε.Μ. εκτός του Προέδρου, 
του Αντιπροέδρου και των μελών αυτής συμμετέχουν με 
δικαίωμα λόγου ένας εκπρόσωπος της'Ενωσης Περιφε¬ 
ρειών Ελλάδος και ένας εκπρόσωπος της Πανελλαδικής 
Ομοσπονδίας Αυτοκινητιστών Υπεραστικών Συγκοινω¬ 
νιών, που ορίζονται από τους φορείς αυτούς. 

Η Ρ.Α.Ε.Μ. μπορεί να καλεί στις συνεδριάσεις της, προς 
παροχή πληροφοριών ή προσαγωγή στοιχείων, υπηρεσι¬ 
ακούς παράγοντες ή και τρίτους, οι οποίοι αποχωρούν 
σε κάθε περίπτωση πριν την ψηφοφορία. Λεπτομέρειες 
ορίζονται στον Κανονισμό Εσωτερικής Λειτουργίας και 
Διαχείρισης. 

4. Η Ρ.Α.Ε.Μ. βρίσκεται σε απαρτία και συνεδριάζει 
νομίμως, εφόσον μετέχουν στη συνεδρίαση τρία (3) 
τουλάχιστον μέλη, μεταξύ των οποίων ο Πρόεδρος ή, 
απουσιάζοντος αυτού, ο Αντιπρόεδρος. 

Η απαρτία πρέπει να υπάρχει σε όλη τη διάρκεια της 
συνεδρίασης και κατά την ψηφοφορία. 

5. Αν απαιτούνται διαδοχικές συνεδριάσεις που δι¬ 
εξάγονται σε διαφορετικό χρόνο, η νομιμότητα της 
σύνθεσης της Ρ.Α.Ε.Μ. δεν επηρεάζεται από την τυχόν 
εναλλαγή των μελών που συμμετέχουν. 

6. Για τη λειτουργία της Ρ.Α.Ε.Μ. εφαρμόζονται οι δι¬ 
ατάξεις του παρόντος νόμου και του Κανονισμού Εσω¬ 
τερικής Λειτουργίας και Διαχείρισης και συμπληρωμα¬ 
τικά οι διατάξεις του Κώδικα Διοικητικής Διαδικασίας 
(ν. 2690/1999, Α' 45). 

Άρθρο 64 

Πρόσκληση μελών - Συνεδριάσεις 

1. Ο Πρόεδρος της Ρ.Α.Ε.Μ. καθορίζει την ημέρα, την 
ώρα και τον τόπο των συνεδριάσεων, καταρτίζει την 
ημερήσια διάταξη των θεμάτων που πρόκειται να συζη¬ 
τηθούν και καλεί τα μέλη να συμμετάσχουν. 

2. Κάθε μέλος της Ρ.Α.Ε.Μ. έχει δικαίωμα να ζητήσει 
εγγράφως την ένταξη θέματος στην ημερήσια διάταξη. 
Ο Πρόεδρος υποχρεούται να συμπεριλάβει το προτεινό- 
μενο θέμα σε κάποια από τις επόμενες τρεις συνεχείς 
συνεδριάσεις από την υποβολή του αιτήματος. 

3. Η πρόσκληση των μελών, η οποία περιλαμβάνει 
την ημερήσια διάταξη, γνωστοποιείται στα μέλη της 
Ρ.Α.Ε.Μ. τουλάχιστον σαράντα οκτώ (48) ώρες πριν από 
τη συνεδρίαση. Η γνωστοποίηση μπορεί να γίνει με 
οποιονδήποτε πρόσφορο τρόπο, καθώς επίσης και με 
τηλεφώνημα, τηλεγράφημα, τηλεομοιοτυπία ή ηλεκτρο¬ 
νικό ταχυδρομείο. 

Η προθεσμία αυτή μπορεί, σε περίπτωση κατεπείγο- 
ντος, να συντμηθεί με απόφαση του Προέδρου, όμως 
τότε, η πρόσκληση πρέπει να είναι έγγραφη. 

4. Πρόσκληση των μελών της Ρ.Α.Ε.Μ. δεν απαιτείται 
όταν οι συνεδριάσεις γίνονται σε ημερομηνίες τακτές, 
που ορίζονται με απόφασή της, η οποία και γνωστο¬ 
ποιείται στα μέλη της. 

Πρόσκληση δεν απαιτείται, επίσης, όταν μέλος της 
Ρ.Α.Ε.Μ. έχει δηλώσει, πριν από τη συνεδρίαση, κώλυμα 
συμμετοχής του σε αυτήν ή όταν το κώλυμα τούτο είναι 
γνωστό στον Πρόεδρο. 

5. Αν κατά τη συνεδρίαση απουσιάσει μέλος της 
Ρ.Α.Ε.Μ. το οποίο δεν είχε προσκληθεί, η συνεδρίαση 
είναι παράνομη. Αν υπήρξαν πλημμέλειες ως προς την 
κλήτευση μέλους, η Ρ.Α.Ε.Μ. συνεδριάζει νομίμως, αν 
το μέλος αυτό παρίσταται κατά τη συνεδρίαση και δεν 
αντιλέγει. 

Άρθρο 65 

Υποχρεωτική σύγκληση της Ρ.Α.Ε.Μ. 

1. Ο Πρόεδρος έχει υποχρέωση να συγκαλέσει τη 
Ρ.Α.Ε.Μ. αν το ζητήσει εγγράφως ο Υπουργός Υποδομών, 
Μεταφορών και Δικτύων, ο οποίος προσδιορίζει και τα 
προς συζήτηση θέματα. 

2. Στην περίπτωση της προηγούμενης παραγράφου η 
σύγκληση της Ρ.Α.Ε.Μ. πρέπει να γίνει εντός πέντε ερ¬ 
γάσιμων ημερών από τη λήψη του σχετικού αιτήματος. 
Αν παρέλθει η ως άνω προθεσμία, ο Αντιπρόεδρος υπο- 
χρεούται να συγκαλέσει τη Ρ.Α.Ε.Μ. χωρίς καθυστέρηση. 

3. Η σύγκληση είναι υποχρεωτική και όταν το ζητή¬ 
σουν δύο τουλάχιστον μέλη της Ρ.Α.Ε.Μ. με αίτησή τους 
προς τον Πρόεδρο, στην οποία πρέπει να ορίζουν και 
τα θέματα της ημερήσιας διατάξεως. 

Ο Πρόεδρος μπορεί να εντάξει τα προτεινόμενα θέμα¬ 
τα στην ημερήσια διάταξη της επόμενης συνεδρίασης 
από την υποβολή του αιτήματος, αν αυτή δεν απέχει 
πάνω από δέκα ημέρες από τη λήψη του αιτήματος. 

Σε διαφορετική περίπτωση η Ρ.Α.Ε.Μ. συγκαλείται νο¬ 
μίμως και με πρόσκληση των αιτούντων μελών. 

Άρθρο 66 

Διεξαγωγή των συνεδριάσεων 

1. Στις συνεδριάσεις της Ρ.Α.Ε.Μ. συζητούνται και λαμ- 
βάνονται αποφάσεις μόνο για τα θέματα που περιλαμ¬ 
βάνονται στην ημερήσια διάταξη. 


Κατ’ εξαίρεση, μπορούν να συζητηθούν και θέματα 
που δεν περιλαμβάνονται στην ημερήσια διάταξη, αν 
είναι παρόντα όλα τα μέλη και συμφωνούν για τη συ¬ 
ζήτησή τους. 

2. Ο Πρόεδρος της Ρ.Α.Ε.Μ. κηρύσσει την έναρξη και 
τη λήξη των συνεδριάσεων, διευθύνει τις εργασίες και 
φροντίζει για την εφαρμογή του νόμου και την εύρυθμη 
λειτουργία της. 

Άρθρο 67 

Πρακτικά συνεδριάσεων 

1. Για τις συνεδριάσεις της Ρ.Α.Ε.Μ. συντάσσεται πρα¬ 
κτικό, στο οποίο μνημονεύονται, ιδίως, τα ονόματα και η 
ιδιότητα των παριστάμενων μελών, ο τόπος και ο χρό¬ 
νος της συνεδρίασης, τα θέματα που συζητήθηκαν με 
συνοπτική αλλά περιεκτική αναφορά στο περιεχόμενό 
τους, η μορφή και τα αποτελέσματα της ψηφοφορίας 
και οι αποφάσεις που λήφθηκαν. 

2. Στο πρακτικό καταχωρίζονται οι γνώμες των μελών 
που μειοψήφησαν και τα ονόματα αυτών. 

3. Αν πρόκειται για συνεδρίαση της Ρ.Α.Ε.Μ. προς δι¬ 
ατύπωση απλής γνώμης, στο οικείο πρακτικό καταχω¬ 
ρίζονται υποχρεωτικώς όλες οι επιμέρους γνώμες που 
διατυπώθηκαν και τέθηκαν σε ψηφοφορία. 

4. Το πρακτικό συντάσσεται από το μέλος ή υπάλληλο 
της Ρ.Α.Ε.Μ. που επιφορτίζεται με το καθήκον αυτό από 
τον Πρόεδρο και επικυρώνεται από τον Πρόεδρο. 

5. Τα τηρούμενα κατά τις συνεδριάσεις πρακτικά, κα¬ 
θώς και οι φάκελοι των υποθέσεων που διεκπεραιώθη- 
καν από τη Ρ.Α.Ε.Μ. είναι προσιτά στους άμεσα ενδιαφε¬ 
ρομένους, εκτός και εάν έχουν εμπιστευτικό χαρακτήρα. 

Άρθρο 68 

Αποφάσεις της Ρ.Α.Ε.Μ. 

1. Οι αποφάσεις της Ρ.Α.Ε.Μ. λαμβάνονται με την 
απόλυτη πλειοψηφία των παρόντων μελών και φανερή 
ψηφοφορία. Αν υπάρξει ισοψηφία, υπερισχύει η ψήφος 
του Προέδρου. 

2. Αν η συζήτηση της υπόθεσης διαρκεί περισσότερες 
από μία συνεδριάσεις, η απόφαση λαμβάνεται από τα 
μέλη που μετέχουν στην τελευταία συνεδρίαση. 

3. Οι αποφάσεις της Ρ.Α.Ε.Μ. πρέπει να είναι ειδικά 
αιτιολογημένες και καταχωρίζονται σε ιδιαίτερο βιβλίο. 
Μέσα σε πέντε (5) ημέρες από την καταχώρηση αυτή, 
ανακοινώνονται στην ιστοσελίδα της και κοινοποιούνται 
στον Υπουργό Υποδομών, Μεταφορών και Δικτύων. 

Άρθρο 69 

Έλεγχος των αποφάσεων της Ρ.Α.Ε.Μ. 

1. Οι κανονιστικές αποφάσεις της Ρ.Α.Ε.Μ. προσβάλ¬ 
λονται με αίτηση ακυρώσεως στο Συμβούλιο της Επι¬ 
κράτειας. 

Αίτηση ακυρώσεως μπορεί να υποβάλει και ο Υπουρ¬ 
γός Υποδομών, Μεταφορών και Δικτύων. 

2. Οι ατομικές διοικητικές πράξεις της Ρ.Α.Ε.Μ. προ¬ 
σβάλλονται με ενδικοφανή προσφυγή ενώπιον του 
Υπουργών Υποδομών, Μεταφορών και Δικτύων εντός 
τριάντα (30) ημερών από τη γνωστοποίηση της προ¬ 
σβαλλόμενης πράξεως στον ενδιαφερόμενο. Ο Υπουρ¬ 
γός αποφασίζει επί της προσφυγής εντός τριάντα (30) 
ημερών από την υποβολή της, άλλως θεωρείται ότι 
η προσφυγή απορρίφθηκε με αίτηση ακυρώσεως στο 
Διοικητικό Εφετείο Αθηνών. 

3. Κατά των λοιπών αποφάσεων της Ρ.Α.Ε.Μ., ιδίως 
εκείνων που αφορούν στην επιβολή κυρώσεων, μπορεί 
να ασκηθεί προσφυγή ενώπιον του Διοικητικού Εφετείου 
Αθηνών. 

4. Η προθεσμία για την άσκηση της αιτήσεως ακυ- 
ρώσεως ή της προσφυγής, καθώς και η άσκησή της 
δεν αναστέλλουν την εκτέλεση των προσβαλλόμενων 
αποφάσεων της Ρ.Α.Ε.Μ.. 

Αναστολή δύναται να χορηγηθεί από το αρμόδιο Δι¬ 
καστήριο κατά τις ισχύουσες διατάξεις. 

5. Η συζήτηση προσφυγής κατά αποφάσεως της 
Ρ.Α.Ε.Μ. που αφορά στην επιβολή προστίμου είναι πα¬ 
ραδεκτή, αν έχει καταβληθεί το 10% του επιβληθέντος 
προστίμου. 

6. Κατά των αποφάσεων του Διοικητικού Εφετείου 
Αθηνών επί αιτήσεων ακυρώσεως ή προσφυγών κατά 
αποφάσεων της Ρ.Α.Ε.Μ. μπορεί να ασκηθεί κατά πε¬ 
ρίπτωση έφεση ή αίτηση αναίρεσης ενώπιον του Συμ¬ 
βουλίου της Επικράτειας σύμφωνα με τις ισχύουσες 
διατάξεις. 

ΚΕΦΑΛΑΙΟ Γ' 

ΑΡΜΟΔΙΟΤΗΤΕΣ ΤΗΣ Ρ.Α.Ε.Μ. 

Άρθρο 70 

Κανονιστικές αρμοδιότητες 

1. Η Ρυθμιστική Αρχή Επιβατικών Μεταφορών (Ρ.Α.Ε.Μ.) 
έχει την αρμοδιότητα έκδοσης κανονιστικών πράξε¬ 
ων για τη ρύθμιση θεμάτων που αφορούν στις οδικές 
υπεραστικές μεταφορές επιβατών, σύμφωνα με τον πα¬ 
ρόντα νόμο και ειδικότερα να θεσπίζει διατάξεις που 
αφορούν: 

α) στη ρύθμιση των προϋποθέσεων και του τρόπου 
χορήγησης αποκλειστικών δικαιωμάτων εκμετάλλευσης 
ή και τη χορήγηση αποζημίωσης στις δημόσιες υπερα¬ 
στικές οδικές μεταφορές επιβατών, 
β) στους σταθμούς υπεραστικών λεωφορείων και τις 
εγκαταστάσεις υποδομής εν γένει που εντάσσονται 
στο δημόσιο δίκτυο υπεραστικών οδικών μεταφορών 
επιβατών και στη διασφάλιση της πρόσβασης σε αυ¬ 
τούς, στον τρόπο χρέωσης για τη χρήση των σταθμών, 
καθώς και στον τρόπο ένταξης στο δημόσιο δίκτυο 
ιδιωτικών σταθμών υπεραστικών λεωφορείων και τις 
εν γένει υποχρεώσεις αυτών, 
γ) στην αναγκαία οργάνωση και στις υποχρεώσεις 
των φορέων που εκτελούν δημόσιες υπεραστικές οδικές 
μεταφορές επιβατών συμπεριλαμβανομένων και των 
γραμμών ελεύθερης επιλογής, 
δ) στη διασφάλιση της ασφάλειας και της ποιότητας 
των παρεχόμενων υπηρεσιών στις υπεραστικές οδικές 
μεταφορές επιβατών, 

ε) στα δικαιώματα των επιβατών με βάση την ισχύ- 
ουσα ευρωπαϊκή και εθνική νομοθεσία και στον τρόπο 
άσκησής τους, 

στ) στον τρόπο διενέργειας των ανοικτών διαγωνι¬ 
σμών για την ανάθεση υπηρεσιών υπεραστικών οδικών 
μεταφορών επιβατών με χορήγηση αποκλειστικού δι¬ 
καιώματος εκμετάλλευσης ή και αποζημίωση, 
ζ) στις προϋποθέσεις, τη διαδικασία και τον τρόπο 
απευθείας ανάθεσης μεταφορικού έργου στις υπερα¬ 
στικές οδικές μεταφορές επιβατών, 
η) στον τρόπο σχεδιασμού και τα κριτήρια χαρακτη¬ 
ρισμού των υπεραστικών γραμμών σε γραμμές με απο¬ 


κλειστικό δικαίωμα εκμετάλλευσης ή και με δικαίωμα 
αποζημίωσης, 

θ) στα κριτήρια και τον τρόπο καθορισμού των γραμ¬ 
μών ελεύθερης επιλογής και τη ρύθμιση των κανόνων 
λειτουργίας τους για τη διασφάλιση της ποιότητας των 
υπηρεσιών προς το επιβατικό κοινό, 
ι) στον τρόπο καθορισμού του ανώτατου ορίου χρέω¬ 
σης των επιβατών ή για ορισμένες κατηγορίες επιβατών 
στις υπεραστικές γραμμές με αποκλειστικό δικαίωμα 
εκμετάλλευσης ή και δικαίωμα αποζημίωσης, 
ια) στις κυρώσεις που επιβάλλονται στους παραβάτες 
του παρόντος νόμου και των κανονισμών ή αποφάσεων 
της Ρ.Α.Ε.Μ., στη διαδικασία ελέγχου και διαπίστωσης 
των παραβάσεων, στην είσπραξη των επιβαλλόμενων 
προστίμων και στις αντιρρήσεις των ενδιαφερομένων 
κατά των αποφάσεων επιβολής προστίμων, 
ιβ) στις προϋποθέσεις και τις τεχνικές λεπτομέρει¬ 
ες για την εγκατάσταση και λειτουργία συστημάτων 
εξυπηρέτησης των επιβατών, ηλεκτρονικής εκδόσεως 
εισιτηρίων και είσπραξης κομίστρων και συστημάτων 
τηλεματικής για τη διαχείριση της κυκλοφορίας των 
λεωφορείων, 

ιγ) στην εφαρμογή προτύπων ποιότητας και συστη¬ 
μάτων ελέγχου των παρεχόμενων υπηρεσιών δημοσίων 
υπεραστικών οδικών επιβατικών μεταφορών, 
ιδ) στον τρόπο τήρησης στοιχείων για το εκτελούμενο 
μεταφορικό έργο και στη συλλογή και επεξεργασία 
στατιστικών στοιχείων, 

ιε) στις διαδικασίες για διάφορα θέματα της αρμο- 
διότητάς της, 

ιστ) στον τρόπο ανάθεσης με διαγωνισμό ή χωρίς 
διαγωνισμό έργου σιδηροδρομικών μεταφορών. 

Άρθρο 71 

Ρυθμιστικές αρμοδιότητες 

1. Η Ρ.Α.Ε.Μ έχει την αρμοδιότητα να λαμβάνει ρυθμι¬ 
στικά μέτρα πέραν των προβλεπομένων στις συμβάσεις 
με τους Αναδόχους και λοιπούς φορείς για τη διασφά¬ 
λιση της συνεχούς προσφοράς δημοσίων υπεραστικών 
οδικών μεταφορών επιβατών. 

2. Επίσης η Ρ.Α.Ε.Μ. έχει την αρμοδιότητα να λαμβάνει 
ρυθμιστικά μέτρα για τη διασφάλιση της ακώλυτης πρό¬ 
σβασης όλων των χρηστών στις δημόσιες υπεραστικές 
οδικές μεταφορές επιβατών και όλων των φορέων που 
εκτελούν δημόσιες υπεραστικές οδικές μεταφορές επι¬ 
βατών στους σταθμούς και τις λοιπές εγκαταστάσεις 
που είναι ενταγμένοι στο δημόσιο δίκτυο. 

3. Γ ια τη διασφάλιση της εύρυθμης λειτουργίας των 
υπεραστικών οδικών μεταφορών επιβατών η Ρ.Α.Ε.Μ. 
έχει την αρμοδιότητα να απευθύνει οδηγίες ή συστάσεις 
και να επιβάλει τα κατά περίπτωση αναγκαία ρυθμιστικά 
μέτρα. 

4. Σε εξαιρετικές περιπτώσεις και όταν η Ρ.Α.Ε.Μ. έχει 
αποχρώσες ενδείξεις ότι η παράβαση διατάξεων της 
κείμενης νομοθεσίας ενέχει άμεση, σοβαρή και επικεί¬ 
μενη απειλή για τη δημόσια ασφάλεια, τη δημόσια τάξη 
ή τη δημόσια υγεία ή θα προξενήσει σοβαρά οικονομικά 
ή λειτουργικά προβλήματα στη λειτουργία της αγο¬ 
ράς των υπεραστικών οδικών επιβατικών μεταφορών, 
μπορεί να λαμβάνει έκτακτα προσωρινά μέτρα προς 
αντιμετώπιση της κατάστασης, πριν τη λήψη οριστικής 
απόφασης, η οποία λαμβάνεται μετά από ακρόαση της 
ενδιαφερόμενης επιχείρησης. 

5. Η απόφαση της Ρ.Α.Ε.Μ. περί των προσωρινών μέ¬ 
τρων είναι άμεσα εκτελεστή και μπορεί να επιβάλει 
ταυτόχρονα και διοικητικό πρόστιμο μέχρι πέντε χι¬ 
λιάδες (5.000) ευρώ για κάθε ημέρα μη συμμόρφωσης. 

6. Η διαδικασία λήψεως προσωρινών μέτρων καθορίζεται 
με τον Κανονισμό Ακροάσεων. Στον ενδιαφερόμενο παρέ¬ 
χεται δυνατότητα να εκθέσει τις απόψεις του και να προ¬ 
τείνει μέτρα αποκατάστασης. Εάν αυτά κριθούν επαρκή, η 
Ρ.Α.Ε.Μ. ανακαλεί τα προσωρινά μέτρα και επικυρώνει τα 
προτεινόμενα από την επιχείρηση μέτρα αποκατάστασης. 

7. Τα προσωρινά μέτρα της Ρ.Α.Ε.Μ. έχουν ισχύ μέγι- 
στης διάρκειας τριών μηνών, η οποία, σε περιπτώσεις μη 
ολοκλήρωσης των διαδικασιών συμμόρφωσης, μπορεί 
να παραταθεί για ακόμη τρεις μήνες. 

Άρθρο 72 

Προκήρυξη διαγωνισμών - Συμβάσεις 

1. Η Ρ.Α.Ε.Μ. είναι αρμόδια για την προκήρυξη διαγω¬ 
νισμών για την ανάθεση δημοσίων υπεραστικών οδικών 
μεταφορών επιβατών με τη χορήγηση αποκλειστικού 
δικαιώματος εκμετάλλευσης ή και αποζημίωσης και την 
υπογραφή των σχετικών συμβάσεων με τους Αναδόχους 
σύμφωνα με τον παρόντα νόμο. 

2. Επίσης η Ρ.Α.Ε.Μ. είναι αρμόδια για την απευθείας 
ανάθεση συμβάσεων υπεραστικών οδικών μεταφορών 
επιβατών σύμφωνα με τον παρόντα νόμο, καθώς επίσης 
και για τη σύναψη συμβάσεων για την εκτέλεση υπε¬ 
ραστικών οδικών μεταφορών επιβατών στις γραμμές 
ελεύθερης επιλογής. 

3. Κατ’ εξαίρεση η Ρ.Α.Ε.Μ. είναι αρμόδια για την ανά¬ 
θεση με ή χωρίς διαγωνισμό σιδηροδρομικού μεταφο¬ 
ρικού έργου σύμφωνα με τις κείμενες διατάξεις. 

Άρθρο 73 

Καταγγελίες για παραβίαση των δικαιωμάτων 
των επιβατών 

1. Η Ρ.Α.Ε.Μ. εξετάζει καταγγελίες για παραβίαση του 
Κανονισμού και των διατάξεων του παρόντος νόμου και 
των κατ’ εξουσιοδότηση αυτού διατάξεων. 

2. Οι Περιφέρειες εξετάζουν καταγγελίες επιβατών ή άλ¬ 
λων φορέων για παραβίαση των διατάξεων του Κανονισμού 
Ε.Ε. 181/2011 ή του παρόντος νόμου και των καί εξουσιοδό¬ 
τηση αυτού διατάξεων για τα δικαιώματα των επιβατών. 

Άρθρο 74 

Διενέργεια ακροάσεων 

1. Για τη διαπίστωση παραβάσεων των διατάξεων για 
τις υπεραστικές οδικές μεταφορές επιβατών ή για την 
εξέταση ζητημάτων που έχουν πολύπλοκο τεχνικό χα¬ 
ρακτήρα, η Ρ.Α.Ε.Μ. καλεί σε ακρόαση πρόσωπα που 
έχουν ειδικές γνώσεις για τα εξεταζόμενα θέματα είτε 
αυτεπαγγέλτως είτε κατόπιν έγγραφης καταγγελίας 
οποιουδήποτε έχει έννομο συμφέρον. 

2. Η διαδικασία διεξαγωγής των ακροάσεων και κάθε 
άλλη αναγκαία λεπτομέρεια ορίζονται με Κανονισμό 
Ακροάσεων που εκδίδει η Ρ.Α.Ε.Μ., ο οποίος δημοσιεύ¬ 
εται στην Εφημερίδα της Κυβερνήσεως και στην ιστο¬ 
σελίδα της Ρ.Α.Ε.Μ.. 

Άρθρο 75 

Λοιπές αρμοδιότητες 

1. Η Ρ.Α.Ε.Μ. επεξεργάζεται και προτείνει στον Υπουρ¬ 
γό Υποδομών, Μεταφορών και Δικτύων τις αναγκαίες 


νομοθετικές διατάξεις για θέματα υπεραστικών οδικών 
μεταφορών επιβατών. 

2. Συντάσσει και υποβάλλει εισηγήσεις προς κάθε 
συναρμόδιο Υπουργείο ή ανεξάρτητη Αρχή για θέματα 
της αρμοδιότητάς της. 

3. Ανταλλάσσει πληροφορίες και συνεργάζεται με 
τους αντίστοιχους φορείς των άλλων κρατών - μελών 
της ΕυρωπάίκήςΈνωσης, όσον αφορά τις αρμοδιότητές 
της και μετέχει σε κάθε δράση για το συντονισμό των 
αντιστοίχων φορέων σε ευρωπαϊκό επίπεδο. 

4. Μετά από αίτημα του Υπουργού Υποδομών, Με¬ 
ταφορών και Δικτύων ή και αυτεπαγγέλτως, η Ρ.Α.Ε.Μ. 
γνωμοδοτεί για κάθε θέμα που άπτεται των αρμοδιο¬ 
τήτων της. 

5. Η Ρ.Α.Ε.Μ. μπορεί να αποκτά κατά κυριότητα ακίνητα 
για την κατασκευή έργων υποδομής των υπεραστικών 
οδικών μεταφορών επιβατών, να προκηρύσσει διαγωνι¬ 
σμούς και να αναθέτει σε τρίτους την κατασκευή των 
αναγκαίων έργων υποδομής του δημοσίου δικτύου και 
να εξασφαλίζει τη χρηματοδότησή τους με κάθε νόμιμο 
τρόπο. 

Δύναται επίσης να συμμετέχει σε Συμπράξεις Δημοσί¬ 
ου και Ιδιωτικού Τομέα (Σ.Δ.Ι.Τ.) για την απόκτηση, κατα¬ 
σκευή, εκμετάλλευση και λειτουργία έργων υποδομής, 
ιδίως σταθμών υπεραστικών λεωφορείων. 

ΚΕΦΑΛΑΙΟ Δ' 

ΠΟΡΟΙ ΚΑΙ ΟΙΚΟΝΟΜΙΚΗ ΔΙΑΧΕΙΡΙΣΗ 

Άρθρο 76 
Πόροι 

1. Οι πιστώσεις για τη λειτουργία της Ρ.Α.Ε.Μ. και την 
καταβολή των αποζημιώσεων στους Αναδόχους εγ- 
γράφονται στον προϋπολογισμό της Ρ.Α.Ε.Μ., ο οποίος 
προσαρτάται στον Κρατικό Προϋπολογισμό. 

Τον προϋπολογισμό συντάσσει ο Πρόεδρος της 
Ρ.Α.Ε.Μ., ο οποίος είναι και ο διατάκτης των δαπανών 
της. 

2. Ποσοστό 0,5% επί του εκάστοτε ισχύοντος κομί¬ 
στρου για υπεραστικές οδικές μεταφορές των επιβατών, 
καθώς και επί των ακαθαρίστων εισπράξεων από τέλη 
χρήσης δημοσίων σταθμών ή άλλων εγκαταστάσεων 
υπεραστικών λεωφορείων, αφαιρουμένων τυχόν κρα¬ 
τικών ενισχύσεων ή αντισταθμίσεων πόσης φύσεως, 
κατατίθεται σε ειδικό λογαριασμό και αποτελεί έσοδο 
της Ρ.Α.Ε.Μ.. 

3. Η εισφορά της προηγούμενης παραγράφου αρχίζει 
να παρακρατείται από τις ΚΤΕΛ Α.Ε. και τα ΚΤΕΛ του 
ν. 2963/2001 που εκτελούν υπεραστικό συγκοινωνιακό 
έργο από την πρώτη του επομένου μηνάς από την ισχύ 
του παρόντος νόμου και καταβάλλεται κάθε τρίμηνο 
και το αργότερο εντός του επόμενου μήνα από τη λήξη 
κάθε τριμήνου. Σε περίπτωση μη καταβολής της ως 
άνω εισφοράς το ποσόν καταλογίζεται εις βάρος της 
υπόχρεης επιχείρησης, βεβαιώνεται ως δημόσιο έσοδο 
υπέρ της Ρ.Α.Ε.Μ. και εισπράττεται κατά τις διατάξεις 
του Κ.Ε.Δ.Ε.. 

4. Με κοινή απόφαση των Υπουργών Οικονομικών και 
Υποδομών, Μεταφορών και Δικτύων, καθορίζονται οι 
αναγκαίες λεπτομέρειες για τη διαδικασία υπολογισμού, 
είσπραξης, διαχείρισης και απόδοσης των πόρων των 
παραγράφων 2 και 3 του παρόντος άρθρου. 

5. Με τον Κανονισμό Εσωτερικής Λειτουργίας και Δι¬ 
αχείρισης του άρθρου 81 του παρόντος νόμου δύνανται 

να προβλέπονται και άλλοι πόροι υπέρ της Ρ.Α.Ε.Μ., 
ιδίως από τέλη για την επεξεργασία φακέλων ανάθεσης 
έργου υπεραστικών γραμμών ελεύθερης επιλογής ή την 
παροχή άλλων υπηρεσιών. 

6. Πόροι της Ρ.Α.Ε.Μ. αποτελούν και πάσης φύσεως 
επιδοτήσεις, επιχορηγήσεις, χρηματοδοτήσεις ερευνη¬ 
τικών προγραμμάτων και κάθε άλλο έσοδο που προ¬ 
έρχεται από την Ευρωπαϊκή Ένωση και από διεθνείς 
οργανισμούς. 

Άρθρο 77 

Προϋπολογισμός - Ισολογισμός 
Έλεγχος οικονομικών στοιχείων 

1. Η Ρ.Α.Ε.Μ. έχει υποχρέωση να συντάσσει προϋπολο¬ 
γισμό του επόμενου έτους, ο οποίος υποβάλλεται στον 
Υπουργό Οικονομικών. 

2. Για κάθε οικονομική χρήση, η οποία ταυτίζεται με 
το ημερολογιακό έτος, η Ρ.Α.Ε.Μ. έχει υποχρέωση να 
συντάσσει και να δημοσιεύει ισολογισμό και οικονομικές 
καταστάσεις, όπως ειδικότερα ορίζεται στον Κανονισμό 
Εσωτερικής Λειτουργίας και Διαχείρισης του άρθρου 
81 του παρόντος νόμου. 

3. Ο έλεγχος των οικονομικών στοιχείων, των ετήσιων 
λογαριασμών και οικονομικών καταστάσεων γίνεται από 
δύο ορκωτούς ελεγκτές ή ελεγκτική εταιρεία. 

4. Η Ρ.Α.Ε.Μ. υπόκειται στον κατασταλτικό έλεγχο του 
Ελεγκτικού Συνεδρίου. 

Άρθρο 78 

Θετικά οικονομικά αποτελέσματα 

1. Αν από την οικονομική διαχείριση της Ρ.Α.Ε.Μ., εκά- 
στου έτους, προκύπτει θετικό οικονομικό αποτέλεσμα, 
ποσοστό του αποτελέσματος αυτού αποδίδεται στον 
Κρατικό Προϋπολογισμό ως δημόσιο έσοδο, σύμφωνα 
με τις κείμενες διατάξεις. 

2. Το αποδιδόμενο ποσοστό, που δεν θα υπερβαίνει 
το 80% επί του θετικού αποτελέσματος, καθώς και οι 
σχετικές λεπτομέρειες, καθορίζονται με κοινή απόφαση 
των Υπουργών Οικονομικών και Υποδομών, Μεταφορών 
και Δικτύων. 

3. Το ποσό που παραμένει στη Ρ.Α.Ε.Μ. διατίθεται για 
το σχηματισμό αποθεματικού προς κάλυψη των ανα¬ 
γκών λειτουργίας της. 

ΚΕΦΑΛΑΙΟ Ε' 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ Ρ.Α.Ε.Μ. 

Άρθρο 79 

Αρμοδιότητες Προέδρου- Αντιπροέδρου 

1. Ο Πρόεδρος της Ρ.Α.Ε.Μ. έχει τις αρμοδιότητες που 
προβλέπονται στο νόμο αυτόν και στον Κανονισμό Εσω¬ 
τερικής Λειτουργίας και Διαχείρισης του άρθρου 81. 

2. Ο Πρόεδρος προίσταται όλων των υπηρεσιών της 
Ρ.Α.Ε.Μ., διευθύνει τη λειτουργία τους και ασκεί την 
πειθαρχική εξουσία επί του προσωπικού. 

3. Ο Πρόεδρος μεριμνά για την εκτέλεση των αποφά¬ 
σεων της Ρ.Α.Ε.Μ. και την εν γένει εύρυθμη λειτουργία 
της. 

4. Ο Πρόεδρος μπορεί με απόφασή του να εξουσι¬ 
οδοτήσει άλλα μέλη της Ρ.Α.Ε.Μ. ή στελέχη από το 
προσωπικό της να υπογράφουν «με εντολή προέδρου» 
έγγραφα ή άλλες πράξεις της αρμοδιότητάς του. 


5. Ο Αντιπρόεδρος αναπληρώνει τον Πρόεδρο, όταν 
αυτός κωλύεται, και ασκεί τις αρμοδιότητες που εκχω¬ 
ρούνται με απόφαση της Ρ.Α.Ε.Μ.. 

Άρθρο 80 

Προσωπικό της Ρ.Α.Ε.Μ. 

1. Η Ρ.Α.Ε.Μ. έχει ίδιο προσωπικό. Για τη στελέχωσή 
της συνιστώνται τριάντα τρεις (33) θέσεις προσωπικού 
με σχέση εργασίας ιδιωτικού δικαίου αορίστου χρό¬ 
νου ως εξής: α) δέκα (10) θέσεις Ειδικού Επιστημονικού 
Προσωπικού σύμφωνα με το άρθρο 2 του π.δ. 50/2001 
(Α' 39), β) είκοσι (20) θέσεις τακτικού προσωπικού και 
γ) τρεις (3) θέσεις γραμματέων. 

Ο συνολικός αριθμός θέσεων προσωπικού και η ανω¬ 
τέρω κατανομή μπορεί να τροποποιηθεί με τον Κα¬ 
νονισμό Εσωτερικής Λειτουργίας και Διαχείρισης του 
άρθρου 81. 

2. Η κάλυψη των ανωτέρω θέσεων προσωπικού γίνεται 
ως εξής: 

α) Δύο (2) θέσεις από τις είκοσι (20) θέσεις που συ- 
νεστήθησαν με το άρθρο 30 του ν. 3891/2010 ως θέσεις 
εργασίας τακτικού προσωπικού με σχέση εργασίας δη¬ 
μοσίου δικαίου της Ρυθμιστικής Αρχής Σιδηροδρόμων 
(Ρ.Α.Σ.) μεταφέρονται στη Ρ.Α.Ε.Μ. και μετατρέπονται σε 
σχέσεις εργασίας ιδιωτικού δικαίου αορίστου χρόνου. 

β) Είκοσι τρεις (23) θέσεις από τις είκοσι οκτώ (28) θέ¬ 
σεις που συνεστήθησαν με το άρθρο 30 του ν. 3891/2010 
ως θέσεις εργασίας Ειδικού Επιστημονικού Προσωπικού 
με σχέση εργασίας ιδιωτικού δικαίου αορίστου χρόνου 
της Ρυθμιστικής Αρχής Σιδηροδρόμων (Ρ.Α.Σ.) μεταφέ- 
ρονται στη Ρ.Α.Ε.Μ.. Από τις θέσεις αυτές δεκατρείς (13) 
μετατρέπονται σε θέσεις εργασίας τακτικού προσω¬ 
πικού με σχέση εργασίας ιδιωτικού δικαίου αορίστου 
χρόνου. 

γ) Πέντε (5) θέσεις τακτικού προσωπικού θα καλυ¬ 
φθούν με μετατάξεις πλεονάζοντος προσωπικού από 
φορείς του ευρύτερου δημόσιου τομέα. 

δ) Τρεις (3) θέσεις για τη γραμματειακή υποστήριξη 
του Προέδρου και του Αντιπροέδρου της Ρ.Α.Ε.Μ., οι 
οποίες καλύπτονται με μετατάξεις από φορείς του ευ¬ 
ρύτερου δημόσιου τομέα. 

3. Το προσωπικό που αναφέρεται στα εδάφια α', β' 
και γ' της πρώτης παραγράφου του παρόντος άρθρου 
προσλαμβάνεται σύμφωνα με το άρθρο 1 παρ. 3 του ν. 
2527/1997 (Α' 206) κατόπιν έγκρισης της Επιτροπής της 
ΠΥΣ 33/2006 (Α' 280), όπως ισχύει και έκδοσης απόφα¬ 
σης κατανομής του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης της παρ. 5 του 
άρθρου 11 του ν. 3833/2010 (Α' 40). 

4. Στις κενές θέσεις τακτικού ή ειδικού επιστημονικού 
προσωπικού της Ρ.Α.Ε.Μ. μπορεί να μετατάσσεται και 
προσωπικό που έχει σχέση εργασίας δημοσίου δικαίου. 
Με τη μετάταξη η σχέση εργασίας μετατρέπεται σε 
σχέση εργασίας ιδιωτικού δικαίου αορίστου χρόνου. Ως 
προς τη μισθολογική και εν γένει υπηρεσιακή εξέλιξη 
του μετατασσόμενου εφαρμόζονται οι διατάξεις που 
ισχύουν για την καταλαμβανόμενη θέση, λαμβανομένης 
υπόψη της συνολικής προϋπηρεσίας. Το μετατασσόμενο 
προσωπικό δύναται να επιλέξει να εξακολουθήσει να 
ασφαλίζεται στους ίδιους φορείς κύριας και επικουρι¬ 
κής ασφάλισης. Σε διαφορετική περίπτωση ισχύουν οι 
κείμενες διατάξεις για διαδοχική ασφάλιση. 

5. Προκειμένου να καλυφθούν οι ανάγκες της Ρ.Α.Ε.Μ. 
σε προσωπικό κατά την πρώτη εφαρμογή του παρόντος, 
επιτρέπεται, με κοινές αποφάσεις του Υπουργού Υποδο¬ 
μών, Μεταφορών και Δικτύων και του κατά περίπτωση 
αρμόδιου Υπουργού να μεταφέρεται και να εντάσσε¬ 
ται σε οργανικές θέσεις της Ρ.Α.Ε.Μ., κατά παρέκκλιση 
κάθε αντίθετης διάταξης, προσωπικό που υπηρετεί σε 
φορείς του δημόσιου τομέα, όπως αυτός ορίζεται στο 
άρθρο 14 παρ. 1 του ν. 2190/1994, εφόσον έχει τα τυπι¬ 
κά προσόντα που απαιτούνται για την πρόσληψη στις 
αντίστοιχες θέσεις. 

Η επιλογή των μεταφερομένων και εντασσομένων 
γίνεται από επιτροπή που συγκροτείται με απόφαση 
της Ρ.Α.Ε.Μ. μετά από σχετική δημόσια ανακοίνωση, 
στην οποία καθορίζονται και οι ειδικότεροι όροι και 
προϋποθέσεις για τους ενδιαφερομένους. 

6. Για την κάλυψη των αναγκών της Ρ.Α.Ε.Μ. σε προ¬ 
σωπικό μπορεί, μετά από πρότασή της και κατά πα¬ 
ρέκκλιση κάθε αντίθετης διάταξης, με κοινή απόφαση 
του Υπουργού Υποδομών, Μεταφορών και Δικτύων και 
του κατά περίπτωση αρμόδιου Υπουργού, να αποσπά- 
ται προσωπικό από φορείς του δημόσιου τομέα, όπως 
αυτός ορίζεται στο άρθρο 14 παρ. 1 του ν. 2190/1994 για 
χρονικό διάστημα τριών ετών, που μπορεί να ανανεωθεί 
για μία ακόμα φορά. 

Το προσωπικό που αποσπάται εξακολουθεί να λαμ¬ 
βάνει τις αποδοχές της θέσης που κατέχει στον φορέα 
προέλευσής του σύμφωνα με τις εκάστοτε κείμενες 
διατάξεις. 

7. Οι αποδοχές του προσωπικού της Ρ.Α.Ε.Μ. (περιλαμ- 
βανομένων των αποσπασμένων) καθορίζονται, σύμφωνα 
με τις κείμενες διατάξεις. 

Άρθρο 81 

Κανονισμός Εσωτερικής Λειτουργίας και Διαχείρισης 

1/Υστερα από γνώμη της Ρ.Α.Ε.Μ., με κοινή απόφαση 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης, Οικονομικών και Υποδομών, Μετα¬ 
φορών και Δικτύων θεσπίζεται Κανονισμός Εσωτερικής 
Λειτουργίας και Διαχείρισης της Ρ.Α.Ε.Μ.. 

2. Στον Κανονισμό Εσωτερικής Λειτουργίας και Δια¬ 
χείρισης ρυθμίζονται ιδίως: 

α) η εσωτερική οργάνωση και λειτουργία της Ρ.Α.Ε.Μ., 

β) το οργανόγραμμα, όπου προβλέπεται η διάρθρωση 
των υπηρεσιών της Ρ.Α.Ε.Μ. και οι αρμοδιότητές τους, 
καθώς και οι θέσεις ευθύνης του προσωπικού, 

γ) ο αριθμός των θέσεων του προσωπικού, η κατανομή 
τους κατά κλάδους και η πειθαρχική διαδικασία, 

δ) ζητήματα προμηθειών, 

ε) κάθε άλλο θέμα σχετικό με τη λειτουργία της και 
την άσκηση των αρμοδιοτήτων της. 

3. Η Ρ.Α.Ε.Μ. μπορεί να προβαίνει σε ανάθεση μελετών, 
έργων παροχής υπηρεσιών και προμηθειών για θέματα 
που άπτονται της λειτουργίας της. Η σύναψη και υλοποί¬ 
ηση των συμβάσεων αυτών διέπονται από τις εκάστοτε 
ισχύουσες διατάξεις της οικείας νομοθεσίας και από 
τον Κανονισμό Εσωτερικής Λειτουργίας και Διαχείρισης. 

Άρθρο 82 

Νομικός Σύμβουλος - Δικηγόροι 

1. Συνιστάται μία (1) θέση Νομικού Συμβούλου, στην 
οποία προσλαμβάνεται, κατόπιν έγκρισης της Επιτρο¬ 
πής της ΠΥΣ 33/2006 (Α' 280), όπως ισχύει, με πάγια 


αντιμισθία δικηγόρος παρ’ Αρείω Πάγω, ο οποίος δια¬ 
θέτει δεκαετή τουλάχιστον δικηγορική εμπειρία, κατόπιν 
προσκλήσεως της Ρ.Α.Ε.Μ. για την εκδήλωση ενδιαφέ¬ 
ροντος, στην οποία θα προσδιορίζονται τα ειδικότερα 
προσόντα για την κατάληψη της συγκεκριμένης θέσης. 

2. Ο Νομικός Σύμβουλος της Ρ.Α.Ε.Μ. έχει ιδίως τις 
ακόλουθες αρμοδιότητες: 

α) τη δικαστική εκπροσώπηση της Αρχής και 

β) τη νομική υποστήριξη των ενεργειών και αποφά¬ 
σεων της Ρ.Α.Ε.Μ. με νομικές συμβουλές και γνωμοδο¬ 
τήσεις. 

3. Ο Νομικός Σύμβουλος δεν επιτρέπεται, για όσο χρό¬ 
νο παρέχει νομικές υπηρεσίες στη Ρ.Α.Ε.Μ. να παρέχει 
αντίστοιχες υπηρεσίες με οποιαδήποτε έννομη σχέση 
σε φυσικά ή νομικά πρόσωπα που εκτελούν μεταφο¬ 
ρές επιβατών ή λειτουργούν σταθμούς υπεραστικών 
λεωφορείων. 

4. Συνιστάται επίσης μία (1) θέση δικηγόρου με έμμισθη 
εντολή, ο οποίος προσλαμβάνεται όπως και ο Νομικός 
Σύμβουλος. 

5. Με πρόταση του Προέδρου της η Ρ.Α.Ε.Μ. μπορεί να 
προσφεύγει στις υπηρεσίες εξωτερικού δικηγόρου. Με 
απόφαση του Υπουργού Οικονομικών καθορίζονται οι 
αμοιβές για τις υπηρεσίες εξωτερικού δικηγόρου μετά 
από εισήγηση του Προέδρου της Ρ.Α.Ε.Μ.. 

ΚΕΦΑΛΑΙΟ ΣΤ' 

ΔΙΟΙΚΗΤΙΚΕΣ ΚΥΡΩΣΕΙΣ - ΔΙΑΔΙΚΑΣΙΑ 
Αρθρο 83 

Επιβαλλόμενες κυρώσεις 

1. Σε περίπτωση παράβασης του παρόντος νόμου ή 
των διατάξεων που εκδίδονται κατ’ εξουσιοδότησή του 
επιβάλλονται διαζευκτικά ή σωρευτικά οι παρακάτω 
διοικητικές κυρώσεις: 

α) σύσταση για συμμόρφωση προς συγκεκριμένες δι¬ 
ατάξεις της νομοθεσίας εντός ευλόγου χρόνου, 

β) πρόστιμο από 5.000 ευρώ έως και 50.000 ευρώ σε 
περίπτωση σοβαρής παράβασης ή μη συμμόρφωσης 
προς σύσταση, 

γ) πρόστιμο από 10.000 ευρώ έως 100.000 ευρώ, σε 
περίπτωση υποτροπής. 

2. Τις ως άνω διοικητικές κυρώσεις επιβάλλουν οι 
Περιφέρειες, αφού προηγουμένως δοθεί στον ενδιαφε¬ 
ρόμενο δικαίωμα να εκθέσει τις απόψεις του σε εύλογο 
χρόνο. Λεπτομέρειες για τη διαδικασία διαπίστωσης 
και επιβολής κυρώσεων ρυθμίζονται στον Κανονισμό 
Ακροάσεων της Ρ.Α.Ε.Μ.. 

3. Κατά των αποφάσεων των Περιφερειών που επι¬ 
βάλλουν διοικητικές κυρώσεις ο ενδιαφερόμενος έχει 
δικαίωμα να προβάλει αντιρρήσεις ενώπιον της Ρ.Α.Ε.Μ., 
που έχουν χαρακτήρα ενδικοφανούς προσφυγής. 

Η υποβολή αντιρρήσεων ασκείται εγγράφως εντός 
μηνός από την επίδοση της σχετικής αποφάσεως της 
Περιφέρειας. Η υποβολή αντιρρήσεων έχει ανασταλτικό 
αποτέλεσμα. 

4. Η Ρ.Α.Ε.Μ. διατηρεί παράλληλη δυνατότητα ελέγχου 
εφαρμογής των διατάξεων του παρόντος νόμου και των 
διατάξεων που εκδίδονται κατ’ εξουσιοδότησή του. Επί¬ 
σης η Ρ.Α.Ε.Μ. έχει την αρμοδιότητα επιβολής κυρώσεων 
στις περιπτώσεις παραβίασης των υποχρεώσεων από 
τους κατόχους αδειών για εξυπηρέτηση των γραμμών 
ελεύθερης επιλογής. 

5. Η Ρ.Α.Ε.Μ. διατηρεί παράλληλη αρμοδιότητα ελέγ¬ 
χου και επιβολής κυρώσεων. 

6. Οι αποφάσεις της Ρ.Α.Ε.Μ. για την επιβολή προ¬ 
στίμων κοινοποιούνται στους ενδιαφερομένους. Εάν 
ο υπόχρεος καταβάλει το σύνολο του επιβληθέντος 
προστίμου εντός τριάντα (30) ημερών από την κοινο¬ 
ποίηση σε αυτόν της σχετικής απόφασης της Ρ.Α.Ε.Μ., 
το πρόστιμο μειώνεται αυτοδικαίως στα 2/3 του επι- 
βληθέντος ποσού. 

Άρθρο 84 

Βεβαίωση και είσπραξη προστίμων 

1. Τα πρόστιμα που επιβάλλονται σύμφωνα με το 
προηγούμενο άρθρο βεβαιώνονται και εισπράττονται 
σύμφωνα με τις διατάξεις του Κ.Ε.Δ.Ε. στο όνομα και 
για λογαριασμό της Ρ.Α.Ε.Μ.. 

2. Κατόπιν αιτήματος του ενδιαφερομένου, με την από¬ 
φαση επιβολής προστίμου η Ρ.Α.Ε.Μ. μπορεί να ορίσει 
την καταβολή του ποσού του προστίμου σε δόσεις. 

ΜΕΡΟΣ ΤΡΙΤΟ 

ΑΛΛΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ ΥΠΟΥΡΓΕΙΟΥ 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΕΦΑΛΑΙΟ Α' 

ΔΙΑΤΑΞΕΙΣ ΠΟΥ ΑΦΟΡΟΥΝ 
ΤΙΣ ΣΙΔΗΡΟΔΡΟΜΙΚΕΣ ΜΕΤΑΦΟΡΕΣ 

Άρθρο 85 

Τροποποίηση διατάξεων του ν. 3891/2010 και των 
προεδρικών διαταγμάτων 160/2007, 41/2005 
και 104/2010 

1. Το τελευταίο εδάφιο της παρ. 15 του άρθρου 27 του 
ν. 3891/2010 καταργείται. 

2. Το άρθρο 28 του ν. 3891/2010 τροποποιείται ως εξής: 

α. Η περίπτωση 6 αντικαθίσταται ως εξής: 

«6. Η Ρ.Α.Σ. επιλαμβάνεται των διαφορών που ανακύ¬ 
πτουν για θέματα της αρμοδιότητάς της και εκδίδει 
δεσμευτική για τα μέρη απόφαση εντός το πολύ δύο (2) 
μηνών από την υποβολή σε αυτήν όλων των αναγκαίων 
πληροφοριών. Η διαδικασία επίλυσης διαφοράς, καθώς 
και κάθε άλλο σχετικό θέμα ρυθμίζεται στον Κανονισμό 
Ακροάσεων της Ρ.Α.Σ..» 

β. Η περίπτωση 9 αντικαθίσταται ως εξής: 

«9. Επεξεργάζεται και προτείνει νομοθετικό πλαίσιο 
στον Υπουργό Υποδομών, Μεταφορών και Δικτύων σε 
θέματα αρμοδιότητάς της.» 

γ. Μετά την περίπτωση 17 προστίθενται περιπτώσεις 
18 έως 27 ως εξής: 

«18. Διεξάγει ακροάσεις, είτε αυτεπαγγέλτως είτε κα¬ 
τόπιν έγγραφης καταγγελίας οποιουδήποτε έχει έννομο 
συμφέρον, για τη διαπίστωση παραβάσεων διατάξεων 
της σιδηροδρομικής νομοθεσίας, καθώς και για κάθε 
άλλη περίπτωση για την οποία ρητά δίδεται σχετική 
αρμοδιότητα με τον παρόντα νόμο. 

19. Εκδίδει τον Κανονισμό Ακροάσεων, ο οποίος ρυθ¬ 
μίζει τα θέματα σχετικά με τη διεξαγωγή αυτών, σε 
εφαρμογή των αρμοδιοτήτων της, σύμφωνα με τον 
παρόντα νόμο. 

20. Εκδίδει κανονιστικές και ατομικές διοικητικές πρά¬ 
ξεις με τις οποίες ρυθμίζεται κάθε διαδικασία και θέμα 
σε σχέση με τις αρμοδιότητές της. 

21. Αναλαμβάνει την παρακολούθηση και την εποπτεία 
της εφαρμογής της κοινής συμφωνίας του άρθρου 14 


παράγραφοι 3 έως 5 του π.δ. 41/2005 μεταξύ του Δι¬ 
αχειριστή Υποδομής και του Δημοσίου, καθώς και τη 
διαμεσολάβηση των μερών της σε περίπτωση διαφοράς. 

22. Συμμετέχει στη διαμόρφωση του συστήματος 
παροχής κινήτρων στον διαχειριστή υποδομής για τη 
μείωση του κόστους παροχής της υποδομής και του 
επιπέδου τελών πρόσβασης, εισηγούμενη σχετικά προς 
τον Υπουργό Υποδομών, Μεταφορών και Δικτύων και 
στον Υπουργό Οικονομικών και αναλαμβάνει την επο¬ 
πτεία εφαρμογής του συστήματος αυτού, υποβάλλοντας 
σχετικές εκθέσεις στους ως άνω Υπουργούς. 

23. Ασκεί τα καθήκοντα της Αρχής Ασφάλειας Σιδη¬ 
ροδρομικών Μεταφορών που προβλέπονται στο άρθρο 
15 του π.δ. 160/2007 (Α' 201), όπως ισχύει. 

24. Ασκεί τα καθήκοντα της Αρχής Ασφάλειας Σιδη¬ 
ροδρομικών Μεταφορών που προβλέπονται στο ν. 3911/ 
2011 (Α' 12), όπως ισχύει. 

25. Ασκεί τα καθήκοντα της «Εθνικής Αρχής για την 
Ασφάλεια» που προβλέπονται στο π.δ. 104/2010 (Α' 181), 
όπως ισχύει. 

26. Ασκεί τα καθήκοντα της «Αρμόδιας Αρχής» του 
Κανονισμού σχετικά με τις διεθνείς σιδηροδρομικές 
μεταφορές επικίνδυνων εμπορευμάτων (ΒΙΩ) της κ.υ.α. 
35043/2524/2010 (Β' 1385), όπως ισχύει. 

27. Ασκεί τα καθήκοντα της «Αρμόδιας Αρχής» για 
τους σιδηροδρόμους και τις αυτοκινητάμαξες της κ.υ.α. 
Δ13/0/121/2007 (Β' 53), όπως ισχύει.». 

3. Στο άρθρο 29 του ν. 3891/2010 προστίθεται παρά¬ 
γραφος 4 ως εξής: 

«4. Με κοινή απόφαση των Υπουργών Οικονομικών 
και Υποδομών, Μεταφορών και Δικτύων, η οποία εκδί- 
δεται μετά από εισήγηση της Ρ.Α.Σ., καθορίζονται υπέρ 
της Ρ.Α.Σ. ως πόροι, για την άσκηση των εποπτικών, 
ελεγκτικών και ρυθμιστικών αρμοδιοτήτων της, αντα¬ 
ποδοτικά τέλη: 

α) επί των εσόδων των σιδηροδρομικών επιχειρήσεων 
από πόσης φύσεως σιδηροδρομικές μεταφορές, 

β) επί των εσόδων του διαχειριστή υποδομής από τα 
τέλη χρήσης της υποδομής από σιδηροδρομικές επι¬ 
χειρήσεις, καθώς και 

γ) επί των εσόδων των εταιρειών συντήρησης τροχαί¬ 
ου υλικού από τις συμβάσεις υπηρεσιών συντήρησης, 
υπολογιζόμενα ως ποσοστό επί των ως άνω εσόδων, 
κατά περίπτωση ή με άλλο τρόπο. 

Στην ίδια απόφαση καθορίζονται το ύψος των τελών, 
τα όργανα, η διαδικασία είσπραξης των τελών και κάθε 
άλλο σχετικό θέμα.» 

4. Η παράγραφος 1 του άρθρου 31 του ν. 3891/2010 
αντικαθίσταται ως εξής: 

«1. Με κοινή απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Υπο¬ 
δομών, Μεταφορών και Δικτύων, ύστερα από γνώμη της 
Ρ.Α.Σ., θεσπίζεται ο Κανονισμός Εσωτερικής Λειτουργίας 
και Διαχείρισης της εν λόγω Αρχής. Με τον εν λόγω 
κανονισμό ρυθμίζονται ιδίως: 

α) η εσωτερική διάρθρωση και λειτουργία της Ρ.Α.Σ., 
η περιγραφή των αρμοδιοτήτων των μονάδων και οι 
θέσεις ευθύνης του προσωπικού, 

β) ο συνολικός αριθμός των οργανικών θέσεων του 
προσωπικού και η κατανομή τους σε κατηγορίες θέσεων 
Ειδικού Επιστημονικού Προσωπικού και σε κατηγορίες 
θέσεων Τακτικού Προσωπικού, καθώς επίσης και κατά 
κλάδους και ειδικότητες, 

γ) ο τρόπος διαχείρισης των πόρων της, 

δ) ζητήματα προμηθειών και 

ε) κάθε άλλο θέμα σχετικό με τη λειτουργία της Ρ.Α.Σ. 
και την άσκηση των αρμοδιοτήτων της.» 

5. Το άρθρο 32 του ν. 3891/2010 αντικαθίσταται ως 
εξής: 

«Άρθρο 32 

Διοικητικές Κυρώσεις 

1. Σε περίπτωση παράβασης των διατάξεων του ν. 
3891/2010, του π.δ. 41/2005 (Α' 60), όπως ισχύει, της 
σχετικής με τις αρμοδιότητές της σιδηροδρομικής νο¬ 
μοθεσίας, των συστάσεων της Ρ.Α.Σ. για συμμόρφωση, 
των όρων των αδειών που χορηγούνται, καθώς και σε 
περίπτωση παράλειψης ή μη προσήκουσας παροχής 
πληροφοριών σε σχετικό νόμιμο αίτημά της, η Ρ.Α.Σ. 
κοινοποιεί στο υπαίτιο πρόσωπο τη διαπίστωση της 
παράβασης και του παρέχει τη δυνατότητα να εκθέσει 
τις απόψεις του στο πλαίσιο σχετικής ακρόασης και να 
αποκαταστήσει τη νομιμότητα εντός εύλογου χρονικού 
διαστήματος. 

2. Η Ρ.Α.Σ. μπορεί με ειδικά αιτιολογημένη απόφασή 
της και ύστερα από προηγούμενη ακρόαση των ενδι¬ 
αφερομένων να απαιτήσει την παύση της παράβασης 
είτε αμέσως είτε εντός ευλόγου χρονικού διαστήματος 
και να λαμβάνει κατάλληλα και αναλογικά μέτρα που 
αποβλέπουν στην εξασφάλιση της συμμόρφωσης και 
να επιβάλλει στο υπαίτιο πρόσωπο μία ή περισσότερες 
από τις παρακάτω κυρώσεις: 

α) Σύσταση για συμμόρφωση σε συγκεκριμένη διάταξη 
της νομοθεσίας με προειδοποίηση επιβολής προστίμων 
σε περίπτωση υποτροπής. 

β) Πρόστιμο έως το 15% του ετήσιου κύκλου εργασιών 
της υπαίτιας επιχείρησης κατά την τρέχουσα ή την 
προηγούμενη της παράβασης χρήση. Για τον καθορι¬ 
σμό του προστίμου λαμβάνεται υπόψη, μεταξύ άλλων, 
η φύση, η σοβαρότητα και η διάρκεια της παράβασης. 

3. Σε περίπτωση σοβαρών και επανειλημμένων παρα¬ 
βάσεων του νομοθετικού πλαισίου και των όρων χορή¬ 
γησης των προβλεπόμενων αδειών, η Ρ.Α.Σ. μπορεί να 
αναστέλλει τις χορηγηθείσες άδειες ή να ανακαλεί τις 
άδειες αυτές. Στην περίπτωση αυτή, η Ρ.Α.Σ. μπορεί να 
επιβάλλει αποτελεσματικές, αναλογικές και αποτρεπτι¬ 
κές κυρώσεις και ποινές που θα καλύπτουν τη χρονική 
περίοδο κάθε παράβασης, ακόμη και εάν η παράβαση 
έχει μετέπειτα παύσει να υφίσταται. 

4. Σε περίπτωση παράβασης των κανόνων του αντα¬ 
γωνισμού στην αγορά των σιδηροδρομικών υπηρεσιών, 
η Ρ.Α.Σ μπορεί με ειδικά αιτιολογημένη απόφασή της 
και ύστερα από προηγούμενη ακρόαση των ενδιαφερο¬ 
μένων να επιβάλει τις προβλεπόμενες στο ν. 3959/2011, 
όπως εκάστοτε ισχύει, κυρώσεις. 

5. Η απόφαση της Ρ.Α.Σ. κοινοποιείται στην ενδιαφε- 
ρόμενη επιχείρηση εντός δέκα (10) εργάσιμων ημερών 
από τη λήψη της. Πριν από την κοινοποίηση αυτή, η 
Ρ.Α.Σ. δεν δημοσιοποιεί την απόφαση ή τμήμα αυτής 
σε οποιονδήποτε τρίτο και με οποιονδήποτε τρόπο. 

6. Σε περίπτωση επιβολής της διοικητικής κύρωσης 
του προστίμου, εάν ο υπόχρεος για την καταβολή του 
το καταβάλει εντός τριάντα (30) ημερών από την κοι¬ 
νοποίηση σε αυτόν της σχετικής απόφασης της Ρ.Α.Σ., 
το πρόστιμο μειώνεται αυτοδικαίως στα 2/3 του επι- 
βληθέντος ποσού. 


7. Σε εξαιρετικές περιπτώσεις και όταν η Ρ.Α.Σ. έχει 
αποχρώσες ενδείξεις ότι η παράβαση όρων της κείμενης 
σιδηροδρομικής νομοθεσίας ενέχει άμεση, σοβαρή και 
επικείμενη απειλή για τη δημόσια ασφάλεια, τη δημόσια 
τάξη ή τη δημόσια υγεία ή θα προξενήσει σοβαρά οικο¬ 
νομικά ή λειτουργικά προβλήματα στη λειτουργία της 
αγοράς των σιδηροδρόμων, μπορεί να λαμβάνει έκτακτα 
προσωρινά μέτρα προς αντιμετώπιση της κατάστασης, 
πριν τη λήψη οριστικής απόφασης, η οποία λαμβάνεται 
μετά από ακρόαση της ενδιαφερόμενης επιχείρησης. 
Η απόφαση της Ρ.Α.Σ. περί των προσωρινών μέτρων 
είναι άμεσα εκτελεστή και μπορεί να επιβάλει διοικητικό 
πρόστιμο μέχρι εκατό χιλιάδες (100.000) ευρώ για κάθε 
ημέρα μη συμμόρφωσης. Στην ενδιαφερόμενη επιχεί¬ 
ρηση παρέχεται στη συνέχεια δυνατότητα να εκθέσει 
τις απόψεις της και να προτείνει μέτρα αποκατάστα¬ 
σης. Εάν αυτά κριθούν επαρκή ή με την οριστική της 
απόφαση η Ρ.Α.Σ. ανακαλεί τα προσωρινά μέτρα και 
επικυρώνει τα προτεινόμενα από την επιχείρηση μέ¬ 
τρα αποκατάστασης. Τα προσωρινά μέτρα της Ρ.Α.Σ. 
έχουν ισχύ διάρκειας έως τριών (3) μηνών, η οποία, σε 
περιπτώσεις μη ολοκλήρωσης των διαδικασιών συμμόρ¬ 
φωσης, μπορεί να παραταθεί για ακόμη τρεις (3) μήνες. 

8. Τα πρόστιμα, που προβλέπονται στο παρόν άρθρο, 
εισπράττονται σύμφωνα με τις διατάξεις του Κ.Ε.Δ.Ε. 
υπέρ του Δημοσίου. Η Ρ.Α.Σ. μπορεί να προβλέψει την 
καταβολή του ποσού του προστίμου σε δόσεις.» 

6. Το άρθρο 33 του ν. 3891/2010 τροποποιείται ως εξής: 

α. Η παράγραφος 2 αντικαθίσταται ως εξής: 

«2. Τα πρόστιμα που επιβάλλονται εισπράττονται σύμ¬ 
φωνα με τις διατάξεις του Κ.Ε.Δ.Ε. υπέρ του Δημοσίου.» 

β. Μετά την παράγραφο 2 προστίθεται παράγραφος 
3 ως εξής: 

«3. Η Ρ.Α.Σ. μπορεί να λαμβάνει έκτακτα προσωρινά 
μέτρα, σύμφωνα με τις διατάξεις της παρ. 7 του άρθρου 
32 του ν. 3891/2010.» 

7. Το άρθρο 34 του ν. 3891/2010 αντικαθίσταται ως 
ακολούθως: 

«Άρθρο 34 
Ένδικα βοηθήματα 

1. Κατά των κανονιστικών αποφάσεων της Ρ.Α.Σ. ασκεί¬ 
ται αίτηση ακυρώσεως ενώπιον του Συμβουλίου της Επι¬ 
κράτειας. Κατά των αποφάσεων της Ρ.Α.Σ., με τις οποίες 
επιβάλλονται κυρώσεις, ασκείται προσφυγή ενώπιον του 
Διοικητικού Εφετείου Αθηνών. Κατά των λοιπών ατομι¬ 
κών διοικητικών αποφάσεων της Ρ.Α.Σ. ασκείται αίτηση 
ακυρώσεως ενώπιον του Διοικητικού Εφετείου Αθηνών. 

2. Η προθεσμία για την άσκηση της αίτησης ακύρωσης 
ή της προσφυγής, κατά περίπτωση, και η άσκησή της 
δεν αναστέλλουν την εκτέλεση των προσβαλλόμενων 
αποφάσεων της Ρ.Α.Σ., εκτός εάν μετά από αίτηση του 
αιτούντος ή του προσφεύγοντος το δικαστήριο με αιτι¬ 
ολογημένη απόφασή του, αναστείλει εν όλω ή εν μέρει 
την εκτέλεση της πράξης, κατά τις ισχύουσες διατάξεις. 

3. Για το παραδεκτό της συζήτησης των προσφυγών, 
που ασκούνται κατά των αποφάσεων της Ρ.Α.Σ. ενώπιον 
του Διοικητικού Εφετείου, με τις οποίες επιβάλλονται 
πρόστιμα, απαιτείται η κατάθεση σε Δημόσιο Ταμείο 
ποσού ίσου με το τριάντα τοις εκατό (30%) του επι¬ 
βαλλόμενου προστίμου, το οποίο ποσοστό δεν μπο¬ 
ρεί να υπερβαίνει το ποσό των πεντακοσίων χιλιάδων 
(500.000) ευρώ. 

4. Κατά των αποφάσεων του Διοικητικού Εφετείου 
Αθηνών, που εκδίδονται σύμφωνα με την παράγραφο 

1 του παρόντος άρθρου, μπορεί να ασκηθεί, κατά πε¬ 
ρίπτωση, αίτηση αναίρεσης ή έφεση ενώπιον του Συμ¬ 
βουλίου της Επικράτειας, κατά τις ισχύουσες διατάξεις. 

5. Η Ρ.Α.Σ. διατηρεί στοιχεία αναφορικά με τα θέματα 
των ανωτέρω προσφυγών, τη διάρκεια των διαδικασιών 
προσφυγής, καθώς και τον αριθμό των αποφάσεων για 
λήψη προσωρινών μέτρων. Τα στοιχεία αυτά διαβιβάζο¬ 
νται στην Ευρωπαϊκή Επιτροπή κατόπιν αιτιολογημένου 
αιτήματος.» 

8. Μετά το άρθρο 34 του ν. 3891/2010 προστίθεται 
άρθρο 34Α ως εξής: 

«Άρθρο 34Α 

1. Όπου στην ισχύουσα νομοθεσία γίνεται αναφορά 
στο Εθνικό Συμβούλιο Σιδηροδρόμων ή στο Φορέα Χο¬ 
ρήγησης Άδειας, νοείται η Ρυθμιστική Αρχή Σιδηρο¬ 
δρόμων. 

2. Το ποσό του παράβολου για τη χορήγηση άδειας 
σιδηροδρομικής επιχείρησης που προβλέπεται από την 
παρ. 1 του άρθρου 22 του ν. 3534/2007 (Α' 40) μπορεί να 
αναπροσαρμόζεται με απόφαση των Υπουργών Οικονο¬ 
μικών και Υποδομών, Μεταφορών και Δικτύων.» 

9. α. Η περίπτωση 21 του άρθρου 2 του π.δ. 41/2005 
αντικαθίσταται ως εξής: 

«21. Φορέας Χορήγησης της Αδειας: Η Ρυθμιστική Αρχή 
Σιδηροδρόμων, στην οποία ανατίθεται η έκδοση των 
αδειών σιδηροδρομικής επιχείρησης». 

β. Η παρ. 1 του άρθρου 38 του π.δ. 41/2005 αντικαθί¬ 
σταται ως εξής: 

«1. Ως Ρυθμιστικός Φορέας ορίζεται η Ρυθμιστική Αρχή 
Σιδηροδρόμων.» 

γ. Στο Κεφάλαιο IX του π.δ. 41/2005 με τίτλο «Άδειες 
σιδηροδρομικών επιχειρήσεων» κάθε αναφορά στο 
Υπουργείο Υποδομών, Μεταφορών και Δικτύων αντι¬ 
καθίσταται με «Φορέα Χορήγησης Άδειας». 

δ. Προστίθεται άρθρο 47Α στο π.δ. 41/2005 ως ακο¬ 
λούθως: 

«Αρθρο 47Α 
Ποινικές Κυρώσεις 

1. Όποιος χρησιμοποιεί την Εθνική Σιδηροδρομική Υπο¬ 
δομή χωρίς την άδεια της περίπτωσης 1 του άρθρου 

2 του παρόντος, τιμωρείται με φυλάκιση τουλάχιστον 
έξι (6) μηνών. 

2. Το δικαστήριο μπορεί να επιβάλει και τη δήμευση 
του εξοπλισμού που χρησιμοποιήθηκε κατά την τέλεση 
της παράβασης της προηγούμενης παραγράφου.» 

10. Το π.δ. 160/2007 (Α' 201) τροποποιείται ως εξής: 

1. Η περίπτωση β' του άρθρου 3 αντικαθίσταται ως 
εξής: 

«β) «Αρχή Ασφάλειας Σιδηροδρομικών Μεταφορών»: 
η Ρυθμιστική Αρχή Σιδηροδρόμων του άρθρου 22 του 
ν. 3891/2010 (Α' 188), εφεξής η «Αρχή», που αναλαμβάνει 
τα καθήκοντα που αφορούν την ασφάλεια των σιδηρο¬ 
δρόμων στην Ελλάδα ή κάθε οργανισμός δύο κρατών 
μελών, στον οποίο το κράτος - μέλος έχει αναθέσει 
τα καθήκοντα αυτά, ώστε να εξασφαλίζεται ένα ενιαίο 
καθεστώς ασφαλείας για την εξειδικευμένη διαμεθο- 
ριακή υποδομή,». 

2. Η περίπτωση δ' του άρθρου 3, όπως ισχύει, αντι¬ 
καθίσταται ως εξής: 


«δ) «διαχειριστής υποδομής»: κάθε φορέας ή επιχείρη¬ 
ση που είναι υπεύθυνος/η ιδίως για την εγκατάσταση 
και τη συντήρηση της σιδηροδρομικής υποδομής, ή μέ¬ 
ρους αυτής, όπως ορίζεται στο άρθρο 2 του π.δ. 41/2005 
(Α' 60), όπως ισχύει, που μπορεί επίσης να περιλαμβάνει 
τη διαχείριση των συστημάτων ελέγχου και ασφάλειας 
της υποδομής. Τα καθήκοντα του διαχειριστή της υπο¬ 
δομής ενός δικτύου ή ενός μέρους δικτύου μπορούν να 
ανατίθενται σε διαφορετικούς φορείς ή επιχειρήσεις,». 

3. Η περίπτωση ιδ' του άρθρου 3, όπως ισχύει, αντι¬ 
καθίσταται ως εξής: 

«ιδ) «σιδηροδρομική επιχείρηση»: κάθε σιδηροδρομική 
επιχείρηση όπως ορίζεται στο π.δ. 41/2005 (Α' 60) και 
κάθε άλλη δημόσια ή ιδιωτική επιχείρηση, η δραστηρι¬ 
ότητα της οποίας είναι η παροχή υπηρεσιών σιδηρο¬ 
δρομικής μεταφοράς εμπορευμάτων ή/και επιβατών, 
υπό την προϋπόθεση ότι η επιχείρηση αυτή εξασφαλίζει 
υποχρεωτικά και την έλξη. Συμπεριλαμβάνονται επίσης, 
οι επιχειρήσεις που παρέχουν μόνον έλξη,». 

4. Η παράγραφος 1 του άρθρου 12 αντικαθίσταται 
ως εξής: 

«1. Η Αρχή αποφασίζει για τη χορήγηση πιστοποιητι¬ 
κού ασφάλειας ή έγκρισης ασφάλειας αμελλητί και το 
αργότερο εντός τεσσάρων (4) μηνών από την υποβολή 
όλων των απαιτούμενων πληροφοριών και των τυχόν 
συμπληρωματικών πληροφοριών που έχει ζητήσει. Εάν 
ζητηθεί από τον αιτούντα να υποβάλει συμπληρωμα¬ 
τικές πληροφορίες, οι εν λόγω πληροφορίες υποβάλ¬ 
λονται αμέσως.» 

5. Η παράγραφος 1 του άρθρου 15 αντικαθίσταται 
ως εξής: 

«1. Συνιστάται «Τμήμα Ασφάλειας Σιδηροδρόμων» στο 
Υπουργείο Υποδομών, Μεταφορών και Δικτύων. Το 
Τμήμα υπάγεται στη Διεύθυνση Εμπορευματικών Με¬ 
ταφορών του Υπουργείου. Οι αρμοδιότητες της Αρχής 
Ασφάλειας Σιδηροδρομικών Μεταφορών ανατίθενται 
στη Ρυθμιστική Αρχή Σιδηροδρόμων του άρθρου 22 του 
ν. 3891/2010, η οποία είναι ανεξάρτητη ως προς την ορ¬ 
γάνωση, τη νομική μορφή και τη λήψη αποφάσεων από 
οποιαδήποτε σιδηροδρομική επιχείρηση, διαχειριστή 
υποδομής ή αιτούντα για τα ανωτέρω.» 

6. Η παράγραφος 1 του άρθρου 19 αντικαθίσταται 
ως εξής: 

«1. Η Επιτροπή διερεύνησης σιδηροδρομικών ατυχη¬ 
μάτων υποχρεούται να προβαίνει στη διεξαγωγή έρευ¬ 
νας μετά από σοβαρά σιδηροδρομικά ατυχήματα με 
πρωτοβουλία του Προέδρου. Στόχος της διερεύνησης 
είναι η βελτίωση της σιδηροδρομικής ασφάλειας για 
την πρόληψη ατυχημάτων.» 

7. Η παράγραφος 1 του άρθρου 24 αντικαθίσταται 
ως εξής: 

«1. Η Επιτροπή εκδίδει συστάσεις ασφαλείας, οι οποίες 
απευθύνονται στην Αρχή και, όπου απαιτείται λόγω του 
χαρακτήρα της σύστασης, σε άλλους φορείς ή αρχές 
της χώρας ή άλλων κρατών - μελών. Η Αρχή και οποιοσ¬ 
δήποτε άλλος φορέας ή αρχή της χώρας λαμβάνουν τα 
απαραίτητα μέτρα για να εξασφαλίσουν ότι οι συστά¬ 
σεις για την ασφάλεια που εκδίδονται από την Επιτροπή 
αλλά και από άλλους φορείς διερεύνησης άλλων κρα¬ 
τών - μελών λαμβάνονται υπόψη και, όπου ενδείκνυται, 
ακολουθούνται από τις επιβαλλόμενες ενέργειες.» 

11. Το π.δ. 104/2010 (Α' 181) τροποποιείται ως εξής: 



3708 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α. Στο πρώτο εδάφιο και στην περίπτωση β' του 
δεύτερου εδαφίου της παραγράφου 1, καθώς και στις 
παραγράφους 3, 4 και 5 του άρθρου 30, η φράση «το 
Υπουργείο Υποδομών, Μεταφορών και Δικτύων» αντι¬ 
καθίσταται από τη φράση «η Αρχή». 

β. Στο άρθρο 32 η φράση «το Υπουργείο Υποδομών, 
Μεταφορών και Δικτύων» αντικαθίσταται από τη φράση 
«η Αρχή». 

Άρθρο 86 

Τροποποιήσεις διατάξεων του ν. 3891/2010 
που αφορούν την ΤΡΑΙΝΟΣΕ Α.Ε. 

1. Στο ν. 3891/2010 προστίθεται άρθρο 9Α ως εξής: 

«Αρθρο 9Α 

Επενδύσεις τρίτων στην Εθνική 
Σιδηροδρομική Υποδομή 

1. Με απόφαση του Υπουργού Υποδομών, Μεταφορών 
και Δικτύων εγκρίνεται η κατασκευή και η εν γένει εκτέ¬ 
λεση έργων επί της Εθνικής Σιδηροδρομικής Υποδομής, 
όπως αυτή ορίζεται στην περίπτωση 16 του άρθρου 2 
του π.δ. 41/2005 (Α' 60), καθώς και έργων σύνδεσης 
βιομηχανικών, βιοτεχνικών, εμπορικών και συναφών χώ¬ 
ρων και εγκαταστάσεων με την Εθνική Σιδηροδρομική 
Υποδομή, με δαπάνες του ενδιαφερομένου φυσικού ή 
νομικού προσώπου. Η μελέτη και κατασκευή των έργων 
γίνεται με την έγκριση και την επίβλεψη της ΕΡΓΟΣΕ 
Α.Ε. με βάση τις ισχύουσες διατάξεις. Για τις αναγκαίες 
προς τούτο απαλλοτριώσεις εφαρμόζονται οι διατάξεις 
που ρυθμίζουν τις αναγκαστικές απαλλοτριώσεις για 
έργα της ΕΡΓΟΣΕ Α.Ε.. Οι αποζημιώσεις για τις απαλ¬ 
λοτριώσεις αυτές βαρύνουν το ενδιαφερόμενο φυσικό 
ή νομικό πρόσωπο. 

2. Τα έργα της παραγράφου 1 μπορεί να αφορούν 
τη χρηματοδότηση εν συνόλω ή εν μέρει της μελέτης, 
κατασκευής και εν γένει εκτέλεσης των απαιτούμενων 
έργων για τη βελτίωση ή επέκταση της Εθνικής Σιδη¬ 
ροδρομικής Υποδομής και έχει το χαρακτήρα δωρεάς 
από το ενδιαφερόμενο φυσικό ή νομικό πρόσωπο προς 
το Ελληνικό Δημόσιο. 

3. Οι προδιαγραφές των ανωτέρω έργων στην Εθνική 
Σιδηροδρομική Υποδομή καθορίζονται από τον Διαχει¬ 
ριστή Υποδομής, σύμφωνα με τις εκάστοτε ισχύουσες 
προδιαγραφές ασφάλειας και διαλειτουργικότητας για 
σιδηροδρομικά και συνοδευτικά έργα. Μετά την ολοκλή¬ 
ρωσή τους, τα έργα αποτελούν αναπόσπαστο στοιχείο 
της Εθνικής Σιδηροδρομικής Υποδομής και περιέρχονται 
στην αρμοδιότητα του Διαχειριστή Υποδομής. 

4. Η εγκριτική απόφαση της παραγράφου 1 εκδίδεται 
μετά από εισήγηση του Διαχειριστή Υποδομής και με 
αυτήν καθορίζεται, ο φορέας εκτέλεσης του έργου, οι 
όροι χρηματοδότησης, το ποσοστό ή το ποσό συμ¬ 
μετοχής του ενδιαφερομένου στη συνολική δαπάνη, 
ο τρόπος και ο χρόνος κάλυψης αυτής, οι διαδικασίες 
και τα όργανα διαχείρισης, επίβλεψης και παραλαβής 
των έργων, καθώς και κάθε άλλος αναγκαίος όρος για 
την εκτέλεσή τους.» 

2. Το τελευταίο εδάφιο της παρ. 3 του άρθρου 10 του 
ν. 3891/2010 καταργείται. 

3. Μετά την παρ. 6 του άρθρου 10 του ν. 3891/2010 
προστίθενται παράγραφοι 7 και 8 ως εξής: 

«7. Η ΤΡΑΙΝΟΣΕ Α.Ε. αναθέτει τη μηχανοστασιακή και 
εργοστασιακή συντήρηση του τροχαίου υλικού που 
χρησιμοποιεί στην «Ελληνική Εταιρεία Συντήρησης Σι¬ 


δηροδρομικού Τροχαίου Υλικού» («ΕΕΣΣΤΥ») για διάρκεια 
δέκα (10) ετών, με όρους αγοράς. Γ ια τη σύναψη της σύμ¬ 
βασης έχουν εφαρμογή οι διατάξεις της παραγράφου 4. 

8. Το Ελληνικό Δημόσιο μπορεί να αναθέτει στην ΕΕΣ- 
ΣΤΥ τη συντήρηση του τροχαίου υλικού μακράς ακινη¬ 
σίας που έχει περιέλθει στην ιδιοκτησία ή τη χρήση 
του, δυνάμει του άρθρου 8 του παρόντος, και δεν έχει 
εκμισθωθεί στην ΤΡΑΙΝΟΣΕ ή τρίτους. Η ανάθεση διε- 
νεργείται με κοινή απόφαση των Υπουργών Οικονομικών 
και Υποδομών, Μεταφορών και Δικτύων, με βάση τις 
αρχές χρέωσης που περιγράφονται στην παράγραφο 
5 του παρόντος άρθρου. Για τη σύναψη της σύμβασης 
έχουν εφαρμογή οι διατάξεις της παραγράφου 4 του 
παρόντος άρθρου.» 

4. α) Η παρ. 2 του άρθρου 12 του ν. 3891/2010 αντικα¬ 
θίσταται ως εξής: 

«2. Η σύναψη συμβάσεων ΥΔΥ στις επιβατικές σιδη¬ 
ροδρομικές μεταφορές εγκρίνονται από τη Ρυθμιστική 
Αρχή Επιβατικών Μεταφορών (Ρ.Α.Ε.Μ.) σύμφωνα με τις 
διατάξεις του Κανονισμού 1370/2007/ΕΚ του Ευρωπαϊκού 
Κοινοβουλίου και του Συμβουλίου της 23ης Οκτωβρί¬ 
ου 2007, «για τις δημόσιες επιβατικές σιδηροδρομικές 
και οδικές μεταφορές και την κατάργηση των Κανονι¬ 
σμών του Συμβουλίου (ΕΟΚ) αριθ. 1191/69 και (ΕΟΚ) αριθ. 
1107/70» (ΕΕ I 315/9.12.2007).» 

β) Μετά την παρ. 6 του άρθρου 12 του ν. 3891/ 2010 
προστίθεται παράγραφος 7 ως εξής: 

«7. Η παροχή υπηρεσιών ΥΔΥ στις επιβατικές σιδη¬ 
ροδρομικές μεταφορές για τα έτη 2014 έως και 2018 
ανατίθεται στην εταιρεία ΤΡΑΙΝΟΣΕ Α.Ε.. Σχετικά υπο¬ 
γράφεται σύμβαση μεταξύ του Ελληνικού Δημοσίου εκ- 
προσωπουμένου από τους Υπουργούς Οικονομικών και 
Υποδομών, Μεταφορών και Δικτύων και της ΤΡΑΙΝΟΣΕ 
με την οποία ορίζεται μεταξύ άλλων το εύρος των πα¬ 
ρεχόμενων υπηρεσιών, τα δρομολόγια που καλύπτονται 
από τη σύμβαση, η μεθοδολογία υπολογισμού της απο¬ 
ζημίωσης της ΤΡΑΙΝΟΣΕ, ο τρόπος παρακολούθησης 
της εκτέλεσης της σύμβασης, οι μηχανισμοί ελέγχου και 
κάθε άλλο σχετικό θέμα. Το συνολικό ποσό αποζημιώσε¬ 
ων για τα έτη 2014 έως 2018 δεν μπορεί να υπερβαίνει 
το ποσό των πενήντα εκατομμυρίων (50.000.000) ευρώ 
ετησίως, εφαρμοζομένων κατά τα λοιπά των προβλέψε¬ 
ων της παραγράφου 6 του παρόντος. Με εξαίρεση την 
προαναφερόμενη σύμβαση, η παροχή υπηρεσιών ΥΔΥ 
στις επιβατικές σιδηροδρομικές μεταφορές, ανατίθεται 
από τη Ρ.Α.Ε.Μ. με διαγωνιστική διαδικασία, σύμφωνα με 
τις διατάξεις του άρθρου 5 του Κανονισμού 1370/2007 
μέσω περισσότερων συμβάσεων ΥΔΥ, οι οποίες περι¬ 
ορίζονται σε συγκεκριμένη γεωγραφική περιφέρεια ή 
συγκεκριμένη διαδρομή. Το αντικείμενο των ειδικότερων 
συμβάσεων ΥΔΥ καθορίζεται από τη Ρ.Α.Ε.Μ., λαμβά- 
νοντας υπόψη τις περιφερειακές ανάγκες μεταφοράς 
επιβατών και την ανάγκη εξασφάλισης της επιβατικής 
σιδηροδρομικής μεταφοράς μεταξύ συγκεκριμένων πε¬ 
ριοχών.» 

Αρθρο 87 

Πιστοποίηση φορέων υπευθύνων για τη συντήρηση 
εμπορευματικών φορταμαξών 

1. Ο υπεύθυνος φορέας για τη συντήρηση εμπορευ¬ 
ματικών φορταμαξών (ΥΦΣ), που υποβάλλει αίτηση για 
τη χορήγηση σχετικού πιστοποιητικού από την Αρχή 
Ασφάλειας Σιδηροδρομικών Μεταφορών, σύμφωνα με 

την παρ. 4 του άρθρου 14α του π.δ. 160/2007, συνυποβάλ¬ 
λει παράβολο ως ανταποδοτικό τέλος για την κάλυψη 
του διοικητικού κόστους της εξέτασης του φακέλου του 
και των σχετικών ελέγχων, ύψους: 

α) οκτώ χιλιάδων (8.000) ευρώ για την αρχική χορή¬ 
γηση του πιστοποιητικού σε περίπτωση που επιτελεί 
όλες τις λειτουργίες που αναφέρονται στην παράγραφο 
1 του άρθρου 4 του Κανονισμού 445/2011 της Επιτροπής 
της 10ης Μαΐου 2011, 

β) πέντε χιλιάδων (5.000) ευρώ για την αρχική χορή¬ 
γηση του πιστοποιητικού, σε περίπτωση που έχει εκχω¬ 
ρήσει μία ή περισσότερες από τις λειτουργίες (β) έως 
(δ) της παραγράφου 1 του άρθρου 4 του Κανονισμού 
445/2011 της Επιτροπής της 10ης Μαΐου 2011, 
γ) τεσσάρων χιλιάδων (4.000) ευρώ σε περίπτωση 
ανανέωσης πιστοποιητικού που περιλαμβάνει όλες τις 
λειτουργίες που αναφέρονται στην παράγραφο 1 του 
άρθρου 4 του Κανονισμού 445/2011 της Επιτροπής της 
10ης Μαΐου 2011, 

δ) δυόμισι χιλιάδων (2.500) ευρώ σε περίπτωση ανα¬ 
νέωσης πιστοποιητικού που δεν περιλαμβάνει μία ή 
περισσότερες από τις λειτουργίες (β) έως (δ) της πα¬ 
ραγράφου 1 του άρθρου 4 του Κανονισμού 445/2011 της 
Επιτροπής της 10ης Μαΐου 2011, 
ε) δύο χιλιάδων (2.000) ευρώ σε περίπτωση ουσιώδους 
επικαιροποίησης ή τροποποίησης του πιστοποιητικού 
μετά από αίτηση του κατόχου του ή απαίτηση της Αρ¬ 
χής Ασφάλειας Σιδηροδρομικών Μεταφορών. 

2. Με κοινή απόφαση του Υπουργού Οικονομικών και 
του Υπουργού Υποδομών, Μεταφορών και Δικτύων μπο¬ 
ρεί να αναπροσαρμόζεται το ύψος των παραβολών της 
παραγράφου 1 για την προσαρμογή στο πραγματικό 
κόστος πιστοποίησης ή να δημιουργούνται διαφορε¬ 
τικές κατηγορίες ύψους παραβολών, ανάλογα με τις 
πραγματικές ανάγκες της σιδηροδρομικής αγοράς. 

Άρθρο 88 

Πιστοποίηση φορέων λειτουργιών συντήρησης 

1. Φορέας που επιτελεί μία ή περισσότερες από τις 
λειτουργίες (β) έως (δ) της παραγράφου 1 του άρθρου 4 
του Κανονισμού 445/2011 της Επιτροπής της 10ης Μαΐου 
2011 και υποβάλλει αίτηση για την έκδοση πιστοποιη¬ 
τικού λειτουργιών συντήρησης στην Αρχή Ασφάλειας 
Σιδηροδρομικών Μεταφορών του π.δ. 160/2007, συνυπο¬ 
βάλλει παράβολο ως ανταποδοτικό τέλος για την κάλυ¬ 
ψη του διοικητικού κόστους της εξέτασης του φακέλου 
του και των σχετικών ελέγχων, ύψους: 

α) έξι χιλιάδων (6.000) ευρώ για αρχική χορήγηση 
πιστοποιητικού λειτουργιών συντήρησης, σε περίπτωση 
που επιτελεί όλες τις λειτουργίες (β) έως και (δ) της 
παραγράφου 1 του άρθρου 4 του Κανονισμού 445/2011 
της Επιτροπής της 10ης Μαΐου 2011, 
β) δύο χιλιάδων (2.000) ευρώ για αρχική χορήγηση 
πιστοποιητικού λειτουργιών συντήρησης, για καθεμία 
από τις λειτουργίες (β) έως (δ) της παραγράφου 1 του 
άρθρου 4 του Κανονισμού 445/2011 της Επιτροπής της 
10ης Μαΐου 2011, 

γ) τριών χιλιάδων (3.000) ευρώ σε περίπτωση ανανέ¬ 
ωσης πιστοποιητικού λειτουργιών συντήρησης που πε¬ 
ριλαμβάνει και τις τρεις λειτουργίες (β) έως και (δ) της 
παραγράφου 1 του άρθρου 4 του Κανονισμού 445/2011 
της Επιτροπής της 10ης Μαΐου 2011, 


δ) χιλίων (1.000) ευρώ σε περίπτωση ανανέωσης πι¬ 
στοποιητικού λειτουργιών συντήρησης, για καθεμία 
από τις λειτουργίες (β) έως (δ) της παραγράφου 1 του 
άρθρου 4 του Κανονισμού 445/2011 της Επιτροπής της 
10ης Μαΐου 2011, 

ε) οκτακόσιων (800) ευρώ σε περίπτωση ουσιώδους 
επικαιροποίησης ή τροποποίησης του πιστοποιητικού 
μετά από αίτηση του κατόχου του πιστοποιητικού λει¬ 
τουργιών συντήρησης ή απαίτηση της Αρχής Ασφάλειας 
Σιδηροδρόμων. 

2. Με κοινή απόφαση του Υπουργού Οικονομικών και 
του Υπουργού Υποδομών, Μεταφορών και Δικτύων μπο¬ 
ρεί να αναπροσαρμόζεται το ύψος των παραβολών της 
παραγράφου 1 για την προσαρμογή στο πραγματικό 
κόστος πιστοποίησης ή να δημιουργούνται διαφορε¬ 
τικές κατηγορίες ύψους παραβολών ανάλογα με τις 
πραγματικές ανάγκες της σιδηροδρομικής αγοράς. 

Άρθρο 89 

Διαδικασία και δικαιολογητικά πιστοποιητικών 
και αναπροσαρμογή ύψους παραβολών 

1. Τα πιστοποιητικά των άρθρων 87 και 88 του πα¬ 
ρόντος δεν μπορούν να μεταβιβαστούν, εκποιηθούν ή 
παραχωρηθούν σε οποιονδήποτε τρίτο, καθολικό, ειδικό 
διάδοχο, συνεργαζόμενο ή συνδεδεμένο οργανισμό, σε 
διάδοχη ή οποιαδήποτε άλλη οργανωτική και λειτουρ¬ 
γική δομή ή μονάδα, χωρίς την προηγούμενη γραπτή 
έγκριση της Αρχής Ασφάλειας Σιδηροδρομικών Μετα¬ 
φορών του π.δ. 160/2007. Το ίδιο ισχύει στην περίπτωση 
που ο κάτοχος του πιστοποιητικού αλλάξει επωνυμία, 
νομική μορφή, εταιρικό τύπο ή λοιπά ουσιώδη στοιχεία 
της υπόστασης και ταυτότητάς του, όπως και αν από 
οποιονδήποτε λόγο παύσει να υπάρχει έστω και προ¬ 
σωρινά και αν ακόμα έπειτα ανασυσταθεί με την ίδια 
ή άλλη επωνυμία, νομική μορφή, εταιρικό τύπο ή λοιπά 
ουσιώδη στοιχεία της υπόστασης και ταυτότητάς του. 

2. Στις περιπτώσεις της παραγράφου 1 του παρόντος, 
ο κάτοχος του πιστοποιητικού υποβάλλει αίτηση στην 
Αρχή Ασφάλειας Σιδηροδρόμων, η οποία συνοδεύεται, 
στις περιπτώσεις του πρώτου εδαφίου της παραγράφου 
1, με παράβολο ύψους χιλίων (1.000) ευρώ ως ανταπο¬ 
δοτικό τέλος για την κάλυψη του διοικητικού κόστους 
που προκαλείται. Η τελευταία εξετάζει εκ νέου εάν πλη- 
ρούνται οι προϋποθέσεις χορήγησης του πιστοποιητικού 
και είτε χορηγεί το πιστοποιητικό, επικαιροποιώντας 
τα στοιχεία που μεταβάλλονται, είτε απορρίπτει την 
αίτηση. 

3. Με κοινή απόφαση του Υπουργού Οικονομικών και 
του Υπουργού Υποδομών, Μεταφορών και Δικτύων κα¬ 
θορίζονται η διαδικασία, τα δικαιολογητικά και λοιπά 
έγγραφα, τα οποία υποβάλλονται στην Αρχή Ασφά¬ 
λειας Σιδηροδρομικών Μεταφορών για τη χορήγηση 
του πιστοποιητικού υπεύθυνου φορέα συντήρησης και 
πιστοποιητικού λειτουργιών συντήρησης. Με όμοια 
απόφαση καθορίζονται οι σχετικοί έλεγχοι της Αρχής 
Ασφάλειας Σιδηροδρομικών Μεταφορών, καθώς και οι 
όροι ισχύος ή ανάκλησης των πιστοποιητικών αυτών 
και κάθε σχετικό θέμα. 

Άρθρο 90 

Απαλλοτριώσεις υπέρ του ΟΣΕ 

Ο Οργανισμός Σιδηροδρόμων Ελλάδος (ΟΣΕ Α.Ε.) 
απαλλάσσεται από την υποχρέωση κατάθεσης εγγυ- 

ητικής επιστολής για το είκοσι τοις εκατό (20%) της 
προβλεπόμενης δαπάνης της παραγράφου 7 του άρ¬ 
θρου 3 του Κώδικα Αναγκαστικών Απαλλοτριώσεων (κ.ν. 
2882/2001 (Α' 17) για απαλλοτριώσεις οι οποίες κηρύσ¬ 
σονται υπέρ του ΟΣΕ από το Ελληνικό Δημόσιο προς 
το σκοπό της ανάπτυξης της σιδηροδρομικής υποδομής 
και των οποίων η εκτιμώμενη δαπάνη αποζημιώσεως 
καλύπτεται από εγγεγραμμένη πίστωση στο Πρόγραμμα 
Δημοσίων Επενδύσεων. Η διάταξη του ανωτέρω εδαφίου 
εφαρμόζεται και για τις αναγκαστικές απαλλοτριώσεις, 
οι οποίες έχουν ήδη κηρυχθεί υπέρ του ΟΣΕ από το 
Ελληνικό Δημόσιο και δεν έχουν συντελεστεί μέχρι 
τη δημοσίευση της παρούσας. Τυχόν εκδοθείσες σε 
εκτέλεση πράξεων κήρυξης απαλλοτριώσεων για τον 
παραπάνω σκοπό εγγυητικές επιστολές επιστρέφονται 
στον ΟΣΕ από την Υπηρεσία στην οποία κατατέθηκαν. 

Άρθρο 91 

Εκποίηση τροχαίου υλικού από τον ΟΣΕ 

Το τελευταίο εδάφιο της περίπτωσης δ' της παρ. 1 
του άρθρου 8 του ν. 3891/2010 αντικαθίσταται ως εξής: 

«Το τροχαίο υλικό των ανωτέρω περιπτώσεων γ' και 
δ' παραμένει στον ΟΣΕ και εκποιείται από τον ίδιο, 
σύμφωνα με τα οριζόμενα από τις εκάστοτε ισχύουσες 
διατάξεις περί εκποίησης παλαιού και άχρηστου τρο¬ 
χαίου υλικού, το δε προϊόν της εκποίησης κατατίθεται 
σε ειδικό λογαριασμό υπέρ του Δημοσίου.» 

Άρθρο 92 

Πιστοποίηση μηχανοδηγών 

Η παρ. 5 του άρθρου 11 του ν. 3911/2011 (Α' 12) αντικα¬ 
θίσταται ως εξής: 

«5. Με κοινή απόφαση των Υπουργών Οικονομικών 
και Υποδομών, Μεταφορών και Δικτύων και Υγείας, κα¬ 
θορίζονται τα έντυπα που βεβαιώνουν την πλήρωση 
των όρων των παραγράφων 2 και 3, ο χρόνος ισχύος 
των αποτελεσμάτων των εξετάσεων, οι ειδικότητες 
των ιατρών που απαιτούνται, η διαδικασία και οι προ¬ 
ϋποθέσεις αναγνώρισης των ιατρών από την Αρχή και 
καταχώρισής τους στο μητρώο που τηρείται από την 
Αρχή, τα δικαιολογητικά που υποβάλλονται στην Αρχή, 
η αποζημίωση των αναγνωρισμένων ιατρών και τυχόν 
αναπροσαρμογή αυτής, καθώς και κάθε άλλο σχετικό 
θέμα. Με την ίδια απόφαση καθορίζεται ο τρόπος από¬ 
δειξης των αναφερομένων στο Παράρτημα I σημείο 3 
του άρθρου 31, τα δικαιολογητικά που υποβάλλονται 
στην Αρχή, καθώς και κάθε άλλο σχετικό θέμα.» 

Άρθρο 93 

Κλοπή ή δολιοφθορά σιδηροδρομικού υλικού 

Στο άρθρο 291 του Ποινικού Κώδικα (π.δ. 283/1985, Α' 
106) προστίθεται παράγραφος 4 ως εξής: 

«4. Όποιος αφαιρεί με σκοπό παράνομης ιδιοποίησης 
ή με πρόθεση καταστρέφει, ολικά ή εν μέρει, οποιο- 
δήποτε υλικό ή αντικείμενο προορισμένο από τη θέση 
του ή από την κατασκευή του για την εξυπηρέτηση της 
λειτουργίας του σιδηροδρόμου ή την ασφάλεια της 
σιδηροδρομικής συγκοινωνίας, τιμωρείται με κάθειρξη, 
ανεξαρτήτως της ζημίας που απειλήθηκε ή προξενήθηκε 
ή της οικονομικής αξίας του υλικού ή αντικειμένου.» 


Άρθρο 94 

Τροποποίηση διατάξεων του άρθρου 14 
του π.δ. 41/2005 

1. Το πρώτο εδάφιο της παρ. 3 του άρθρου 14 του π.δ. 
41/2005 (Α' 60) αντικαθίσταται ως εξής: 

«Στο Διαχειριστή Υποδομής παρέχονται κίνητρα για 
τη μείωση του κόστους χρήσης της υποδομής και του 
επιπέδου τελών υποδομής είτε με συμφωνία που συ- 
νάπτεται μεταξύ αφενός του Διαχειριστή Υποδομής και 
αφετέρου των Υπουργών Οικονομικών και Υποδομών, 
Μεταφορών και Δικτύων, διάρκειας τουλάχιστον τριών 
(3) ετών είτε με κοινή απόφαση των Υπουργών Οικονο¬ 
μικών και Υποδομών, Μεταφορών και Δικτύων.» 

2. Το πρώτο εδάφιο της παρ. 4 του άρθρου 14 του π.δ. 
41/2005 αντικαθίσταται ως εξής: 

«Με τη συμφωνία ή την απόφαση της προηγούμενης 
παραγράφου ρυθμίζονται μεταξύ άλλων:». 

3. Η παρ. 5 του άρθρου 14 του π.δ. 41/2005 αντικαθί¬ 
σταται ως εξής: 

«5. Η αναφερόμενη στην παράγραφο 1 κρατική χρη¬ 
ματοδότηση ανέρχεται σε ποσοστό τουλάχιστον 70% 
των δαπανών και προκαταβάλλεται ανά μήνα στο Δια¬ 
χειριστή Υποδομής. Για τον προσδιορισμό της λαμβά- 
νεται υπόψη το επιχειρησιακό σχέδιο του Διαχειριστή 
Υποδομής που υποβάλλεται στη Διυπουργική Επιτροπή 
ΔΕΚΟ κατά το ν. 3429/2005.» 

Άρθρο 95 

Είσπραξη οφειλών από διαφορές προσωρινής 
και οριστικής αποζημίωσης απαλλοτριώσεων 
για σιδηροδρομικά έργα 

1. Τα ποσά που προκύπτουν ως διαφορά μεταξύ της 
προσωρινής και της οριστικής αποζημίωσης λόγω 
απαλλοτρίωσης για σιδηροδρομικά έργα, η οποία έχει 
εισπραχθεί από τους δικαιούχους, αναζητούνται από 
τον υπόχρεο προς αποζημίωση ως αχρεωστήτως κατα- 
βληθέντα και αποδίδονται ως έσοδα του Προγράμματος 
Δημοσίων Επενδύσεων, εφαρμοζομένων αναλόγως για 
την αιτία αυτή των διατάξεων του Κώδικα Εισπράξεως 
Δημοσίων Εσόδων. 

2. Οι εκάστοτε ισχύουσες διατάξεις που αφορούν τη 
λήψη διοικητικών, αναγκαστικών και δικαστικών μέτρων 
για την είσπραξη εσόδων του Δημοσίου, εφαρμόζονται 
και στην προκειμένη περίπτωση. 

3. Με απόφαση των Υπουργών Οικονομικών και Υποδο¬ 
μών, Μεταφορών και Δικτύων καθορίζονται τα έγγραφα, 
από τα οποία αποδεικνύεται η οφειλή των προσώπων που 
υποχρεούνται να αποδώσουν τις διαφορές των ποσών 
που έχουν εισπράξει αχρεωστήτως, ο τρόπος βεβαίωσης 
της οφειλής ενός εκάστου υποχρέου στα δημόσια ταμεία 
ως εσόδου του Προγράμματος Δημοσίων Επενδύσεων, 
οι διαδικασίες είσπραξης και κάθε σχετικό θέμα. 

Άρθρο 96 

Αποσπάσεις προσωπικού στην Ε.Ε.Σ.Σ.Τ.Υ. Α.Ε. 

Στο τέλος της παρ. 7 του άρθρου 23 του ν. 4111/2013 
(Α' 18) προστίθενται εδάφια ως εξής: 

«Με την κατάρτιση του Εσωτερικού Κανονισμού Λει¬ 
τουργίας της Ελληνικής Εταιρίας Συντήρησης Σιδηρο¬ 
δρομικού Τροχαίου Υλικού Ανώνυμη Εταιρία (Ε.Ε.Σ.Σ.Τ.Υ. 
Α.Ε.), εάν προκύψει πλεονάζον προσωπικό, για το προ¬ 
σωπικό αυτό εφαρμόζονται οι διατάξεις του άρθρου 
πρώτου του ν. 4093/2012 (Α' 222), όπως τροποποιήθηκε 
με το άρθρο 91 του ν. 4172/2013 (Α' 167). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3711 


Επιτρέπεται η κάλυψη αναγκών σε προσωπικό της 
Ε.Ε.Σ.Σ.Τ.Υ. Α.Ε. με απόσπαση προσωπικού που υπηρετεί 
με κάθε είδους σχέση στο Δημόσιο και τον ευρύτερο 
δημόσιο τομέα, όπως αυτός καθορίζεται στην παρ. 1 
του άρθρου 14 του ν. 2190/1994, εφόσον συγκεντρώνει 
τα απαιτούμενα για την αντίστοιχη θέση προσόντα. 

Η απόσπαση γίνεται ύστερα από αίτηση του ενδιαφε¬ 
ρομένου με κοινή απόφαση του Υπουργού Υποδομών, 
Μεταφορών και Δικτύων και του οικείου Υπουργού, χω¬ 
ρίς γνώμη υπηρεσιακού συμβουλίου. 

Η διάρκεια της απόσπασης μπορεί να ορίζεται μέχρι 
τρία (3) έτη, με την επιφύλαξη εφαρμογής των διατά¬ 
ξεων του άρθρου 68 του Κώδικα Κατάστασης Δημοσί¬ 
ων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ., ν. 3528/2007 (Α' 26). 

Το προσωπικό που αποσπάται στην Ε.Ε.Σ.Σ.Τ.Υ. Α.Ε. 
λαμβάνει το μισθό, τα επιδόματα και όλες τις επιπλέον 
τακτικές αποδοχές, καθώς και τις οποιεσδήποτε λοιπές 
απολαβές της οργανικής του θέσης, σύμφωνα με τις 
εκάστοτε κείμενες διατάξεις. Οι αποσπάσεις λύονται 
αυτοδικαίως και ο αποσπώμενος επιστρέφει στην ορ¬ 
γανική του θέση, μόλις η Ε.Ε.Σ.Σ.Τ.Υ. Α.Ε.. πάψει να ανήκει 
στον ευρύτερο δημόσιο τομέα. Ο χρόνος διάρκειας της 
απόσπασης λογίζεται, για κάθε συνέπεια, ως χρόνος 
πραγματικής υπηρεσίας του αποσπωμένου στη θέση 
που οργανικά κατέχει. 

Άρθρο 97 

Θέματα ΕΡΓΑ ΟΣΕ Α.Ε. 

1. Τα όργανα της εταιρείας «ΕΡΓΑ ΟΣΕ Α.Ε.» που απο¬ 
φασίζουν ή γνωμοδοτούν για τα «έργα», όπως η έννοια 
αυτών καθορίζεται στη διάταξη του άρθρου 10 παρ. 
1 του ν. 2465/1997 (Α' 28), ορίζονται, κατά παρέκκλιση 
της παρ. 3 του άρθρου 180 του ν. 3669/2008 (Α' 116), με 
απόφαση του εποπτεύοντος αυτήν Υπουργού, η οποία 
δημοσιεύεται στην Εφημερίδα της Κυβερνήσεως. 

2. Για τα δημοπρατούμενα από την εταιρεία «ΕΡΓΑ 
ΟΣΕ Α.Ε.» «έργα», η προβλεπόμενη στη διάταξη του 
άρθρου 15 παρ. 4 του ν. 3669/2008 (Α' 116) αρμοδιότη¬ 
τα, ως προς τη δυνατότητα προσθήκης στη διακήρυξη 
επιπλέον όρων, όταν τούτο ενδείκνυται από το είδος ή 
την πολυπλοκότητα του προς ανάθεση έργου, ασκείται 
από την Προϊσταμένη Αρχή (Αναθέτουσα Αρχή) της 
εταιρείας, ύστερα από σύμφωνη γνώμη του τεχνικού 
συμβουλίου αυτής. 

3. Οι διατάξεις των άρθρων 9 παρ. 5,11 παρ. 6 περίπτω¬ 
ση γ', 12 παρ. 1 και παρ. 3 και 27 του Κώδικα Αναγκαστι¬ 
κών Απαλλοτριώσεων (κ.ν. 2882/2001, Α' 17), όπως ισχύει 
σήμερα, που ισχύουν για το Δημόσιο, εφαρμόζονται 
αναλόγως και σε όλα τα Ν.Π.Ι.Δ., που έχουν τη μέριμνα 
και την υποχρέωση καταβολής των σχετικών αποζημι¬ 
ώσεων, για τη διενέργεια των, υπέρ άλλων φορέων του 
ευρύτερου δημόσιου τομέα, απαλλοτριώσεων ιδιοκτησι¬ 
ών, προκειμένου να εκτελεσθούν συγχρηματοδοτούμενα 
έργα υψίστης εθνικής σημασίας και ωφελείας για την 
εθνική οικονομία και το κοινωνικό σύνολο. 

Άρθρο 98 

Μελέτες εφαρμογής των κτηριακών εγκαταστάσεων 
της ΟΣΕ Α.Ε. στο Θριάσιο Πεδίο 

Οι μελέτες εφαρμογής των κτηριακών εγκαταστά¬ 
σεων του ΟΣΕ Α.Ε. στο Θριάσιο Πεδίο, εγκρίνονται με 
απόφαση των Υπουργών Υποδομών, Μεταφορών και 


Δικτύων και Περιβάλλοντος, Ενέργειας και Κλιματικής 
Αλλαγής, η οποία δημοσιεύεται στην Εφημερίδα της 
Κυβερνήσεως, έπειτα από έκδοση της έγκρισης δόμησης 
από τη ΔΟΚΚ του Υπουργείου Περιβάλλοντος, Ενέρ¬ 
γειας και Κλιματικής Αλλαγής. Οι ανωτέρω μελέτες, οι 
οποίες πρέπει να έχουν συνταχθεί σύμφωνα με τους 
όρους και περιορισμούς δόμησης, όπως αυτοί έχουν 
εγκριθεί με την υπ. αριθμ. 32115/2005 (Δ' 850) απόφα¬ 
ση του Υφυπουργού Περιβάλλοντος Χωροταξίας και 
Δημοσίων Έργων και έχουν τροποποιηθεί με την υπ. 
αριθμ. 21853/ 2008 (Α.Α.Π. 281) απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων, 
επέχουν θέση οικοδομικής άδειας και οι εγκαταστάσεις 
που θα κατασκευαστούν βάσει αυτών θεωρούνται νόμι¬ 
μες από κάθε άποψη, εφόσον πληρούν τους όρους των 
αντίστοιχων εγκεκριμένων μελετών. 

ΚΕΦΑΛΑΙΟ Β' 

ΔΙΑΤΑΞΕΙΣ ΠΟΥ ΑΦΟΡΟΥΝ 
ΣΤΙΣ ΑΣΤΙΚΕΣ ΣΥΓΚΟΙΝΩΝΙΕΣ 

Άρθρο 99 

Τέλη και ειδικοί φόροι επιχειρήσεων 
δημόσιας ωφέλειας 

1. Οι επιχειρήσεις δημόσιας ωφέλειας που εκτελούν 
συγκοινωνιακό έργο εξαιρούνται του άρθρου 15 του β.δ. 
24/1958 και δεν επιβάλλονται σε αυτές τα προβλεπόμενα 
στο εν λόγω άρθρο τέλη υπέρ δήμων, για διαφημίσεις, 
που τοποθετούνται στους χώρους και τις επιφάνειες 
των σταθμών, των στάσεων και των οχημάτων αυτών. 

2. Στα τέλη, ειδικούς φόρους, δικαιώματα τρίτων που 
προβλέπονται στις διατάξεις των άρθρων 1, 2, 3, 7 και 
10 του ν. 25/1975 (Α' 74), των άρθρων 1, 2 και 3 του ν. 
429/1976 (Α' 235), της παρ. 1 του άρθρου 24 του ν. 2130/ 
1993 (Α' 62), της παρ. 1 του άρθρου 5 του ν. 3345/2005 
(Α' 138) δεν υπόκεινται δημόσιες επιχειρήσεις κοινής 
ωφέλειας (Δ.Ε.Κ.Ο.), που εκτελούν συγκοινωνιακό έργο, 
για την ακίνητη περιουσία τους, δομημένη ή μη, που 
χρησιμοποιείται για τη δραστηριότητά τους και την 
ομαλή εκπλήρωση του έργου τους. 

3. Για τις διαστάσεις, προδιαγραφές, τους λοιπούς 
όρους και τις προϋποθέσεις της τοποθέτησης διαφημί¬ 
σεων σε χώρους και επιφάνειες (σταθμούς, στάσεις και 
οχήματα) των μέσων σταθερής τροχιάς στην Περιφέ¬ 
ρεια Αττικής, αποφασίζει ο φορέας, στον οποίο ανήκει 
η εκμετάλλευση των χώρων αυτών. 

Το άρθρο 2 του ν. 2946/2001 εφαρμόζεται και για τους 
χώρους αυτούς. 

Αρθρο 100 

Τροποποίηση του ν. 3920/2011 

1. Στο άρθρο 2 του ν. 3920/2011 (Α' 33) προστίθεται 
παράγραφος 5 ως εξής: 

«5. Το πρώτο εδάφιο της παραγράφου 2 του άρθρου 2, 
της 10ης Φεβρουάριου 1976 Πράξης Νομοθετικού Περι¬ 
εχομένου, που κυρώθηκε με το άρθρο 1 του ν. 352/1976 
εφαρμόζεται εφεξής επί των υπό της ΣΤΑ.ΣΥ. Α.Ε. και 
Ο.ΣΥ. Α.Ε. διεξαγομένων διαδικασιών.» 

2. Στην παρ. 1 του άρθρου 3 του ν. 3920/2011 (Α' 33) 
προστίθεται εδάφιο ως εξής: 

«γ) Η ωφέλεια που προκύπτει από τη διαγραφή των 
χρεών των εταιριών κατ’ εφαρμογή των διατάξεων της 
παρούσας παραγράφου, απαλλάσσεται, από τη δημοσί¬ 
ευση του ν. 3920/2011, από κάθε φόρο, τέλος ή οποιαδή- 

ποτέ άλλη επιβάρυνση υπέρ του Δημοσίου ή τρίτων. Η 
απαλλαγή από το φόρο εισοδήματος παρέχεται με την 
προϋπόθεση εμφάνισης της ωφέλειας σε λογαριασμό 
αφορολόγητου αποθεματικού, το οποίο σε περίπτωση 
διανομής ή κεφαλαιοποίησής του φορολογείται με βάση 
τις διατάξεις της παραγράφου 3 του άρθρου 106 του 
Κώδικα Φορολογίας Εισοδήματος. Ειδικά, σε περίπτωση 
συμψηφισμού των συσσωρευμένων λογιστικών ζημιών 
των εταιριών του ομίλου ΟΑΣΑ που έχουν προκύψει 
μέχρι το χρόνο της συγχώνευσης με το αφορολόγητο 
αποθεματικό της παραγράφου αυτής, δεν έχουν εφαρ¬ 
μογή, από τη δημοσίευση του ν. 3920/2011, οι διατάξεις 
της παραγράφου 3 του άρθρου 106 του Κ.Φ.Ε..» 

3. Στο άρθρο 13 του ν. 3920/2011 (Α' 33) προστίθεται 
παράγραφος με τον αριθμό 3 ως εξής: 

«3. Τα όργανα της Ο.ΣΥ. Α.Ε. και της ΣΤΑ.ΣΥ. Α.Ε., που 
αποφασίζουν ή γνωμοδοτούν για τα έργα που εκτελού- 
νται από αυτές ορίζονται, κατά παρέκκλιση της παρ. 
3 του άρθρου 19 του ν. 1418/1984 (Α' 23), όπως αυτός 
ισχύει, με απόφαση του Υπουργού Υποδομών, Μετα¬ 
φορών και Δικτύων που δημοσιεύεται στην Εφημερίδα 
της Κυβερνήσεως.» 

Άρθρο 101 

Τροποποίηση Κώδικα Οδικής Κυκλοφορίας 
και άλλες διατάξεις 

1. Η παρ. 4 του άρθρου 52 του Κώδικα Οδικής Κυκλο¬ 
φορίας (ν. 2696/1999, Α' 57) αντικαθίσταται ως εξής: 

«4. α) Με βάση κυκλοφοριακές μελέτες, που έχουν 
εκπονηθεί ή εγκριθεί από κοινού από τις αρμόδιες Υπη¬ 
ρεσίες της οικείας περιφέρειας ή του οικείου δήμου και 
του Φορέα ή της Υπηρεσίας που είναι κατά περίπτωση 
αρμόδιος για τις Υπηρεσίες δημόσιας οδικής μαζικής 
μεταφοράς και με απόφαση του οικείου Δημάρχου, 
εξαιρουμένης της περιοχής αρμοδιότητας του Ο.Α.Σ.Α., 
μπορούν να καθορίζονται οδοί ή λωρίδες κυκλοφορίας, 
στις οποίες κυκλοφορούν μόνο μέσα δημόσιας οδικής 
μαζικής μεταφοράς προσώπων, συμπεριλαμβανομένων 
των τροχιοδρομικών οχημάτων. 

β) Για την περιοχή αρμοδιότητας του Ο.Α.Σ.Α., ο κα¬ 
θορισμός οδών ή λωρίδων κυκλοφορίας, στις οποί¬ 
ες κυκλοφορούν μόνο μέσα δημόσιας οδικής μαζικής 
μεταφοράς προσώπων, συμπεριλαμβανομένων των 
τροχιοδρομικών οχημάτων, γίνεται με απόφαση του 
Υπουργού Υποδομών, Μεταφορών και Δικτύων, μετά 
από εισήγηση του Οργανισμού με βάση το στρατηγικό 
και επιχειρησιακό σχεδίασμά του ΟΑΣΑ και με βάση 
μελέτες που εκπονούνται από τον Ο.Α.Σ.Α. για τα μέτρα 
προτεραιότητας των δημόσιων μέσων μαζικής μεταφο¬ 
ράς έναντι των λοιπών οχημάτων, καθώς επίσης για την 
εγκατάσταση ειδικών σημάνσεων και για κάθε μέτρο 
που θα εξασφαλίζει την απρόσκοπτη κυκλοφορία των 
οχημάτων των αστικών συγκοινωνιών και την ασφαλή 
και άνετη διακίνηση των επιβατών. Με όμοια απόφαση 
που λαμβάνεται μετά από σχετική μελέτη και πρόταση 
των αρμόδιων υπηρεσιών εκπόνησης ή έγκρισης των 
κυκλοφοριακών μελετών, είναι δυνατόν να επιτρέπεται 
στις προαναφερόμενες οδούς ή λωρίδες η κυκλοφορία 
δίκυκλων μοτοσικλετών, μοτοποδηλάτων και ποδηλά¬ 
των, καθώς επίσης και η εφαρμογή των μέτρων αυτών 
για ορισμένες ημέρες και ώρες. Σε όλες τις περιπτώσεις 
καθορισμού οδών ή λωρίδων της παρούσας περίπτωσης, 
η επιλογή του είδους και του υλικού διαχωρισμού, η συ¬ 


νοδευτική οριζόντια και κατακόρυφη σήμανση εγκρίνο- 
νται με απόφαση του Υπουργού Υποδομών, Μεταφορών 
και Δικτύων. Η υλοποίηση της σήμανσης, η τοποθέτηση 
και συντήρηση των διαχωριστικών μέσων ανήκουν στην 
αρμοδιότητα των εποπτευόμενων από αυτό Οργανισμών 
που βαρύνονται και με τις σχετικές δαπάνες. 

γ) Οι προδιαγραφές και τα τεχνικά χαρακτηριστικά 
του υλικού και των στοιχείων διαχωρισμού καθορίζονται 
με απόφαση του Υπουργού Υποδομών, Μεταφορών και 
Δικτύων. 

δ) Για την περιοχή αρμοδιότητας του Σ.Α.Σ.Θ., οι σχε¬ 
τικές δαπάνες που αφορούν την κατασκευή και συντή¬ 
ρηση των λωρίδων κυκλοφορίας δημόσιας οδικής μα¬ 
ζικής μεταφοράς προσώπων, βαρύνουν τον αντίστοιχο 
δήμο, ενώ το κόστος εγκατάστασης και συντήρησης 
των ηλεκτρονικών μέσων ελέγχου βαρύνουν το Φορέα 
Λειτουργίας. 

ε) Η παράβαση των αποφάσεων που εκδίδονται κατ’ 
εξουσιοδότηση της παρούσας παραγράφου τιμωρείται 
με το πρόστιμο που προβλέπεται στην παράγραφο 6 
του άρθρου αυτού για τους παραβάτες των μέτρων 
περιορισμού ή απαγόρευσης της κυκλοφορίας. 

στ) Με κοινή απόφαση των Υπουργών Δημόσιας Τάξης 
και Προστασίας του Πολίτη και Υποδομών, Μεταφορών 
και Δικτύων καθορίζεται η αρμόδια Υπηρεσία Τροχαίας 
και οι διαδικασίες για την αφαίρεση της άδειας κυκλο¬ 
φορίας και οδήγησης στους ανωτέρω παραβάτες για 
ορισμένο χρονικό διάστημα, από δέκα (10) ημέρες μέχρι 
τρεις (3) μήνες.» 

2. Στην παρ. 13 του άρθρου 81 του ν. 2696/1999 «Κύρω¬ 
ση Κώδικα Οδικής Κυκλοφορίας» (Α' 57), όπως ισχύει, 
προστίθεται τελευταίο εδάφιο ως εξής: 

«Τα επιβατηγό οχήματα, αντί για εφεδρικό τροχό, 
δύνανται να είναι εφοδιασμένα με Κιβώτιο Επισκευής 
Ελαστικού ή με ειδικά συστήματα συνέχισης οδήγησης. 
Με απόφαση του Υπουργού Υποδομών, Μεταφορών και 
Δικτύων ορίζονται οι τεχνικές και λειτουργικές προδι¬ 
αγραφές, καθώς και κάθε άλλη αναγκαία λεπτομέρεια 
για την εφαρμογή του προηγούμενου εδαφίου.» 

3. Σχολικά λεωφορεία τα οποία ετέθησαν σε κυκλο¬ 
φορία πριν την ισχύ της υπ’ αριθμ. 25665/1831/12/15.5.2013 
(Β' 1174) απόφασης του Υπουργού Υποδομών Μεταφο¬ 
ρών και Δικτύων εξακολουθούν να κυκλοφορούν και να 
μεταβιβάζονται μέχρι τη λήξη της ισχύος των αδειών 
κυκλοφορίας τους, με τους τεχνικούς όρους και προϋ¬ 
ποθέσεις βάσει των οποίων ετέθησαν σε κυκλοφορία . 

4. Με απόφαση του Υπουργού Υποδομών Μεταφορών 
και Δικτύων καθορίζονται οι όροι και προϋποθέσεις θέ- 
σεως σε κυκλοφορία σχολικών λεωφορείων, που μετα¬ 
φέρουν νήπια και μαθητές εντός της αστικής περιοχής, 
όπως αυτή έχει καθοριστεί από τα αρμόδια όργανα. 

5. Στο τέλος της παρ. 1 του άρθρου 11 του ν. 803/1978 
(Α' 123) όπως ισχύει, προστίθεται εδάφιο ως εξής: 

«Η εκκίνηση και η άφιξη των λεωφορείων που διε¬ 
νεργούν διεθνείς λεωφορειακές γραμμές, καθώς και η 
επιβίβαση και η αποβίβαση των επιβατών, δύναται να 
πραγματοποιείται σε Σταθμούς Διεθνών Λεωφορειακών 
Γ ραμμών. 

Η ίδρυση και λειτουργία των ως άνω σταθμών, επι¬ 
τρέπεται κατόπιν άδειας που χορηγείται από την αρμό¬ 
δια υπηρεσία Μεταφορών και Επικοινωνιών της οικείας 
Περιφέρειας. 

Με προεδρικό διάταγμα, που εκδίδεται με πρόταση 
του Υπουργού Υποδομών Μεταφορών και Δικτύων και 
συνυπογραφή του Υπουργού Περιβάλλοντος, Ενέργει¬ 
ας και Κλιματικής Αλλαγής καθορίζονται οι όροι και 
προϋποθέσεις ίδρυσης και λειτουργίας των Σταθμών 
Διεθνών Λεωφορειακών Γραμμών (όπως θέση, χρήσεις 
γης, χώρος, εσωτερική διάταξη, χώροι υγιεινής), καθώς 
και η διαδικασία και προϋποθέσεις χορήγησης της πιο 
πάνω άδειας. 

Η χρήση Σταθμού Διεθνών Λεωφορειακών Γραμμών 
στην αφετηρία / τέρμα των διεθνών λεωφορειακών 
γραμμών (στο ελληνικό έδαφος), καθίσταται υποχρε¬ 
ωτική για τη χορήγηση άδειας διεθνούς τακτικής λε- 
ωφορειακής γραμμής, μετά το πέρας τριών (3) ετών 
από την έκδοση του προαναφερθέντος προεδρικού 
διατάγματος. 

Άρθρο 102 

Τροποποίηση διατάξεων άρθρου 1 του ν. 2898/2001 

1. Η παρ. 1 του άρθρου 1 του ν. 2898/2001 (Α' 71) αντι¬ 
καθίσταται ως εξής: 

«1. Συνιστάται επταμελές Συμβούλιο Αστικών Συγκοι¬ 
νωνιών Θεσσαλονίκης (Σ.Α.Σ.Θ.) που αποτελείται από: 

α.Έναν εκπρόσωπο του Υπουργείου Υποδομών, Με¬ 
ταφορών και Δικτύων ως Πρόεδρο, που ορίζεται με την 
απόφαση συγκρότησης του Σ.Α.Σ.Θ.. 

β.ΊΞναν εκπρόσωπο του Υπουργείου Οικονομικών, που 
προτείνεται με τον αναπληρωτή του από τον Υπουργό 
Οικονομικών. 

γ.Έναν εκπρόσωπο του Υπουργείου Μακεδονίας και 
Θράκης, που προτείνεται με τον αναπληρωτή του από 
τον Υπουργό Μακεδονίας και Θράκης. 

δ. Έναν εκπρόσωπο του Περιφερειακού Συμβουλί¬ 
ου της Περιφέρειας Κεντρικής Μακεδονίας, ο οποίος 
προτείνεται με τον αναπληρωτή του, με απόφαση του 
Περιφερειακού Συμβουλίου. 

ε.Έναν εκπρόσωπο της Περιφερειακής Ένωσης Δήμων 
Κεντρικής Μακεδονίας (Π.Ε.Δ.Κ.Μ.), ο οποίος προτείνεται 
με τον αναπληρωτή του, με απόφαση του Διοικητικού 
Συμβουλίου της Π.Ε.Δ.Κ.Μ.. 

στ.Έναν εκπρόσωπο του Εργατοϋπαλληλικού Κέντρου 
Θεσσαλονίκης, ο οποίος προτείνεται με τον αναπλη¬ 
ρωτή του, με απόφαση του Διοικητικού Συμβουλίου του 
Εργατοϋπαλληλικού Κέντρου Θεσσαλονίκης. 

ζ. Τον Διευθυντή της Διεύθυνσης Τροχαίας Θεσσαλο¬ 
νίκης, με αναπληρωτή του τον Υποδιευθυντή Τροχαίας 
Θεσσαλονίκης. 

Το Σ.Α.Σ.Θ. συγκροτείται με απόφαση του Υπουργού 
Υποδομών, Μεταφορών και Δικτύων που δημοσιεύεται 
στην Εφημερίδα της Κυβερνήσεως. Μέχρι τη δημοσίευ¬ 
ση της ανωτέρω απόφασης, το Σ.Α.Σ.Θ. εξακολουθεί να 
λειτουργεί νόμιμα με την κατά την ισχύ του παρόντος 
νόμου συγκρότησή του.» 

2. Η παρ. 11 του άρθρου 1 του ν. 2898/2001 (Α' 71) αντι¬ 
καθίσταται από 1.1.2014 ως εξής: 

«11. Συστήνεται σε πιστωτικό ίδρυμα της ημεδαπής 
ειδικός τραπεζικός λογαριασμός του Ο.Α.Σ.Θ., στον 
οποίο ο Ο.Α.Σ.Θ. καταθέτει άμεσα, την ίδια ημέρα ή 
το αργότερο μέχρι την επόμενη εργάσιμη ημέρα από 
την καταβολή κάθε δόσης αντισταθμιστικής καταβο¬ 
λής του άρθρου εβδόμου του άρθρου 8, ποσοστό επτά 
τοις χιλίοις (7%ο) επί της κάθε δόσης που λαμβάνει ο 
Ο.Α.Σ.Θ. από το Ελληνικό Δημόσιο. Το πιο πάνω ποσό, το 


οποίο δεν αυξάνει την ετήσια αντισταθμιστική καταβολή 
στον Ο.Α.Σ.Θ., δεν μπορεί να υπερβαίνει τις πεντακό¬ 
σιες εβδομήντα χιλιάδες (570.000) ευρώ, καθώς και να 
υπολείπεται των τετρακοσίων χιλιάδων (400.000) ευρώ 
ανά έτος αναφοράς, ανεξαρτήτως του ποσού της αντι¬ 
σταθμιστικής καταβολής. Το παραπάνω ποσοστό, καθώς 
και οι μέγιστες και οι ελάχιστες τιμές της χρηματοδό¬ 
τησης του Σ.Α.Σ.Θ. μπορεί να τροποποιούνται με κοινή 
απόφαση των Υπουργών Οικονομικών και Υποδομών, 
Μεταφορών και Δικτύων. 

Ο Ο.Α.Σ.Θ., μετά από έγγραφη εντολή του Προέδρου 
του Σ.Α.Σ.Θ. ή άλλου οργάνου αυτού, ειδικά εξουσιο¬ 
δοτημένου με απόφαση του Σ.Α.Σ.Θ., υποχρεούται να 
καταβάλει, από τον πιο πάνω ειδικό λογαριασμό, κάθε 
δαπάνη του Σ.Α.Σ.Θ. για την πραγματοποίηση των σκο¬ 
πών του (όπως ανάθεση μελετών, αποζημίωση ειδικών 
συνεργατών, τεχνική και γραμματειακή υποστήριξη). 

Με κοινή απόφαση των Υπουργών Οικονομικών και 
Υποδομών, Μεταφορών και Δικτύων η διατήρηση και 
διαχείριση του ως άνω ειδικού λογαριασμού μπορεί να 
ανατεθεί και σε άλλον φορέα. Με την ίδια απόφαση 
καθορίζεται και κάθε σχετική λεπτομέρεια.» 

Άρθρο 103 

Τροποποίηση διατάξεων του π.δ. 74/2008 
και του π.δ. 431/1995 

1. Η περίπτωση α' της παρ. 4 του άρθρου 3 του π.δ. 
74/2008 (Α' 112) αντικαθίσταται ως εξής: 

«α. Οχημάτων των υποκατηγοριών Δ1, Δ1+Ε ή των κα¬ 
τηγοριών Δ, Δ+Ε οι οποίοι είναι κάτοχοι άδειας οδήγη¬ 
σης αντίστοιχης κατηγορίας ή υποκατηγορίας η οποία 
χορηγήθηκε μέχρι και 9 Σεπτεμβρίου 2008. Η απαλλαγή 
αυτή ισχύει μέχρι και 9 Μαρτίου 2014. 

Μετά την ημερομηνία αυτή, οι κάτοχοι των παραπάνω 
αδειών οδήγησης υποχρεούνται να κατέχουν ΠΕΙ μετα¬ 
φοράς επιβατών αφού παρακολουθήσουν πρόγραμμα 
περιοδικής κατάρτισης, σύμφωνα με όσα ορίζονται στο 
διάταγμα αυτό.» 

2. Η παρ. 2 του Παραρτήματος II του π.δ. 74/2008 (Α' 
112) τροποποιείται ως εξής: 

α) Στο σημείο γ' κάτω από την πρόταση «Η πλευρά 1 
περιλαμβάνει», παρεμβάλλεται στον κατάλογο μετά την 
καταχώρηση για τη Γαλλία «Ρ: Γαλλία» η καταχώρηση: 

«ΗΒ: Κροατία». 

β) Στο σημείο ε' κάτω από την πρόταση «Η πλευρά 1 
περιλαμβάνει», παρεμβάλλεται στον κατάλογο μετά την 
καταχώρηση «03ΐΤ3 θ3ίΙίσοίιΐ3 ΐίοπΐ3Π3», η καταχώρηση: 

«ΚνβΝίϋοοίίεΙο ΙογΙιοβ νοζβο». 

γ) Το δεύτερο εδάφιο του στοιχείου β' κάτω από την 
πρόταση «Η πλευρά 2 περιλαμβάνει» αντικαθίσταται 
ως εξής: 

«Οι ενδείξεις αυτές σε εθνική γλώσσα διαφορετική 
από τις ακόλουθες: βουλγαρική, ισπανική, τσεχική, δανι¬ 
κή, γερμανική, εσθονική, ελληνική, αγγλική, γαλλική, ιτα¬ 
λική, κροατική, λετονική, λιθουανική, ουγγρική, μαλτέζικη, 
ολλανδική, πολωνική, πορτογαλική, ρουμανική, σλοβά¬ 
κική, σλοβενική, φινλανδική και σουηδική, είναι έγκυρες 
εφόσον το δελτίο είναι δίγλωσσο και περιλαμβάνει τις 
ενδείξεις σε μία τουλάχιστον από τις προαναφερόμενες 
γλώσσες, με την επιφύλαξη των λοιπών διατάξεων του 
παρόντος παραρτήματος», (παρ. 4 του Μέρους Α του 
Παραρτήματος της Οδηγίας 2013/22/ΕΕ του Συμβουλίου 
της 13ης Μάίου 2013 για την προσαρμογή ορισμένων 

οδηγιών στον τομέα της πολιτικής μεταφορών, λόγω 
της προσχώρησης της Δημοκρατίας της Κροατίας). 

3. Στον κατάλογο του δεύτερου εδαφίου του άρθρου 
6 του π.δ. 431/1995 (Α' 245), το οποίο έχει προστεθεί 
με το άρθρο 4 του π.δ. 38/2008 (Α' 68), παρεμβάλλεται 
η ακόλουθη καταχώριση μετά την καταχώριση για τη 
Γ αλλία: 


Κροατία 

ΗΒ 

9θάί γ\\ά παίκηαάα ζβ υροΓβόυ 



ίανπίίΐ ΟΘ5ί3 (<θ)3 5Θ ρΐ3 3 



ρπ ΓΘ9ί5ίΓ3θϋί ΙΊηΟίΟΓηϊή ί 



ρπΙ<Ι)υ ηίΤι νοζίΐβ 


(παρ. 1 του Μέρους Α του Παραρτήματος της Οδη¬ 
γίας 2013/22/ΕΕ του Συμβουλίου της 13ης Μαΐου 2013 
για την προσαρμογή ορισμένων οδηγιών στον τομέα 
της πολιτικής μεταφορών, λόγω της προσχώρησης της 
Δημοκρατίας της Κροατίας). 

ΚΕΦΑΛΑΙΟ Γ' 

ΔΙΑΤΑΞΕΙΣ ΓΙΑ ΤΑ ΔΗΜΟΣΙΑΣ ΧΡΗΣΕΩΣ ΟΧΗΜΑΤΑ 
ΚΑΙ ΤΑ ΕΝΟΙΚΙΑΖΟΜΕΝΑ ΕΠΙΒΑΤΙΚΑ ΑΥΤΟΚΙΝΗΤΑ 

Άρθρο 104 

Κατηγορίες εκπομπών ΕΙΙΒΟ 5 και ΕΙΙΒΟ V 

1. Η περίπτωση δ' της παρ. 5 του άρθρου 89 του ν. 
4070/2012 (Α' 82) αντικαθίσταται ως εξής: 

«δ) Τα Ε.Δ.Χ. αυτοκίνητα ΤΑΞΙ που τίθενται για πρώτη 
φορά σε κυκλοφορία πρέπει να είναι κατηγορίας ΕΙΙΒΟ 
5 ή ΕΙΙΒΟ V ή και νεότερης τεχνολογίας. Μπορεί να 
είναι και μεταχειρισμένα της τελευταίας διετίας, του 
έτους θέσης σε κυκλοφορία μη συμπεριλαμβανομένου.» 

2. Η περίπτωση δ' της παρ. 5 του άρθρου 92 του ν. 
4070/2012 αντικαθίσταται ως εξής: 

«δ) Τα Ε.Δ.Χ. αυτοκίνητα ΕΙΔΜΙΣΘ, που τίθενται για 
πρώτη φορά σε κυκλοφορία, πρέπει να είναι κατηγορίας 
ΕυΒΟ 5 ή ΕΙΙΒΟ V ή και νεότερης τεχνολογίας. Μπορεί 
να είναι και μεταχειρισμένα της τελευταίας διετίας, του 
έτους θέσης σε κυκλοφορία μη συμπεριλαμβανομένου.» 

Άρθρο 105 

Ρυθμίσεις για τα εκμισθούμενα Ε.Ι.Χ αυτοκίνητα 
με οδηγό 

1. Με κοινή απόφαση των Υπουργών Υποδομών, Με¬ 
ταφορών και Δικτύων και Τουρισμού καθορίζονται δια¬ 
κριτικά γνωρίσματα και λοιπά αποδεικτικά στοιχεία που 
φέρουν τα εκμισθωμένα επιβατηγό ιδιωτικής χρήσης 
(ΕΙΧ) αυτοκίνητα με οδηγό προκειμένου να πραγματο¬ 
ποιούνται οι μεταφορές της περίπτωσης 1 της υποπα- 
ραγράφου Η2 της παραγράφου Η του άρθρου πρώτου 
του ν. 4093/2012 (Α' 222), όπως ισχύει. 

2. Στην περίπτωση 2 της υποπαραγράφου Η2 της πα¬ 
ραγράφου Η του άρθρου πρώτου του ν. 4093/2012 (Α' 
222), όπως ισχύει, προστίθενται υποπεριπτώσεις δ', ε' 
και στ' ως εξής: 

«δ. Να έχουν καλή γνώση μιας γλώσσας πέραν της 
ελληνικής. 

ε. Να είναι απόφοιτοι τουλάχιστον Λυκείου οποιου- 
δήποτε τύπου ή αντίστοιχης εκπαιδευτικής βαθμίδας 
της αλλοδαπής. 

στ. Ασφαλιστική ενημερότητα του εργαζόμενου οδη¬ 
γού.» 


3. Το τελευταίο εδάφιο της περίπτωσης 2 της υποπα- 
ραγράφου Η2 της παραγράφου Η του άρθρου πρώτου 
του ν. 4093/2012 (Α' 222), όπως ισχύει, αντικαθίσταται 
ως εξής: 

«Για την απόδειξη της συνδρομής των ανωτέρω προϋ¬ 
ποθέσεων, οι επιχειρήσεις της περίπτωσης 1 υποχρεού- 
νται να τηρούν στο αρχείο τους και να επιδεικνύουν σε 
κάθε έλεγχο από τις αρμόδιες αρχές: για τη συνδρομή 
της υποπερίπτωσης α' πιστοποιητικό ποινικού μητρώου 
γενικής χρήσης του οδηγού, της υποπερίπτωσης β' επι¬ 
κυρωμένο αντίγραφο της άδειας οδήγησης, της υποπε¬ 
ρίπτωσης γ' ιατρικό πιστοποιητικό, της υποπερίπτωσης 
δ' πιστοποιητικό γλωσσομάθειας τουλάχιστον επιπέδου 
Β2 κατά το Κοινό Ευρωπαϊκό Πλαίσιο Αναφοράς της 
υποπερίπτωσης ε' απολυτήριο Λυκείου οποιουδήποτε 
τύπου ή αντίστοιχο τίτλο σπουδών ξένου σχολείου της 
αλλοδαπής και του εδαφίου στ' αποδεικτικά στοιχεία 
για την ασφάλιση του οδηγού απο τον ασφαλιστικό 
φορέα ΙΚΑ.» 

Αρθρο 106 

Τροποποίηση διατάξεων του ν. 4070/2012 (Α' 82) 
και του ν. 3534/2007 

Ια. Στην παρ. 1 του άρθρου 82 του ν. 4070/ 2012 (Α' 
82) προστίθεται περίπτωση γ' ως εξής: 

«γ) Ε.Δ.Χ. από πέντε (5) έως επτά (7) θέσεων Ειδικών 
Μεταφορών (ΕΙΔΜΕΤ) χωρίς μετρητή.» 

β. Η παρ. 5 του άρθρου 82 του ν. 4070/2012 (Α' 82) 
αντικαθίσταται ως εξής: 

«5. Μισθωμένο Ε.Δ.Χ. αυτοκίνητο: Το αυτοκίνητο το 
οποίο εκτελεί διαδρομή ύστερα από προηγηθείσα μί¬ 
σθωση η οποία γίνεται από τον επιβάτη προσωπικά ή 
τηλεφωνικά ή μέσω ειδικού ραδιοδικτύου ΤΑΞΙ ή ηλε¬ 
κτρονικά ή με οποιονδήποτε άλλο τρόπο. Η μίσθωση 
γίνεται με καταβολή του προβλεπόμενου αντιτίμου και 
της τυχόν ειδικής προσαύξησης εφόσον πρόκειται για 
Ε.Δ.Χ- ΤΑΞΙ αυτοκίνητο, ή του συμφωνηθέντος εφόσον 
πρόκειται για Ε.Δ.Χ- ΕΙΔΜΙΣΘ ή Ε.Δ.Χ.- ΕΙΔΜΕΤ αυτο¬ 
κίνητο.» 

γ. Η παρ. 8 του άρθρου 82 του ν. 4070/2012 (Α' 82) 
αντικαθίσταται ως εξής: 

«8. Προμίσθωση: Η εκ των προτέρων μίσθωση Ε.Δ.Χ. 
αυτοκινήτων από φυσικό ή νομικό πρόσωπο, με σημείο 
επιβίβασης που βρίσκεται είτε εντός είτε εκτός των 
ορίων της έδρας του Ε.Δ.Χ. αυτοκινήτου. Σε περίπτω¬ 
ση που η επιβίβαση είναι εντός των ορίων της έδρας 
του Ε.Δ.Χ. αυτοκινήτου, τότε η αποβίβαση μπορεί να 
είναι σε σημείο είτε εντός είτε εκτός αυτής, ενώ στην 
περίπτωση που η επιβίβαση είναι εκτός των ορίων της 
έδρας η αποβίβαση πρέπει να είναι εντός αυτής. Η προ¬ 
μίσθωση για τα Ε.Δ.Χ. αυτοκίνητα ΕΙΔΜΙΣΘ και ΕΙΔΜΕΤ 
είναι υποχρεωτική.» 

2. Οι παράγραφοι 4 και 5 του άρθρου 84 του ν. 4070/ 
2012 (Α' 82), καθώς και οι διατάξεις της παραγράφου 
10β του άρθρου 6 του ν. 3109/2003 (Α' 38) καταργούνται. 

3. Το πρώτο εδάφιο της παρ. 6 του άρθρου 85 του ν. 
4070/2012 (Α' 82) αντικαθίσταται ως εξής: 

« Η άδεια αυτοκινήτου Ε.Δ.Χ. ΤΑΞΙ, ΕΙΔΜΙΣΘ ή ΕΙΔΜΕΤ 
εκδίδεται από τον αρμόδιο Περιφερειάρχη, αφού κατα¬ 
βληθεί παράβολο που δεν θα υπερβαίνει το διοικητικό 
κόστος της διαδικασίας αδειοδότησης και το ύψος του 
οποίου καθορίζεται με κοινή απόφαση των Υπουργών 
Οικονομικών και Υποδομών, Μεταφορών και Δικτύων.» 

4. Η περίπτωση α' της παρ. 1 του άρθρου 86 του ν. 
4070/2012 (Α' 82) αντικαθίσταται ως εξής: 

«α. είδος αδείας Ε.Δ.Χ. (ΤΑΞΙ, ΕΙΔΜΙΣΘ ή ΕΙΔΜΕΤ), αριθ¬ 
μό κυκλοφορίας αυτοκινήτου και αριθμό πλαισίου του,». 

5. Στο άρθρο 87 του ν. 4070/2012 (Α' 82) προστίθενται 
παράγραφοι 4 έως και 10 ως ακολούθως: 

«4. Επιτρέπεται η σύσταση και η λειτουργία ανωνύ¬ 
μων εταιρειών και συνεταιρισμών από ιδιοκτήτες Ε.Δ.Χ. 
αυτοκινήτων με αποκλειστικό σκοπό την εκμετάλλευσή 
τους. Η χορήγηση άδειας σύστασης ανωνύμων εταιρει¬ 
ών και συνεταιρισμών γίνεται από τον περιφερειάρχη 
της έδρας της εταιρείας ή του συνεταιρισμού. 

5. Σε περίπτωση συνιδιοκτησίας Ε.Δ.Χ. αυτοκινήτου, 
απαιτείται η συμμετοχή όλων των συνιδιοκτητών στην 
ανάληψη του κεφαλαίου με αντίστοιχη καταβολή με¬ 
τρητών. 

Η μεταβίβαση των μετοχών της ανώνυμης εταιρείας 
γίνεται προς τους μετόχους αυτής, καθώς και σε άλλα 
φυσικά πρόσωπα, που πληρούν τις περί των προσώπων 
προϋποθέσεις μεταβίβασης Ε.Δ.Χ. αυτοκινήτων του άρ¬ 
θρου 102 του παρόντος νόμου. Στην περίπτωση αυτή 
η μεταβίβαση των μετοχών πραγματοποιείται ταυτό¬ 
χρονα με τη μεταβίβαση του Ε.Δ.Χ. αυτοκινήτου και με 
την αποδοχή όλων των υποχρεώσεων του μετόχου ή 
εταίρου. 

6. α. Οι παραπάνω ανώνυμες εταιρείες διέπονται από 
τις διατάξεις του κ.ν. 2190/1920 και του νόμου αυτού. 

β. Το μετοχικό κεφάλαιο της ανώνυμης εταιρείας σχη¬ 
ματίζεται με την καταβολή μετρητών και δεν μπορεί να 
είναι μικρότερο από το ελάχιστο προβλεπόμενο για τις 
ανώνυμες εταιρείες. 

γ. Οι μετοχές των ανωνύμων εταιρειών είναι ονομα¬ 
στικές. 

7. Η σύσταση και η λειτουργία των συνεταιρισμών 
διέπονται από τις διατάξεις του ν.1667/1986 (Α' 196), 
όπως ισχύει. Στους συνεταιρισμούς συμμετέχουν, απο¬ 
κλειστικά, ιδιοκτήτες Ε.Δ.Χ. αυτοκινήτων. Η λειτουργία 
των συνεταιρισμών ρυθμίζεται από το νόμο και το κα¬ 
ταστατικό σύστασης αυτών. 

8. Προκειμένου να συσταθούν εταιρείες ή συνεταιρι¬ 
σμοί, κατά τις προηγούμενες παραγράφους, υποβάλ¬ 
λονται στις αρμόδιες αρχές μαζί με το εταιρικό έγ¬ 
γραφο, αντίγραφα των αδειών κυκλοφορίας των Ε.Δ.Χ. 
αυτοκινήτων, των οποίων οι ιδιοκτήτες μετέχουν στα 
παραπάνω νομικά πρόσωπα και υπεύθυνη κατά το νόμο 
δήλωση ότι δεν συμμετέχουν σε άλλη ανώνυμη εταιρεία 
ή συνεταιρισμό με παρεμφερή σκοπό. 

9. Οι μέτοχοι της ανώνυμης εταιρείας ή οι εταίροι των 
συνεταιρισμών παραχωρούν κατά χρήση στην ανώνυμη 
εταιρεία ή το συνεταιρισμό τα Ε.Δ.Χ. αυτοκίνητά τους. 
Οι όροι χρήσης των Ε.Δ.Χ. αυτοκινήτων, η αποζημίωση 
των ιδιοκτητών αυτών, καθώς και κάθε σχετικό θέμα 
καθορίζονται με απόφαση της γενικής συνέλευσης της 
ανώνυμης εταιρείας ή του συνεταιρισμού ή από το κα¬ 
ταστατικό αυτών. 

10. Η συμμετοχή στο κεφάλαιο της ανώνυμης εταιρεί¬ 
ας και του συνεταιρισμού και αντίστοιχα η κατανομή 
των ψήφων είναι ανάλογη του ποσοστού κάθε μετόχου 
επί του Ε.Δ.Χ. αυτοκινήτου. Για την εφαρμογή της πα¬ 
ραγράφου αυτής το Ε.Δ.Χ. ορίζεται ως μία μονάδα, η 
οποία διαθέτει δύο ψήφους. Κάθε ψήφος αντιστοιχεί 
σε ποσοστό 50%. Εφόσον περισσότεροι συνιδιοκτήτες 
Ε.Δ.Χ. αυτοκινήτου συγκεντρώνουν μαζί ποσοστό 50%, 


εκπροσωπούνται κατά την άσκηση του δικαιώματος 
ψήφου υποχρεωτικά από έναν εξ αυτών.» 

6. Η παρ. 4 του άρθρου 88 του ν. 4070/2012 (Α' 82) 
αντικαθίσταται ως εξής: 

«4. Η προμίσθωση Ε.Δ.Χ. γίνεται από τον επιβάτη προ¬ 
σωπικά ή τηλεφωνικά ή μέσω ειδικών ραδιοδικτύων ταξί 
ή ηλεκτρονικά ή με οποιονδήποτε άλλο τρόπο με κα¬ 
ταβολή του προβλεπόμενου αντιτίμου και της τυχόν 
ειδικής προσαύξησης. Στις περιπτώσεις αυτές, το ταξί¬ 
μετρο τίθεται σε λειτουργία από το σημείο επιβίβασης 
του πελάτη.» 

7. Το άρθρο 91 του ν. 4070/2012 αντικαθίσταται ως 
εξής: 

«Αρθρο 91 

Ειδικοί κανόνες λειτουργίας Ε.Δ.Χ. αυτοκινήτωνω 
ΕΙΔΜΙΣΘ και ΕΙΔΜΕΤ 

1. Επιβατηγό δημόσιας χρήσης αυτοκίνητα ειδικής 
μίσθωσης (ΕΙΔΜΙΣΘ) και ειδικών μεταφορών (ΕΙΔΜΕΤ) 
είναι κατηγορίας αυτοκινήτων που εκτελούν διαδρομές 
ύστερα από προηγούμενη ειδική μίσθωση αυτών από 
φυσικά ή νομικά πρόσωπα έναντι ελευθέρως συμφω- 
νημένου μισθώματος. Η ειδική μίσθωση του αυτοκινή¬ 
του μαζί με τον οδηγό συνάπτεται αποκλειστικούς είτε 
εγγράφως είτε μέσω τηλεφωνικού κέντρου ή οποιου- 
δήποτε άλλου μέσου τηλεπικοινωνίας νομίμως κατα- 
γεγραμμένης από τον πάροχο των υπηρεσιών αυτών. 

2. Απαγορεύεται η μίσθωση Ε.Δ.Χ. αυτοκινήτων ΕΙΔ- 
ΜΙΣΘ και ΕΙΔΜΕΤ χωρίς προηγούμενη καταγεγραμμένη 
συνεννόηση με τον πελάτη. Απαγορεύεται επίσης η με 
οποιοδήποτε τρόπο προσέγγιση πελατών από οδηγούς 
Ε.Δ.Χ. αυτοκινήτων ΕΙΔΜΙΣΘ ή ΕΙΔΜΕΤ, όταν αυτά βρί¬ 
σκονται σε κίνηση ή σε χώρους στάσης ή στάθμευσης 
(πιάτσες). Η παραβίαση της διάταξης αυτής επισύρει την 
πειθαρχική ποινή της αφαίρεσης της ειδικής άδειας του 
οδηγού του αυτοκινήτου. Η υπόθεση εξετάζεται κατά 
απόλυτη προτεραιότητα από το Πειθαρχικό Συμβούλιο 
του άρθρου 103 του παρόντος νόμου. 

3. Οι οδηγοί των Ε.Δ.Χ. αυτοκινήτων ΕΙΔΜΙΣΘ και ΕΙΔ- 
ΜΕΤ παρέχουν υπηρεσίες μεταφοράς επιβατών μόνον 
εφόσον είναι εφοδιασμένοι με το αποδεικτικό στοιχείο 
της μίσθωσης, όπου αναφέρεται το ονοματεπώνυμο του 
μισθωτή, η ημερομηνία και η ώρα της μίσθωσης, το συμ- 
φωνημένο κόμιστρο, καθώς και η τοποθεσία παραλαβής 
και αποβίβασης των επιβατών. 

4. Το αντάλλαγμα για την παροχή υπηρεσιών με Ε.Δ.Χ. 
αυτοκίνητο ΕΙΔΜΙΣΘ ή ΕΙΔΜΕΤ μπορεί να καθορίζεται 
είτε με προσχώρηση των επιβατών σε αναλυτικό και δε¬ 
σμευτικό για τον πάροχο των υπηρεσιών τιμοκατάλογο 
μηνιαίας τουλάχιστον ισχύος είτε ελευθέρως μετά από 
διαπραγμάτευση με τον πελάτη. Ο ως άνω τιμοκατάλο¬ 
γος είναι δεσμευτικός για τον πάροχο, αναρτάται στο 
διαδίκτυο σε ειδική ιστοσελίδα που αναγκαίως διατηρεί 
ο πάροχος για το σκοπό αυτόν και ισχύει για ένα (1) 
τουλάχιστον μήνα από την ανάρτησή του. 

5. Κάθε πάροχος υπηρεσιών με Ε.Δ.Χ. αυτοκίνητα 
ΕΙΔΜΙΣΘ ή ΕΙΔΜΕΤ υποχρεούται να τηρεί αρχείο των 
τελευταίων εκατόν ογδόντα (180) ημερολογιακών ημε¬ 
ρών με όλες τις τηλεφωνικές και τηλεπικοινωνιακές 
μέσω διαδικτύου κλήσεις που έχει λάβει για μίσθωση, 
καθώς και τις συμβάσεις που έχει εκτελέσει κατά το 
ίδιο διάστημα. 

6. Με κοινή απόφαση των Υπουργών Οικονομικών, 
Υποδομών, Μεταφορών και Δικτύων καθορίζονται οι 
οροί και οι προϋποθέσεις της μίσθωσης των ΕΔ.Χ. αυ¬ 
τοκινήτων, καθώς και κάθε άλλη αναγκαία λεπτομέρεια.» 

8. Η περίπτωση α' της παρ. 1 του άρθρου 92 του ν. 
4070/2012 (Α' 82) αντικαθίσταται ως εξής: 

«α) Να διαθέτουν τουλάχιστον τρεις (3) πόρτες για 
την είσοδο και έξοδο των επιβατών και του οδηγού.» 

9. Μετά το άρθρο 92 του ν. 4070/2012 προστίθεται 
άρθρο 92Α ως ακολούθως: 

«Αρθρο 92Α 

Ε.Δ.Χ. ΑΥΤΟΚΙΝΗΤΑ (ΕΙΔΜΕΤ) 

Με απόφαση του Υπουργού Υποδομών, Μεταφορών 
και Δικτύων καθορίζονται οι όροι και οι προϋποθέσεις 
της κυκλοφορίας των Ε.Δ.Χ.- ΕΙΔΜΕΤ αυτοκινήτων, η 
διαδικασία και το ποσοστό μετατροπής των κυκλοφο- 
ρούντων ΕΔ.Χ. ανά Περιφέρεια, τα τεχνικά χαρακτηρι¬ 
στικά τους και το μεταφορικό τους έργο, τα προσόντα 
των οδηγών, καθώς και κάθε άλλη σχετική λεπτομέρεια. 
Επιτρέπεται η αντικατάσταση κυκλοφορούντων επι¬ 
βατηγών δημόσιας χρήσης αυτοκινήτων, με καινουργή 
ή μεταχειρισμένα της τελευταίας διετίας, του έτους 
θέσης σε κυκλοφορία μη συμπεριλαμβανομένου, επι¬ 
βατηγό οχήματα άνω των 2.500 κυβικών εκατοστών. Η 
μετατροπή των κυκλοφορούντων επιβατηγών δημόσιας 
χρήσης οχημάτων στην κατηγορία ΕΙΔΜΕΤ είναι αμετά- 
κλητη για χρονικό διάστημα δύο (2) ετών.» 

10. Η περίπτωση η' της παρ. 2 του άρθρου 95 του ν. 
4070/2012 αντικαθίσταται ως εξής: 

«η. να κατέχει ήδη άδεια οδήγησης αυτοκινήτου του¬ 
λάχιστον κατηγορίας Β'» . 

11. α) Η περίπτωση γ' της παρ. 1 του άρθρου 98 του ν. 
4070/2012 (Α' 82) αντικαθίσταται ως εξής: 

«γ. Η είσπραξη κομίστρου διάφορου του νομίμου για 
τους οδηγούς ΤΑΞΙ και διάφορου του συμφωνημένου για 
τους οδηγούς οχημάτων ΕΙΔΜΙΣΘ και ΕΙΔΜΕΤ.» 

β) Η παρ. 3 του άρθρου 17 του ν. 3534/2007 (Α' 40) 
καταργείται. 

12. Το άρθρο 99 του ν. 4070/2012 αντικαθίσταται ως 
εξής: 

«Με προεδρικό διάταγμα που εκδίδεται με πρόταση 
του Υπουργού Υποδομών, Μεταφορών και Δικτύων, ρυθ¬ 
μίζονται οι κανόνες λειτουργίας των Ε.Δ.Χ. αυτοκινήτων 
(ΤΑΞΙ, ΕΙΔΜΙΣΘ και ΕΙΔΜΕΤ), οι υποχρεώσεις των ιδιο¬ 
κτητών, κατόχων και των οδηγών κατά τη λειτουργία 
αυτών για την εξυπηρέτηση του επιβατικού κοινού, οι 
κανόνες ευπρεπούς εμφάνισης και τα προσόντα των 
οδηγών, η κατάσταση των οχημάτων, οι συσκευές και 
τα εξαρτήματα που μπορούν αυτά να φέρουν εσωτε¬ 
ρικά και εξωτερικά. Με το ίδιο προεδρικό διάταγμα 
ρυθμίζονται οι προϋποθέσεις διάθεσης των Ε.Δ.Χ. αυ¬ 
τοκινήτων (ΤΑΞΙ, ΕΙΔΜΙΣΘ και ΕΙΔΜΕΤ) για την εκτέλεση 
μεταφορικού έργου, οι ενδείξεις και οι πινακίδες, τα 
σήματα των εδρών, θέματα χρήσης των ταξιμέτρων και 
η τοποθέτηση αυτών επί του οχήματος, καθώς και οι δι¬ 
οικητικές κυρώσεις που επιβάλλονται για την παράβαση 
των υποχρεώσεων που απορρέουν από τον Κανονισμό 
Λειτουργίας, καθώς και κάθε άλλο σχετικό θέμα, για όσα 
ζητήματα δεν ρυθμίζονται από τον παρόντα νόμο. Με 
το ίδιο προεδρικό διάταγμα μπορούν να καταργούνται 
προϊσχύουσες αντίθετες διατάξεις.» 


13. Η περίπτωση δ' του άρθρου 100 του ν. 4070/2012 
(Α' 82) αντικαθίσταται ως εξής: 

«(δ). Όταν διαπιστωθεί ότι το Ε.Δ.Χ. αυτοκίνητο βρίσκε¬ 
ται σε ακινησία πέραν του ενός έτους από την κατάθεση 
της άδειας κυκλοφορίας και των κρατικών πινακίδων 
για οποιονδήποτε λόγο. Στην περίπτωση αυτή, με από¬ 
φαση του οικείου Περιφερειάρχη ανακαλείται η άδεια 
κυκλοφορίας και αφαιρούνται οι κρατικές πινακίδες του 
συγκεκριμένου Ε.Δ.Χ. αυτοκινήτου για χρονικό διάστημα 
ενός (1) μηνάς. Σε περίπτωση παραμονής του ανωτέρω 
Ε.Δ.Χ. οχήματος σε ακινησία με κατατιθέμενη την άδεια 
κυκλοφορίας και τις κρατικές πινακίδες για επιπλέον 
έξι (6) μήνες από τη λήξη του χρονικού διαστήματος 
ανάκλησης της άδειας κυκλοφορίας και αφαίρεσης των 
κρατικών πινακίδων, τότε, με απόφαση του οικείου Πε¬ 
ριφερειάρχη, ανακαλείται εκ νέου η άδεια κυκλοφορίας 
και αφαιρούνται οι κρατικές πινακίδες των συγκεκριμέ¬ 
νων Ε.Δ.Χ. αυτοκινήτων για επιπλέον χρονικό διάστημα 
έξι (6) μηνών. Σε περίπτωση παραμονής του ανωτέρω 
Ε.Δ.Χ. οχήματος σε ακινησία με κατατιθέμενη την άδεια 
κυκλοφορίας και τις κρατικές πινακίδες για επιπλέον 
έξι (6) μήνες από τη λήξη του χρονικού διαστήματος 
της εξάμηνης ανάκλησης της άδειας κυκλοφορίας και 
αφαίρεσης των κρατικών πινακίδων τότε, με απόφα¬ 
ση του οικείου Περιφερειάρχη, ανακαλείται οριστικά η 
άδεια κυκλοφορίας.» 

14. Στη δεύτερη παράγραφο του άρθρου 105 του ν. 
4070/2012 προστίθεται εδάφιο ως εξής: «Με την ίδια 
απόφαση δύναται να καθορίζεται ανώτατο όριο προ¬ 
αιρετικής προσαύξησης του κομίστρου σε κάθε περί¬ 
πτωση προμίσθωσης.» 

15. Αναγγελία έναρξης λειτουργίας Ραδιοταξί πραγ¬ 
ματοποιείται στην οικεία Περιφέρεια με την υποβολή 
των κάτωθι δικαιολογητικών: 

α. Καταστατικό νομικού προσώπου, στο οποίο απα¬ 
ραίτητα συμπεριλαμβάνονται όλα τα Ε.Δ.Χ. αυτοκίνητα 
τα οποία έχουν ενταχθεί στο Ραδιοταξί. 

β. Περιγραφή του συστήματος ηλεκτρονικών επικοι¬ 
νωνιών που θα χρησιμοποιείται από το Ραδιοταξί. 

16. Επιτρέπεται η λειτουργία ενός (1) Ραδιοταξί σε 
κάθε έδρα - διοικητική μονάδα του άρθρου 83 του ν. 
4070/2012 (Α'82) εφόσον στο Ραδιοταξί έχει ενταχθεί 
το 50% του συνολικού αριθμού των ΕΔ.Χ. - ΤΑΞΙ αυτο¬ 
κινήτων της έδρας - διοικητικής μονάδας. 

17. Δεύτερο Ραδιοταξί δύναται να λειτουργεί εφόσον 
σε αυτό έχει ενταχθεί τουλάχιστον το 30% του συνο¬ 
λικού αριθμού των Ε.Δ.Χ. - ΤΑΞΙ αυτοκινήτων, για τις 
έδρες - διοικητικές μονάδες της περίπτωσης α' της 
παρ. 2 του άρθρου 83 του ν. 4070/2012 ή τουλάχιστον 
150 Ε.Δ.Χ./ΤΑΞΙ αυτοκίνητα, για τις έδρες - ενιαίες διοι¬ 
κητικές μονάδες της περίπτωσης β' της παραγράφου 
2 του ίδιου ανωτέρω άρθρου του ν. 4070/2012. 

18. Οι διατάξεις των παραγράφων 15, 16 και 17 του 
παρόντος άρθρου και κάθε άλλη διάταξη περί Ραδιο- 
ταξί της κείμενης νομοθεσίας δεν εφαρμόζονται στις 
περιπτώσεις νομικών προσώπων, τα οποία εφαρμόζουν 
συστήματα ηλεκτρονικών επικοινωνιών οποιοσδήποτε 
μορφής για την εξυπηρέτηση Επιβατηγών Δημόσιας 
Χρήσης αυτοκινήτων, πλην ραδιοσυχνοτήτων. 

19. Τα νομικά πρόσωπα στα οποία έχει χορηγηθεί 
άδεια εγκατάστασης και λειτουργίας ειδικών ραδιοδι- 
κτύων για Ε.Δ.Χ. αυτοκίνητα κατ’ εφαρμογή των διατάξε¬ 
ων των π.δ. 482/1987 (Α' 220) και 587/1988 (Α' 282) ή έχουν 

υπαχθεί σε καθεστώς Γενικής Αδειας κατόπιν έγκρισης 
του καταστατικού τους από τον οικείο Νομάρχη, σύμφω¬ 
να με την παρ. 3 του άρθρου 28 του ν. 3431/2006 (Α' 13), 
θεωρούνται «Ραδιοταξί» κατά τα οριζόμενα στο παρόν 
άρθρο του παρόντος και λειτουργούν σύμφωνα με αυτά. 

20. Η περίπτωση δ' της παρ. 8 του άρθρου 20 του ν. 
3185/2003 (Α' 229) αντικαθίσταται ως εξής: 

«δ. Το όριο ηλικίας των οδηγών επιβατηγών δημόσιας 
χρήσης αυτοκινήτων ορίζεται στα εξήντα εννέα (69) έτη. 
Η ειδική άδεια οδήγησης Ε.Δ.Χ. αυτοκινήτου ανανεώ¬ 
νεται υποχρεωτικά στα εξήντα επτά (67) έτη ηλικίας 
σύμφωνα με τις κείμενες διατάξεις περί ανανέωσης 
ειδικών αδειών. 

Το όριο ηλικίας των οδηγών σχολικών λεωφορείων 
ορίζεται στα εξήντα πέντε (65) έτη.» 

21. Η περίπτωση γ' της παρ. 2 του άρθρου 14 του ν. 
2963/2001 (Α' 268) αντικαθίσταται ως εξής: 

«γ. Να μην έχουν συμπληρώσει το εξηκοστό έβδομο 
έτος της ηλικίας τους.» 

22. Η παρ. 1 του άρθρου 26 του ν. 3710/2008 (Α' 216) 
καταργείται. 

23. Οι διατάξεις της παραγράφου 1 του άρθρου 121 
του παρόντος νόμου εφαρμόζονται αναλόγως και για 
την ακινησία των Ε.Δ.Χ. αυτοκινήτων. 

ΚΕΦΑΛΑΙΟ Δ' 

ΡΥΘΜΙΣΕΙΣ ΘΕΜΑΤΩΝ ΑΡΜΟΔΙΟΤΗΤΑΣ ΓΕΝΙΚΗΣ 
ΓΡΑΜΜΑΤΕΙΑΣ ΔΗΜΟΣΙΩΝ ΕΡΓΩΝ 

Άρθρο 107 

Τροποποίηση της κωδικοποιημένης νομοθεσίας 
κατασκευής δημόσιων έργων (κ.ν. 3669/2008, Α' 116) 

1. Η περίπτωση α' της παραγράφου 2 του άρθρου 
99 της κωδικοποίησης της νομοθεσίας κατασκευής 
δημόσιων έργων (κ.ν. 3669/2008), αντικαθίσταται ως 
ακολούθως: 

«α) Ως αριθμητής του κλάσματος αΐ λαμβάνεται ο 
κύκλος εργασιών της εγγεγραμμένης στο Μ.Ε.Ε.Π. ερ¬ 
γοληπτικής επιχείρησης, ο οποίος πραγματοποιήθηκε 
από την κατασκευή δημοσίων και ιδιωτικών έργων στην 
Ελλάδα και το εξωτερικό, κατά την τελευταία τριετία 
από το χρόνο υποβολής της αίτησης. Η επιχείρηση έχει 
τη δυνατότητα να επικαλεστεί τον κύκλο εργασιών της, 
του αμέσως προηγούμενου έτους από την προαναφερ- 
θείσα περίοδο, εφόσον δεν κάνει χρήση του τελευταίου 
έτους της και η εμπειρία αυτού του έτους δεν έχει 
χρησιμοποιηθεί σε προηγούμενη αίτησή της. Ο ανωτέρω 
κύκλος εργασιών προσδιορίζεται ως εξής:». 

2. Μετά την υποπερίπτωση ν της περίπτωσης α' της 
παραγράφου 2 του άρθρου 99 της κωδικοποίησης της 
νομοθεσίας δημοσίων έργων, που κυρώθηκε με το άρ¬ 
θρο πρώτο του ν. 3669/2008, προστίθεται υποπερίπτωση 
νι ως ακολούθως: 

«νί. Για δημόσια και ιδιωτικά έργα, που εκτελέστηκαν 
στο εξωτερικό, από θυγατρικές τους επιχειρήσεις με 
έδρα στην αλλοδαπή, λαμβάνεται υπόψη μόνο αυτός 
που προκύπτει από επικυρωμένο πιστοποιητικό του κυ¬ 
ρίου του έργου ή του φορέα κατασκευής και αντίστοιχη 
κατάσταση τιμολογίων εσόδων, βεβαιωμένη από ορκω¬ 
τό ελεγκτή λογιστή, για τις εργασίες αυτές. Τα ανωτέρω 
τιμολόγια πρέπει να έχουν περιληφθεί στις δηλώσεις 
φορολογίας εισοδήματος της θυγατρικής επιχείρη¬ 
σης στο εξωτερικό, επικυρωμένες για τη γνησιότητά 
τους από τις αρμόδιες αρχές. Σε περίπτωση που το 


πιστοποιητικό είναι του φορέα κατασκευής πρέπει να 
προσκομιστεί βεβαίωση της αρμόδιας δημόσιας αρχής 
της χώρας που εκτελέστηκε το έργο, από την οποία να 
προκύπτει ότι ο ανάδοχος ανέλαβε και κατασκεύασε 
το έργο ή μέρος αυτού, καθώς και το συμφωνητικό 
βεβαίωσης της χρονολογίας για την ανάθεση από τον 
ανάδοχο στην επιχείρηση της κατασκευής του έργου 
ή μέρους αυτού.» 

3. Στην περίπτωση γ' της παραγράφου 2 του άρθρου 
99 της κωδικοποίησης της νομοθεσίας κατασκευής δη¬ 
μόσιων έργων, η οποία κυρώθηκε με το άρθρο πρώτο 
του ν. 3669/2008, προστίθεται εδάφιο ως εξής: 

«Στα παραπάνω πάγια συνυπολογίζονται, για τον υπο¬ 
λογισμό του αριθμητή του κλάσματος α3 του τύπου 
κατάταξης αλλά όχι και για την κάλυψη των ελάχιστων 
ορίων παγίων και μηχανολογικού εξοπλισμού, τα πάγια 
στοιχεία όλων των δραστηριοτήτων της επιχείρησης, 
καθώς και τα επιβατηγό ιδιωτικής χρήσης που υποχρε¬ 
ωτικά αγοράζονται στο πλαίσιο εκτέλεσης δημόσιας 
σύμβασης εφόσον αυτό προβλέπεται στα συμβατικά 
τεύχη.» 

4. Η περίπτωση δ' της παραγράφου 2 του άρθρου 99 
της κωδικοποίησης της νομοθεσίας κατασκευής δημό¬ 
σιων έργων, η οποία κυρώθηκε με το άρθρο πρώτο του 
ν. 3669/2008, αντικαθίσταται ως ακολούθως: 

«2. δ) Τα μεγέθη που χρησιμοποιούνται ως παρονο¬ 
μαστές στα κλάσματα αΐ, α2, α3 του Τμήματος Α του 
Τύπου Κατάταξης, για την εγγραφή, κατάταξη και ανα¬ 
θεώρηση ορίζονται ως εξής: 

ί. για την τρίτη τάξη ο κύκλος εργασιών ορίζεται 
σε δύο εκατομμύρια είκοσι πέντε χιλιάδες (2.025.000) 
ευρώ, τα ίδια κεφάλαια σε επτακόσιες πενήντα χιλιάδες 
(750.000) ευρώ και τα πάγια σε εκατόν πενήντα χιλιάδες 
(150.000) ευρώ, 

ϋ. για την τέταρτη τάξη ο κύκλος εργασιών ορίζεται 
σε τέσσερα εκατομμύρια εκατόν είκοσι πέντε χιλιάδες 
(4.125.000) ευρώ, τα ίδια κεφάλαια σε ένα εκατομμύριο 
πεντακόσιες χιλιάδες (1.500.000) ευρώ και τα πάγια σε 
τριακόσιες χιλιάδες (300.000) ευρώ, 
μι. για την πέμπτη τάξη ο κύκλος εργασιών ορίζεται 
σε έντεκα εκατομμύρια διακόσιες πενήντα χιλιάδες 
(11.250.000) ευρώ, τα ίδια κεφάλαια σε τέσσερα εκα¬ 
τομμύρια πεντακόσιες χιλιάδες (4.500.000) ευρώ και τα 
πάγια σε εννιακόσιες χιλιάδες (900.000) ευρώ, 
ιν. για την έκτη τάξη ο κύκλος εργασιών ορίζε¬ 
ται σε είκοσι δύο εκατομμύρια πεντακόσιες χιλιάδες 
(22.500.000) ευρώ, τα ίδια κεφάλαια σε εννέα εκατομμύ¬ 
ρια (9.000.000) ευρώ και τα πάγια σε ένα εκατομμύριο 
οκτακόσιες χιλιάδες (1.800.000) ευρώ, 
ν. για την έβδομη τάξη ο κύκλος εργασιών ορίζεται 
σε εκατόν τριάντα πέντε εκατομμύρια (135.000.000) 
ευρώ, τα ίδια κεφάλαια σε ενενήντα εκατομμύρια 
(90.000.000) ευρώ και τα πάγια σε δεκαοκτώ εκατομ¬ 
μύρια (18.000.000) ευρώ.» 

5. Η παράγραφος 7 του άρθρου 99 της κωδικοποίησης 
της νομοθεσίας κατασκευής δημόσιων έργων, η οποία 
κυρώθηκε με το άρθρο πρώτο του ν. 3669/2008, αντι¬ 
καθίσταται ως εξής: 

«7. Σε περιπτώσεις συγχώνευσης εργοληπτικών επι¬ 
χειρήσεων εγγεγραμμένων στο Μ.Ε.Ε.Π. ή του συνόλου 
του κατασκευαστικού τους κλάδου, ο Συντελεστής Κα¬ 
τάταξης Γ' καθεμίας από αυτές λαμβάνεται ανάλογα 
με το συνολικό αριθμό ως εξής: 

α) Για τις δύο πρώτες, το άθροισμα των Συντελεστών 
Κατάταξης Γ' της καθεμίας. 

β) Γ ια την τρίτη, στο ανωτέρω άθροισμα προστίθεται 
το πενήντα τοις εκατό (50%) του Συντελεστή Κατάτα¬ 
ξης Γ' της επιχείρησης αυτής και 

δ) για την τέταρτη, στο ανωτέρω άθροισμα προστί¬ 
θεται το σαράντα τοις εκατό (40%) του Συντελεστή 
Κατάταξης Γ' αυτής. 

Για τις συγχωνευόμενες επιχειρήσεις πέραν της Τε¬ 
τάρτης δεν προστίθεται περαιτέρω Συντελεστής Κα¬ 
τάταξης Γ'. 

Η σειρά των επιχειρήσεων για τον υπολογισμό του 
Συντελεστή Κατάταξης Γ' καθορίζεται από την επιχεί¬ 
ρηση που υποβάλλει την αίτηση αναθεώρησης.» 

6. Η περίπτωση β' της παραγράφου 4 του άρθρου 
100 της κωδικοποίησης της νομοθεσίας κατασκευής 
δημόσιων έργων, η οποία κυρώθηκε με το άρθρο πρώτο 
του ν. 3669/2008, αντικαθίσταται ως εξής: 

«4.β) Διαθέτει, κατά την υποβολή της αίτησης, καταθέ¬ 
σεις σε τράπεζα, τουλάχιστον πενήντα χιλιάδων (50.000) 
ευρώ ή πάγια στοιχεία με βάση τις αντικειμενικές αξίες 
ή τις αξίες κτήσης αυτών, συνολικής αξίας πενήντα 
χιλιάδων (50.000) ευρώ ή σωρευτικά καταθέσεις σε 
τράπεζα και πάγια στοιχεία συνολικής αξίας πενήντα 
χιλιάδων (50.000) ευρώ. Τα πάγια αυτά στοιχεία αφο¬ 
ρούν γήπεδα, οικόπεδα, κτήρια, μηχανολογικό εξοπλισμό 
και μεταφορικά μέσα, εκτός από τα επιβατικά αυτοκί¬ 
νητα. Ως αξία παγίων για τα ακίνητα λαμβάνεται, κατ’ 
επιλογή της επιχείρησης είτε η αντικειμενική αξία που 
ισχύει κατά το χρόνο υποβολής της αίτησης, πιστοποι¬ 
ούμενη από συμβολαιογράφο είτε η αξία αυτών, όπως 
προσδιορίζεται από τα οριστικά συμβόλαια αγοράς ή το 
κόστος ιδιοκατασκευής τους, όπως είναι εγγεγραμμένο 
στα βιβλία της επιχείρησης. Γ ια τον εξοπλισμό και τα 
μεταφορικά μέσα, η αξία τους προσδιορίζεται με βάση 
τις διατάξεις του άρθρου 99 του παρόντος.» 

7. Οι περιπτώσεις β' και γ' της παραγράφου 5 του 
άρθρου 100 της κωδικοποίησης της νομοθεσίας κατα¬ 
σκευής δημόσιων έργων, η οποία κυρώθηκε με το άρθρο 
πρώτο του ν. 3669/2008, αντικαθίστανται ως εξής: 

«5.β) Διαθέτει, κατά την υποβολή της αίτησης, καταθέ¬ 
σεις σε τράπεζα, τουλάχιστον εκατό χιλιάδων (100.000) 
ευρώ ή πάγια στοιχεία με βάση τις αντικειμενικές αξίες 
ή τις αξίες κτήσης αυτών, συνολικής αξίας εκατό χιλιά¬ 
δων (100.000) ευρώ ή σωρευτικά καταθέσεις σε τράπε¬ 
ζα και πάγια στοιχεία συνολικής αξίας εκατό χιλιάδων 
(100.000) ευρώ. Για τα πάγια αυτά στοιχεία εφαρμόζο¬ 
νται τα οριζόμενα στις διατάξεις της περίπτωσης β' 
της παραγράφου 4.» 

8. Η περίπτωση α' της παραγράφου 6 του άρθρου 
100 της κωδικοποίησης της νομοθεσίας κατασκευής 
δημόσιων έργων, η οποία κυρώθηκε με το άρθρο πρώτο 
του ν. 3669/2008, αντικαθίσταται ως εξής: 

«6.α) Περιλαμβάνει στη βασική της στελέχωση έναν 
(1) τεχνικό Μ.ΕΚ. Δ' βαθμίδας και έναν (1) τεχνικό Μ.Ε.Κ. 
Γ' βαθμίδας, τουλάχιστον.» 

9. Η περίπτωση α' της παραγράφου 8 του άρθρου 
100 της κωδικοποίησης της νομοθεσίας κατασκευής 
δημόσιων έργων, η οποία κυρώθηκε με το άρθρο πρώτο 
του ν. 3669/2008, αντικαθίσταται ως εξής: 

«8.α) Περιλαμβάνουν στη βασική και συμπληρωματική 
τους στελέχωση τον αντίστοιχο, για κάθε τάξη ελάχιστο 
αριθμό τεχνικών εγγεγραμμένων στο Μ.Ε.Κ., ως εξής: 


ί. Στην τέταρτη τάξη, για τη βασική κατηγορία έργων 
απαιτείται στελέχωση τουλάχιστον δύο (2) τεχνικών 
Μ.Ε.Κ. Δ' βαθμίδας, και δύο (2) τεχνικών Μ.Ε.Κ. Γ' βαθ¬ 
μίδας. Γ ια κάθε πρόσθετη κατηγορία έργων μέχρι και 
την τέταρτη, απαιτείται συμπληρωματική στελέχωση 
τουλάχιστον (2) τεχνικών Μ.Ε.Κ. Δ' βαθμίδας. Για κάθε 
επιπλέον κατηγορία απαιτείται συμπληρωματική στε¬ 
λέχωση ενός (1) τεχνικού Μ.Ε.Κ. Δ' βαθμίδας. 

ϋ. Στην πέμπτη τάξη, για τη βασική κατηγορία έργων 
απαιτείται στελέχωση τουλάχιστον τριών (3) τεχνικών 
Μ.Ε.Κ. Δ' βαθμίδας και δύο (2) τεχνικών Μ.Ε.Κ. Γ' βαθ¬ 
μίδας. Γ ια κάθε πρόσθετη κατηγορία έργων μέχρι την 
τέταρτη, απαιτείται συμπληρωματική στελέχωση του¬ 
λάχιστον τριών (3) τεχνικών Μ.Ε.Κ. Δ' βαθμίδας. Για 
κάθε επιπλέον κατηγορία απαιτείται συμπληρωματική 
στελέχωση ενός (1) τεχνικού Μ.Ε.Κ. Δ' βαθμίδας. 

ίϋ. Στην έκτη τάξη, για τη βασική κατηγορία έργων 
απαιτείται στελέχωση τουλάχιστον πέντε (5) τεχνικών 
Μ.Ε.Κ. Δ' βαθμίδας, τεσσάρων (4) τεχνικών Μ.Ε.Κ. Γ' 
βαθμίδας και ενός (1) τεχνικού Μ.Ε.Κ. Β' βαθμίδας. Γ ια 
κάθε πρόσθετη κατηγορία έργων μέχρι και την τέταρ¬ 
τη, απαιτείται συμπληρωματική στελέχωση τουλάχι¬ 
στον τεσσάρων (4) τεχνικών Μ.Ε.Κ. Δ' βαθμίδας. Γ ια 
τις επιπλέον κατηγορίες απαιτείται συμπληρωματική 
στελέχωση ενός (1) τεχνικού Μ.Ε.Κ. Δ' βαθμίδας ανά 
κατηγορία. 

ιν. Στην έβδομη τάξη, απαιτείται στελέχωση τουλά¬ 
χιστον δεκατεσσάρων (14) τεχνικών Μ.Ε.Κ. Δ' βαθμίδας 
και δώδεκα (12) τεχνικών Μ.Ε.Κ. Γ' βαθμίδας. Από τη 
στελέχωση αυτή απαιτείται τουλάχιστον οι δέκα (10) 
τεχνικοί Μ.Ε.Κ. Δ' βαθμίδας να είναι εγγεγραμμένοι σε 
τρεις (3) κατηγορίες έργων, ένας (1) τεχνικός Μ.Ε.Κ. Δ' 
βαθμίδας να είναι εγγεγραμμένος στην κατηγορία ηλε- 
κτρομηχανολογικών έργων και ένας (1) τεχνικός Μ.Ε.Κ. 
Δ' βαθμίδας να είναι εγγεγραμμένος στην κατηγορία 
βιομηχανικών και ενεργειακών έργων. 

Εναλλακτικά για τις τάξεις τέταρτη, πέμπτη και έκτη 
μπορεί να αντικατασταθεί στη βασική και στη συμπλη¬ 
ρωματική τους στελέχωση, ένας (1) τεχνικός Μ.Ε.Κ. Δ' 
βαθμίδας, με δύο (2) τεχνικούς Μ.Ε.Κ. Γ' βαθμίδας και 
ένας (1) τεχνικός Μ.Ε.Κ. Γ' βαθμίδας με δύο (2) τεχνικούς 
Μ.Ε.Κ. Β' βαθμίδας. Γ ια την έβδομη τάξη μπορούν να 
αντικατασταθούν τόσο στη βασική, όσο και στη συμπλη¬ 
ρωματική της στελέχωση, μέχρι τέσσερις (4) τεχνικοί 
Μ.Ε.Κ. Δ' βαθμίδας με οκτώ (8) τεχνικούς Μ.Ε.Κ. Γ' βαθ¬ 
μίδας και μέχρι τέσσερις (4) τεχνικοί Μ.Ε.Κ. Γ' βαθμίδας 
με οκτώ (8) τεχνικούς Μ.Ε.Κ. Β' βαθμίδας. 

Για τις πιο πάνω τάξεις τα στελέχη για κάθε πρόσθετη 
κατηγορία έργων, εκτός της βασικής κατηγορίας, μπο¬ 
ρεί να είναι τα ίδια πρόσωπα της βασικής στελέχωσης 
εγγεγραμμένα σε αντίστοιχη κατηγορία και τάξη του 
Μ.Ε.Κ. ή και άλλα πρόσωπα.» 

Άρθρο 108 

Τροποποίηση του άρθρου 39 του ν. 3316/2005 
(Α' 42) 

Το δεύτερο εδάφιο της παρ. 8 του άρθρου 39 του ν. 
3316/2005 αντικαθίσταται ως εξής: 

«Η Επιτροπή λειτουργεί στη Γενική Γραμματεία Δη- 
μόσιων'Εργων του Υπουργείου Υποδομών, Μεταφορών 
και Δικτύων, αποτελείται από δεκατρία (13) μέλη, ένα 
εκ των οποίων υποδεικνύεται μαζί με τον αναπληρωτή 
του από το Τεχνικό Επιμελητήριο της Ελλάδος (Τ.Ε.Ε.), 

ένα μαζί με τον αναπληρωτή του από το Γεωτεχνικό 
Επιμελητήριο Ελλάδας (ΓΕΩΤ.Ε.Ε.) και ανά ένα υποδει¬ 
κνύεται μαζί με τον αναπληρωτή του από το Σύνδεσμο 
Ελληνικών Εταιρειών - Γ ραφείων Μελετών (Σ.Ε.Γ.Μ.), το 
Σύλλογο Μελετητών Ελλάδος (Σ.Μ.Ε.) και το Σύλλογο 
Μελετητών Δημόσιων Έργων Κεντρικής Μακεδονίας 
(Σ.ΜΕ.Δ.Ε.ΚΕ.Μ.).» 

Άρθρο 109 

Συμπληρωματικές συμβάσεις μελετών 

Στις περιπτώσεις συμβάσεων εκπόνησης μελετών 
που έχουν ανατεθεί σύμφωνα με τις διαδικασίες του 
άρθρου 7 σε συνδυασμό με την παράγραφο 5 στοιχείο 
δ' του άρθρου 5 του ν. 3316/2005 και εκτελούνται κατά 
τη δημοσίευση του παρόντος νόμου, τεκμαίρεται ότι 
συντρέχει η προϋπόθεση υπό στοιχείου β' της παρα¬ 
γράφου 1 του άρθρου 29 του ως άνω νόμου για τυχόν 
συμπληρωματικές κατά το είδος ή το μέγεθος (ποσότη¬ 
τα) μελέτες, μελετητικές εργασίες ή υπηρεσίες, που δεν 
περιλαμβάνονται ειδικά στην προεκτιμώμενη αμοιβή της 
αρχικής σύμβασης και οφείλονται σε λόγους που ανά¬ 
γονται στη σταδιακή προσέγγιση της επίλυσης τεχνικού 
προβλήματος, εφόσον η διαπίστωση ότι συντρέχουν 
οι προϋποθέσεις υπό στοιχεία (α) και (γ) προέρχεται 
από την εκτέλεση μελετητικών εργασιών της αρχικής 
σύμβασης και δικαιολογείται από αυτήν. 

Άρθρο 110 

Τρόπος υπολογισμού αξίας 
και πληρωμής της ασφάλτου 

Με κοινή απόφαση του Υπουργού Οικονομικών και του 
Υπουργού Υποδομών, Μεταφορών και Δικτύων καθορί¬ 
ζονται ο τρόπος υπολογισμού της αξίας της ασφάλτου 
απολογιστικά, καθώς και τα απαιτούμενα δικαιολογη- 
τικά για την πληρωμή των ασφαλτικών εργασιών που 
εκτελέστηκαν ή εκτελούνται στο πλαίσιο συμβάσεων 
κατασκευής δημόσιων έργων των οποίων η διακήρυξη 
δημοπράτησης δημοσιεύθηκε ή η απόφαση ανάθεσης 
χωρίς διαγωνισμό υπογράφηκε, από 2.7.2008 μέχρι και 
19.3.2013. Η επιπλέον δαπάνη, σε σχέση με την προϋπο- 
λογισθείσα, η οποία προκύπτει κατά την εκτέλεση του 
έργου από ενδεχόμενη αύξηση της τιμής της ασφάλτου 
ή της ποσότητας αυτής στις προβλεπόμενες από το 
νόμο περιπτώσεις, καλύπτεται από τις πιστώσεις του 
έργου. 

Άρθρο 111 

Μηχανήματα έργων 

Τα μηχανήματα έργων που έχουν εισαχθεί ή κατα¬ 
σκευαστεί στην Ελληνική επικράτεια μέχρι τις 25.6.2010 
και για τα οποία δεν έχει εκδοθεί απόφαση έγκρισης 
τύπου μέχρι την παραπάνω ημερομηνία, δύνανται να 
λάβουν έγκριση τύπου με τους όρους και τις προϋπο¬ 
θέσεις που ίσχυαν κατά την ημερομηνία εισαγωγής ή 
κατασκευής τους. 

Σε ό,τι αφορά τις εκπομπές αερίων και σωματιδιακών 
ρύπων προερχόμενων από τους κινητήρες εσωτερικής 
καύσης που έχουν τοποθετηθεί στα εν λόγω μηχανή¬ 
ματα έργων, εφαρμόζονται οι σχετικές διατάξεις που 
ίσχυαν κατά την ημερομηνία κατασκευής τους. 

Η ρύθμιση αυτή ισχύει για τις αιτήσεις για την έκδοση 
απόφασης έγκρισης τύπου που θα υποβληθούν εντός 


δέκα (10) μηνών από την ημερομηνία δημοσίευσης του 
παρόντος στην Εφημερίδα της Κυβερνήσεως. 

Με απόφαση του Υπουργού Υποδομών, Μεταφορών 
και Δικτύων μπορεί να ρυθμίζεται κάθε αναγκαία λε¬ 
πτομέρεια για την εφαρμογή της διάταξης. 

Άρθρο 112 

Κυκλοφοριακές συνδέσεις σε πρατήρια 
υγρών καυσίμων εντός οικισμών 

Στο τέλος του άρθρου 23 του π.δ.1224/1981 (Α' 303), 
όπως ισχύει, προστίθεται παράγραφος 4 ως εξής: 

«4. Για τα πρατήρια που βρίσκονται εντός οικισμών, 
οι οποίοι υφίστανται προ του έτους 1923 ή εντός ορίων 
νομίμως οριοθετημένων οικισμών με πληθυσμό μέχρι 
2000 κατοίκους και σε περίπτωση που η προ αυτών 
οδός βελτιώνεται ως προς τα γεωμετρικά χαρακτη¬ 
ριστικά της, ο ιδιοκτήτης του πρατηρίου υποχρεούται 
να προσαρμόσει, με δικές του δαπάνες, το χώρο του 
πρατηρίου προς τα εγκεκριμένα δια του παρόντος σχε¬ 
διαγράμματα, εντός των δυνατοτήτων του οικοπέδου 
του, τηρουμένης της διαδικασίας που περιγράφεται στις 
διατάξεις της περίπτωσης γ' της παραγράφου 3. Σε 
κάθε περίπτωση θα πρέπει να πληρούνται οι όροι της 
παραγράφου 1 του άρθρου 6.» 

Άρθρο 113 

Τροποποίηση διατάξεων του ν. 3614/2007 

Στο τέλος της παρ. 15 του άρθρου 25 του ν. 3614/2007 
(Α' 267), όπως ισχύει, προστίθενται εδάφια ως εξής: 

«Οι διατάξεις της παραγράφου αυτής ισχύουν και σε 
όλες τις περιπτώσεις συγχρηματοδοτούμενων συμβά¬ 
σεων δημόσιων έργων στο πλαίσιο των οποίων έχει 
χορηγηθεί στον ανάδοχο η προβλεπόμενη στις διατά¬ 
ξεις του άρθρου 51 της κωδικοποίησης της νομοθεσίας 
δημοσίων έργων (κ.ν. 3669/2008), προκαταβολή, κατ’ 
εφαρμογή των διατάξεων της παρ. 10 του άρθρου 25 
του ν. 3614/ 2007 όπως ισχύει. Η διάταξη του προηγού¬ 
μενου εδαφίου δεν εφαρμόζεται στις περιπτώσεις που 
έχει κινηθεί και βρίσκεται σε εξέλιξη η διαδικασία της 
έκπτωσης του αναδόχου κατά το άρθρο 61 της ανωτέρω 
κωδικοποίησης.» 

ΚΕΦΑΛΑΙΟ Ε' 

ΛΟΙΠΕΣ ΔΙΑΤΑΞΕΙΣ 

Άρθρο 114 

Κατασκευαστικά στοιχεία ή χωριστές 
μονάδες οχημάτων 

Μετά το άρθρο 1 του ν.δ. 570/1970 (Α' 125) προστίθεται 
άρθρο Ια ως εξής: 

«Άρθρο Ια 

1.«Κατασκευαστικό στοιχείο» ή «χωριστή τεχνική 
μονάδα» κατά τους ορισμούς του άρθρου 3 της αρ. 
29949/1841/2009 (Β' 2112), τοποθετημένο εκ κατασκευής 
σε όχημα και εγκεκριμένο με κανονιστικές πράξεις της 
Ε.Ε. ή της ΟΗΕ/ΟΕΕ κατά τη διαδικασία έκδοσης της 
έγκρισης τύπου του οχήματος σύμφωνα με το άρθρο 84 
του Κώδικα Οδικής Κυκλοφορίας (κ.ν. 2696/1999, Α'57), 
όπως ισχύει, επιτρέπεται να αντικατασταθεί μόνο: 

α. Με «κατασκευαστικό στοιχείο» ή «χωριστή τεχνική 
μονάδα» που έχει λάβει έγκριση τύπου με κανονιστική 
πράξη της Ε.Ε. ή της ΟΗΕ/ΟΕΕ η οποία πρέπει να είναι 
η ίδια ή νεότερη με εκείνη την κανονιστική πράξη του εκ 

κατασκευής «κατασκευαστικού στοιχείου» ή «χωριστής 
τεχνικής μονάδας» που αντικαθιστά. 

β. Με «κατασκευαστικό στοιχείο» ή «χωριστή τεχνική 
μονάδα» που είναι σύμφωνη με τους όρους και προ¬ 
ϋποθέσεις που ορίζονται με απόφαση του Υπουργού 
Υποδομών, Μεταφορών και Δικτύων. Αυτή η δυνατότητα 
δίνεται μόνον, εφόσον δεν προβλέπεται από κανονιστική 
πράξη της Ε.Ε. ή της ΟΗΕ/ΟΕΕ η έκδοση έγκρισης τύ¬ 
που για «κατασκευαστικό στοιχείο» ή «χωριστή τεχνική 
μονάδα». 

2. Εφόσον η αντικατάσταση «κατασκευαστικού στοι¬ 
χείου» ή «χωριστής τεχνικής μονάδας» σύμφωνα με το 
άρθρο αυτό αποτελεί ή προκαλεί αλλαγή κύριου χα¬ 
ρακτηριστικού του οχήματος ισχύουν επιπρόσθετα οι 
απαιτήσεις της ισχύουσας νομοθεσίας για την αλλαγή 
κύριων χαρακτηριστικών.» 

Άρθρο 115 

Τροποποίηση του ν. 4070/2012, του ν. 3710/2008, 
του ν. 2773/1999 και του π.δ. 595/1984 

1. Η παρ. 8 του άρθρου 114 του ν. 4070/2012 (Α' 82) 
αντικαθίσταται ως εξής: 

«8. Οι διατάξεις της παρ. 7 του άρθρου 28 του π.δ. 
118/2006 (Α'119) εφαρμόζονται και στις περιπτώσεις 
εγκατάστασης δεξαμενών υγρών καυσίμων, αλλά και 
στις περιπτώσεις προσθήκης ή μετατόπισης αντλιών 
και διανομέων υγραερίου, καθώς και στις περιπτώσεις 
εγκατάστασης, μετατόπισης, αντικατάστασης στην ίδια 
θέση ή προσθήκης δεξαμενών υγραερίου κίνησης σε λει- 
τουργούντα πρατήρια αμιγώς αερίου ή μικτά πρατήρια 
υγραερίου (Ι_ΡΘ) και υγρών καυσίμων και σε σταθμούς 
αυτοκινήτων με αντλίες υγρών και αερίων καυσίμων, τα 
οποία χωροθετούνται τόσο σε εντός όσο και σε εκτός 
σχεδίου πόλεως περιοχές με τήρηση της διαδικασίας 
της παρ. 4 του άρθρου 26 του π.δ. 595/1984 (Α' 218).» 

2. Η περίπτωση β' της παρ. 2 του άρθρου 4 του π.δ. 
595/1984 (Α' 218), όπως ισχύει, αντικαθίσταται ως εξής: 

«β. Από το πλησιέστερο σημείο του άκρου αυτοκι¬ 
νητόδρομου ή εθνικού δρόμου δέκα (10) μέτρα στις 
περιπτώσεις χωροθέτησης ενός μικτού ή αμιγώς πρα¬ 
τηρίου υγραερίου είτε σε εντός είτε σε εκτός σχεδίου 
πόλεως περιοχή είτε μέσα σε περιοχή που ορίζεται 
από την παράγραφο α του άρθρου 2 του παρόντος. Η 
υπόψη εξωτερική απόσταση ασφαλείας μετράται από 
το πλησιέστερο άκρο της κύριας Εθνικής οδού ή αυ¬ 
τοκινητοδρόμου και όχι του άκρου της παράπλευρης 
οδού (εθΓνίοθ ωαό - 8.Β.) αυτών.» 

3. Η περίπτωση δ' της παρ. 2 του άρθρου 4 του π.δ. 
595/1984, όπως ισχύει, αντικαθίσταται ως εξής: 

«δ. Από κατοικίες, αυτοτελή κτίρια γραφείων, εμπορικά 
καταστήματα, είκοσι (20) μέτρα, μετρούμενη από το 
πλησιέστερο σημείο των παραπάνω κτιρίων, στις περι¬ 
πτώσεις χωροθέτησης του μικτού ή αμιγώς πρατηρίου 
υγραερίου είτε σε εντός είτε σε εκτός σχεδίου πόλεως 
περιοχή είτε μέσα σε περιοχή που ορίζεται από την 
παράγραφο α του άρθρου 2 του παρόντος.» 

4. Η παρ. 1 του άρθρου 7 του π.δ. 595/1984 (Α' 218), 
όπως ισχύει, αντικαθίσταται ως εξής: 

«1. Μία (1) ή δύο (2), είτε συνδεδεμένες μεταξύ τους, 
είτε ανεξάρτητες, υπόγειες ή επιχωματωμένες, δεξα¬ 
μενές αποθήκευσης και παροχής υγραερίου συνολικής 
χωρητικότητας εκάστης όχι μικρότερης των δύο (2) 


κυβικών μέτρων και μέχρι εξήντα (60) κυβικών μέτρων 
συνολικά». 

5. Η παρ. 3 του άρθρου 7 του π.δ. 595/1984 (Α' 218), 
όπως ισχύει, τροποποιείται ως εξής: 

«Μέχρι τρεις (3) το πολύ συσκευές (μονές, διπλές, 
τριπλές ή τετραπλές) διανομής υγραερίου». 

6. Η παρ. 1 του άρθρου 10 του ν. 3710/2008 (Α'216), 
όπως ισχύει, αντικαθίσταται ως εξής: 

«1. Επιτρέπεται η ίδρυση και λειτουργία πρατηρίων 
υγραερίου (ΕΡΘ) και πεπιεσμένου φυσικού αερίου (ΟΝΟ), 
μικτών ή αμιγών, σε περιοχές όπου επιτρέπεται η ίδρυ¬ 
ση και λειτουργία πρατηρίων υγρών καυσίμων εφόσον, 
για μεν τα πρατήρια υγραερίου (ΕΡΟ), αμιγή ή μικτά, η 
συνολική χωρητικότητα της δεξαμενής ή των δεξαμε¬ 
νών υγραερίου (ΕΡΘ) είναι μέχρι 18 πί3 και τηρούνται οι 
αποστάσεις ασφαλείας των άρθρων 4 και 5, καθώς και 
οι λοιποί όροι του π.δ. 595/1984 (Α'218), όπως αυτό κάθε 
φορά ισχύει, για δε τα πρατήρια πεπιεσμένου φυσικού 
αερίου (ΟΝΟ), μικτά ή αμιγή, τηρούνται οι αποστάσεις 
ασφαλείας του άρθρου 19, καθώς και οι λοιποί όροι της 
υπ’ αριθμ. οικ. 5063/184/2000 υ.α. (Β'155), όπως ισχύει.» 

7. Η παρ. 2 του άρθρου 10 του ν. 3710/2008 (Α' 216), 
όπως ισχύει, αντικαθίσταται ως εξής: 

«2.α. Για μικτά ή αμιγή πρατήρια υγραερίου (ΕΡΟ) ή 
πεπιεσμένου φυσικού αερίου (ΟΝΟ) που λειτουργούν 
σε περιοχές εντός σχεδίου, όπου επιτρέπεται η ίδρυση 
και λειτουργία τους, μπορεί να τροποποιείται και να 
προσαρμόζεται η κυκλοφοριακή σύνδεσή τους, σύμφωνα 
με τους όρους του π.δ. 1224/1981 (Α' 303), όπως ισχύει, 
χωρίς έγκριση άλλης αρχής.» 

β. Γ ια την ίδρυση και λειτουργία νέων μικτών ή αμι¬ 
γών πρατηρίων υγραερίου (ΕΡΟ) ή πεπιεσμένου φυσι¬ 
κού αερίου (ΟΝΟ), εφαρμόζονται κατά περίπτωση τα 
σχεδιαγράμματα κυκλοφοριακής σύνδεσής τους, όπως 
αυτά καθορίζονται από το π.δ. 1224/1981 (Α'303) ή το β.δ. 
465/1970 (Α'150), όπως ισχύουν. 

γ. Το τελευταίο εδάφιο της παρ. 1 του άρθρου 6 του 
ν. 2801/2000 (Α'46) αντικαθίσταται ως εξής: 

«Πρατήρια υγρών καυσίμων που μετατρέπονται σε 
μικτά πρατήρια, είτε υγρών καυσίμων, υγραερίου (ΕΡΟ) 
και πεπιεσμένου φυσικού αερίου (ΟΝΟ), είτε υγραερίου 
(ΕΡΟ) και πεπιεσμένου φυσικού αερίου (ΟΝΟ) είτε υγρών 
καυσίμων και πεπιεσμένου φυσικού αερίου (ΟΝΟ) υπό 
τους όρους, κατά περίπτωση, του υπ’ αριθμ. π.δ. 595/1984 
(Α'218) και της υπ’ αριθμ. οικ. 5063/184/2000 υ.α. (Β'155), 
όπως ισχύουν, διατηρούν τον υπάρχοντα κόμβο σύνδε¬ 
σής τους. Η άδεια λειτουργίας των πρατηρίων αυτών 
επεκτείνεται με την έγκριση των αναγκαίων προσθηκών 
και τροποποιήσεων και ανανεώνεται ως άδεια μικτού 
πρατηρίου είτε υγρών καυσίμων, υγραερίου (ΕΡΟ) και 
πεπιεσμένου φυσικού αερίου (ΟΝΟ) είτε υγραερίου (ΕΡΟ) 
και πεπιεσμένου φυσικού αερίου (ΟΝΟ) είτε υγρών καυ¬ 
σίμων και πεπιεσμένου φυσικού αερίου (ΟΝΟ), χρονικής 
ισχύος δέκα (10) ετών.» 

8. Η παρ. 2 του άρθρου 45 του ν. 2773/1999 (Α'286), 
όπως ισχύει, αντικαθίσταται ως εξής: 

«2. α) Με Απόφαση του Υπουργού Υποδομών, Μετα¬ 
φορών και Δικτύων, η οποία εκδίδεται εντός έξι (6) μη¬ 
νών από τη δημοσίευση του παρόντος στην Εφημερίδα 
της Κυβερνήσεως, καθορίζονται τα αρμόδια όργανα, 
οι όροι και οι προϋποθέσεις ίδρυσης και λειτουργίας 
πόσης φύσεως σταθμών αυτοκινήτων, πλυντηρίων και 
λιπαντηρίων αυτοκινήτων κειμένων εντός και εκτός 

εγκεκριμένων σχεδίων πόλεων και πρατηρίων πόσης 
φύσεως καυσίμων, εξαιρούμενων των πρατηρίων διανο¬ 
μής πεπιεσμένου φυσικού αερίου (ΟΝΟ) και των μικτών 
πρατηρίων είτε υγρών καυσίμων, υγραερίου (ΕΡΘ) και 
πεπιεσμένου φυσικού αερίου (ΟΝΟ) είτε υγραερίου (ΕΡΘ) 
και πεπιεσμένου φυσικού αερίου (ΟΝΟ) είτε υγρών καυ¬ 
σίμων και πεπιεσμένου φυσικού αερίου (ΟΝΟ), καθώς 
και οι όροι και προϋποθέσεις για την κυκλοφοριακή 
σύνδεση των ανωτέρω εγκαταστάσεων ή επιχειρήσεων 
με εθνικές, επαρχιακές, δημοτικές και κοινοτικές οδούς. 

β) Με απόφαση του Υπουργού Υποδομών, Μεταφορών 
και Δικτύων, η οποία εκδίδεται εντός έξι (6) μηνών από 
τη δημοσίευση του παρόντος στην Εφημερίδα της Κυ- 
βερνήσεως, καθορίζονται τα αρμόδια όργανα, οι όροι 
και οι προϋποθέσεις ίδρυσης και λειτουργίας πρατηρίων 
διανομής αμιγώς πεπιεσμένου φυσικού αερίου (ΟΝΟ) και 
των μικτών πρατηρίων είτε υγρών καυσίμων, υγραερί¬ 
ου (ΕΡΘ) και πεπιεσμένου φυσικού αερίου (ΟΝΟ) είτε 
υγραερίου (Ι_ΡΟ) και πεπιεσμένου φυσικού αερίου (ΘΝΘ) 
είτε υγρών καυσίμων και πεπιεσμένου φυσικού αερίου 
(ΟΝΘ), καθώς και οι όροι και προϋποθέσεις για την 
κυκλοφοριακή σύνδεση των ανωτέρω εγκαταστάσεων 
ή επιχειρήσεων με εθνικές, επαρχιακές, δημοτικές και 
κοινοτικές οδούς. 

Άρθρο 116 

Ρυθμίσεις συνεργείων αυτοκινήτων 

1. Η παρ. 5 του άρθρου 10 του ν. 3897/2010 (Α' 208) 
αντικαθίσταται ως εξής: 

«5.α) Η ελάχιστη ωφέλιμη επιφάνεια των συνεργείων 
αερίων καυσίμων της παρ. 14 του άρθρου 13 του π.δ. 
78/1988 (Α' 34), όπως ισχύει, ορίζεται σε πενήντα (50) τε¬ 
τραγωνικά μέτρα. Στα συνεργεία της ειδικότητας αυτής 
επιτρέπεται η ύπαρξη οποιουδήποτε υπογείου χώρου 
ή ορόφου, με την υποχρέωση τοποθέτησης σε όλα τα 
επίπεδα των χώρων του συνεργείου, πιστοποιημένων 
συσκευών ανίχνευσης διαρροών υγραερίου - φυσικού 
αερίου, συνδεδεμένων ηλεκτρικά μέσω ειδικού πίνακα 
και εφεδρικής τροφοδοσίας με σειρήνα και φάρο κιν¬ 
δύνου. Για κάθε είδος αερίου καυσίμου (ΕΡΘ ή ΘΝΘ) 
τοποθετείται ξεχωριστός ανιχνευτής. Ο ανιχνευτής δι¬ 
αρροής καυσίμου ΕΡΘ τοποθετείται σε απόσταση 30 
εκατοστών του μέτρου από το έδαφος. Ο ανιχνευτής 
διαρροής καυσίμου ΘΝΘ τοποθετείται σε απόσταση 30 
εκατοστών του μέτρου από την οροφή. Οι εργασίες της 
ειδικότητας της παρ. 14 του άρθρου 13 του π.δ. 78/1988, 
όπως ισχύει, πραγματοποιούνται αποκλειστικά και μόνο 
στους ισόγειους χώρους επισκευής του συνεργείου. 

β) Οι εργασίες της ειδικότητας της παρ. 14 του άρθρου 
13 του π.δ. 78/1988 (Α' 34), όπως ισχύει, επιτρέπεται να 
γίνονται σε συνεργεία, τα οποία αναλαμβάνουν επισκευ¬ 
ές και συντηρήσεις περισσότερων της μιας ειδικοτήτων 
του άρθρου 13 του π.δ. 78/1988, όπως ισχύει, με την 
υποχρέωση τοποθέτησης σε όλα τα επίπεδα των χώρων 
του συνεργείου, πιστοποιημένων συσκευών ανίχνευσης 
διαρροών υγραερίου - φυσικού αερίου, συνδεδεμένων 
ηλεκτρικά μέσω ειδικού πίνακα και εφεδρικής τροφο¬ 
δοσίας με σειρήνα και φάρο κινδύνου. Για κάθε είδος 
αερίου καυσίμου (Ι_ΡΘ ή ΘΝΘ) τοποθετείται ξεχωρι¬ 
στός ανιχνευτής. Ο ανιχνευτής διαρροής καυσίμου Ι_ΡΘ 
τοποθετείται σε απόσταση 30 εκατοστών του μέτρου 
από το έδαφος. Ο ανιχνευτής διαρροής καυσίμου ΘΝΘ 


τοποθετείται σε απόσταση 30 εκατοστών του μέτρου 
από την οροφή. 

γ) Ειδικά στο χώρο των εργασιών της ειδικότητας 
της παρ. 14 του άρθρου 13 του π.δ. 78/1988, όπως ισχύ¬ 
ει, τοποθετούνται κατ’ ελάχιστο δύο ανιχνευτές ανά 
είδος αερίου καυσίμου. Στην περίπτωση που ο χώρος 
των ανωτέρω εργασιών είναι μεγαλύτερος από 50 τ.μ., 
τοποθετείται ένας ανιχνευτής για κάθε 50 τ.μ. επιπλέον 
χώρου. Οι ανωτέρω εργασίες πραγματοποιούνται απο¬ 
κλειστικά και μόνο σε ισόγειους χώρους επισκευής του 
συνεργείου. Στις ανωτέρω περιπτώσεις ο υπολογισμός 
της ωφέλιμης επιφάνειας των συνεργείων, στα οποία 
αναλαμβάνονται επισκευές περισσοτέρων της μίας ει¬ 
δικότητας, συμπεριλαμβανομένων και αυτής των αερίων 
καυσίμων, καθορίζεται στο 60% του αθροίσματος των 
ελάχιστων ωφέλιμων επιφανειών των επιμέρους ειδι¬ 
κοτήτων. Ο ίδιος τρόπος υπολογισμού ισχύει και για 
την ωφέλιμη επιφάνεια των βοηθητικών χώρων του συ¬ 
νεργείου (αποθήκη, \Λ/Θ) με αντίστοιχο ποσοστό 40%.» 

2. Η περίπτωση γ' της παρ. 1 του άρθρου 14 του π.δ. 
38/1996 (Α' 26) αντικαθίσταται ως εξής: 

«γ) Άδεια οικοδομής ή άδεια δόμησης ή νομαρχια¬ 
κή απόφαση εξαίρεσης από κατεδάφιση ή κάθε άλλο 
στοιχείο που πιστοποιεί τη νομιμότητα του κτηρίου. Σε 
περίπτωση υφιστάμενου κτηρίου απαιτείται η υποβολή 
αναθεωρημένης άδειας για την εγκατάσταση συνερ¬ 
γείου από την οικεία πολεοδομική αρχή ή υπηρεσία 
δόμησης. Δεν απαιτείται η έκδοση ή η αναθεώρηση 
της άδειας δόμησης ή αναθεώρηση της οικοδομικής 
άδειας σε περίπτωση χρήσης Η (εμπορική), I (βιομηχανία 
- βιοτεχνία), Λ (σταθμός αυτοκινήτων) ή Κ (αποθήκευ¬ 
ση), ανεξάρτητα από τη διαφοροποίηση ως προς το 
δυσμενέστερο του αριθμού των απαιτούμενων θέσεων 
στάθμευσης.» 

Άρθρο 117 

Ρυθμίσεις θεμάτων εφαρμογής του Κανονισμού (ΕΚ) 
181/2011 σχετικά με τα δικαιώματα 
των επιβατών στις οδικές μεταφορές 

1. Με απόφαση του Υπουργού Υποδομών, Μεταφορών 
και Δικτύων ρυθμίζονται ανά κατηγορία οδικών επι¬ 
βατικών μεταφορών, το εύρος εφαρμογής, οι εθνικοί 
φορείς ελέγχου, οι επιβαλλόμενες διοικητικές κυρώσεις 
και κάθε άλλη αναγκαία λεπτομέρεια για την εφαρμογή 
των προβλέψεων του κανονισμού (ΕΚ) αριθ. 181/2011 του 
Ευρωπαϊκού Κοινοβουλίου και του Συμβουλίου (Ε.Ε. Ε 
51/28.2.2011) «για τα δικαιώματα των επιβατών λεωφο¬ 
ρείων και πούλμαν και για την τροποποίηση του κανο¬ 
νισμού (ΕΚ) αριθ. 2006/2004».Έως την 1η Μαρτίου 2017 
οι διατάξεις του κανονισμού αυτού δεν εφαρμόζονται 
στις διεθνείς τακτικές μεταφορές επιβατών μεταξύ της 
Ελλάδας και χωρών που δεν είναι μέλη της Ε.Ε.. 

2. Τα επιβαλλόμενα διοικητικά πρόστιμα υπέρ του 
Δημοσίου για τις παραπάνω παραβάσεις κυμαίνονται 
από 800 έως 1500 ευρώ, ενώ σε περίπτωση υποτροπής 
για την ίδια παράβαση το πρόστιμο διαμορφώνεται σε 
1500 έως 1800 ευρώ για την πρώτη φορά, 1810 έως 2000 
ευρώ για τη δεύτερη φορά και 2010 έως 3000 ευρώ για 
την τρίτη φορά και σε 3000 ευρώ για κάθε επόμενη 
υποτροπή. 

3. Γ ια τις εθνικές τακτικές αστικές ή υπεραστικές οδι¬ 
κές μεταφορές επιβατών που εκτελούνται σύμφωνα με 
τις διατάξεις του ν. 2963/2001 (Α' 268), ως εθνικοί φορείς 

ελέγχου λογίζονται οι οικείες Διευθύνσεις Μεταφορών 
και Επικοινωνιών της έδρας του ΚΤΕΛ και τα οικεία 
Πειθαρχικά Συμβούλια ενώ οι διοικητικές κυρώσεις ρυθ¬ 
μίζονται από τις διατάξεις του π.δ. 170/2003 (Α' 140). Από 
την ανάθεση της εκτέλεσης των υπεραστικών οδικών 
επιβατικών μεταφορών σύμφωνα με τις ρυθμίσεις του 
παρόντος νόμου, εφαρμόζονται οι διατάξεις των άρθρων 
45 και 46 του παρόντος. 

Άρθρο 118 

Τροποποίηση διατάξεων του ν. 3651/2008 

Οι περιπτώσεις ε' της παρ. 6 του άρθρου 3, δ' της παρ. 
2 του άρθρου 4 και ε' της παρ. 6 του άρθρου 5 του ν. 
3651/2008 (Α' 44) καταργούνται. 

Άρθρο 119 

Τροποποίηση διατάξεων του ν. 3429/2005 

1. Στην παρ. 15 του άρθρου 14α του ν. 3429/2005, προ¬ 
στίθεται τέταρτο εδάφιο ως εξής: 

«Σε περίπτωση που διενεργηθούν τουλάχιστον τρεις 
πλειοδοτικοί διαγωνισμοί με τη διαδικασία της ελεύ¬ 
θερης διαπραγμάτευσης μετά από δημόσια πρόσκληση 
για την εκποίηση περιουσιακών στοιχείων, και δεν υπο¬ 
βληθεί καμία νομότυπη προσφορά ή οι υποβληθείσες 
προσφορές δεν θεωρηθούν συμφέρουσες από τον εκκα- 
θαριστή ή τους πιστωτές, σύμφωνα με τη διαδικασία της 
παραγράφου 10 του παρόντος άρθρου, τότε τα εν λόγω 
περιουσιακά στοιχεία λογίζονται ιδιαιτέρως μικρής αξί¬ 
ας και ο εκκαθαριστής δύναται να τα μεταβιβάσει χωρίς 
αντάλλαγμα, κατά την κρίση του, σε δημόσιους φορείς 
ή υπηρεσίες ή σε κοινωφελή ιδρύματα. Η ως άνω δια¬ 
δικασία εφαρμόζεται αναλογικά και στις περιπτώσεις 
της παραγράφου 5α του παρόντος άρθρου, η οποία 
προστέθηκε με το άρθρο 40 του ν. 3844/2010 (Α' 63).» 

2. Η παρ. 20 του άρθρου 14α του ν. 3429/2005 αντικα¬ 
θίσταται ως εξής: 

«Από τη δημοσίευση της απόφασης του Εφετείου 
περί θέσης της επιχείρησης σε ειδική εκκαθάριση και 
μέχρι την ολοκλήρωση της εκκαθάρισης, απαγορεύε¬ 
ται κάθε μέτρο, εκκρεμές ή όχι, ατομικής ή συλλογικής 
αναγκαστικής εκτέλεσης κατά της επιχείρησης και η 
λήψη ασφαλιστικών μέτρων εναντίον της. Η απαγόρευση 
αφορά τα χρέη της υπό ειδική εκκαθάριση επιχείρησης 
που δημιουργήθηκαν πριν όσο και εκείνα που δημιουρ- 
γούνται μετά την έκδοση της απόφασης του Εφετείου. 

Η διάταξη αυτή εφαρμόζεται και στις επιχειρήσεις 
που τελούν υπό ειδική εκκαθάριση κατά την ημερομηνία 
δημοσίευσής της στην Εφημερίδα της Κυβερνήσεως.» 

3. Στο άρθρο 14α του ν. 3429/2005 προστίθενται πα¬ 
ράγραφοι 21 και 22 ως εξής: 

«21.0 εκκαθαριστής και τα υπ’ αυτού εξουσιοδοτημένα 
όργανα δεν υπέχουν οποιαδήποτε ποινική, αστική, διοι¬ 
κητική ή άλλη ευθύνη: (α) για χρέη της υπό εκκαθάριση 
επιχείρησης προς το Δημόσιο, νομικά πρόσωπα δημο¬ 
σίου δικαίου, ασφαλιστικούς και λοιπούς οργανισμούς, 
ανεξαρτήτως του χρόνου γενέσεως ή βεβαιώσεως της 
σχετικής οφειλής και (β) για πάσης φύσεως οφειλές 
προς εργαζομένους εξαιτίας συμβάσεως εργασίας με 
την υπό εκκαθάριση επιχείρηση, ανεξαρτήτως του χρό¬ 
νου γενέσεως της σχετικής οφειλής. Οι τυχόν αξιώσεις 
εκ των ανωτέρω υπό α' και β' περιπτώσεων, ικανοποι¬ 
ούνται από τον πίνακα κατάταξης πιστωτών, σύμφωνα 
με το άρθρο 975 του Κ.Πολ.Δ.. Οι σχετικές εκκρεμείς 


ποινικές, διοικητικές και αστικές διώξεις κατά του ει¬ 
δικού εκκαθαριστή ή των υπ’ αυτού εξουσιοδοτημένων 
οργάνων παύουν από της ισχύος του παρόντος και οι 
υφιστάμενες ποινικές δικογραφίες τίθενται στο αρχείο 
με πράξη της αρμόδιας Εισαγγελικής Αρχής. 

22. Περιουσιακά στοιχεία της υπό εκκαθάριση επιχεί¬ 
ρησης, τα οποία είχαν εισαχθεί πριν από την υπαγωγή 
αυτής στις διατάξεις του παρόντος άρθρου με ατέλεια 
ή με τα καθεστώτα προσωρινής εισαγωγής και ενεργη¬ 
τικής τελειοποίησης και για τα οποία έχουν βεβαιωθεί 
ή βεβαιώνονται προ ή μετά την υπαγωγή δασμοί, πρό¬ 
στιμα και κάθε είδους προσαυξήσεις, ελευθέρως εκποι¬ 
ούνται από τον εκκαθαριστή, καθ’ όλη της διάρκεια της 
εκκαθαριστικής διαδικασίας, κατά τις προβλεπόμενες 
στο παρόν άρθρο διαδικασίες και μετακινούνται εντός ή 
εκτός της Ελληνικής Επικράτειας. Το Δημόσιο, ως προς 
τις απαιτήσεις του αυτές, ικανοποιείται από τον πίνακα 
κατάταξης πιστωτών, σύμφωνα με το άρθρο 975 του 
Κ.Πολ.Δ., και ο εκκαθαριστής δεν υπέχει οποιαδήποτε 
αστική, διοικητική ή ποινική ευθύνη για τη μη καταβολή 
των εν λόγω υποχρεώσεων. 

Εκποιήσεις περιουσιακών στοιχείων της παραγράφου 
22 του άρθρου αυτού που έχουν συντελεσθεί μέχρι 
την ισχύ του παρόντος, θεωρούνται, ως προς την προ- 
αναφερθείσα αιτία, έγκυρες και ισχυρές, οι δε τυχόν 
εκκρεμείς διοικητικές ή αστικές δίκες κατά των εκκα¬ 
θαριστούν ή των υπ’ αυτού εξουσιοδοτημένων οργάνων 
παύουν από της ισχύος του παρόντος, οι υπάρχουσες 
ποινικές δικογραφίες τίθενται στο αρχείο με πράξη της 
αρμόδιας Εισαγγελικής Αρχής.» 

Άρθρο 120 
Ρυθμίσεις Ι.Κ.Τ.Ε.Ο. 

Η παρ. 1 του άρθρου 39 του ν. 2963/2001 (Α' 268), 
όπως τροποποιήθηκε με την παρ. 5 του άρθρου 16 του 
ν. 3534/2007 (Α' 40), αντικαθίσταται ως εξής: 

«Τα ιδιωτικά Κ.Τ.Ε.Ο. (Ι.Κ.Τ.Ε.Ο.) διαμορφώνουν το τι¬ 
μολόγιο παροχής των υπηρεσιών τους ελεύθερα. Ποσό 
ενός (1) ευρώ ανά διενεργούμενο από τα Ι.Κ.Τ.Ε.Ο. πε¬ 
ριοδικό τεχνικό έλεγχο οχήματος - εξαιρουμένων των 
επανελέγχων - αποδίδεται από τα Ι.Κ.Τ.Ε.Ο. στο Ελλη¬ 
νικό Δημόσιο για την κάλυψη των εξόδων εποπτείας 
και ελέγχου του θεσμού του περιοδικού τεχνικού ελέγ¬ 
χου οχημάτων και την αντιμετώπιση της αποχής από 
αυτόν, στη χώρα. Με κοινή απόφαση των Υπουργών 
Οικονομικών και Υποδομών, Μεταφορών και Δικτύων 
καθορίζεται η διαδικασία και ο τρόπος απόδοσης του 
ως άνω ποσού από τα Ι.Κ.Τ.Ε.Ο.. Μέχρι την έκδοση της 
ως άνω απόφασης ισχύουν αναλογικά - ως προς την 
απόδοση - τα οριζόμενα στις παραγράφους 3 και 4 της 
υπ’ αριθμ. Φ50/ 34524/4444 (Β' 1280) κοινής απόφασης 
των ανωτέρω Υπουργών.» 

Άρθρο 121 

Ρυθμίσεις θεμάτων φορτηγών δημόσιας χρήσης 

1. Μετά το άρθρο 5 του ν. 3887/2010 (Α' 174) προστί¬ 
θεται άρθρο με αριθμό 5Α, ως εξής: 

«Άρθρο 5Α 

Προσωρινή ακινησία Φορτηγού Δημόσιας Χρήσης 

Η μεταφορική επιχείρηση μπορεί να θέτει σε προσω¬ 
ρινή ακινησία Φ.Δ.Χ. που διαθέτει. Για το σκοπό αυτόν 
καταθέτει την άδεια κυκλοφορίας και τις κρατικές πι- 

νακίδες του Φ.Δ.Χ. στην αρμόδια υπηρεσία μεταφορών 
της Περιφέρειας. 

Με κοινή απόφαση των Υπουργών Οικονομικών, Υπο¬ 
δομών, Μεταφορών και Δικτύων και Εργασίας, Κοινω¬ 
νικής Ασφάλισης και Πρόνοιας ρυθμίζονται θέματα 
σχετικά με τη διακοπή ασφαλιστικών υποχρεώσεων 
του μεταφορέα κατά τη διάρκεια της προσωρινής ακι¬ 
νησίας.» 

2. Κάτοχοι άδειας άσκησης επαγγέλματος οδικού με¬ 
ταφορέα εμπορευμάτων διεθνών μεταφορών, οι οποίοι 
απέκτησαν την άδεια ή το αντίστοιχο πιστοποιητικό 
επαγγελματικής επάρκειας λόγω προηγούμενης επαγ¬ 
γελματικής εμπειρίας χωρίς εξετάσεις, σύμφωνα με 
τις διατάξεις του π.δ. 346/2001 (Α' 233) και των προ¬ 
ηγούμενων κανονιστικών διατάξεων για το ίδιο θέμα, 
απαλλάσσονται από τις εξετάσεις για την απόδειξη της 
επαγγελματικής τους επάρκειας για τη διενέργεια και 
εθνικών μεταφορών, εφόσον αποδεικνύουν ότι εργά¬ 
ζονταν συνεχώς ως διαχειριστές επιχείρησης διεθνών 
οδικών μεταφορών εμπορευμάτων κατά τα τελευταία 
δέκα έτη πριν από τις 4 Δεκεμβρίου 2009. Σε αυτούς η 
αρμόδια υπηρεσία μεταφορών της Περιφέρειας χορηγεί 
με αίτησή τους πιστοποιητικό επαγγελματικής επάρ¬ 
κειας για τις εθνικές και διεθνείς οδικές μεταφορές 
εμπορευμάτων. 

Άρθρο 122 

Τροποποιήσεις του ν. 2671/1998 

Το τρίτο εδάφιο της παρ. 2 του άρθρου 19 του ν. 2671/ 
1998 (Α' 289), το οποίο τροποποιήθηκε με την παρ. 1 
του άρθρου 55 του ν. 4155/2013 (Α'120), αντικαθίσταται 
ως εξής: 

«Οι Επιθεωρητές Ελεγκτές θα πρέπει να είναι μόνιμοι 
ή με σχέση εργασίας ιδιωτικού δικαίου υπάλληλοι ανω- 
τάτων σχολών (κατηγορίας ΠΕ ή ΤΕ) με βαθμό τουλάχι¬ 
στον Δ' ή δωδεκαετή αναγνωρισμένη δημόσια υπηρεσία 
ή απόφοιτοι της Εθνικής Σχολής Δημόσιας Διοίκησης με 
τετραετή τουλάχιστον υπηρεσία μετά την αποφοίτησή 
τους, οι οποίοι έχουν διακριθεί για την επαγγελματική 
τους κατάρτιση, την υπηρεσιακή επίδοση και το ήθος 
τους.» 

Άρθρο 123 

Ρυθμίσεις θεμάτων τηλεπικοινωνιών 

1. Για τους ραδιοφωνικούς σταθμούς της παρ. 5 του 
άρθρου 65 του ν. 4155/2013 (Α' 120), που δεν κατέστη δυ¬ 
νατόν να υποβάλουν αίτηση για τη χορήγηση έγκρισης 
χρήσης δευτερεύουσας θέσης εκπομπής εντός της προ- 
βλεπομένης στη διάταξη αυτή προθεσμίας, χορηγείται 
νέα προθεσμία έξι (6) μηνών από την έναρξη ισχύος του 
παρόντος. Από την πάροδο της προθεσμίας, που προ- 
βλέπεται στην προαναφερόμενη διάταξη και μέχρι την 
παρέλευση της νέας προθεσμίας των έξι (6) μηνών, δεν 
επιβάλλονται ούτε εφαρμόζονται κυρώσεις για τις ήδη 
εγκατεστημένες δευτερεύουσες θέσεις εκπομπής. Επί¬ 
σης, κυρώσεις δεν επιβάλλονται ούτε εφαρμόζονται μέχρι 
τη λήψη απόφασης επί των υποβαλλομένων αιτήσεων. 

2. Τα έκτο και έβδομο εδάφια της παρ. 1 του άρθρου 
6 του ν. 4070/2012 (Α' 82) αντικαθίστανται ως εξής: 

«Ο Πρόεδρος και οι Αντιπρόεδροι επιλέγονται και δι¬ 
ορίζονται από το Υπουργικό Συμβούλιο, ύστερα από 
πρόταση του Υπουργού Υποδομών, Μεταφορών και Δι¬ 
κτύων και γνώμη της Επιτροπής Θεσμών και Διαφάνειας 


της Βουλής. Τα υπόλοιπα μέλη της Ε.Ε.Τ.Τ. διορίζονται 
από τον Υπουργό Υποδομών, Μεταφορών και Δικτύων. 
Οι πράξεις διορισμού όλων των μελών της Ε.Ε.Τ.Τ. δη¬ 
μοσιεύονται στην Εφημερίδα της Κυβερνήσεως.» 

Άρθρο 124 

1. Α. Στο Στρατιωτικό και Πολιτικό Προσωπικό του 
Τάγματος Εκκαθάρισης Ναρκοπεδίων Ξηράς (ΤΕΝΞ), 
ειδικότητας ναρκαλιευτή, για κάθε ημέρα εργασίας σε 
ναρκοπέδιο ή ύποπτο χώρο, χορηγείται ειδική αποζη¬ 
μίωση ύψους 90,00 ευρώ. Οι όροι και προϋποθέσεις 
χορήγησης της παραπάνω αποζημίωσης, καθώς και ο 
αριθμός των δικαιούχων αυτής, καθορίζονται με κοινή 
υπουργική απόφαση των Υπουργών Οικονομικών και 
Εθνικής Αμυνας. 

Β. Από την ημερομηνία ισχύος της παρούσης, για μεν 
το στρατιωτικό προσωπικό του ΤΕΝΞ ειδικότητας ναρ- 
καλιευτή, καταργούνται το εδάφιο V, της παρ. 6 του 
άρθρου 3 του π.δ. 904/1978 (Α' 217), καθώς και οι παρά¬ 
γραφοι 2 και 4 του άρθρου 5 του ν.δ. 1033/1971 (Α' 232), 
για δε το πολιτικό προσωπικό του ΤΕΝΞ ειδικότητας 
ναρκαλιευτή, απαλείφεται η ειδικότητα «ναρκαλιευτές» 
από την παρ. στ' της υ.α. 2/31081/0022/30.4.2012 (Β' 1399), 
που εκδόθηκε σύμφωνα με τις διατάξεις της παρ. 1 του 
άρθρου 15 του ν. 4024/2011 (Α' 226) και καταργείται η 
παρ. 5 του άρθρου 5 του ν.δ. 1033/1971 (Α' 232). 

Γ. Η διάταξη της παραγράφου 1 του παρόντος άρθρου 
ισχύει από 1.1.2013. 

Δ. Στην παρ. 3 του άρθρου 25 του ν. 3187/2003 (Α' 233), 
όπως αντικαταστάθηκε με το άρθρο 11 του ν. 3413/2005 
(Α' 278), την παρ. 23 του άρθρου 88 του ν. 3883/2010 (Α' 
167) και την παρ. 4 του άρθρου 51 του ν. 4186/2013 (Α' 
193) προστίθεται τελευταίο εδάφιο ως εξής: 

«Σε περίπτωση που ο διοικητής δεν προσεπικυρώσει 
την απόφαση του ως άνω αρμόδιου οργάνου ή σε πε¬ 
ρίπτωση που υποβληθεί από υποψήφιο ένσταση κατά 
της ως άνω απόφασης, αποφασίζει τελεσίδικα επί της 
υπόθεσης πενταμελής επιτροπή, αποτελούμενη από 
τον Α' Υπαρχηγό του ΓΕΣ, προκειμένου για τη Σ.Σ.Ε. ή 
τον Υπαρχηγό του ΓΕΝ ή του ΓΕΑ, προκειμένου για τη 
Σ.Ν.Δ. και τη Σ.Ι., αντίστοιχα, δύο αξιωματικούς βαθμού 
Υποστράτηγου ή αντιστοίχων του Κλάδου Ενόπλων Δυ¬ 
νάμεων, στον οποίο υπάγεται το Α.Σ.Ε.Ι., που ορίζονται 
από τον Αρχηγό του οικείου Γ ενικού Επιτελείου, καθώς 
και δύο καθηγητές, μέλη Διδακτικού Ερευνητικού Προ¬ 
σωπικού, που ορίζονται από την Ακαδημαϊκή Συνέλευση 
του οικείου Α.Σ.Ε.Ι., πλην εκείνων που συμμετείχαν στο 
αρχικό όργανο. Χρέη προέδρου της επιτροπής ασκεί ο 
αρχαιότερος αξιωματικός.» 

2. Χορηγείται στην «Ελληνική Βιομηχανία Οχημάτων 
ΑΒΕ», ΕΛΒΟ, ασφαλιστική και φορολογική ενημερότητα 
μέχρι 31.10.2013 χωρίς παρακράτηση, κατά παρέκκλιση 
των ισχυουσών διατάξεων, με αποκλειστικό σκοπό την 
είσπραξη χρημάτων οφειλομένων στην ΕΛΒΟ. 

3. Α. Στο άρθρο 13 το ν. 1911/1990 (Α' 166), όπως ισχύ¬ 
ει μετά την τροποποίησή του με το άρθρο 17 του ν. 
3648/2008 (Α' 38), προστίθενται παράγραφοι 9, 10, 11, 
12 και 13 ως εξής: 

«9. Ειδικά όσοι από τους οπλίτες ή έφεδρους της 
παραγράφου 1 του άρθρου αυτού έχουν αποφοιτήσει 
επιτυχώς, κατά τη διάρκεια εκπλήρωσης της στρατιωτι¬ 
κής τους υποχρέωσης, από το Σχολείο Προκεχωρημένης 
Εκπαίδευσης Οπλιτών Ειδικών Δυνάμεων και τη Σχολή 

Αλεξιπτωτιστών, σωρρευτικά, ή τη Σχολή Υποβρυχίων 
Καταστροφών της Διοίκησης Υποβρυχίων Καταστρο¬ 
φών του Πολεμικού Ναυτικού, ανακατατάσσονται ή 
επανακατατάσσονται εθελοντικά για βραχεία περίοδο 
τριών (3) ετών πραγματικής στρατιωτικής υπηρεσίας 
στο Στρατό Ξηράς ή το Πολεμικό Ναυτικό, αντίστοιχα, 
ανεξάρτητα από τον Κλάδο των Ενόπλων Δυνάμεων 
που υπηρετούν ή στην εφεδρεία του οποίου ανήκουν, 
εφόσον δεν παρήλθε ένα έτος από την ημερομηνία 
οριστικής απόλυσής τους από τις Ένοπλες Δυνάμεις, 
λόγω εκπλήρωσης της στρατιωτικής τους υποχρέωσης 
και δεν έχουν συμπληρώσει το εικοστό πέμπτο έτος 
της ηλικίας τους, σύμφωνα με τις εκάστοτε κείμενες 
διατάξεις της στρατολογικής νομοθεσίας, κατά την ημε¬ 
ρομηνία κατάθεσης των δικαιολογητικών για αρχική 
ανακατάταξη ή επανακατάταξη, χωρίς να λαμβάνεται 
υπόψη η ειδικότητα που τους απονεμήθηκε. 

10. Οι αναγραφόμενοι στην παραπάνω παράγραφο 9 
μπορούν να ζητήσουν παράταση της ανακατάταξης ή 
της επανακατάταξής τους μέχρι δύο (2) ακόμη φορές, 
διάρκειας πέντε (5) ετών πραγματικής στρατιωτικής 
υπηρεσίας η καθεμία. Η ανακατάταξη και η επανακα¬ 
τάταξη των ως άνω οπλιτών και εφέδρων, αντίστοιχα, 
γίνεται με απόφαση του Υπουργού Εθνικής Άμυνας μετά 
από εισήγηση του ενδιαφερομένου Γενικού Επιτελείου 
και πρόταση του Αρχηγού του Γ ενικού Επιτελείου Εθνι¬ 
κής Άμυνας. Με κοινή απόφαση των Υπουργών Εθνικής 
Άμυνας και Οικονομικών, που εκδίδεται κατά τον ίδιο 
τρόπο, ορίζεται ο αριθμός των ανακατατασσόμενων 
οπλιτών και επανακατατασσόμενων εφέδρων για κάθε 
χρόνο, ανάλογα με τις ανάγκες των Γ ενικών Επιτελεί¬ 
ων. Σε κάθε περίπτωση, προτεραιότητα δίνεται στην 
ικανοποίηση των αναγκών των μονάδων της Διοίκησης 
Υποβρυχίων Καταστροφών του Πολεμικού Ναυτικού. 

11. Αναλόγως του Κλάδου Ενόπλων Δυνάμεων, στον 
οποίο ανακατατάσσονται ή επανακατατάσσονται, υπη¬ 
ρετούν σε μονάδες Ειδικών Δυνάμεων του Στρατού 
Ξηράς ή σε μονάδες της Διοίκησης Υποβρύχιων Κα¬ 
ταστροφών του Πολεμικού Ναυτικού, ο συνολικός δε 
αριθμός τους δεν θα υπερβαίνει τους πενήντα (50) για 
όλους τους Κλάδους, κατανεμόμενους σε είκοσι πέντε 
(25) για το Στρατό Ξηράς και είκοσι πέντε (25) για το 
Πολεμικό Ναυτικό. 

12. Οι παραπάνω, πέραν των περιπτώσεων της πα¬ 
ραγράφου 6 του άρθρου αυτού, απολύονται και εφό¬ 
σον κριθούν από αρμόδια υγειονομική επιτροπή ικανοί 
κατηγορίας δευτέρας 12. Απολυόμενοι μεταφέρονται 
στην εφεδρεία του Κλάδου των Ενόπλων Δυνάμεων, 
στον οποίο υπηρέτησαν ως οπλίτες βραχείας περιόδου, 
εφόσον η υπηρεσία τους αυτή διήρκησε τουλάχιστον 
ένα (1) έτος. 

13. Κατά τα λοιπά, ισχύουν γί αυτούς αναλογικά οι 
διατάξεις που αφορούν και τους λοιπούς ανακατατασ¬ 
σόμενους ή επανακατατασσόμενους για βραχεία περί¬ 
οδο, κατ’ εφαρμογή του άρθρου αυτού.» 

Β. Η διάταξη της παραγράφου 3 του παρόντος άρθρου 
ισχύει από της δημοσιεύσεώς της στην Εφημερίδα της 
Κυβερνήσεως. 

Άρθρο 125 

Μετάταξη εξαιρούμενων υπαλλήλων σε περίπτωση 

κατάργησης του συνόλου των θέσεων του κλάδου 

1. Η παρ. 1 του άρθρου 90 του ν. 4172/2013 (Α' 167) 
αντικαθίσταται ως εξής: 


«Ια. Επιτρέπεται να καταργούνται θέσεις ανά κατηγο¬ 
ρία, κλάδο ή και ειδικότητα σε Υπουργεία, αυτοτελείς 
δημόσιες υπηρεσίες, αποκεντρωμένες διοικήσεις, οργα¬ 
νισμούς τοπικής αυτοδιοίκησης πρώτου και δεύτερου 
βαθμού και λοιπά νομικά πρόσωπα δημοσίου δικαίου με 
απόφαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης και του οικείου Υπουργού, 
σε εκτέλεση σχετικών αποφάσεων του Κυβερνητικού 
Συμβουλίου Μεταρρύθμισης, μετά από τεκμηρίωση που 
στηρίζεται σε εκθέσεις αξιολόγησης δομών και σχέδια 
στελέχωσης. 

Εφόσον καταργείται το σύνολο των θέσεων του κλά¬ 
δου ή της ειδικότητας, οι υπάλληλοι που εμπίπτουν στις 
εξαιρέσεις της παρ. 2 περίπτωση Δ' του ν. 4172/2013 
μετατάσσονται ή μεταφέρονται αυτοδικαίως από την 
ημερομηνία ισχύος των αποφάσεων κατάργησης των 
θέσεων σε κενές ή συνιστώμενες με την απόφαση με¬ 
τάταξης ή μεταφοράς του αρμόδιου κατά περίπτωση 
οργάνου διοίκησης προσωποπαγείς θέσεις, κλάδου ή 
ειδικότητας αντίστοιχες με το βασικό τίτλο σπουδών 
που κατέχουν ίδιας ή ανώτερης κατηγορίας στο φορέα 
προέλευσης ή σε τυχόν διάδοχο φορέα. Σε περίπτωση 
μετάταξης ή μεταφοράς σε κενή θέση εκδίδεται σχετική 
διαπιστωτική πράξη του αρμόδιου οργάνου διοίκησης. 

Επιτρέπεται να συνιστώνται θέσεις ανά κατηγορία, 
κλάδο ή και ειδικότητα στους παραπάνω φορείς, σύμ¬ 
φωνα με τις προϋποθέσεις του προηγούμενου εδαφίου, 
με απόφαση των Υπουργών Οικονομικών, Διοικητικής 
Μεταρρύθμισης και Ηλεκτρονικής Διακυβέρνησης και 
του οικείου Υπουργού. 

1β. Οι θέσεις, οι οποίες διατηρήθηκαν με τις υπουρ¬ 
γικές αποφάσεις που εκδόθηκαν κατ’ εφαρμογήν του 
παρόντος άρθρου καταργούνται από της ισχύος των 
εν λόγω υπουργικών αποφάσεων και για τους υπαλλή¬ 
λους που υπηρετούσαν στις θέσεις αυτές εφαρμόζεται 
η παράγραφος Ια.» 

Άρθρο 126 

Εθελούσια κινητικότητα δημοτικών υπαλλήλων 

Στο τέλος της παρ. 2 του άρθρου 81 του ν. 4172/2013 
προστίθενται εδάφια ως εξής: 

«Οι υπάλληλοι που είναι κάτοχοι μεταπτυχιακού ή 
διδακτορικού διπλώματος μπορούν να ενταχθούν στο 
πρόγραμμα κινητικότητας σύμφωνα με την υποπα- 
ράγραφο Ζ.2 της παρ. Ζ του άρθρου πρώτου του ν. 
4093/2012 (Α' 222), εφόσον υποβάλλουν αίτηση - υπεύ¬ 
θυνη δήλωση στην αρμόδια υπηρεσία του δήμου όπου 
υπηρετούν αποκλειστικά μέχρι τις 4.10.2013. Οι συνέ¬ 
πειες της ένταξής τους στο πρόγραμμα κινητικότητας 
επέρχονται από τις 23.9.2013.» 

Άρθρο 127 

Ι.Α. Η διάρκεια του Προγράμματος «Βοήθεια στο Σπίτι» 
και των συμβάσεων εργασίας ορισμένου χρόνου των 
απασχολουμένων για την παροχή των σχετικών υπη¬ 
ρεσιών, όπως ορίζεται στις περιπτώσεις α' και β' της 
παραγράφου 6 του άρθρου 2 της από 31 Δεκεμβρίου 
2011 Πράξης Νομοθετικού Περιεχομένου (Α' 268), η οποία 
κυρώθηκε με το άρθρο δεύτερο του ν. 4047/2012 (Α' 
31) και είχε παραταθεί μέχρι τις 30.9.2012 με την Πρά¬ 
ξη Νομοθετικού Περιεχομένου που κυρώθηκε με το ν. 
4087/ 2012 (Α' 196), και στη συνέχεια παρατάθηκε μέχρι 
τις 30.9.2013 με την από 31.12.2012 Πράξη Νομοθετικού 

Περιεχομένου που κυρώθηκε με την παρ. 2 του άρθρου 
20 του ν. 4147/2013 (Α' 98), παρατείνεται από τη λήξη της 
μέχρι τις 30.9.2014. Οι συμβάσεις των απασχολουμένων 
στο Πρόγραμμα σε καμιά περίπτωση δεν μετατρέπονται 
σε αορίστου χρόνου, κατά την έννοια της διάταξης της 
παρ. 3 του άρθρου 21 του ν. 2190/1994. 

Β. Το πρόγραμμα «Βοήθεια στο Σπίτι» παρέχει υπη¬ 
ρεσίες: 

α) σε δικαιούχους του «Κατ’ Οίκον Φροντίδα Συνταξι¬ 
ούχων» συνταξιούχους όλων των ταμείων κύριας ασφά¬ 
λισης αρμοδιότητας του Υπουργείου Εργασίας, Κοινωνι¬ 
κής Ασφάλισης και Πρόνοιας και των συνταξιούχων του 
Δημοσίου (ν. 4052/2012 όπως αυτό ισχύει), οι οποίοι δεν 
εξυπηρετούνται από άλλους παρόχους και 
β) σε άλλες κατηγορίες του πληθυσμού που αντι¬ 
μετωπίζουν κοινωνικά προβλήματα, ηλικιωμένους ανα¬ 
σφάλιστους και ΑμεΑ, οικονομικά αδύνατους πολίτες 
που εντάσσονται στο πρόγραμμα «Κατ’ οίκον Κοινωνι¬ 
κή Φροντίδα», όπως αυτό θεσμοθετείται στην επόμενη 
παράγραφο. 

Γ. Θεσμοθετείται ολοκληρωμένο Πρόγραμμα με τίτ¬ 
λο «Κατ’ οίκον Κοινωνική φροντίδα» που εποπτεύεται 
από τα Υπουργεία Εργασίας, Κοινωνικής Ασφάλισης και 
Πρόνοιας και Εσωτερικών και συντονίζεται από τις υπη¬ 
ρεσίες της Γ ενικής Γ ραμματείας Πρόνοιας του Υπουρ¬ 
γείου Εργασίας, Κοινωνικής Ασφάλισης και Πρόνοιας. 
Σκοπός του Προγράμματος είναι η κατοχύρωση συν¬ 
θηκών αυτόνομης διαβίωσης των ηλικιωμένων και των 
αναπήρων στην κατοικία τους, ώστε να εξασφαλισθεί 
η παραμονή τους στο οικείο φυσικό και κοινωνικό περι¬ 
βάλλον, να αποφευχθεί η παραπομπή σε δομές κλειστής 
φροντίδας και να προληφθούν καταστάσεις κοινωνικού 
αποκλεισμού, καθώς και η στήριξη των ανασφάλιστων 
και οικονομικά αδύνατων πολιτών που το έχουν ανάγκη 
και πληρούν τα κριτήρια, 
α. Το Πρόγραμμα έχει ιδίως ως περιεχόμενο: 
αα) την καταπολέμηση της εξάρτησης ηλικιωμένων 
και αναπήρων με την οργάνωση και συστηματική πα¬ 
ροχή υπηρεσιών κοινωνικής εργασίας, ψυχοκοινωνικής 
στήριξης, νοσηλευτικής φροντίδας, φυσικοθεραπείας, 
εργοθεραπείας και οικιακής βοήθειας, 
ββ) την ενημέρωση των εξυπηρετουμένων για τα δι- 
καιώματά τους και την υποστήριξη κατά τις επαφές 
τους με τις αρμόδιες υπηρεσίες υγείας και πρόνοιας, 
γγ) τη διευκόλυνση των εξυπηρετουμένων για τη συμ¬ 
μετοχή τους σε πολιτιστικές, ψυχαγωγικές, κοινωνικές 
και θρησκευτικές δραστηριότητες. 

β. αα) Ωφελούμενοι του Προγράμματος είναι συγκε¬ 
κριμένες κατηγορίες ανασφάλιστων ηλικιωμένων και 
αναπήρων, που χρήζουν υπηρεσίες κατ’ οίκον βοήθειας, 
ήτοι υποστηρικτικών και νοσηλευτικών υπηρεσιών. 

ββ) Κριτήρια επιλογής των ωφελουμένων αποτελούν 
ιδίως: 

- η ηλικία 

- το εισόδημα 

- η οικογενειακή κατάσταση 

- η κατάσταση της υγείας 

- η πρόσκαιρη ή μόνιμη εξάρτηση. 

γγ) Με απόφαση του Υπουργού Εργασίας, Κοινωνικής 
Ασφάλισης και Πρόνοιας εξειδικεύονται τα προαναφερ- 
θέντα κριτήρια, το περιεχόμενο υλοποίησης του Προ¬ 
γράμματος, η διαδικασία επιλογής των ωφελουμένων 
και κάθε άλλο αναγκαίο σχετικό θέμα. 


δδ) Δεν εμπίπτουν στο πεδίο εφαρμογής του Προ¬ 
γράμματος πρόσωπα που διαβιούν σε μονάδες κλειστής 
φροντίδας κάθε νομικής μορφής ή σε νοσηλευτικές μο¬ 
νάδες του Εθνικού Συστήματος Υγείας ή του ιδιωτικού 
τομέα για όσο διάστημα παραμένουν στις παραπάνω 
μονάδες. 

Δ. α) Στο Υπουργείο Εργασίας, Κοινωνικής Ασφάλισης 
και Πρόνοιας συνιστάται Εθνική Επιτροπή Πρωτοβάθμι¬ 
ας Κοινωνικής Φροντίδας. Η Επιτροπή συγκροτείται με 
απόφαση του Υπουργού Εργασίας, Κοινωνικής Ασφά¬ 
λισης και Πρόνοιας που δημοσιεύεται στην Εφημερίδα 
της Κυβερνήσεως και αποτελείται από: 

- τον Γ ενικό Γ ραμματέα Πρόνοιας ως πρόεδρο 

- τον Γ ενικό Γ ραμματέα του Υπουργείου Υγείας 

- τον Γ ενικό Γ ραμματέα του Υπουργείου Εσωτερικών 

- έναν εκπρόσωπο της Κεντρικής Ένωσης Δήμων 
Ελλάδας με τον αναπληρωτή του που υποδεικνύονται 
από το Διοικητικό της Συμβούλιο 

- έναν εκπρόσωπο του Συνδέσμου Κοινωνικών Λει¬ 
τουργών Ελλάδας με τον αναπληρωτή του που υποδει¬ 
κνύονται από το Διοικητικό του Συμβούλιο 

- έναν εκπρόσωπο της ΕΣΑμεΑ με τον αναπληρωτή 
του που υποδεικνύονται από το Διοικητικό της Συμ¬ 
βούλιο 

- ένα μέλος ΔΕΠ Πανεπιστημίου ή ΕΠ ΤΕΙ με εξειδί- 
κευση στο πεδίο της κοινωνικής φροντίδας με τον ανα¬ 
πληρωτή του που ορίζονται από τον Υπουργό Εργασίας, 
Κοινωνικής Ασφάλισης και Πρόνοιας. 

β) Η Εθνική Επιτροπή είναι άμισθη και αναλύει, παρα¬ 
κολουθεί και αξιολογεί τις δράσεις πρωτοβάθμιας κοι¬ 
νωνικής φροντίδας, παρέχοντας συμβουλευτική υποστή¬ 
ριξη στο Υπουργείο Εργασίας, Κοινωνικής Ασφάλισης 
και Πρόνοιας κατά το σχεδίασμά και την υλοποίηση του 
Προγράμματος «Κατ’ οίκον Κοινωνική Φροντίδα» και σε 
άλλα Υπουργεία κατά το σχεδίασμά και την υλοποίηση 
συναφών παρεμβάσεων. 

γ) Με απόφαση του Υπουργού Εργασίας, Κοινωνικής 
Ασφάλισης και Πρόνοιας ρυθμίζεται κάθε ζήτημα ορ¬ 
γάνωσης και λειτουργίας της Επιτροπής. 

Ε. Η λειτουργία του Προγράμματος «Κατ’ οίκον Κοινω¬ 
νική Φροντίδα» δύναται να καλυφθεί από τις ακόλουθες 
πηγές: 

α) Πόροι του Τακτικού Προϋπολογισμού, 
β) Πόροι του Κρατικού Λαχείου Κοινωνικής Αντίληψης, 
γ) Κεντρικοί Αυτοτελείς Πόροι των Οργανισμών Το¬ 
πικής Αυτοδιοίκησης Α' Βαθμού, 
δ) Πόροι του ΕΣΠΑ 2007-2013 και του ΣΕΣ 2014-2020. 
ε) Πόροι από Προγράμματα της Ευρωπαϊκής Ένωσης, 
στ) Ιδιωτικοί πόροι στο πλαίσιο ανάπτυξης δράσεων 
Εταιρικής Κοινωνικής Ευθύνης προνοιακού χαρακτήρα. 

ζ) Ιδιωτικοί πόροι στο πλαίσιο ανάπτυξης δράσεων 
οργανωμένης κοινωνικής προσφοράς από Ιδρύματα και 
Σωματεία. 

ΣΤ. Για την απρόσκοπτη χρηματοδότηση της υλοποίη¬ 
σης του Προγράμματος «Βοήθεια στο Σπίτι» για το χρο¬ 
νικό διάστημα από 1.10.2013 έως 30.9.2014 μεταφέρονται 
πόροι: α) από το λογαριασμό της Εισφοράς Αλληλεγ¬ 
γύης Συνταξιούχων που τηρείται στο Ασφαλιστικό Κε¬ 
φάλαιο Αλληλεγγύης Γενεών (ΑΚΑΓΕ) μέχρι του ύψους 
των 35 εκατομμυρίων ευρώ ετησίως και εφόσον υπάρχει 
διαθέσιμο υπόλοιπο από τη μηνιαία εξόφληση των δο¬ 
μών του ν. 4019/2011, όπως αυτός ισχύει, σε εφαρμογή 
του προγράμματος «Κατ’ οίκον Φροντίδα Συνταξιούχων» 

(ν. 4052/2012 όπως αυτός ισχύει) και β) από πόρους του 
τακτικού προϋπολογισμού του Υπουργείου Εργασίας, 
Κοινωνικής Ασφάλισης και Πρόνοιας και ειδικότερα 
του Ειδικού Φορέα 33-220, γ) από πόρους του άρθρου 
259 του ν. 3852/2010 του Υπουργείου Εσωτερικών και 
δ) από πόρους της ειδικής εισφοράς ασφαλισμένων 
που θεσμοθετήθηκε με το άρθρο 138 του ν. 4052/2012 
για τη χρηματοδότηση του προγράμματος «Κατ’ οίκον 
Φροντίδα Συνταξιούχων», ύψους έως 5 εκατομμυρίων 
ευρώ, εφόσον υπάρχει διαθέσιμο υπόλοιπο από τη χρη¬ 
ματοδότηση των δικαιούχων του προγράμματος «Κατ’ 
οίκον Φροντίδα Συνταξιούχων» που εξυπηρετούνται από 
άλλους παρόχους. 

Με κοινή απόφαση των Υπουργών Οικονομικών, Εργα¬ 
σίας, Κοινωνικής Ασφάλισης και Πρόνοιας και Εσωτε¬ 
ρικών προσδιορίζονται το ύψος των μεταβιβαζόμενων 
πόρων, η διαδικασία μεταφοράς τους και κάθε άλλη 
αναγκαία λεπτομέρεια. Η διαχείριση των πόρων αυτών, 
η δημιουργία ενιαίου ηλεκτρονικού μητρώου ωφελου- 
μένων και οι διαδικασίες αποτελεσματικής υλοποίησης 
του Προγράμματος καθορίζονται σε προγραμματική 
σύμβαση που υπογράφεται μεταξύ των Υπουργών Ερ¬ 
γασίας, Κοινωνικής Ασφάλισης και Πρόνοιας, Εσωτερι¬ 
κών, του ΙΚΑ-ΕΤΑΜ και της Ελληνικής Εταιρίας Τοπικής 
Ανάπτυξης και Αυτοδιοίκησης Α.Ε. (ΕΕΤΑΑ), περιλαμβά¬ 
νοντας ρήτρες αξιολόγησης της εφαρμογής του Προ¬ 
γράμματος. 

Ζ. Το πρόγραμμα «Βοήθεια στο Σπίτι» δύναται να πα¬ 
ρέχει υπηρεσίες «Κατ’ οίκον Νοσηλείας» με σκοπό τη 
νοσηλεία και ανάρρωση του ασθενούς στο δικό του 
χώρο, εφόσον πληροί τις προϋποθέσεις (προσωπικό, 
εξοπλισμός κ.λπ.) που καθορίζονται με κοινή απόφαση 
των Υπουργών Υγείας και Εργασίας, Κοινωνικής Ασφά¬ 
λισης και Πρόνοιας. Με όμοιες αποφάσεις καθορίζονται 
όλα τα θέματα που αφορούν τις διαδικασίες υλοποί¬ 
ησης της «Κατ’ οίκον Νοσηλείας», καθώς και περιοχές 
πιλοτικής εφαρμογής. 

Η. Οι δήμοι ή τα νομικά τους πρόσωπα που θα απο¬ 
φασίσουν να συνεχίσουν να προσφέρουν υπηρεσίες και 
πέραν της 30ής Σεπτεμβρίου 2014 με το πρόγραμμα 
«Βοήθεια στο Σπίτι», δύνανται από 1ης Ιουνίου 2014 να 
συνάπτουν προγραμματική σύμβαση με το Υπουργείο 
Εργασίας, Κοινωνικής Ασφάλισης και Πρόνοιας, το 
Υπουργείο Εσωτερικών, το Υπουργείο Υγείας, το ΙΚΑ- 
ΕΤΑΜ και την ΕΕΤΑΑ για την εξυπηρέτηση: 

α) ωφελουμένων του προγράμματος «Κατ’ οίκον Φρο¬ 
ντίδα Συνταξιούχων», 

β) δικαιούχων του προγράμματος «Κατ’ οίκον Κοινωνι¬ 
κή Φροντίδα» ηλικιωμένων ανασφάλιστων και ΑμεΑ και 

γ) δικαιούχων του προγράμματος «Κατ’ οίκον Νοση¬ 
λεία». 

Με κοινή απόφαση των Υπουργών Οικονομικών, Ερ¬ 
γασίας, Κοινωνικής Ασφάλισης και Πρόνοιας, Υγείας 
και Εσωτερικών που εκδίδεται μέχρι 30 Απριλίου 2014 
προσδιορίζονται οι διαδικασίες συντονισμού, πιστο¬ 
ποίησης των φορέων παροχής υπηρεσιών, ο έλεγχός 
τους, οι διαδικασίες οικονομικής διαχείρισης, οι πόροι 
χρηματοδότησης, το ύψος, τα κριτήρια και η διαδικα¬ 
σία καταβολής της αποζημίωσης των δήμων ανάλογα 
με τον αριθμό των ωφελουμένων και τον απαιτούμενο 
αριθμό εργαζομένων, καθώς και κάθε άλλη αναγκαία 
διαδικασία και λεπτομέρεια για την απρόσκοπτη υλο¬ 
ποίηση του προγράμματος. 


Θ. Η περίπτωση β' της παρ. 3 του άρθρου 9 του ν. 
4109/2013 (Α' 16) αντικαθίσταται ως εξής: 

«β) Τα τρία Ν.Π.Δ.Δ. που υπάγονται στην «Περιφέρεια 
Κεντρικής Μακεδονίας», ήτοι το «Κέντρο Αποθεραπείας 
και Αποκατάστασης Παιδιών με αναπηρία Θεσσαλονίκης 
(Κ.Α.Α.Π.) - Ο Αγιος Δημήτριος», το «Θεραπευτήριο Χρο¬ 
νιών Παθήσεων - Ο Αγιος Παντελεήμων Θεσσαλονίκης» 
(Θ.Χ.Π.), το «Κέντρο Αποθεραπείας και Αποκατάστασης 
Ατόμων με Αναπηρία Σερρών (Κ,Α.Α.Α.)» συγχωνεύονται 
και συνιστούν νέο Ν.Π.Δ.Δ. με την επωνυμία «ΚΕΝΤΡΟ 
ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ». Το «ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ» αποτελείται 
από τρεις αποκεντρωμένες υπηρεσίες (παραρτήματα) 
με την ονομασία «ΠΑΡΑΡΤΗΜΑ ΑΠΟΘΕΡΑΠΕΙΑΣ ΚΑΙ 
ΑΠΟΚΑΤΑΣΤΑΣΗΣ ΠΑΙΔΙΩΝ ΜΕ ΑΝΑΠΗΡΙΑ ΘΕΣΣΑΛΟ¬ 
ΝΙΚΗΣ», «ΠΑΡΑΡΤΗΜΑ ΧΡΟΝΙΩΝ ΠΑΘΗΣΕΩΝ ΘΕΣΣΑ¬ 
ΛΟΝΙΚΗΣ - Ο ΑΓΙΟΣ ΠΑΝΤΕΛΕΗΜΩΝ» και «ΠΑΡΑΡΤΗΜΑ 
ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΑΤΟΜΩΝ ΜΕ 
ΑΝΑΠΗΡΙΑ ΣΕΡΡΩΝ». Η έδρα του «Κέντρου Κοινωνικής 
Πρόνοιας Περιφέρειας Κεντρικής Μακεδονίας» είναι ο 
Δήμος Θεσσαλονίκης.» 

1. Στην παρ. 3 του άρθρου 9 του ν. 4109/2013 (Α' 16) 
προστίθεται περίπτωση ιγ' ως εξής: 

«ιγ) Το «Κέντρο Παιδικής Μέριμνας Αρρένων Παπάφειο 
Θεσσαλονίκης» παραμένει αυτοτελές νομικό πρόσωπο 
δημοσίου δικαίου.» 

2. α. Όπου από τις διατάξεις των νόμων 3863/2010 (Α' 
115), 3865/2010 (Α'120), 3986/2011 (Α' 152), 4024/2011 (Α' 
226), 4051/2012 (Α'40) και 4093/ 2012 (Α' 222) προβλέπεται 
παρακράτηση ή μείωση υπολογιζόμενη επί του αθροί¬ 
σματος των συντάξεων από οποιαδήποτε πηγή και για 
οποιαδήποτε αιτία, το ποσό της παρακράτησης ή της 
μείωσης επιμερίζεται από 1.1.2013 αναλογικά σε κάθε 
φορέα ή τομέα. 

β. Στις συντάξεις λόγω θανάτου, η προβλεπόμενη 
παρακράτηση ή μείωση από τις αναφερόμενες στο 
προηγούμενο εδάφιο διατάξεις, πραγματοποιείται στο 
καταβαλλόμενο σε κάθε δικαιούχο ποσό. Στις περιπτώ¬ 
σεις που τα συνδικαιούχα πρόσωπα λαμβάνουν και άλλη 
σύνταξη από οποιαδήποτε πηγή και για οποιαδήποτε 
αιτία έχουν ανάλογη εφαρμογή οι διατάξεις του πρώ¬ 
του εδαφίου. 

3. Το στοιχείο θ' της παρ. 15 του άρθρου 9 του ν. 3029/ 
2002 (Α' 160) αντικαθίσταται ως ακολούθως: 

«Συλλέγει, οργανώνει, επεξεργάζεται και αξιολογεί 
τα απαραίτητα για την εκπλήρωση της αποστολής της 
τεχνικά, οικονομικά, λογιστικά, δημογραφικά και άλλα 
συναφή στοιχεία ανά άτομο, αλλά και συγκεντρωτικά 
στοιχεία που αφορούν στους ασφαλιστικούς οργανι¬ 
σμούς που έχουν μορφή Ν.Π.Δ.Δ., στους ασφαλιστικούς 
οργανισμούς που έχουν μορφή Ν.Π.Ι.Δ. και υπάγονται 
στον παρόντα νόμο και κάθε άλλον ασφαλιστικό ορ¬ 
γανισμό που τελεί υπό την εποπτεία του Υπουργού 
Εργασίας, Κοινωνικής Ασφάλισης και Πρόνοιας ή άλλου 
Υπουργού. Τα στοιχεία συλλέγονται από τους ανωτέρω 
φορείς ή/και από οποιονδήποτε άλλο φορέα διαθέτει 
τα στοιχεία αυτά. 

Ειδικά για τα στοιχεία που αφορούν στο δημό¬ 
σιο τομέα, αυτά συλλέγονται από την Ε.Α.Π. (Ενιαία 
Αρχή Πληρωμών), την υπηρεσία απογραφής ή/και από 
οποιονδήποτε άλλο φορέα τα διαθέτει. Με απόφαση 
του Υπουργού Εργασίας, Κοινωνικής Ασφάλισης και 

Πρόνοιας καθορίζονται τα στοιχεία αυτά, ο τρόπος χο¬ 
ρήγησής τους στην Ε.Α.Α. (Εθνική Αναλογιστική Αρχή), 
καθώς και κάθε άλλη αναγκαία λεπτομέρεια.» 

Άρθρο 128 

Απλούστευση της διαδικασίας χορήγησης των αδειών 
κυκλοφορίας και μεταβίβασης της κυριότητας 
των φορτηγών αυτοκινήτων ιδιωτικής χρήσης 

1. Από την ισχύ του παρόντος ως τίτλος κυριότητας 
των φορτηγών αυτοκινήτων ιδιωτικής χρήσης μικτού 
βάρους κάτω των 4.000 χιλιόγραμμων θεωρείται: 

α) για τα άνευ αριθμού κυκλοφορίας: 

ί. το εκδιδόμενο από τις αρμόδιες τελωνειακός αρχές 
πιστοποιητικό ταξινόμησης για τα εισαγόμενα από τρί¬ 
τες χώρες, τα προερχόμενα από άλλα κράτη-μέλη της 
Ευρωπαϊκής Ένωσης, τα εγχωρίως παραγόμενα και τα 
οχήματα που παράγονται υπό καθεστώς τελωνειακής 
επίβλεψης ή 

ϋ. το πιστοποιητικό μεταβιβαστικό κυριότητας αυτο¬ 
κινήτου οχήματος που εκδίδεται από τις Υπηρεσίες 
Διαχείρισης Δημόσιου Υλικού (Διεύθυνση Διαχείρισης 
Δημόσιου Υλικού, Τελωνεία, Δ.Ο.Υ. και Υ.Δ.Ε.). 

β) για τα έχοντα αριθμό κυκλοφορίας, η άδεια κυκλο¬ 
φορίας του οχήματος. 

Η άδεια αυτή χορηγείται μόνο με την υποβολή των 
παραπάνω πιστοποιητικών. 

2. Η μεταβίβαση της κυριότητας των, κατά την πα¬ 
ράγραφο 1 περίπτωση α', αναφερομένων κατηγοριών 
αυτοκινήτων οχημάτων ενεργείται με απλή πράξη των 
μερών, αναγραφόμενης με μέριμνα και ευθύνη τούτων 
επί των κατά την ίδια διάταξη πιστοποιητικών. Στην 
περίπτωση όπου από το παραστατικό τελωνισμού του 
φορτηγού αυτοκινήτου οχήματος προκύπτει απαγόρευ¬ 
ση μεταβίβασης της κυριότητας αυτού πριν από την 
παρέλευση του ισχύοντος περιοριστικού διαστήματος 
της δεκαετίας, λόγω παραλαβής του με απαλλαγή από 
δασμούς και φόρους, η πράξη της μεταβίβασης ενερ- 
γείται μόνον εφόσον προηγουμένως έχουν καταβληθεί 
στην αρμόδια τελωνειακή αρχή οι οφειλόμενες επιβα¬ 
ρύνσεις. Σε περίπτωση όπου έχει παρέλθει το ανωτέ¬ 
ρω ισχύον περιοριστικό διάστημα για την τελωνειακή 
αποδέσμευση του φορτηγού αυτοκινήτου, η πράξη της 
μεταβίβασης ενεργείται κατόπιν έγκρισης της αρμόδιας 
τελωνειακής αρχής. 

3. Η μεταβίβαση της κυριότητας, από επαχθή αιτία, 
των αυτοκινήτων οχημάτων της παραγράφου 1 περίπτω¬ 
ση β' συντελείται με έγγραφη συμφωνία των μερών, η 
οποία καταχωρείται με ευθύνη τους στην οικεία θέση 
της άδειας κυκλοφορίας του οχήματος. Ο αρμόδιος 
υπάλληλος της Διεύθυνσης Μεταφορών και Επικοινω¬ 
νιών της Περιφέρειας, ενώπιον του οποίου γίνεται η 
πράξη της μεταβίβασης, κρατά την άδεια κυκλοφορίας 
του οχήματος, που μεταβιβάστηκε και αμέσως, μέσω 
του μηχανογραφικού συστήματος ΟΝ-ΕΙΝΕ, εκδίδει νέα 
άδεια κυκλοφορίας στο όνομα του αγοραστή, η οποία 
και παραδίδεται στο νέο αγοραστή. 

4. Με απόφαση του Υπουργού Υποδομών, Μεταφορών 
και Δικτύων επιτρέπεται η επέκταση της κατάργησης 
του βιβλιαρίου μεταβολών και κυριότητας και σε άλλες 
κατηγορίες οχημάτων. 

5. Από την ισχύ του παρόντος καταργείται η υποχρέ¬ 
ωση τήρησης κατά τα προβλεπόμενα στο ν.δ. 1146/1972 
(Α' 64) βιβλιαρίου μεταβολών και κυριότητας για τα 


φορτηγά αυτοκίνητα ιδιωτικής χρήσης μικτού βάρους 
κάτω των 4.000 χιλιογράμμων. 

6. Κατά τα λοιπά ισχύουν οι προβλεπόμενες διατάξεις 
για το δικαίωμα θέσης σε κυκλοφορία των φορτηγών 
αυτοκινήτων ιδιωτικής χρήσης μικτού βάρους κάτω των 
4.000 χιλιογράμμων. 

Άρθρο 129 

Μεταφορά αρμοδιοτήτων και Υπηρεσιών της ΓΓΔΕ 

στην Αποκεντρωμένη Διοίκηση και τις Περιφέρειες 

1. Οι υφιστάμενοι Τομείς Αποκατάστασης Σεισμοπλή¬ 
κτων (ΤΑΣ) και Τομείς Αποκατάστασης Πυροπλήκτων 
(ΤΑΠ) που έχουν συσταθεί κατ’ εξουσιοδότηση της παρ. 
3 του άρθρου 9 του ν. 867/1979 (Α' 24) και της παρ. 3 του 
άρθρου 2 του ν. 1190/1981 (Α' 203) υπάγονται διοικητικά 
στις Αποκεντρωμένες Διοικήσεις στην περιφέρεια των 
οποίων εδρεύουν, λειτουργούν σε επίπεδο αυτοτελούς 
τμήματος και εξακολουθούν να ασκούν τις ανατεθεί- 
σες σε αυτούς αρμοδιότητες, ευθύς ως πληρωθούν οι 
ισάριθμες με τις καταργούμενες, κατά την παράγραφο 
7, θέσεις που συστήνονται με το νόμο αυτόν στις πα¬ 
ραπάνω Αποκεντρωμένες Διοικήσεις. 

2. Η Υπηρεσία Αποκατάστασης Σεισμοπλήκτων Βόρει¬ 
ας Ελλάδας (ΥΑΣΒΕ) που συστήθηκε με τις διατάξεις της 
παρ. 1 του άρθρου 9 του ν. 867/1979 υπάγεται διοικητικά 
στην Αποκεντρωμένη Διοίκηση Μακεδονίας - Θράκης, 
λειτουργεί σε επίπεδο Διεύθυνσης και εξακολουθεί με 
την έναρξη λειτουργίας της να ασκεί τις ανατεθείσες σε 
αυτή αρμοδιότητες, ευθύς ως πληρωθούν οι ισάριθμες 
με τις καταργούμενες, κατά την παράγραφο 7, θέσεις 
που συστήνονται με το νόμο αυτόν στην παραπάνω 
Αποκεντρωμένη Διοίκηση. 

3. Η έναρξη λειτουργίας των ΤΑΣ, ΤΑΠ και ΥΑΣΒΕ στις 
Αποκεντρωμένες Διοικήσεις γίνεται με Διαπιστωτική 
Πράξη του Γενικού Γραμματέα της οικείας Αποκεντρω¬ 
μένης Διοίκησης. Μέχρι την έκδοση της ως άνω πράξης 
οι αρμοδιότητες των ως άνω Υπηρεσιών ασκούνται από 
την Υπηρεσία Αποκατάστασης Σεισμοπλήκτων της Γ ε¬ 
νικής Γραμματείας Δημοσίων Έργων (ΓΓΔΕ). 

4. Η παρ. 1 του άρθρου 3 του ν. 1190/1981 αντικαθί¬ 
σταται ως εξής: 

«1. Ο Υπουργός Υποδομών, Μεταφορών και Δικτύων 
δύναται με απόφασή του να μεταβιβάζει στους Γενι¬ 
κούς Γραμματείς Περιφέρειας και στον Προϊστάμενο 
της Υπηρεσίας Αποκατάστασης Σεισμοπλήκτων (ΥΑΣ) 
αρμοδιότητές του σχετικές με το έργο της αποκατά¬ 
στασης των ζημιών.» 

5. Οι αρμοδιότητες του Υπουργού Υποδομών, Μετα¬ 
φορών και Δικτύων που προβλέπονται στους νόμους 
867/1979 (Α' 24) και 1190/1981 εξακολουθούν να ισχύουν, 
με τη διαφοροποίηση ότι για τη σύσταση των Τομέων 
Αποκατάστασης (ΤΑΣ ή ΤΑΠ) στις Αποκεντρωμένες 
Διοικήσεις ή την κατάργηση αυτών συμπράττει και ο 
Υπουργός Εσωτερικών. 

6. Οι αρμοδιότητες και τα υλοποιούμενα έργα των πιο 
κάτω Ειδικών Υπηρεσιών ΔημοσίωνΈργων και των πα¬ 
ρακάτω Τμημάτων της Ειδικής Υπηρεσίας Συντήρησης 
Αυτοκινητοδρόμων της Γ ενικής Γ ραμματείας Δημοσίων 
Έργων μεταφέρονται στις 31.10.2013 στην Περιφέρεια 
στην οποία εδρεύουν ως εξής: 

α. Η Ειδική Υπηρεσία ΔημοσίωνΈργων Επαναδημιουρ- 
γίας Λίμνης Κάρλας που συστήθηκε με το π.δ. 231/1999 

(Α' 194), όπως τροποποιήθηκε και ισχύει, στην Περιφέ¬ 
ρεια Θεσσαλίας. 

β. Η Ειδική Υπηρεσία ΔημοσίωνΈργων'Υδρευσης Ρό¬ 
δου που συστήθηκε με το π.δ. 26/1999 (Α' 22), όπως τρο¬ 
ποποιήθηκε και ισχύει, στην Περιφέρεια Νοτίου Αιγαίου. 

γ. Το Τμήμα Εκτέλεσης'Εργων Συντήρησης Αττικής και 
Κεντρικής Μακεδονίας της Ειδικής Υπηρεσίας Δημοσίων 
Έργων Συντήρησης Αυτοκινητοδρόμων που συστήθηκε 
με το π.δ. 219/1997 (Α' 168), όπως τροποποιήθηκε και 
ισχύει, στην Περιφέρεια Αττικής και στην Περιφέρεια 
Κεντρικής Μακεδονίας, αντίστοιχα. 

Επίσης, μεταφέρονται στις παραπάνω Περιφέρειες, 
αντίστοιχα, οι αρμοδιότητες Προϊστάμενης Αρχής, που 
ασκούνται από Υπηρεσίες της Γενικής Γραμματείας 
Δημοσίων Έργων, σε όλα τα έργα και συμβάσεις που 
υλοποιούνται από τις πιο πάνω Υπηρεσίες. 

Η άσκηση των ως άνω αρμοδιοτήτων από τις Περιφέ¬ 
ρειες αρχίζει μετά από την πάροδο δέκα (10) ημερών 
από την ισχύ της κοινής απόφασης της παραγράφου 8 
του παρόντος και ευθύς ως πληρωθούν ισάριθμες με 
τις καταργούμενες, κατά την παράγραφο 7, θέσεις οι 
οποίες συστήνονται με το νόμο αυτόν στις πιο πάνω 
περιφέρειες. Μέχρι τότε οι αρμοδιότητες αυτές ασκού¬ 
νται από Υπηρεσίες της Γ ενικής Γ ραμματείας Δημοσίων 
Έργων, που ορίζονται με απόφαση του Υπουργού Υπο¬ 
δομών, Μεταφορών και Δικτύων. 

Οι αναφερόμενες στην παράγραφο αυτή Υπηρεσίες 
της Γενικής Γραμματείας Δημοσίων Έργων καταργού- 
νται στη Γενική Γραμματεία Δημοσίων Έργων με την 
έκδοση της απόφασης του προηγουμένου εδαφίου. 

7. Οι θέσεις ανά κατηγορία κλάδου ή/και ειδικότητα 
του μόνιμου και με σχέση εργασίας ιδιωτικού δικαίου 
αορίστου χρόνου προσωπικού των οργανικών μονάδων 
των παραγράφων 1, 2 και 6 του παρόντος άρθρου της 
Γενικής Γραμματείας Δημοσίων Έργων καταργούνται 
την 31η Οκτωβρίου 2013, σύμφωνα με τις διατάξεις της 
παρ. 1 του άρθρου 90 του ν. 4172/2013. Το εν λόγω 
προσωπικό τίθεται σε διαθεσιμότητα, σύμφωνα με τις 
διατάξεις του ιδίου άρθρου του νόμου αυτού και κατά 
παρέκκλιση των περιπτώσεων Α', Β', Γ', Ε' της παρα¬ 
γράφου 2 του ιδίου άρθρου. Η μετάταξη - μεταφορά του 
προσωπικού που τίθεται σε διαθεσιμότητα, σύμφωνα με 
το προηγούμενο εδάφιο, διενεργείται σύμφωνα με τις 
διατάξεις του άρθρου 91 του ν. 4172/2013. 

Δεν τίθενται σε διαθεσιμότητα οι υπάλληλοι που πλη¬ 
ρούν τις προϋποθέσεις των περίπτωσης Δ' της παρ. 2 
του άρθρου 90 του ν. 4172/2013, οι οποίοι μετατάσσονται 
αυτοδικαίως, σε συνιστώμενες προσωποπαγείς θέσεις 
κατηγορίας και κλάδου αντίστοιχου με τα τυπικά τους 
προσόντα στη ΓΓΔΕ. 

Κάθε απόφαση μετάταξης του προσωπικού που υπη¬ 
ρετεί στις οργανικές μονάδες των παραγράφων 1,2 και 
6 και έχει δημοσιευθεί μετά την 1.8.2013 αυτοδικαίως 
καταργείται και το αναφερόμενο προσωπικό εντάσσεται 
στις ρυθμίσεις του παρόντος. 

8. Οι Αποκεντρωμένες Διοικήσεις και οι Περιφέρειες 
των παραγράφων 1. 2 και 6 του παρόντος υπεισέρχονται 
αυτοδικαίως σε όλες τις υποχρεώσεις και δικαιώματα 
που απορρέουν από τις πάσης φύσεως συμβάσεις που 
σχετίζονται με τις μεταφερόμενες αρμοδιότητες και 
έργα, εφαρμοζομένων αναλόγως των διατάξεων των 
παραγράφων 5 και 6 του άρθρου 8 του ν. 4018/2011 (Α' 
215). Με κοινή απόφαση των Υπουργών Εσωτερικών και 


Υποδομών, Μεταφορών και Δικτύων που δημοσιεύεται 
στην Εφημερίδα της Κυβερνήσεως, καθορίζονται θέμα¬ 
τα σχετικά με τη μεταφορά αρμοδιοτήτων και εκτελού- 
μενων έργων και λοιπών συναφών θεμάτων. Η εν λόγω 
απόφαση εκδίδεται εντός είκοσι (20) ημερών από την 
έναρξη ισχύος του παρόντος. 

9. Στις Αποκεντρωμένες Διοικήσεις που αναφέρονται 
στις παραγράφους 1 και 2 και στις Περιφέρειες που 
αναφέρονται στην παράγραφο 6, συστήνονται από την 
31η Οκτωβρίου 2013 ισάριθμες και αντίστοιχες με τις 
καταργούμενες, με την παράγραφο 7, θέσεις προσω¬ 
πικού, οι οποίες πληρούνται μέχρι την 31η Δεκεμβρίου 
2013, για την άσκηση των μεταφερομένων αρμοδιοτήτων 
στις Υπηρεσίες αυτές. 

Άρθρο 130 

Τροποποίηση της παρ. 5 του άρθρου 17 
του ν. 3371/2005 

Το τρίτο εδάφιο της παρ. 5 του άρθρου 17 του ν. 3371/ 
2005 (Α' 178) τροποποιείται και προστίθεται τέταρτο 
εδάφιο ως εξής: 

«Εάν, συνεπεία των εταιρικών μετασχηματισμών, οι 
μέτοχοι της απορροφώμενης, διασπώμενης ή μετατρε- 
πόμενης εταιρίας λαμβάνουν εισηγμένες μετοχές σε 
οργανωμένη αγορά κράτους άλλου πλην της Ελλάδας, 
σύμφωνα με τους όρους των ανωτέρω μετασχηματι¬ 
σμών, το ποσοστό της απαιτούμενης πλειοψηφίας του 
πρώτου εδαφίου ορίζεται σε 90%. Τα προηγούμενα 
εδάφια της παρούσας παραγράφου δεν εφαρμόζονται 
εάν, συνεπεία εταιρικών μετασχηματισμών, οι μέτοχοι 
της απορροφώμενης, διασπώμενης ή μετατρεπόμενης 
εταιρίας λαμβάνουν μετοχές εισηγμένες σε οργανωμένη 
αγορά στην Ελλάδα.» 

Άρθρο 131 

Ρυθμίσεις θεμάτων ΕΥΔΑΠ Α.Ε., ΕΥΑΘ Α.Ε. 
και ΕΥΑΘ Παγίων 

Ια. Μετά το πρώτο εδάφιο του άρθρου 45 του ν. 4179/ 
2013 (Α' 175) προστίθενται εδάφια ως εξής: 

«Το ποσό των απαιτήσεων της ΕΥΔΑΠ Α.Ε. προσδιο¬ 
ρίζεται με την εν λόγω κοινή υπουργική απόφαση, αφού 
συνυπολογισθούν και τα στοιχεία που έχουν εγκριθεί 
από τις Τακτικές Γενικές Συνελεύσεις της ΕΥΔΑΠ Α.Ε. 
έως τις 30.6.2013. Το προσδιορισθέν κατά τα ανωτέρω 
ποσό εξοφλείται κατά παρέκκλιση των περί παραγρα¬ 
φής διατάξεων.» 

β. Τυχόν λοιπές εκατέρωθεν αξιώσεις μεταξύ του Ελ¬ 
ληνικού Δημοσίου και της ΕΥΔΑΠ Α.Ε., πηγάζουσες από 
την από 9.12.1999 μεταξύ τους σύμβαση, η οποία υπεγρά- 
φη σε εκτέλεση του άρθρου 2 παρ. 2 του ν. 2744/1999 
«Ρυθμίσεις θεμάτων της Εταιρείας'Υδρευσης και Αποχέ¬ 
τευσης Πρωτευούσης (ΕΥΔΑΠ) και άλλες διατάξεις» (Α' 
222), και μέχρι την ψήφιση του παρόντος αποσβένυνται. 

2.Έργα και μελέτες αρμοδιότητας ΕΥΑΘ Παγίων που 
ανατέθηκαν και χρηματοδοτήθηκαν μονομερώς από 
την ΕΥΑΟ Α.Ε. μετά τις 26.7.2001, χωρίς να υπογραφούν 
μεταξύ των δυο μερών οι προβλεπόμενες συμβά- σεις 
στην παρ. 3 του άρθρου 24 του ν. 2937/2001, όπως αυτή 
αντικαταστάθηκε με την παρ. 1 του άρθρου 43 του ν. 
3316/ 2005, είναι δυνατόν να μεταβιβασθούν στην ΕΥΑΘ 
Παγίων, κατόπιν απόφασης των διοικητικών συμβουλίων 
των δύο ενδιαφερομένων νομικών προσώπων. 

Ως έργα αρμοδιότητας ΕΥΑΘ Παγίων θεωρούνται τα 
προβλεπόμενα στην παράγραφο 2 του άρθρου 5 της 
σύμβασης που υπογράφηκε στις 27.7.2001, δυνάμει της 
παρ. 3 του άρθρου 20 του ν. 2937/2001, μεταξύ του Ελ¬ 
ληνικού Δημοσίου, της ΕΥΑΘ Παγίων και της ΕΥΑΘ Α.Ε.. 
Ως αξία των μελετών που είναι δυνατόν να μεταβιβα- 
σθούν, σύμφωνα με την παρούσα διάταξη, στην ΕΥΑΘ 
Παγίων, ορίζεται η δαπάνη στην οποία υποβλήθηκε η 
ΕΥΑΘ Α.Ε. για την απόκτησή τους χωρίς ΦΠΑ και η 
οποία θα προκύψει από τους αντίστοιχους εγκεκριμέ¬ 
νους λογαριασμούς που αφορούν στις εν λόγω μελέτες. 
Αντίστοιχα, η αναπόσβεστη αξία των μεταβιβαζόμενων 
έργων θα προκύψει μετά από αποτίμηση, σύμφωνα με 
την παρ. 5 του άρθρου 43 του ν. 2190/1920, η οποία 
θα διενεργηθεί από ορκωτό ελεγκτή που θα διοριστεί 
από κοινού από τα ενδιαφερόμενο μέρη για το σκοπό 
αυτόν. Η εργασία του ορκωτού ελεγκτή θα διενεργηθεί 
σύμφωνα με το Διεθνές Πρότυπο Συναφών Υπηρεσιών 
(Ι8Β3) 4400 που ισχύει κατά τις «Αναθέσεις Εκτέλεσης 
Προσυμφωνημένων Διαδικασιών Συναφών με Χρημα¬ 
τοοικονομική Πληροφόρηση». Η μεταβίβαση θα γίνει 
με πρωτόκολλα παράδοσης - παραλαβής που θα υπο- 
γραφούν μεταξύ της ΕΥΑΘ Α.Ε. και της ΕΥΑΘ Παγίων, 
στα οποία θα περιγράφονται σαφώς τα μεταβιβαζόμενα 
περιουσιακά στοιχεία και τα οποία εγκρίνονται με κοινή 
απόφαση των Υπουργών Οικονομικών και Μακεδονίας 
και Θράκης. Η εγκριτική απόφαση, με τα συνημμένα 
πρωτόκολλα, αποτελεί τίτλο μεταγραφής, ο οποίος, 
εφόσον απαιτηθεί, μεταγράφεται ατελώς στα οικεία 
υποθηκοφυλακεία. Οι μεταβιβάσεις αυτές απαλλάσσο¬ 
νται από κάθε φόρο, τέλος χαρτοσήμου ή άλλο τέλος 
και εισφορά ή δικαίωμα υπέρ του Δημοσίου, Ν.Π.Δ.Δ. 
ή οποιουδήποτε τρίτου. Ειδικά, όσον αφορά το Φόρο 
Προστιθέμενης Αξίας (ΦΠΑ) εφαρμόζονται οι διατάξεις 
του Κώδικα ΦΠΑ (ν. 2859/2000), όπως ισχύουν. Με την 
ολοκλήρωση της μεταβίβασης των έργων και μελετών 
από την ΕΥΑΘ ΑΕ στην ΕΥΑΘ Παγίων επέρχεται ισό¬ 
ποση μείωση των υφιστάμενων οφειλών της ΕΥΑΘ ΑΕ 
προς την ΕΥΑΘ Παγίων. 

3. Στο δεύτερο εδάφιο του άρθρου 22Θ του ν. 2937/ 
2001 (Α' 169), όπως προστέθηκε με την παράγραφο 5 
του άρθρου 138 του ν. 4070/2012, διαγράφονται οι λέξεις 
«Υποδομών, Μεταφορών και Δικτύων» και αντικαθίστα¬ 
νται από τις λέξεις «του εποπτεύοντος Υπουργού». 

4. Στο τέλος του άρθρου 22Θ του ν. 2937/2001 (Α' 169), 
όπως τροποποιείται με το παρόν, προστίθεται εδάφιο 
ως εξής: 

«Με κοινή απόφαση των Υπουργών Οικονομικών και 
του εποπτεύοντος Υπουργού, μπορεί στον ιδιώτη που 
ορίζεται ως Πρόεδρος του Διοικητικού Συμβουλίου της 
Ε.Υ.Α.Θ. Παγίων, να ανατίθενται καθήκοντα πλήρους 
απασχόλησης και να καθορίζεται η αμοιβή αυτού από 
την ανάληψη των καθηκόντων του.» 

Άρθρο 132 

Συγχώνευση των εταιριών Δ.ΕΠ.Α.ΝΟ.Μ. Α.Ε., ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε. και Ο.Σ.Κ. Α.Ε. 

1. Συγχώνευση με σύσταση νέας ανώνυμης εταιρίας. 

1.1. Οι εταιρίες: (α) ανώνυμη εταιρία με την επωνυ¬ 
μία «Δημόσια Επιχείρηση Ανέγερσης Νοσηλευτικών 
Μονάδων Ανώνυμη Εταιρεία», το διακριτικό τίτλο 
«Δ.ΕΠ.Α.ΝΟ.Μ. Α.Ε.» και αριθμό Μ.Α.Ε. 46490/01/Β/00/ 417, 
(β) ανώνυμη εταιρία με την επωνυμία «ΘΕΜΙΣ ΚΑΤΑΣ¬ 


ΚΕΥΑΣΤΙΚΗ Α.Ε.» και αριθμό Μ.Α.Ε. 38231/108/ Β/97/01 
και (γ) ανώνυμη εταιρία με την επωνυμία «Οργανισμός 
Σχολικών Κτιρίων Ανώνυμη Εταιρία», το διακριτικό τίτλο 
«Ο.Σ.Κ. Α.Ε.» και αριθμό Μ.Α.Ε. 42017/01/ Β/98/19, συγχω¬ 
νεύονται σε νέα εταιρία που συνιστάται με τον παρόντα 
νόμο, με έδρα την Αθήνα. Η νέα εταιρία με την επωνυμία 
«ΚΤΙΡΙΑΚΕΣ ΥΠΟΔΟΜΕΣ ΑΝΩΝΥΜΗ ΕΤΑΙΡΙΑ» και διακρι¬ 
τικό τίτλο «ΚΤΙΡΙΑΚΕΣ ΥΠΟΔΟΜΕΣ Α.Ε.» είναι εταιρία 
Κοινής Ωφέλειας (ΔΕΚΟ) και λειτουργεί σύμφωνα με 
τις διατάξεις του ν. 3429/2005 περί ΔΕΚΟ, όπως έχει 
τροποποιηθεί και ισχύει. 

1.2. Η συγχώνευση της παραγράφου 1 του παρόντος 
άρθρου μεταξύ των ως άνω αναφερόμενων ανωνύμων 
εταιριών («οι Συγχωνευόμενες Εταιρίες»), διενεργείται 
σύμφωνα με τις διατάξεις του παρόντος άρθρου, κατά 
παρέκκλιση των οικείων διατάξεων νόμου, συμπληρω¬ 
ματικά δε και κατά το μέτρο που δεν αντίκεινται στις 
διατάξεις του παρόντος, εφαρμόζονται τα άρθρα 68 
παρ. 3, 75 και 80 παρ.1 του κ.ν. 2190/1920 σε συνδυασμό 
με τις διατάξεις των άρθρων 1 έως 5 του ν. 2166/1993, 
όπως ισχύουν. 

1.3. Η συγχώνευση του παρόντος άρθρου πραγμα¬ 
τοποιείται, ολοκληρώνεται και τα αποτελέσματά της 
επέρχονται αυτοδικαίως από την καταχώρηση στο Μη¬ 
τρώο Ανωνύμων Εταιριών της διαπιστωτικής πράξης 
περί συγχώνευσης, κατά τα αναφερόμενα στην παρά¬ 
γραφο 4 του παρόντος άρθρου, με εξαίρεση τη δεύτερη 
συγχωνευόμενη εταιρεία, η οποία συνεχίζει να διατηρεί 
τη νομική προσωπικότητά της και να εκπληρώνει τους 
σκοπούς της μέχρι τις 31.7.2015, από την επομένη της 
οποίας επέρχονται γί αυτήν, αυτοδίκαια, τα αποτελέ¬ 
σματα της συγχώνευσης. 

1.4. Από την επέλευση των αποτελεσμάτων της συγ¬ 
χώνευσης και εφεξής, οι σκοποί των συγχωνευόμενων 
εταιριών (ΔΕΠΑΝΟΜ ΑΕ, ΘΕΜΙΣ ΚΑΤΑΣΚΕΥΑΣΤΙΚΗ ΑΕ, 
ΟΣΚ ΑΕ) θα εκπληρώνονται από τη νέα εταιρία «ΚΤΙΡΙ- 
ΑΚΕΣ ΥΠΟΔΟΜΕΣ Α.Ε.», υπό την επιφύλαξη της παρα¬ 
γράφου 1.3 του παρόντος άρθρου. 

2. Καταστατικό της νέας εταιρίας 

2.1. Υπό την επιφύλαξη της παραγράφου 1.4 του πα¬ 
ρόντος άρθρου, κύριος σκοπός της νέας εταιρίας είναι: 

(α) Η μελέτη, απόκτηση γης, κατασκευή, επέκταση, 
ανακαίνιση, επισκευή, συντήρηση και εξοπλισμός κτιρι- 
ακών εγκαταστάσεων και εν γένει υποδομών δημοσίου 
ενδιαφέροντος, ιδίως κτιριακών εγκαταστάσεων και εν 
γένει υποδομών: (ί) των φορέων και των δομών εκπαί¬ 
δευσης και κατάρτισης και των φορέων διοίκησής τους, 
καθώς και κάθε άλλης υπηρεσίας ή νομικού προσώπου 
που εποπτεύεται από το Υπουργείο Παιδείας και Θρη¬ 
σκευμάτων ή υπάγεται σε αυτό, (ν) νοσηλευτικών και 
υγειονομικών μονάδων, εγκαταστάσεων των τμημάτων 
ιατρικής των ανωτάτων εκπαιδευτικών ιδρυμάτων, κα¬ 
θώς και κάθε άλλης υπηρεσίας ή νομικού προσώπου 
που εποπτεύεται από το Υπουργείο Υγείας ή υπάγεται 
σε αυτό, (μι) δικαστικών κτιρίων, σωφρονιστικών κατα¬ 
στημάτων καθώς και καταστημάτων κάθε άλλης υπη¬ 
ρεσίας ή νομικού προσώπου που εποπτεύεται από το 
Υπουργείο Δικαιοσύνης, Διαφάνειας και Ανθρωπίνων 
Δικαιωμάτων ή υπάγεται σε αυτό, (ίν) κάθε υπηρεσίας ή 
νομικού προσώπου που εποπτεύεται από το Υπουργείο 
Υποδομών, Μεταφορών και Δικτύων ή υπάγεται σε αυτό, 
(ν) που θα έχουν ενταχθεί στο εγκεκριμένο πρόγραμμα 
υλοποίησης έργων της εταιρίας. 

(β) Η παροχή υπηρεσιών διοίκησης, επίβλεψης και 
παρακολούθησης της εκτέλεσης συμβάσεων μελετών, 
έργων, προμηθειών και υπηρεσιών, στα ανωτέρω αντι¬ 
κείμενα. 

(γ) Η επεξεργασία, κατάρτιση και υλοποίηση βραχυ¬ 
χρόνιων και μακροχρόνιων προγραμμάτων εκτέλεσης 
έργων και εκπόνησης μελετών, καθώς και η παρακο¬ 
λούθηση της εφαρμογής αυτών. Η ανέγερση κτιρίων 
πλήρως αποπερατωμένων «με το κλειδί στο χέρι». 

(δ) Η ανάθεση σε τρίτους, με την εκάστοτε προβλεπό- 
μενη νόμιμη διαδικασία ανάθεσης και κατά το μέτρο που 
κρίνεται σκόπιμο ή αναγκαίο, και η επίβλεψη συμβάσεων 
έργων, προμηθειών ή υπηρεσιών, για την εκπλήρωση 
των σκοπών της εταιρίας, κατά τις διατάξεις του πα¬ 
ρόντος άρθρου, καθώς και η ανάθεση συμβάσεων με τη 
μέθοδο της παραχώρησης ή της σύμπραξης δημόσιου 
και ιδιωτικού τομέα ή κάθε άλλη συναφή μέθοδο, σύμ¬ 
φωνα με το νόμο. 

2.2. Για την εκπλήρωση των σκοπών της, η εταιρία 
μπορεί ιδίως: 

(α) Να επιχορηγείται από τον τακτικό προϋπολογισμό 
ή το Πρόγραμμα Δημοσίων Επενδύσεων και εν γένει να 
δέχεται εθνικούς ή κοινοτικούς πόρους, να δανείζεται 
και να εξευρίσκει κεφάλαια, συμπεριλαμβανομένης και 
της έκδοσης ομολογιών, υποσχετικών και άλλων τίτλων 
ή εγγράφων που ενσωματώνουν οφειλή χρέους (χρε¬ 
όγραφα), καθώς επίσης και να συνάπτει συμβάσεις σε 
σχέση με τα προαναφερόμενα. 

(β) Να προβαίνει σε πρόσκτηση, αγορά, ανταλλαγή και 
με οποιονδήποτε τρόπο απόκτηση, διάθεση ή πώληση 
κάθε είδους ακινήτων, αστικών ή μη, σύμφωνα με τις 
οικείες διατάξεις νόμου. 

(γ) Να προβαίνει στη χρηματοδοτική μίσθωση ακινή¬ 
των και κινητών πραγμάτων. 

(δ) Να διενεργεί κάθε άλλη δραστηριότητα που σχε¬ 
τίζεται άμεσα ή έμμεσα με τους παραπάνω σκοπούς 
της εταιρίας. 

2.3. (α) Το μετοχικό κεφάλαιο της νέας εταιρίας «ΚΤΙΡΙ- 
ΑΚΕΣ ΥΠΟΔΟΜΕΣ Α.Ε.» αυξάνεται λόγω της συγχώνευ¬ 
σης και ανέρχεται στο άθροισμα: (αα) του υφιστάμενου 
μετοχικού κεφαλαίου της εκ των συγχωνευόμενων εται¬ 
ριών ΔΕΠΑΝΟΜ ΑΕ, πλέον, (ββ) του υφιστάμενου μετο¬ 
χικού κεφαλαίου της εκ των συγχωνευόμενων εταιριών 
ΘΕΜΙΣ ΚΑΤΑΣΚΕΥΑΣΤΙΚΗ ΑΕ και (γγ) του υφιστάμενου 
μετοχικού κεφαλαίου της εκ των συγχωνευόμενων εται¬ 
ριών Ο.Σ.Κ. Α.Ε.. Μέχρι τις 31.7.2015 το μετοχικό κεφάλαιο 
της εταιρείας αποτελείται από το άθροισμα των μετο¬ 
χικών κεφαλαίων της ΔΕΠΑΝΟΜ ΑΕ και της Ο.Σ.Κ. Α.Ε.. 

(β) Το μετοχικό κεφάλαιο της νέας εταιρίας «ΚΤΙΡΙΑ- 
ΚΕΣ ΥΠΟΔΟΜΕΣ Α.Ε.» ενσωματώνεται σε μία (1) μετοχή, 
κυριότητας του Ελληνικού Δημοσίου. 

3. Όροι και συνέπειες της συγχώνευσης. 

3.1. Με την καταχώρηση στο Μητρώο Ανωνύμων Εται¬ 
ριών της διαπιστωτικής πράξης της παραγράφου 4 του 
παρόντος άρθρου, υπό την επιφύλαξη της παραγράφου 

1.3 του παρόντος, οι συγχωνευόμενες εταιρίες λύονται, 
χωρίς να εκκαθαρίζονται, οι μετοχές τους ακυρώνο¬ 
νται, το δε σύνολο της περιουσίας τους (ενεργητικό 
και παθητικό) μεταβιβάζεται στη νέα εταιρία, η οποία 
εφεξής υποκαθίσταται λόγω οιονεί καθολικής διαδοχής 
σε όλα τα δικαιώματα, απαιτήσεις και υποχρεώσεις των 
συγχωνευόμενων εταιριών, κατά τα λοιπά δε εφαρμόζο¬ 


νται οι όροι και επέρχονται οι συνέπειες της παρούσας 
παραγράφου 3. 

3.2. Υπό την επιφύλαξη της παραγράφου 1.3 του παρό¬ 
ντος, οι μετοχές της συγχωνευόμενης εταιρίας ΘΕΜΙΣ 
ΚΑΤΑΣΚΕΥΑΣΤΙΚΗ ΑΕ που ανήκουν στο ΤΑ.Χ.ΔΙ.Κ. και 
εκπροσωπούν (κατά προσέγγιση χιλιοστού της μονά¬ 
δας) ποσοστό 0,198% του μετοχικού κεφαλαίου της 
ανωτέρω εταιρίας, δεν ανταλλάσσονται με νέες μετοχές 
της νέας εταιρίας «ΚΤΙΡΙΑΚΕΣ ΥΠΟΔΟΜΕΣ ΑΕ». Μέσα σε 
προθεσμία δύο (2) μηνών από την επέλευση των απο¬ 
τελεσμάτων της συγχώνευσης (31.7.2015), η νέα εταιρία 
«ΚΤΙΡΙΑΚΕΣ ΥΠΟΔΟΜΕΣ ΑΕ» αποζημιώνει το ΤΑ.Χ.ΔΙ.Κ. 
για τις ακυρωθείσες μετοχές του βάσει της πραγμα¬ 
τικής αξίας των μετοχών αυτών, η οποία υπολογίζεται 
σύμφωνα με το άρθρο 13 παρ. 2 του ν. 2238/1994 και η 
οποία δεν θα είναι μικρότερη της ονομαστικής αξίας 
των μετοχών που ακυρώνονται. 

3.3. Η συγχώνευση πραγματοποιείται κατά παρέκκλι¬ 
ση των διατάξεων του κ.ν. 2190/1920 και κάθε άλλης 
σχετικής διάταξης, με την ενοποίηση των στοιχείων 
του ενεργητικού και παθητικού των Συγχωνευόμενων 
Εταιριών, όπως αυτά εμφανίζονται στους ισολογισμούς 
μετασχηματισμού των Συγχωνευόμενων Εταιριών της 
31.8.2011 και τα οποία μεταφέρονται ως στοιχεία του 
ισολογισμού και των ετησίων οικονομικών καταστάσεων 
της νέας εταιρίας. 

3.4. (α)Όλες οι πράξεις που έχουν διενεργηθεί από τις 
συγχωνευόμενες εταιρίες μετά τις 31.8.2011 θεωρούνται 
ως διενεργηθείσες για λογαριασμό της νέας εταιρίας 
και τα ποσά αυτών μεταφέρονται με συγκεντρωτική 
εγγραφή στα βιβλία της από και δια της καταχώρησης 
της διαπιστωτικής πράξης περί συγχώνευσης της πα¬ 
ραγράφου 4 του παρόντος άρθρου στο Μητρώο Ανω¬ 
νύμων Εταιριών, υπό την επιφύλαξη της παραγράφου 

1.3 του παρόντος. 

(β) Εφόσον, μεταξύ των στοιχείων του παθητικού των 
Συγχωνευόμενων Εταιριών υφίσταται υπόλοιπο ζημιών 
τρέχουσας ή προηγούμενων χρήσεων, τούτο εμφανίζε¬ 
ται σε ιδιαίτερο λογαριασμό στον ισολογισμό τους και 
στον ισολογισμό της νέας εταιρίας. Κατά παρέκκλιση 
κάθε άλλης διάταξης, η ζημία αυτή μεταφέρεται για 
να συμψηφιστεί διαδοχικά στα πέντε (5) επόμενα οικο¬ 
νομικά έτη από τη νέα εταιρία κατά το υπόλοιπο που 
απομένει κάθε φορά. 

3.5. (α) Με την επιφύλαξη του άρθρου 112 παρ. 1 του ν. 
4055/2012, όλα τα περιουσιακά στοιχεία και δικαιώματα, 
ενοχικά και εμπράγματα, των συγχωνευόμενων εταιρι¬ 
ών, μεταβιβάζονται αυτοδικαίως και χωρίς την τήρηση 
οποιοσδήποτε άλλης διατύπωσης, με την ολοκλήρωση 
της συγχώνευσης, υπό την επιφύλαξη της παραγράφου 

1.3 του παρόντος, στην νέα εταιρεία, ακόμη και αν δεν 
περιγράφονται επακριβώς στη διαπιστωτική πράξη περί 
συγχώνευσης της παραγράφου 4 του παρόντος άρθρου. 

(β) Ειδικότερα, για τη μεταβίβαση των περιουσιακών 
στοιχείων των συγχωνευόμενων εταιριών δεν απαιτού¬ 
νται οποιεσδήποτε διοικητικές άδειες, εγκρίσεις, βεβαι¬ 
ώσεις, υπεύθυνες δηλώσεις, πιστοποιητικά ή σχεδια¬ 
γράμματα. Προκειμένου περί οχημάτων, δεν απαιτείται 
η μεταφορά των σχετικών αδειών κυκλοφορίας στο 
όνομα της νέας εταιρίας. 

(γ) Μέσα σε δύο (2) μήνες από την ολοκλήρωση της 
συγχώνευσης, υπό την επιφύλαξη της παραγράφου 1.3. 
του παρόντος, το διοικητικό συμβούλιο της νέας εται- 

ρίας υποχρεούται στη διενέργεια απογραφής όλων των 
ακινήτων που περιέρχονται στην κυριότητα της νέας 
εταιρίας και στη σύνταξη σχετικής έκθεσης, που πε¬ 
ριγράφει τα ακίνητα, καθώς και τα λοιπά εμπράγματα 
δικαιώματα επί των ακινήτων. Απόσπασμα της έκθεσης 
αυτής με την περίληψη που προβλέπεται από τις δια¬ 
τάξεις του άρθρου 9 του β.δ. 533/1963 καταχωρίζεται 
ατελώς στα οικεία βιβλία μεταγραφών του αρμόδιου 
υποθηκοφυλακείου, ομοίως δε ατελώς πραγματοποιού¬ 
νται οι απαιτούμενες κτηματολογικές εγγραφές, χωρίς 
άλλη διατύπωση. 

3.6. Με την επιφύλαξη των κανόνων του δικαίου της 
Ευρωπαϊκής Ένωσης, το καταστατικό, η εισφορά και 
η μεταβίβαση των περιουσιακών στοιχείων συμπερι¬ 
λαμβανομένων και των ακινήτων των συγχωνευόμενων 
εταιρειών, κάθε σχετική πράξη ή συμφωνία που αφορά 
στην εισφορά ή μεταβίβαση των στοιχείων ενεργητικού 
ή παθητικού ή άλλων δικαιωμάτων και υποχρεώσεων, 
καθώς και κάθε εμπράγματου, ενοχικού ή άλλου δικαι¬ 
ώματος, καθώς και κάθε άλλη σύμβαση, συμφωνία ή 
πράξη, συμβολαιογραφική ή μη, που τυχόν απαιτείται 
για την παρούσα συγχώνευση, τη σύνταξη του καταστα¬ 
τικού της νέας εταιρίας, τη δημοσίευση στο τεύχος Α.Ε. 
και Ε.Π.Ε. και ΓΕΜΗ της Εφημερίδας της Κυβερνήσεως, 
απαλλάσσονται από οποιονδήποτε φόρο ή τέλος χαρ¬ 
τοσήμου ή άλλο τέλος, εισφορά ή δικαίωμα υπέρ του 
Δημοσίου ή οποιουδήποτε ν.π.δ.δ. και ασφαλιστικών 
οργανισμών ή τρίτων. 

3.7. Με την επιφύλαξη των κανόνων του δικαίου της 
Ευρωπαϊκής Ένωσης, οι κάθε είδους αυξήσεις του μετο¬ 
χικού κεφαλαίου της νέας εταιρίας και η έκδοση κάθε 
είδους ομολογιακών δανείων, απαλλάσσονται από κάθε 
φόρο, τέλος, τέλος χαρτοσήμου, υπέρ του Δημοσίου ή 
υπέρ τρίτων. 

3.8. Με την επιφύλαξη των κανόνων του δικαίου της 
ΕυρωπάίκήςΈνωσης, η νέα εταιρία απαλλάσσεται πλή¬ 
ρως από κάθε φόρο, τέλος, εισφορά ή δικαίωμα υπέρ 
του Δημοσίου ή οποιουδήποτε ν.π.δ.δ. που αφορά την 
ακίνητη περιουσία της, ειδικότερα δε από τις υποχρεώ¬ 
σεις που απορρέουν από το ν. 3634/2008 (Α'9), το άρθρο 
27 του ν. 3842/2010 (Α' 58) και της παρ. 10 του άρθρου 2 
του ν. 2308/1995, όπως η παρ.10 προστέθηκε με την παρ.1 
του άρθρου 18 του ν. 3212/2003 και αντικαταστάθηκε με 
την παράγραφο 6 του άρθρου 1 του ν. 3481/2006. 

3.9. Από την ολοκλήρωση της συγχώνευσης και κατά 
τη διάρκεια της μεταβατικής περιόδου λειτουργίας της 
κατά την παράγραφο 6.1 του παρόντος, η νέα εται¬ 
ρία εποπτεύεται από κοινού από τον Υπουργό Υπο¬ 
δομών, Μεταφορών και Δικτύων, τον Υπουργό Υγείας, 
τον Υπουργό Δικαιοσύνης, Διαφάνειας και Ανθρωπίνων 
Δικαιωμάτων και τον Υπουργό Παιδείας και Θρησκευ¬ 
μάτων. Μετά την πάροδο της ως άνω μεταβατικής πε¬ 
ριόδου λειτουργίας της κατά την παράγραφο 6.1 του 
παρόντος, η νέα εταιρία εποπτεύεται από τον Υπουργό 
Υποδομών, Μεταφορών και Δικτύων. 

3.10. Η με αριθμό Δ16γ/01/475/Γ/18.11.2011 (Β' 2731) κοινή 
απόφαση των Υπουργών Οικονομικών, Παιδείας, Δια 
Βίου Μάθησης και θρησκευμάτων, Υποδομών, Μεταφο¬ 
ρών και Δικτύων, Υγείας και Κοινωνικής Αλληλεγγύης, 
Δικαιοσύνης, Διαφάνειας και Ανθρωπίνων Δικαιωμάτων 
καταργείται. Ομοίως καταργείται μερικώς και η υπ’ αριθ. 
Δ16γ/ 08/496/Γ/30.11.2011 (Β' 2786) κοινή απόφαση των 
Υπουργών Υποδομών, Μεταφορών και Δικτύων και Παι¬ 


δείας, Δια Βίου Μάθησης και θρησκευμάτων στο τμήμα 
της που αφορά τη μεταφορά του προσωπικού και των 
δικηγόρων από τις εταιρείες με την επωνυμία «Δημόσια 
Επιχείρηση Ανέγερσης Νοσηλευτικών Μονάδων Α.Ε.» και 
«ΟΕΜΙΣ ΚΑΤΑΣΚΕΥΑΣΤΙΚΗ Α.Ε.», στην εταιρεία με την 
επωνυμία «Οργανισμός Σχολικών Κτιρίων Α.Ε.» (Κεφά¬ 
λαια Α' και Β', Πίνακες Α1, Α2, Β1, Β2). 

4. Διαπιστωτική πράξη περί συγχώνευσης 

4.1. Εντός αποκλειστικής προθεσμίας ενός μηνάς από 
την έναρξη ισχύος του παρόντος, εκδίδεται διαπιστω- 
τική πράξη των Υπουργών Οικονομικών, Υποδομών, Με¬ 
ταφορών και Δικτύων, Υγείας, Δικαιοσύνης, Διαφάνειας 
και Ανθρωπίνων Δικαιωμάτων και Παιδείας και θρη¬ 
σκευμάτων, περί συγχώνευσης, η οποία έχει το περιε¬ 
χόμενο της παρ. 2 του άρθρου 69 του κ.ν. 2190/1920, και 
συμπεριλαμβάνει επιπροσθέτως και το κωδικοποιημένο 
κείμενο του καταστατικού της νέας εταιρίας. 

4.2. Με την ως άνω διαπιστωτική πράξη περί συγχώ¬ 
νευσης μπορεί να ρυθμίζεται κάθε αναγκαία λεπτομέ¬ 
ρεια της συγχώνευσης και κάθε άλλο θέμα που αφορά 
την πραγματοποίηση της παρούσας συγχώνευσης, ως 
και της εν γένει λειτουργίας της νέας εταιρίας. 

4.3. Η ως άνω διαπιστωτική πράξη περί συγχώνευσης 
καταχωρίζεται αμελλητί στο οικείο Μητρώο Ανωνύμων 
Εταιρειών για κάθε συγχωνευόμενη εταιρία και δημοσι¬ 
εύεται νόμιμα, χωρίς να απαιτείται άλλη εγκριτική πράξη 
της εποπτεύουσας ή άλλης αρμόδιας αρχής. 

4.4. Με κοινή απόφαση των Υπουργών Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων, Υγείας και Παιδείας και θρη¬ 
σκευμάτων που εκδίδεται αμέσως μετά την έκδοση της 
διαπιστωτικής πράξης της παραγράφου 4.1. ορίζεται το 
διοικητικό συμβούλιο της νέας εταιρίας, με επταμελή 
σύνθεση, στο οποίο μετέχουν πρόσωπα ειδικών γνώ¬ 
σεων και εμπειρίας που μπορούν να συμβάλουν απο¬ 
τελεσματικά στην επίτευξη των σκοπών της και ένας 
(1) εκπρόσωπος των εργαζομένων. Οι αρχαιρεσίες για 
την εκλογή του εκπροσώπου των εργαζομένων διενερ- 
γούνται σύμφωνα με τα οριζόμενα στο άρθρο 3 του ν. 
3429/2005 περί ΔΕΚΟ, όπως ισχύει. Κατά την πρώτη 
εφαρμογή οι αρχαιρεσίες αυτές διενεργούνται μέσα 
σε ένα (1) μήνα από τη δημοσίευση του παρόντος νό¬ 
μου. Η θητεία του νέου διοικητικού συμβουλίου αρχίζει 
από την καταχώρηση της διαπιστωτικής πράξης στο 
Μητρώο Ανωνύμων Εταιριών. Μέχρι την καταχώρηση 
της διαπιστωτικής πράξης στο Μητρώο Ανωνύμων Εται¬ 
ριών και τον ορισμό του Διοικητικού Συμβουλίου της 
νέας εταιρείας, τα υπάρχοντα Διοικητικά Συμβούλια 
των τριών συγχωνευόμενων εταιρειών εξακολουθούν 
να λειτουργούν. 

4.5. Κατά παρέκκλιση κάθε αντίθετης διάταξης νόμου, 
για την πραγματοποίηση της συγχώνευσης δεν απαι¬ 
τούνται αποφάσεις εταιρικών οργάνων των συγχωνευ¬ 
όμενων εταιριών, εγκρίσεις οποιασδήποτε διοικητικής, 
εποπτικής ή άλλης αρχής ή άλλες πράξεις κάθε είδους, 
πλην των εδώ ρητά αναφερομένων. 

4.6. Από την καταχώρηση στο Μητρώο Ανωνύμων 
Εταιριών της διαπιστωτικής πράξης περί συγχώνευσης 
της παραγράφου 4.1 του παρόντος άρθρου, υπό την 
επιφύλαξη της παραγράφου 1.3 του παρόντος, επέρ¬ 
χονται αυτοδίκαια και ταυτόχρονα χωρίς καμία άλλη 
διατύπωση, τόσο για τις συγχωνευόμενες εταιρίες όσο 
και έναντι τρίτων, τα αποτελέσματα των παραγράφων 

1 και 2 του άρθρου 75 του κ.ν. 2190/1920 και τα αποτε¬ 
λέσματα του παρόντος άρθρου. 

4.7. Τα υφιστάμενα διοικητικά συμβούλια των συγχω- 
νευόμενων εταιριών υποχρεούνται αμελλητί να προβούν 
σε κάθε πρόσφορη ενέργεια και να συμπράξουν κατάλ¬ 
ληλα για την ολοκλήρωση της συγχώνευσης κατά τα 
οριζόμενα στο παρόν άρθρο. 

5. Κανονισμοί Λειτουργίας, Έργων, Προμηθειών και 
Υπηρεσιών 

5.1. Με απόφαση του διοικητικού συμβουλίου της νέας 
εταιρείας, που λαμβάνεται εντός τριών (3) μηνών από 
την καταχώρηση στο Μητρώο Ανωνύμων Εταιριών της 
διαπιστωτικής πράξης καταρτίζεται Κανονισμός Εσω¬ 
τερικής Λειτουργίας και Εσωτερικού Ελέγχου της νέας 
Εταιρίας, σύμφωνα με τα οριζόμενα στο άρθρο 4 του ν. 
3429/2005, όπως ισχύει. 

5.2. Οι συμβάσεις εκπόνησης μελετών, παροχής υπη¬ 
ρεσιών, προμήθειας αγαθών και εκτέλεσης έργων που 
συνάπτει η «ΚΤΙΡΙΑΚΕΣ ΥΠΟΔΟΜΕΣ Α.Ε.» διενεργούνται 
σύμφωνα με τις κείμενες διατάξεις του εσωτερικού δι¬ 
καίου σχετικά με την ανάθεση και την εκτέλεση δη¬ 
μοσίων συμβάσεων. Οι σχετικοί όροι καθορίζονται με 
ΚανονισμόΈργων, Προμηθειών και Υπηρεσιών της νέας 
εταιρίας, ο οποίος καταρτίζεται με απόφαση του διοι¬ 
κητικού συμβουλίου αυτής που θα ληφθεί εντός τριών 
(3) μηνών από την καταχώρηση στο Μητρώο Ανωνύμων 
Εταιριών της διαπιστωτικής πράξης περί συγχώνευσης 
της παραγράφου 4 του παρόντος άρθρου και θα εγκρι- 
θεί με απόφαση των Υπουργών Υποδομών, Μεταφορών 
και Δικτύων, Υγείας, Δικαιοσύνης, Διαφάνειας και Αν¬ 
θρωπίνων Δικαιωμάτων και Παιδείας και Θρησκευμάτων, 
που δημοσιεύεται στην Εφημερίδα της Κυβερνήσεως. 
Στον ΚανονισμόΈργων, Προμηθειών και Υπηρεσιών της 
νέας εταιρίας μπορεί να εισάγονται τεκμηριωμένες απο¬ 
κλίσεις από την εφαρμογή των κείμενων διατάξεων τού 
εσωτερικού δικαίου, πλην του δικαίου της Ευρωπαϊκής 
Ένωσης και των διατάξεων περί προσυμβατικού ελέγχου 
των δημοσίων συμβάσεων από το Ελεγκτικό Συνέδριο, 
σχετικά με την ανάθεση και την εκτέλεση δημοσίων 
συμβάσεων αποκλειστικά ως προς την ανέγερση και 
τον εξοπλισμό νοσηλευτικών ιδρυμάτων. 

5.3. Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής, Υποδομών, Μεταφο¬ 
ρών και Δικτύων και Δικαιοσύνης, Διαφάνειας και Αν¬ 
θρωπίνων Δικαιωμάτων καθορίζονται μετά από πρόταση 
της νέας εταιρίας οι πολεοδομικοί και κτιριοδομικοί 
όροι κατά παρέκκλιση από κάθε κείμενη διάταξη που 
μετά τη δημοσίευσή τους στην Εφημερίδα της Κυβερ¬ 
νήσεως επέχουν θέση οικοδομικής αδείας. 

5.4. Οι ανωτέρω Κανονισμοί τροποποιούνται ή αντικα¬ 
θίστανται με απόφαση του διοικητικού συμβουλίου της 
νέας εταιρίας που εγκρίνεται από τον αρμόδιο Υπουργό. 
Το διοικητικό συμβούλιο της νέας εταιρίας δύναται να 
αποφασίζει και για κάθε άλλον κανονισμό λειτουργίας 
της εταιρίας, στο πλαίσιο του νόμου και των αρμοδι¬ 
οτήτων του. 

6. Μεταβατική περίοδος λειτουργίας. 

6.1 Από την καταχώρηση στο Μητρώο Ανωνύμων Εται¬ 
ριών της διαπιστωτικής πράξης περί συγχώνευσης της 
παραγράφου 4 του παρόντος άρθρου, υπό την επιφύ¬ 
λαξη της παραγράφου 1.3 του παρόντος, ορίζεται με¬ 
ταβατικό στάδιο ενός έτους κατά το οποίο η εταιρεία 
θα λειτουργεί με 2 διακριτούς κλάδους: 


(α) Κλάδος Υποδομών Υγείας (κτιριακές υποδομές 
αρμοδιότητας Υπουργείου Υγείας). 

(β) Κλάδος Εκπαιδευτικών και Λοιπών Υποδομών (κτι- 
ριακές υποδομές αρμοδιότητας Υπουργείου Παιδείας 
και Θρησκευμάτων και άλλων φορέων). 

6.2. Στον κάθε κλάδο μεταφέρονται αντίστοιχα από 
τις δύο Συγχωνευόμενες Εταιρείες όλα τα έργα και οι 
μελέτες που αυτές εκτελούν ή/και τους έχουν ανατεθεί 
με αντίστοιχες υπουργικές αποφάσεις μέχρι την έναρξη 
ισχύος του παρόντος, τα οποία συνεχίζουν να δημο- 
πρατούνται, να ανατίθενται και να υλοποιούνται με το 
θεσμικό πλαίσιο που είναι σε ισχύ στον κάθε φορέα έως 
την έναρξη ισχύος του παρόντος. Ειδικότερα διατηρού¬ 
νται σε ισχύ μέχρι και την ολοκλήρωση των έργων και 
των μελετών που μεταφέρονται, όλες οι διατάξεις και 
επιμέρους ρυθμίσεις που αφορούν στο θεσμικό πλαίσιο 
των Συγχωνευόμενων Εταιρειών, καθώς και οι επιμέρους 
κανονισμοί (Εκπόνησης Μελετών, ΕκτέλεσηςΈργων και 
Προμηθειών, Λειτουργίας και Κατάστασης Προσωπικού), 
που ισχύουν έως σήμερα, για καθεμία από τις συγχω¬ 
νευόμενες εταιρίες. 

6.3. Το πάσης φύσεως προσωπικό, που υπηρετεί κατά 
την ψήφιση του παρόντος νόμου στις τρεις συγχωνευό¬ 
μενες εταιρείες, καθώς και οι δικηγόροι που υπηρετούν 
με οποιαδήποτε έννομη σχέση σε αυτές, υπό την επι¬ 
φύλαξη της παραγράφου 1.3 του παρόντος, καθίστα¬ 
νται αυτοδικαίως προσωπικό της νέας εταιρείας, στην 
οποία μεταφέρονται και παρέχουν τις υπηρεσίες τους 
με την ίδια σχέση εργασίας. Οι θέσεις του μεταφερό- 
μενου προσωπικού και των δικηγόρων προβλέπονται 
στον εσωτερικό κανονισμό λειτουργίας του νέου φορέα, 
ο οποίος καταρτίζεται σύμφωνα με τα αναφερόμενα 
στην παράγραφο 5.1 του παρόντος. Στις θέσεις αυτές 
κατατάσσεται το ανωτέρω προσωπικό, με διαπιστωτική 
πράξη του διοικητικού συμβουλίου, η οποία δημοσιεύ¬ 
εται στην Εφημερίδα της Κυβερνήσεως. Ο συνολικός 
χρόνος υπηρεσίας του μεταφερόμενου προσωπικού, που 
έχει διανυθεί στους φορείς προέλευσης και ο χρόνος 
που αναγνωρίστηκε ως χρόνος υπηρεσίας, θεωρείται 
χρόνος πραγματικής υπηρεσίας για τα θέματα βαθμο¬ 
λογικής και μισθολογικής εξέλιξης και για κάθε άλλη 
συνέπεια. 

6.4. Διατηρείται από τα Υπουργεία: (α) Υποδομών, 
Μεταφορών και Δικτύων, (β) Υγείας, (γ) Δικαιοσύνης, 
Διαφάνειας και Ανθρωπίνων Δικαιωμάτων και (δ) Παι¬ 
δείας και Θρησκευμάτων, αντίστοιχα, η αρμοδιότητα 
ανάθεσης υλοποίησης έργων και συνεποπτείας της λει¬ 
τουργίας των τριών κλάδων της νέας εταιρίας, κατά τη 
διάρκεια της ως άνω περιόδου μεταβατικής λειτουργίας. 

7. Από τη δημοσίευση του παρόντος νόμου στην Εφη¬ 
μερίδα της Κυβερνήσεως, κάθε διάταξη που αντίκειται 
στις διατάξεις του παρόντος άρθρου παύει να ισχύει. 

Άρθρο 133 

Για Ε.Δ.Χ. αυτοκίνητα των οποίων εγκρίθηκε η μόνιμη 
μεταφορά έδρας στο Δήμο Χερσονήσου Ν. Ηρακλείου 
μέχρι 31.7.2012 καθώς και για Ε.Δ.Χ. αυτοκίνητα των 
οποίων εγκρίθηκε με απόφαση του οικείου Περιφερει¬ 
άρχη η μόνιμη μεταφορά έδρας τους μέχρι 30.4.2013 
και οι οποίες ανακλήθηκαν, ο οικείος Περιφερειάρχης 
εκδίδει κατά δέσμια αρμοδιότητά του νέα απόφαση με 
την οποία μεταφέρονται οριστικά όλα τα Ε.Δ.Χ. αυτοκί¬ 
νητα που περιλαμβάνονται στις παραπάνω αποφάσεις. 

Άρθρο 134 

Δαπάνες για την πληρωμή αποζημιώσεων για πρόσθε¬ 
τες αμοιβές, εργασία εξαιρέσιμων ημερών, νυχτερινών 
ωρών, υπερωριακή απασχόληση προς συμπλήρωση του 
υποχρεωτικού ωραρίου, κάλυψη εκτάκτων ή εποχικών 
υπηρεσιακών αναγκών πάσης (ρύσεως προσωπικού, 
των Μονάδων Κοινωνικής Φροντίδας (ν. 4025/2011), του 
Κ.Ε.Α.Τ., του Ε.Ι.Κ. και του ΕΚΚΑ, καθώς και των παραρ¬ 
τημάτων τους, που πραγματοποιήθηκαν το έτος 2012 και 
2013 μέχρι την έναρξη ισχύος του παρόντος, χωρίς την 


τήρηση των περί αναλήψεως υποχρεώσεων διατάξεων, 
δύνανται να εκκαθαριστούν σε βάρος των πιστώσεων 
του προϋπολογισμού του Υπουργείου Εργασίας, Κοινω¬ 
νικής Ασφάλισης και Πρόνοιας τρέχοντος έτους κατά 
παρέκκλιση των σχετικών διατάξεων. 

Άρθρο 135 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός από 
το άρθρο 119 που αρχίζει από την ψήφισή του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 11 Οκτωβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 

ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 


ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

ΛΕΩΝΙΔΑΣ ΓΡΗΓΟΡΑΚΟΣ 

ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΓΕΙΑΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 

ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ 


ΜΑΚΕΔΟΝΙΑΣ ΚΑΙ ΘΡΑΚΗΣ 

ΘΕΟΔΩΡΟΣ ΚΑΡΑΟΓΛΟΥ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 11 Οκτωβρίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α,Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α,Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-ηταιΙ: ννβόπΐ3δΐ0Γ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

0 1 0 

0 2 16 1110 13 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

